﻿ 10-12/1999 1-3/2000 415-420 COLEGIUL ONORIFIC Al Baciu Geta Brătescu Dan Hăulică Gabriel Liiceanu Nicolae Manolescu Solomon Marcus Virgil Nemoianu Geta Brătescu Al Paleologu director artistic Andrei Pleşu Mihai Sora Eugen Vasiliu ii ii Număr realizat de Ştefan Aug Do naş A|ina Ledeanu director REDACŢIA Alina Ledeanu redactor şef Ana Tăbîrcă secretar general de redacţie Claudiu Baciu Livia Szâsz m Doina Nanu AdlS^a Ghitoi U 3 AdlS^a Ghitoi U 3 fi î fa SÎS Gheorghe Mihăit" Monica Mânu Simona Stroescu Monica Pillat Olga lonescu Magda Teodorescu Constanţa Bărgăunaş redactori asociaţi machetare computerizată SECOLUL 20 revine asupra unui subiect căruia i-a consacrat mai multe numere din colecţia sa: EUROPA De această dată, revista noastră îşi propune o reflecţie asupra Europei ca unitate pi urală, ca realitate secvenţială, precum şi abordarea perspectivelor de aderare europeană a României Conpnând, printre altele, interviuri in exclusivitate cu lideri europeni, realizate la Parlamentul European de la Strasbourg şi la Centrul European al Culturii din Geneva, numărul de faţă prezintă versiunea franceză a acestor convorbiri, ca de altfel şi pe aceea a dialogului Doinaş - Deguy despre poezie, etc Totuşi, unele documente de o valoare excepţională (ineditele Grigore Gafencu şi manuscrisele lui Paul Valery) sunt reproduse deopotrivă în franceză şi română ALINA LEDEANU Realizarea prezentului număr nu ar fi fost posibilă fără sprijinul unor instituţii şi persoane cărora ţinem să le exprimăm aici întreaga noastră recunoştinţă : * Delegaţia Comisiei Europene în România * Ministerul român al Afacerilor Externe * Misiunea României pe lângă Uniunea Europeană (Bruxelles) * Misiunea României pe lângă Consiliul Europei (Strasbourg) * Serviciile Culturale ale Ambasadei Franţei în România * Ambasada Portugaliei în România * Clara Wagner, Ataşat cultural al Franţei în România * Rene Gutman, Marele Rabin al oraşului Strasbourg şi al regiunii Bas-Rhin * Prof Ştefan Delureanu * Jean-Marie Palayret, Director al ASCE (Arhivele Istorice ale Comunităţii Europene) din Florenţa * Nicolae Iorga-Ce inseamna Europa? Există persoane demne de toată lauda care se gândesc să facă din Europa diplomatică, aceea care ne reaminteşte timpurile Tratatului de la Viena, ale lui Napoleon al lll-lea şi ale lui Bismark, o realitate, una din puţinele realităţi ale acestei triste perioade a noastră, în care aproape orice interes, orice principiu, orice sentiment în stare să reunească între ele naţiunile lumii au dispărut Dar pentru a putea face ceva din Europa, e necesar întâi să ştim - şi atâţia n-au ştiut-o niciodată sau ştiind-o, au uitat-o - ce a fost Europa încă din vremurile îndepărtate când cuvântul era folosit pentru prima dată; şi apoi să cercetăm unde ar putea fi căutată această Europă care se încearcă să fie unificată diplomatic, faute de mieux Pentru vechile popoare orientale ce trăiau în ţările unde soarele răsare, adică în Asia, prin cuvântul Europa se înţelegea tărâmul unde soarele apune Lumina, în partea lor; în partea noastră, întunericul, tenebrele, Arip, un cuvânt de pus lângă acel obscur Erebus al mitologiei greceşti într-adevăr, neputând muta şi mai spre apus soarele în declinul său, nu mai era altceva de făcut decât să fie coborât sub pământ, în întunericul absolut al fantasmelor umane şi al condamnărilor eterne Fireşte, ţara cea «neagră», întunecată, era în acelaşi timp, aceea în care şi mintea umană era întunecată Europa şi lipsa de civilizaţie însemnau acelaşi lucru «Che cosa e l'Europa» constituie textul comunicării făcute de Nicolae lorga la Congresul organizat la Roma, între 14 - 20 noiembrie 1932, de Fundaţia «Alessandro Volta» pe tema Europei Extrasul studiului (8 p ) aparţinând savantului român a apărut la Roma în 1933 Cum s-au răsturnat termenii şi mişcarea spiritului uman s-a desfăşurat în sens contrar celui al soarelui, tatăl oricărei vieţi a noastre? Grecia, mândră de libertatea sa umană, ea care îi coborâse pe zei la nivelul oamenilor, atribuindu-le întâmplări legate de destinul pământesc, n-a îndrăznit niciodată să considere Orientul, de la care primise iniţierea şi primise toate principiile religiei, literaturii, ştiinţei şi artei, ca pe o lume înapoiată; nici nu l-a numit vreodată «barbar», deşi cuvântul «barbar» însemna doar popor a cărui limbă nu poate fi înţeleasă Ea n-a opus niciodată ceea ce preluase de la Orient la ceea ce adăugase ca propriu progresului speciei noastre Sentimentul lui Herodot în faţa acelor imense tărâmuri de lumină arhaică a rămas element esenţial al gândirii elenice, chiar şi după sfârşitul războiului contra perşilor - război, să ne înţelegem, nu al unei naţiuni împotriva alteia, ci unul pentru autonomia oraşului (polis) contra imperiului universal şi divin, care, în esenţa sa a rămas totdeauna deasupra tuturor Când, de la Grecia s-a trecut la elenism, dacă grecii i-au transmis acestuia limba şi sentimentul civic pe care viaţa politică a Orientului solemn şi fatalist, nu-l cunoscuse, din Orient a venit, la rândul său, valoarea religioasă, conceptul monarhic, autocratic, conştiinţa necesităţii de a stabili organizări sociale şi morale care îi lipsiseră spiritului grec înainte de cucerirea lui Alexandru Acea «barbarie», înţeleasă în sensul dat de noi termenului, grecii o vedeau, mai curând, în regiunile slab populate şi încă neexplorate ale peninsulelor mai occidentale şi din centrul păduros şi mlăştinos al continentului, ce nu li se prezentau lor, stirpe de mare, tallasocrată, ca o entitate geografică determinabilă Dacă Roma, care de la umilele sale origini s-a înălţat la spiritul mondial, ar fi urmat mereu direcţia primelor ei secole, cu adevărat tipice şi ale sale, ea s-ar fi putut prezenta începând cu cuceririle ca o creaţie a Occidentului, a unui Occident terestru, continental, opus Greciei mediteraneene, îndreptată întotdeauna printr-o bună jumătate a ei înspre Orient, leagănul civilizaţiei sale Dar Roma a adoptat pentru sine, şi ca urbe şi ca grup uman, ceea ce fusese idealul magnific al lui Alexandru, luat ca model şi de Hannibal, ca personalitate şi ca general al patriei sale cartagineze Roma s-a orientalizat, iar prin opera legiunilor sale a devenit moştenitoarea Seleucizilor şi Ptolemizilor, care, la rândul lor, fuseseră absorbiţi de lumea orientală asiriană şi faraonică 22 23 în schimb, Ie-a rămas romanilor ceva din origini Aici, cuvântul «popor» avea un sens însemna iniţiativă până la arbitrar, liberă mişcare până la revoltă, solidaritate, instinctivă în loc de antice* tradiţii sacre al căror caracter se voia intangibil Se preţuia nu atât conservarea cu grijă a tot ceea ce fusese făcut şi «consacrat», cât, mai curând, opera nouă, progresul Şi nu progresul grecilor, care reclama, întâi, conceptul filosofic, formula abstractă, devenită apoi idee-forţă, cât acel ceva neaşteptat, inedit, care iese din fondul însuşi al unei vieţi naţionale concepută în multipla ei integritate Aşa a vrut Augustus, să impună ideea occidentală, europeană, Orientului învins de două ori în coaliţiile formate în jurul Jui Pompeius şi Antonius, amândoi cuceriţi de Orientul personificat în surâsul acelei doamne regale din Alexandria: simţ practic de ţăran, muncă disciplinată, domnie discretă a unuia care nu are nevoie de coroană şi de pompa orientalilor, simplitate activă, capacitate de progres, dar şi datoria de a se adapta vieţii, aşa cum ea se formează şi se desfăşoară în opera milioanelor fără personalitate; şi, în fine, drept al individului de a se eleva, de a se impune contra oricărei prejudecăţi şi oricărei autorităţi, singurul lucru poate mai mult grecesc decât roman, pe care Roma a dorit să-l păstreze Creştinismul a trebuit să se împartă între cele două mentalităţi Pentru Occident a fost moştenitorul Romei lui Augustus, a fost ceea ce Roma însăşi fusese Credincioşii cântă şi ei în biserică Preotul e liber în faţa episcopului, alesul său Limba poporului afirmă o poziţie specială a ei faţă de cea literară Altarul e deschis privirilor tuturor Pentru Orient, sacerdotul poartă coroana regilor-împăraţi Sacra sacrorum le e inaccesibilă credincioşilor Aceştia sunt supuşi unei discipline de fier, unitare, în care predomină rituri eterne provenind din păgânism în Occident, căruia i se adaugă pe jumătate Romaniile populare de la Dunăre şi Balcani: viaţa mereu schimbătoare a formelor, elan al ideii spre culmi tot mai înalte în Orient: conservare şi continuare netulburată a vechilor lucruri venerabile, atitudinea prezentului mereu egal, între pereţii de porfir al mormintelor magnifice Cu dezvoltarea unui Ev Mediu plin de mişcare, de agitaţii, de tulburări, de sânge şi de glorie, Occidentul s-a menţinut mereu creator, chiar dacă uneori el a trebuit să dea înapoi; în timp ce orientalii se păstrau în impunătoarea lor imobilitate Pentru Occident, efortul elanului său valora mai mult decât fericirea existenţei, venitul dobândit prin muncă fiind preţuit mai mult decât contemplaţia care se complace cu propria-i sărăcie, ţinând ochii îndreptaţi către lucrurile eterne ce nu se schimbă Au venit apoi diplomaţii Westfaliei şi cei ai secolului al XlX-lea, cu tratatele lor, cu convenţiile lor, cu «echilibrul european» instabil al lor, mereu supravegheat, mereu torpilat, mereu refăcut în alte forme Ei bine, toţi acei care au acest habitus spiritual sunt europeni, oameni ai ferventului Erebus, care nu primeşte lumina, ci o creează Ei pot trăi în Australia, în cele două Americi, în străfundurile meridionale ale Africii, dar sunt europeni Ceilalţi, lume pasivă care suportă, acceptă, se sacrifică aventurierilor, forţelor cuceririi sau doctrinelor filosofice egalitariste, în supunerea faţă de despotism, oricare i-ar fi numele şi forma, nu sunt europeni, ci asiatici, orientali Pentru că aceştia din urmă sunt atât de numeroşi, iar disciplina lor e atât de sigură, credinţa lor în imuabila eternitate e atât de solidă; europenii, pe deasupra naţiunilor - pe care Orientul le înţelege altfel decât ca pe organisme necesare din graţia lui Dumnezeu, abia mai au timpul să-şi întindă mâna pentru apărarea comună, dacă nu pentru o cucerire, cu forţa şi cu spiritul, ale cărei limite sunt acum trasate pentru totdeauna în româneşte de Ştefan DELUREANU 24 VIRGILNEMOIANU-Europa ieri, azi, mâine Mai întâi să ne definim termenii, ceea ce nu e prea uşor După socotinţa mea, Europa este o peninsulă a enormei mase terestre afro-asiatice, binecuvântată printr-o climă favorabilă, relief variat, o combinaţie etnică bogată, resurse naturale abundente şi prin condiţii istorice avantajoase Ea apare distinct cam în perioada 500-1000 d Cr şi joacă un rol central în istoria omenirii vreme de vreo trei secole, să zicem circa 1650-1950 Cu alte cuvinte, susţin că este abuziv să anexăm Europei marile culturi mediteraneene (Antichitatea greco-romană, lurîrea egipteană, iudee, feniciano-cartagineză, sumeriană, islamică etc) Europa apare prfntr-o simbioză între civilizaţia Antichităţii clasice, spiritul creştinismului şi tradiţiile triburilor «barbare» nordice (germanice, slave, celtice şi alte câteva) Departe de a fi în primul rând o forţă «colonialistă», cum e tot acuzată şi cum se tot autoacuză, Europa e prima mare colonie a lumii (cel puţin în emisfera vestică; evident, în cea estică, în lumea Chinei, a Indiei, au existat fenomene asemănătoare încă şi mai vechi) Colonie însă de un fel special Colonie„care a reuşit să se conjuge foarte strâns cu lumea ocupanţilor, colonie care nu şi-a pierdut mândria şi vigoarea, ba chiar a transformat fără jenă «porecla în renume» Şi-a anexat trecutul, această Europă, şi-a impus în mare măsură valorile, a transformat creştinismul, a rezistat presiunilor din afară (recitiţi Chanson de Roland - veţi vedea acolo o populaţie ţărănească, necioplită, luptând cu tenace furie să-şi păstreze identitatea grosolană în faţa unui imperiu mondial, cosmopolit, sofisticat, avansat tehnologic şi intelectual, cel arabo-islamic), a devenit agrşsivă şi expansionistă cât au ţinut-o curelele, 2&v pentru ca apoi să intre într-o fază de elegant declin, înzestrat şi acesta cu merite şi chiar creativitate Până pe la 1500, Europa aceasta nu se deosebea prea tare de alte civilizaţii pe care le cunoştea cu totul imperfect Acelaşi nivel de trai, acelaşi stadiu tehnologic, acelaşi sistem de sorginte biologică (feudal/monarhist), realizări artistice asemănătoare Dimpotrivă, europenii se uitau câteodată cu ochi holbaţi şi plini de uluită invidie la realizările şi la afluenţele din alte părţi, de pe alte meridiane (lumea chineză, cea arabo-islamică şi altele), de unde primea foarte vagi şi rare ecouri Nu era pe atunci însă această Europă prea ospitalieră faţă de alţii, prea dornică de contacte paşnice, poate şi din cauza unei insecurităţi psihologice privind propria identitate Se autoconstruia încă Deci, abia m jur de 1500, prinde curaj, începe explorările, cuceririle, misionariatul într-un răstimp istoric scurt (vreo 300 de ani sau niţel mai mult) Europa îşi impune, adesea prin puterea convingerii şi a exemplului, dar nu rareori prin constrângere brutală (istoric, civilizaţia europeană nu este defel mai puţin crudă şi violentă decât cele asiatice, deşi aşa îi place să se laude) propria gramatică socio-economică şi conceptuală asupra planetei întregi: urbanizarea tehnologică, individualismul alienat, raţionalismul empiric, o tot mai subţire continuitate cu natura şi transcendenţa, raporturile tranzacţional-contractuale între oameni, numerizarea şi digitalizarea universului, accelerarea comunicaţiilor şi a avansurilor istorice De unde această formidabilă reuşită, unică aş zice, în evoluţia speciei umane? Speculez, nu mă pot lansa în răspunsuri comprehensive şi definitive întâi prin textură Tocmai sorgintea colonială a Europei îi permite un pluricentrism, o multistratificare, un pluralism al centrelor şi poziţiilor care o avantajează, îi dă deschidere faţă de alteritate (în principiu cel puţin) şi spaţiu de manevră Tot acest colonialism funciar (isteţimea servului!) este cel care o învaţă să pună în aplicare cu viteză uluitoare descoperirile care (să nu uităm!) aparţineau adesea altor culturi: praful de puşcă şi tipografia, inovaţiile artistice, conceptele filosofice, explorările geografice Apoi îmbrăţişarea esenţială a modalităţii iudeo-creştine de comunicare cu transcendenţa asigură o stare de spirit pe fondul căreia se nasc libertatea individului, progresul linear, unitatea universului şi altele încă; să fie limpede: ştiinţa modernă este o ramură a religiozităţii biblice şi nici nu ar fi putut vreodată exista fără aceasta în fine, să nu uităm că, vreme de sute de ani, fiinţa, graţie fenomenului de subsidiaritate, un echilibru între unitate şi diversitate, între «Europa» şi părţile ei componente, naţionale, religioase, locale, sociale lată deci Europa triumphans! 27 Se pune întrebarea, în aceste condiţii, de ce cu iuţeală încă şi mai mare se rostogoleşte această Europă la un moment dat spre un loc secundar în treburile lumii? Concret, ştim de ce Două mari «războaie civile», (cum le porecleau Ernst Junger şi alţii), «războaie mondiale», cum le numim de regulă, duc la năruirea interioară a Europei triumfale Dar mai mult, şi dincolo de aceste războaie Autoconstruirea Europei de care vorbeam mai sus nu a fost niciodată definitivată Niciodată n-a reuşit Europa să se definească pe sine: care îi sunt limitele? cât de găzduitoare să fie cu cei de alte neamuri, limbi, culturi? care e gradul nimerit de unitate? Am putea spune, şi cred că nu am greşi, că tocmai virtuţile care i-au asigurat victoria au avut ca revers al medaliei viciile care i-au asigurat înfrângerea Europa i-a primit greu, cu neplăcută tărăgăneală şi adesea cu nemiloasă violenţă pe evrei, iar apoi cu neplăcere şi mai mare pe cei proveniţi din Africa, Asia, Orientul Mijlociu La o scară încă mai amplă, Europa n-a avut sau n-a putut să-şi creeze un modus vivendi cu propria ei jumătate de Răsărit; ba, de obicei, nici nu părea prea sigură că dispune sau vrea să dispună de o atare jumătate, răsăriteană adică Dar nici cu părţile ei apusene nu exista o coexistenţă prea fericită; Americile de Nord sau de Sud erau privite cu asemănătoare suspiciune Să mai adăugăm aici disiparea spiritualităţii fondatoare? Să adăugăm presiunile de maxilar ale empirismului analitic şi ale alienărilor de tot felul care-i măcinau organicitatea şi sacralitatea? Poate că nici nu mai e nevoie Abia pe acest fundal înţelegem de ce «războaiele civile» ale secolului care tocmai se încheie au putut fi atât de eficiente în puterea lor destructivă: toate «dosarele» nerezolvate vreme de câteva sute de ani s-au aprins într-o vâlvătaie comună, ucigătoare la propriu şi la figurat Foarte bine, îmi veţi spune, să zicem că am fi dispuşi să te credem (deşi, în sinea noastră, nu te prea credem), dar vei nega oare viitorul luminos al acestei Europe renăscute ca un Pnoenix din propria cenuşă şi reconstruindu-se de astă dată raţional, rapid, cu deliberată energie? Nu asistăm în fond tocmai la răscumpărarea viciilor, la reparaţia erorilor de care vorbeai? Să-mi fie cu iertare, dar mă cam îndoiesc Eram adolescent, când am auzit de primele planuri de unificare europeană şi am fost de-a dreptul entuziasmat întâi de toate, pentru că planurile cu pricina păreau să-i cam agaseze şi să-i cam necăjească pe comunişti: deci, înseamnă că rele nu pot fi ele, îmi ziceam Dincolo de această judecată cam infantilă, vedeam acolo proiecte economice care-mi păreau adânci (ale lui J Monnet), vedeam o ideologie care trimitea la Carolus Magnus (orizonturile marilor oameni de stat catolici De Gasperi, Adenauer, Robert Schumann), ba chiar mă ducea gândul la Austria habsburgică, fără urmă de îndoială sistemul cel mai judicios şi mai inclusivist produs vreodată în Europa, în care naţionalităţile îşi aveau fiecare un anume loc serios şi o şansă de progres, oricât ar fi cârtit ele Mie, în acei ani, Austria habsburgică mi se părea (nici acum nu mi-am schimbat părerea prea mult) un loc ideal al echilibrului între înaintare şi conservare Alcătuirile acestea (vest)-europene au tot progresat vreme de decenii, au devenit tot mai complexe şi curând s-au ridicat în faţa minţii mele, şi desigur şi în faţa unor minţi mai bune, două întrebări fundamentale Una privea exteriorul: autonomia construcţiei adică, cealaltă privea interiorul, sau să zicem mai bine: organizarea noului sistem în ambele cazuri era de găsit un răspuns bun şi unul cam negativ Exteriorul, întâi Vreme de jumătate de secol, după 1945 şi până spre 1991, una din temele principale ale jocului politic mondial a fost bazat pe miza Europei de Vest Va aparţine aceasta ramurii apusene desprinsă din chiar Europa (adică Statelor Unite) sau va reuşi ramura de la Soare-răsare (şi ea, cum bine ştim, întemeiată pe principii încolţite în aceeaşi Europă de Vest) să şi-o adjudece? Lupta a fost strânsă şi decizia nu a părut niciodată simplă şi categorică Astăzi, când intrăm în periculosul secol XXI, ne-am lămurit clar: victoria a revenit crengii (de aur?) apusene Acesteia îi aparţine mult râvnita comoară Europa de Vest, «triumfala» dominatoare a globului, până nu demult, a ajuns un supus vasal al propriei sale odrasle Economic, cultural, civilizatoriu, această Europă înseamnă nimic sau puţin, ea se aliniază supus ordinelor de la Wall Street, de la Hollywood, de la Pentagon Trecute sunt zilele când un conservator ca Charles De Gaulle îşi permitea să «bage afară» cartierul general NATO de la splenditul castel Fontainebleau Trecute sunt zilele când un socialist precum Frangois Mitterand interzicea aeroplanelor militare americane să utilizeze spaţiul aerian francez în drum spre mai ştiu eu ce aventură militară grotescă Trecute sunt zilele, când Margaret Thatcher lua decizii militare independente, ba mai mult, izbutea să dea iniţiative socio-economice urmate apoi de Statele Unite Până şi umilita şi timida Germanie îşi permitea, pe vremuri, sub social-democratul Helmut Schmidt, să dea sfaturi imperioase guvernului american Astăzi? în Franţa, atât conservatorul Chirac, cât şi socialistul Jospin se întrec în a face sluj în faţa «jupanilor» americani De la caraghiosul Tony Blair nu ne-am putea aştepta la altceva decât la imitaţii cât mai cumintele Şi tot aşa, ţară după ţară într-un cuvânt, nu văd nici un motiv pentru a crede că «unificarea Europei» ar putea duce la constituirea unui centru de putere alternativ, adică de a înmulţi şi de a întări pluralismul planetar Dimpotrivă, unificarea aceasta vrea să se întindă, cu binele, dacă se poate, dar cu brutalitate neînfrânată, la nevoie, peste alte zone ale Europei şi Asiei, să impună «valori» care nici măcar nu-i sunt întru totul proprii, lată deci că din 28 29 punct de vedere exterior, nu prea am motive de optimism în ce priveşte o «renaştere» a culturii şi/sau civilizaţiei europene Dar cum stau lucrurile în interior? Poate că acolo avem speranţe mai mari? Aici, de asemenea, opţiunile păreau două, ne spune bunul-simţ Prima opţiune O Europă unită poate fi un soi de acoperiş pentru o anume «fegionalizare» a Europei: o federalizare autentică, în limitele căreia Burgundia, Catalonia, Bavaria, Flandra, Toscana şi câte altele încă, ar putea contracara sistematizarea rece şi dură a statului naţional implacabil, aşa cum s-a constituit el în secolul XIX, şi aşa cum ne-a împins spre dezastrele bine cunoscute şi apropiate nouă în timp A doua opţiune Unificare în toată puterea cuvântului Hai să stabilim încă un nivel de birocraţie opresivă peste cele de care aveam şi-aşa parte; hai să ştergem diversităţile locale (câte au mai rămas), şi să stabilim o putere centrală eliminatorie, cu severe comandamente In care anume direcţie merge Europa pseudofederalizată de azi? îmi veţi spune: nu ştim încă, e prea devreme pentru un verdict Poate că sunt dispus să răspund, la rândul meu, afirmativ: nu ştim încă în chip absolut Dar tare mi-e teamă că mintea dreaptă vede că direcţia mărşăluieşte spre a doua soluţie, nu spre prima, spre omogenizare silnică, iar nu spre carnavalul creator al multiplicităţii lată deci motivele pentru care, atât sub primul aspect, cât şi sub al doilea aspect, am toate motivele să fiu pesimist şi să mă îndoiesc cu privire la o «renaştere» a Europei Cercul istoriei europene, mi se pare mie, se închide: a început şi a luat naştere ca o colonie, dispare şi sfârşeşte tot ca o colonie Oare vreau să spun prin toate cele de mai sus că începutul Europei e cam ruşinos, dezvoltarea sa scurtă şi plină de păcate, iar sfârşitul lipsit de glorie? Sper că nu Sigur că nu văd un viitor prea grozav în Europa De ce şi unde l-aş vedea, când ştim bine că (vest)-europenii ei înşişi sunt neîncrezători: uitaţi-vă la filmele ce rulează chiar şi la Paris şi Londra; să nu mai vorbim de Madrid sau Amsterdam; uitaţi-vă la stilurile de îmbrăcăminte, comportare, alimentare, muzică; uitaţi-vă la agitaţia sterilă, anxioasă şi plictisită a tineretului şi a oamenilor cu poftă de creaţie şi de întreprindere - veţi fi iute edificaţi! Rămâne însă, după vorba genială a lui Holderlin, acea binecuvântată vară a fertilităţii; prin simplul fapt că «a fost», ea continuă să existe Fermentul vitalităţii în toate domeniile, de la cele materiale până la cele spirituale, este (ca să-mi dau pe faţă prejudecăţile) inegalat în toate istoriile neamului nostru omenesc Dinamica, procesualitatea Europei sunt cele pe care se cuvine să le admirăm şi, da, chiar să le imităm De acolo, din acest colţ relativ mărunt geografic, au pornit discursurile constitutive ale lumii de astăzi, ele sunt cele care în continuare ne hrănesc şi ne servesc drept rezervă strategică de imagini şi concepte Poate că centrele viitoare ale lumii vor fi, peste 100 de ani, la Hong Kong şi la Beijing şi la Kuala Lumpur, la Sao Paulo şi la Pretoria, la Bagdad şi la Bombay Dar sunt ferm convins că idiomurile socio-economice, pe baza cărora se va funcţiona, vor fi inteligibile, şi anume vor fi în continuare cele crescute pe solul mental al Europei De ce ar fi altfel, atunci când astăzi chiar asistăm la acelaşi fenomen de «translaţie», de • adaptare? Evelyn Waugh are o adorabilă nuvelă predictivă (şi satirică) în care o Europă a viitorului, recăzută în ignoranţă şi barbarie, se vede acum în mâinile misionarilor africani, veniţi să o civilizeze şi să-i aducă cuvântul Domnului Scenarii alternative pot fi multe Dacă o Germanie, acum reunificată, va polariza în jurul ei părţile centrale şi răsăritene ale Europei peste câteva decenii? Nu va fi aceasta o reinventare? Răspunsul nu poate fi decât afirmativ Dacă ţările romanice şi balcanice din sudul Europei, împreună cu lumea arabă, cu Israelul şi Grecia, se întrunesc într-un cerc mediteranean proaspăt şi plin de iniţiative? Aceasta nu ar fi o nouă construcţie, alternativă, a Europei? Ba bine că nu Dacă Marea Neagră, după cum ne sugerează printre alţii Mircea Maliţa, se constituie în centrul unificator al Caucazului, al Europei de Răsărit, al lumii turco-greceşti şi levantine? Şi aici răspunsul e evident Cu acest răspuns din urmă (căci lista scenariilor poate continua încă) ajungem la un punct foarte interesant, de cele mai multe ori trecut cu vederea Să ne închipuim că «Europa triumphans» de odinioară alunecă încetişor în jos, spre nivelul de «parc tematic» cu ruinele marilor catedrale şi castele, cu trăsăturile muzeale, existente încă de pe acum, tot mai accentuate Chiar şi în aceste melancolice împrejurări, Europa de Apus îşi păstrează o anume utilitate mondială (dacă nu se îndărătniceşte spre poziţia de vasalitate servilă în care e în pericol de a se instala) - anume cea de mediator, de loc în care şi prin care «modernizarea accelerată», «viitorul» pot fi comunicate şi rafinate spre tot restul planetei Ar fi aceasta o interesantă şi deloc nevrednică îndatorire, un rol elegant, fie el chiar modest, în globalizare Constat însă că vorbim mai cu seamă despre Europa de Vest Este o greşeală de proporţii! Căci dacă ne hrănim cu iluzia unei Europe care să continue să înflorească sau care să renască într-un fel sau altul, atunci va trebui, dimpotrivă, să ne îndreptăm ochii spre Europa Centrală şi de Est Unul dintre motivele principale ale degringoladei istorice a Europei a fost, spuneam, tocmai caracterul său incomplet, cu încăpăţânare menţinut, prin exploatare economică, violenţă politico-militară (ea continuă din păcate), viziuni hegemoniste şi schisme religioase 30 31 Ei bine, de ce să nu ne gândim mai curând la Europa rotunjită, ba mai mult, la Europa în care partea dinamică şi creatoare să-şi vadă accentele mutate mult mai la est? Dacă tot vorbim despre «scenarii», atunci să ne gândim şi la posibilitatea (eu aş zice: probabilitatea!) ca într-o planetă pluralistă, aşa cum o sperăm şi cum trebuie să o sperăm, Europa de Est, ca şi bazinul pacific, lumea mohamedană, civilizaţia latino-americană să se afirme ca un jucător de seamă pe eşichierul mondial Medierea, cum spuneam, ar putea fi destinul Europei apusene, dar cu cât mai potrivit şi mai abil ar putea fi jucat acest rol de către Europa de Est! Integrată, mai adânc decât se crede în genere, în structurile şi în creativităţile gemenei vestice, Europa de Est păstrează totuşi în sine ataşamentele comunicative cu naturalul şi spiritualul, nostalgia tradiţionalismului, substraturi de «lumea a treia» Comunismul Ie-a reprimat pe toate acestea, dar în acelaşi timp, ca un gheţar paleolitic Ie-a şi păstrat intacte, lată deci că toate condiţiile pentru vocaţia medierii persistă în deplină şi anarhică vitalitate Nu neg că tot comunismul e cel care, din păcate, a deformat grav (şi pe lungă durată) capacităţile comunicative din interiorul acestei părţi a lumii şi în spre exterior Această buimăceală, această muţenie vor mai dura încă multă vreme Ele se manifestă, întâi de toate, prin incapacităţi economice, prin haosul social, prin inhibiţii psihologice; dar, în egală, şi poate, mai gravă măsură, prin neputinţa autoînţelegerii Blocul nord-american e de prea puţin ajutor, cu neîndemânaticele (uneori sâlbaticile) sale încercări de reconstrucţie mimetică Impresia mea este însă că mimetismul are un viitor relativ limitat, şi că ne mai aşteaptă surprize Rănile, buimăcelile, frustrările, refulările sunt temporare; potenţialul neatins a rămas abundent în «cealaltă jumătate a Europei», lată de ce îmi imaginez (optimist sau ba) o «renaştere» care să vină dintr-o direcţie deosebită, încă neepuizată şi poate, în cele din urmă, ambiţioasă, mai curând decât din structurile birocratice de la Bruxelles şi de la Strasbourg Meritele vestului european vor rămâne încă multă, multă vreme nepieritoare şi maiestuoase; recunoştinţa pe care i-o datorăm se cuvine să rămână intactă Dar o reînviere este, repet, grozav de îndoielnică Dacă în adevăr, aşa cum orice om cu minte întreagă vrea să nădăjduiască, viitorul planetei şi al speciei noastre va fi unul al pluralităţii, al heterogeniei, al diversităţii, atunci e preferabil să asistăm la o deplasare a punctului gravităţii mai spre răsărit, mai spre sud, pentru a asigura astfel echilibrele multiple la care (în secole trecute) ştia şi Europa de Vest să participe, vioi şi zămislitor SORIN ALEXANDRESCU-Europele provinciale O simplificare: două sau trei Europe în faţa cunoscutelor teze ale lui Samuel Hutchinson, care împărţea continentul european în două jumătăţi, vestul şi estul, conform unei linii şerpuind pe lângă statele baltice, Polonia, Transilvania şi Banat, Slovenia şi Croaţia, astfel încât ce se află la est de respectiva linie cade în afara «Europei», a stârnit stupoare şi furie în România, şi pe drept cuvânt Implicaţia tezei ar fi că România este ruptă între «Vest» adică «Europa», şi «Est», adică «non Europa», sau o Europă de rangul doi, după un criteriu geografic: la noi, munţii Carpaţi - care a fost şi un criteriu politic, anume -, tot la noi, dar şi la unii vecini, limita Imperiului habsburgic De ce o graniţă aparţinând configuraţiei unui imperiu la un anumit moment istoric - imperiul însuşi a avut alte graniţe în alte momente istorice - ar trebui acceptată ca o graniţă structurală, morfologică, atemporală? Implicaţiile culturale ale graniţei sunt şi mai iritante: s-ar zice că lumea catolic-protestantă este europeană şi cea ortodoxă şi islamică nu, ceea ce înseamnă o discriminare de principiu, dar şi una istorică: cum să rămână Grecia în afara Europei, deşi toată gândirea occidentală se bazează pe filosofia greacă antică, şi cum să rămână în afara Europei Bizanţul şi o întreagă creştinătate est-mediteraneană, pe care tocmai cruciaţii veniţi din Vest au dorit s-o apere şi s-o recucerească? Or, o lume balcanică pe care NATO şi Uniunea Europeană, care cu drag se prezintă ca cruciaţii vremurilor noastre, vor acum cu atâta râvnă să o apere? Multe alte argumente se pot aduce: români ortodocşi se află şi în Transilvania, artă bizantină şi la Ravenna, artă maură şi în Spania, Turcia este un bastion NATO, deci «vestic», în Orientul Apropiat etc Da, ar spune partea adversă, dar cele enumerate mai sus sunt excepţii de la regulă, iar esenţial este că o anume configuraţie cultural-religioasă se suprapune 33 unui anumit sistem economic - dezvoltare capitalistă timpurie, democraţie mai veche, supradezvoltare actuală - ca şi unui sistem normativ, de la iluminism la respectarea drepturile omului Şi acestor argumente le pot fi opuse contraargumente notabile: dezvoltarea capitalistă timpurie a dus la constituirea unor sisteme coloniale, care la rândul lor au asigurat supradezvoltarea de mai târziu, dar au dus şi la genocid, distrugere de culturi locale şi războaie religioase, pentru care abia acum Biserica catolică îşi cere iertare; mai toate războaiele moderne au venit din vest, nu din est; naţionalismul, atât de înfierat astăzi de occidentali, vine din Germania, iar pentru drepturile omului, s-avem iertare, s-au bătut mai mult dizidenţii din Rusia decît marxiştii de la Paris Etc Toată această discuţie ar merge în sensul combaterii tezelor existenţei a «două Europe» Există şi linia de argumentare potrivit căreia existenţa unei «a doua Europă» este acceptată, dar simultan supraevaluată, în sensul că aici s-ar găsi mari valori europene pe care occidentalii nu le-au avut niciodată, sau le-au pierdut De la Tonnies la Berdiaev, sau la noi de la lorga şi Blaga la Nae lonescu, sau la medievişti şi istorici actuali, mulţi intelectuali tradiţionalişti, unii discreţi simpatizanţi ai naţional-comunismului, se tem că un europenism «exagerat» ar duce la «pierderea specificului» O recentă discuţie la Academie, unde vorbitori au fost Virgil Cândea, Dan Berindei, Răzvan Theodorescu, Eugen Simion, Marian Munteanu şi alţii (Curentul, 19 martie 2000, p 14), a relevat şi ea, dacă am înţeles bine, tentaţia de a accepta teza celor două Europe, subliniind însă valoarea celei de-a doua care, într-un fel sau altul, ne include şi pe noi Curente şi unde de şoc Ambele linii de discuţie mi se par false şi sterile Deşi opuse, ele au un punct de vedere comun: teama noastră, veche de secole, de-a «rămâne afară», complexul nostru de latini orientali rupţi de romanitate, paradoxurile identităţii nostre, bazată ori pe o combinaţie de factori care oriunde în restul Europei sunt disociaţi - suntem latini ortodocşi -, ori pe o disociaţie de factori care oriunde altundeva sunt coordonaţi: suntem latini fără statalitate până în secolul al XlV-lea şi creştini fără dată oficială de creştinare Am vorbit de acestea în Paradoxul român, nu mai revin aici Altceva aş dori să spun: ce-ar fi dacă am încerca să gândim Europa în afara raportării noastre spasmodice la ea, în afara anxietăţilor şi obsesiei unicităţii, sau devianţei cazului românesc? Ce-ar fi dacă am încerca să descoperim cazuri similare, dacă ne-am regăsi pe anumite linii de forţă europene în care alte ţări, sau culturi nu s-au comportat diferit de noi? încercam într-un articol recent din Vineri (nr 29, martie 2000, p 11), să propun termenul de «undă de şoc» pentru acele valuri de expansiune culturală pornite de undeva dintr-un punct din Europa - devenit retrospectiv «centrul» iradierii - care se propagă în lungul unor anume trasee până la un limes dincolo de care nu pot trece fie pentru că rezistenţa locală este prea mare, fie pentru că întâlnesc o altă undă de şoc propagându-se în sens contrar Literatura comparată vorbeşte de «curente», îmbrăţişând o metaforă acvatică, nu «seismică» precum metafora mea Diferenţa este că un curent curge calm, aparent fără conflicte, rezistenţe sau mişcări contrare, înglobând, luând cu sine tot ce întâlneşte în cale, spre un fluviu sau o mare, finalitatea lui ideală Unda de $oc, dimpotrivă, dărâmă sau reconfigurează peisajul, zguduie selectiv, aici da, alături nu, n-are termen final, se opreşte undeva deşi ar fi putut continua, este «iraţională» şi nemanipulabilă de oameni, spre deosebire de «raţionalitatea» curentului, zăgăzuit în diguri, dispersat în canale O anume «Drang nach Osten» trimite barocul spre răsărit, înspre Transilvania, Polonia şi Ucraina, iar alta spre nordul scandinav, în timp ce Renaşterea se pierde prin Germania şi Franţa, venind din sud, iar goticul, venit din nordul Franţei, se risipeşte prin Belgia şi sudul Angliei, aşa cum arta bizantină pătrunde spre nord-vest până spre Maramureş şi valea Tisei, sau spre nord-est, până în Rusia de nord, de unde trece în Karelia finlandeză Ar trebui studiate comparativ toate aceste mişcări de expansiune, indiferent de traseul pe care-l urmează, sud-nord, sau vest-est etc Fiecare mişcare cunoaşte o motivare proprie, politico-economică şi religioasă, desigur, dar ele au comune, cred, câteva fapte de «logică a expansiunii» Provincie versus centru în spaţiu, ca şi în timp, puritatea şi radicalitatea mişcării de la centru pierde în violenţă, dislocă alte roci, se freacă de alte straturi, se risipeşte în pământ Rămânând la unda strict culturală, meşterii locali iau tot mai lejer noile modele, poate nici n-au fost la centru vreodată, sau au fost doar în oraşul situat mai sus pe traseu, nu chiar la centru, au învăţat ce-au putut şi ce-au învăţat mai amestecă cu ce ştiau mai de mult Pe măsură ce noile modele se depărtează de centru ele se provincializează Rigoarea modelului se pierde în sincretism, revoluţia e luată cum grano salis, se ruralizează Marile palate devin conace, precum Mogoşoaia şi Potlogi, loggia se simplifică, goticul se lucrează în lemn în Maramureş şi se combină cu planul trilobat în Moldova, Renaşterea se rezumă la o capelă în Alba lulia, lipită şi ea corpului catedralei Dar şi invers, modelul depăşit 34 35 la centru, degradat, modificat sau combinat acolo cu altceva, se menţine neschimbat în provincie: arta persistă aici mai mult ca la centru, este conservatoare, are ceva arhaic, precum franceza canadiană, sau arta postbizantină din Moldova secolului al XVI-lea şi din Valahia secolului al XVII-lea şi chiar al XVIII-lea, la Văcăreşti, poate pentru că timpul curge aici mai încet şi noua undă de şoc, iscată altundeva, aici mai târziu ajunge, ea însăşi tot relativizată şi deci combinabilă cu unda veche, ceva ce la centru ar provoca uimire sau oroare Mai departe, o paradigmă o schimbă pe alta, la centru, fără rest sau cu un rest neglijabil, se construieşte pur şi simplu altfel, se cântă sau se pictează altfel, pe când în provincie resturile persistă şi se reciclează, aici postmodernismul este endemic şi urmează oricărui modernism, capela barocă se adaugă catedralei gotice fără probleme, elementele decorative orientale se lipesc de Trei Ierarhi ca şi cum ar fi bizantine de la sine Paradigma veche nu dispare, ci ori coexistă cu cea veche, fără supărare, ori devine permanenţă atemporală, se metamorfozează în clasicitate Romantismul ajunge în ţările româneşti mai tîrziu decât a apărut el în Germania dar, deşi nu este mult mai tardiv decât cel francez, el persistă mult mai mult decât în Franţa, Eminescu fiind contemporan cu simbolismul Mai mult, romantismul devine în România atemporal, se generalizează în fundal atunci când el este scos de pe scenă de modernism Un romantism profund pare a subsista în tot secolul al XX-lea în România, teme şi atitudini romantice reapărând, transfigurate, de la lorga şi Pârvan la Blaga, în unele romane şi povestiri fantastice de Eliade şi Bănulescu, în poeme de Nichita Stănescu şi în romane de Cărtărescu Mai departe, elaborarea teoretică este decisivă la centru şi neglijabilă în provincie Aici ea este globalizantă, sincretică, dar şi informativă, accentul cade pe noutate, nu pe inventivitate proprie, te afirmi ca filială a unei firme din metropolă, reprezentarea altora, faimoşi aiurea, este totul, nu creaţia locală ab nihilo Orice teorie este legitimă, dacă ea are succes altundeva Ce s-o mai schimbi? Doar o aplici, şi tot e bine, tot «modern» te arăţi Ciclul «prelecţiunilor» este în România fără sfârşit: de la Junimea la Criterion, toţi lupii tineri ai tuturor generaţiilor au popularizat în sunet de trompetă teoriile altora Eu văd lipsa de personalitate în teorie ca o damnaţiune a culturii române, cu atât mai mult cu cât mă surprind a o practica şi eu: nu mă pregătesc eu în chiar momentul în care scriu acest articol să ţin un şir de cursuri despre Derrida, după ce le-am ţinut în cealaltă provincie a Europei care se cheamă Olanda? în multe din cele spuse până acum, «provincia» pare a fi marcată de un minus în raport cu «centrul» (Pun termenii acestui binom între ghilimele deoarece nu mă refer la o ierarhie fixă, politic-istorică - capitala unei ţări versus orăşelele de provincie -, ci la una fluctuantă, în timp, ca şi în spaţiu, binomul refăcându-se la orice nivel socio-cultural ) Nu este aşa Dacă provincia trăieşte în timpul lung sau mediu în raport cu centrul supus timpului scurt, evenimenţial, ea cunoaşte răgazul culturii, juisarea ei, elaborarea ei privată - provincia colcăie de erudiţi, anevoie de găsit în graba metropolelor -, chiar integrarea ei în forme comunitare de negândit la centrul tuturor individualismelor sau injectarea ei într-un stil de viaţă personal, poate vetust, dar înfrumuseţând cotidianul cu norme şi atitudini considerate «depăşite» - şi deci ignorate la centru Integrarea culturii în viaţă poate fi mai adâncă în provincie decât la centru, aşa cum orice turist în Franţa poate regăsi în micile oraşe o politeţă vieuxjeu dispărută la Paris sau o poate admira în orice conversaţie în countrylife în Anglia, dar nu la Londra sau Birmingham Un alt punct important este faptul că «provincia» nu se defineşte în legătură cu un singur centru Mulţi intelectuali români gândesc în termenii tipici francezi ai unui Etat-Nation constituit în perioada medievală în raport cu un singur centru politic, sediul regalităţii La fel de «centrată» este Anglia sau Spania, respectiv culturile lor, puţin receptive, dacă nu chiar represive în raport cu specificităţile regionale Alta este situaţia în statele care au devenit naţionale în secolele al XlX-lea sau al XX-lea, precum Germania şi Italia sau Belgia şi Olanda, sau mai toate statele est-europene Aici pluralismul este o realitate încă de la naşterea statului Frankfurt, Munchen, Berlin, Amsterdam, Utrecht, Groningen, Milano, Torino, Florenţa, Roma - unde este centrul şi unde provincia? Modelul «capitală versus provincie» nu mai funcţionează, fiecare oraş este un centru în raport cu regiunea înconjurătoare, sau centralitatea variază în raport de diverse perioade istorice Binomul originar dispare, «centru» şi «provincie» pot fi oriunde în fine, surprinzătoare este raportarea la «Europa» a ţărilor şi culturilor europene Regula pare a fi, cu cât o ţară sau o cultură este mai puternică, cu atât ea se descrie mai puţin pe sine ca europeană, şi invers, cu cât acestea sunt mai mici, cu atât se prezintă mai mult ca europene «A fi european» pare a fi astfel legitimarea tipică celui mic şi slab «Europa» ne răzbună, ne reconfortează, ne este un reazem când ne îndoim de noi înşine şi este un orizont de aşteptare atunci când nu mai aşteptăm nimic de la noi înşine «Europa» pare a fi revendicată, paradoxal, de marginile ei, nu de centrul tare al acesteia, cel constituit în perioada modernă de Franţa şi Germania, ori de Austro-Ungaria mai înainte, ori de Italia renascentistă, dispreţuitoare de nou-veniţii germani şi francezi 36 37 O similaritate de atitudini pare a lega, atunci, marginile, «provinciile» oricărui sistem european, în raport cu «centrul» acestuia, după cum şi ţările şi regiunile din «centru» par a trăi cu sentimentul unei comunităţi - chiar dacă ea se traduce în războaie şi alte conflicte - diferite de cea a «marginalilor» necultivaţi ai momentului Europa interferenţelor Alte caracteristici ale culturii de provincie s-ar putea găsi, ori imagina Nu mai insist aici Aş vrea însă să spun că o «cultură de provincie» nu este prin definiţie o cultură inferioară în raport cu cea de la centru, ci că este un alt tip de cultură, şi că în provincie se trăieşte altfel cultura decât la centru Culturile provinciale, în raport cu cele de centru, sunt multiple în Europa şi iradierea la care ele au fost supuse ţine de fluiditatea istorică a centrelor de putere politică şi culturală Unde vieneze nu au ajuns numai în Ardeal şi Banat, ci şi la Triest, Udine, ori în Slovenia; Elveţia germană se întinde până la Torino, Danemarca este sfâşiată între Suedia şi Germania, Scoţia între ea însăşi - ca termen ideal, sau feudal timpuriu -şi Anglia, Finlanda şovăie între Rusia şi Suedia Amestec aici intenţionat regiuni şi state naţionale Ceea ce mă fascinează este faptul că, mai întâi, împărţirea Europei în Vest şi Est, sau chiar descoperirea unei a «treia Europă», Mittel-Europa, sunt raţionalizări post-festum, invocate din cine ştie ce motive de emancipare culturală sau de revoltă împotriva vreunei ierarhii de putere în Europa, dar care ignoră realitatea mai adâncă, fluctuantă istoric dar mereu structurată, în fiece moment istoric, conform unor criterii asemănătoare Acestea din urmă traversează istoria într-un mod care pare a scăpa sistematicii impuse de istoria culturii, de literatura comparată şi de istoria artei sau filosofiei Toate aceste discipline s-au constituit în secolul al XlX-lea, în plină dominare a Europei de marile puteri, şi percepţia şi recepţia culturii atunci era dominată de rolul decisiv al marilor centre politice şi culturale Războaiele şi pacea, modernitatea ca şi avangarda, se decideau la Paris, Berlin, Londra, parţial Viena, o vreme Moscova, apoi New York Cultura, ca şi politica, în rest, nu existau Era provincială, deci minoră, neglijabilă, de import, artificială, gri, neputincioasă, fapt de repetiţie, plicticoasă Cred că abia acum, într-o Uniune Europeană în care Finlanda şi Portugalia au şi ele un cuvânt de spus, chiar dacă nu ele decid în chestiunile mari, abia acum deci se încheie acest model politic-cultural european constituit pe baza unei anumite egalităţi de şanse, chiar dacă nu de putere, a ţărilor mici Noua Europă este una a nesfârşitelor diferenţe, nu a blocurilor închise, omogene în interior şi opuse unul altuia, precum Vestul, Estul şi Mittel-Europa par a sugera în acest context, «culturile provinciale» îşi pot redobândi interesul, demnitatea, şi chiar dreptul la existenţă Marginile devin la fel de interesante ca centrele Dar mai este ceva Provincia, spuneam mai sus, nu este provincia mereu aceluiaşi centru, după cum marginile nu sunt marginile unui singur sistem Culturile provinciale sunt de fapt culturi de interferenţă Danemarca, odată o mare putere, a trebuit să se apere, în secolele al XlX-lea şi al XX-lea, simultan, contra statelor mai puternice Suedia şi Germania La fel Finlanda, cum am remarcat deja Polonia, un mare regat odată, este în alt moment istoric dependentă de lupte contra Rusiei, Lituaniei sau Prusiei Exemplele se pot înmulţi Dacă urmăm modelul «undelor de şoc», devine pasionantă exact zona de ruptură, zona în care ortodoxia se loveşte de catolicism, în Ucraina şi Polonia, în Transilvania, dar şi la est şi la sud de Carpaţi, între Croaţia şi Serbia La fel de pasionante devin «ţările mici», precum Olanda, o ţară «nordică» strivită între Germania şi Anglia, când nu a mai fost ea însăşi o mare putere, începând cu secolul al XVIII-lea, sau Belgia bicomunitară, sfâşiată între valonii latini şi «sudici», şi flamanzii «nordici» şi germanici, ambele comunităţi privite de sus de mai centralii lor conaţionali francezi şi olandezi Sau Elveţia tricomunitară, sau nordul Italiei, sau Basarabia, autodevorându-se între romanitate şi rusicitate (ca să nu mai zic nimic de găgăuzi), sau catalanii, sau frizonii din nordul Olandei, sau bascii nimănui Toate aceste culturi sunt culturi de interferenţă exact în acelaşi mod în care este şi România Toate îmi par guvernate, pe cât am putut să-mi dau seama, de acelaşi principiu al crizei de identitate, al absorbţiei conflictuale ale unor unde culturale contradictorii, al unui model provincial, pe de-o parte molcom, pe de-altă parte obsedat de ratare şi lipsă de perspectivă Toate par a se zbate între nepăsarea majoritară şi schizofrenia elitelor, toate par a avea ceva în comun, deşi nici una nu o cunoaşte pe cealaltă, blestemul lor comun fiind acelaşi: raportarea la centre distante şi dispreţuitoare, la taţi imposibili în loc de fraţi ignoraţi Da, sunt multe aceste Europe ale marginilor - nu ale minorităţilor, deşi ale lor de asemenea - şi ale culturilor provinciale şi regionale, constituind în subteranele marilor centre culturale viaţa culturală locală adevărată, pulsând în tempoul ei modest, dar tenace, persistând în ciuda istoriei făcute şi mai ales desfăcute, distruse de cei mari, luptându-se să devină ele însele, dar nereuşind niciodată Europele uitate, neglijate, dispreţuite ale Europei Europele care, o dată studiate, ne-ar vindeca de propriile noastre spaime pentru că le-am regăsi, aceste spaime, la foarte mulţi alţii, şi am înceta să ne mai identificăm cu ele 38 39 l'Eglise romaine) Au XIXe siecle, le pendule de l'Histoire orientait de nouveau Ies Roumains vers l'Occident Tous ces mouvements contradictoires, deroutants et enrichissants ă la fois, se sont incrustes aussi dans la langue roumaine Cest une langue essentiellement romane, mais qui, â la difference des langues de la meme familie de l'Occident, porte une empreinte orientale tres caracteristique En ce qui concerne le vocabulaire, elle a assimile un nombre considerable de mots slaves, grecs et turcs Au XIXe siecle, et en etroit rapport avec la nouvelle orientation vers l'Occident, se passa en quelque sorte, sur le plan linguistique, une «deuxieme latinisation», en premier lieu par une formidable infusion de neologismes frangais Fut eliminee ou marginalisee une pârtie du fonds slave ou oriental Les emprunts francais ou dans lesquels le frangais reste la premiere langue de reference ont ete estimes â 39% du vocabulaire roumain courant et a une frequence de 20% Cest dire que, dans le langage courant, un mot roumain sur cinq est aujourd'hui d'origine frangaise Le communisme impose â la Roumanie â la fin de la deuxieme guerre mondiale coupa net cette evolution vers les structures occidentales Le meme pendule de l'Histoire reorienta la Roumanie vers l'Est; P«île latine» qui cherchait depuis quelque temps â naviguer vers l'Ouest fut obligee de reintegrer l'ocean slave Plus d'un siecle d'histoire fut ainsi gaspille (ii aurait fallu, probablement, encore deux generations pour mener â terme, et en profondeur, le processus d'occidentalisation) Le communisme a presque tout detruit, pour reconstruire sur des bases differentes Cetait en fait sa philosophie: la creation d'un monde nouveau La fin de cette aventure ideologique et la chute du systeme ont ramene les Roumains â la «case depart» - celle d'une nouvelle tentative de se deplacer vers l'Ouest (avec la difficulte supplementaire des structures et mentalites encombrantes - heritees du communisme - qui rendent le chemin moins pratiquable que jadis) Ainsi, les aleas de l'histoire ont ballote les Roumains dans tous les sens Le cote negatif du bilan est evident L'instabilite est devenue regie de vie, engendrant peu de confiance dans un avenir toujours incertain, la tentation du repli sur soi, la quete du compromis plutot que des grands principes directeurs Sans tomber dans une facile psychologie des peuples, ii est permis de penser que les multiples contradictions de l'histoire parcourue ont du laisser des traces dans le comportement des Roumains Mais on doit considerer aussi le bon cote: la Roumanie est veritablement un pays europeen, une des syntheses les plus riches et originales produites sur notre continent Pour elle, le temps d'un choix decisif est venu Elle doit tout simplement mettre une sourdine aux voix qui prechent le repli ou une illusoire voie particuliere, pour cultiver et developper ses remarquables aptitudes d'ouverture, sa capacite - prouvee au long des siecles - de communiquer, d'apprendre et d'assimiler De se situer - sans sacrifier sa specificite - â l'heure de l'histoire 44 ADRIAN MARINO-Idei «simple» despre Europa Mai întâi o mică precizare Dar esenţială: idei «simple» nu vrea să spună şi idei «simpliste», elementare, schematice, pline de clişee şi locuri comune Din păcate, despre «Europa» se discută la noi, mai totdeauna, în două moduri diametral opuse, ambele neadecvate: ori foarte simplist, elementar, prin consideraţii banale, dar cu mari aere eseistice, fără o concepţie clară şi o serioasă documentare a temei discutate Ori foarte «savant», cu multe trimiteri, cât mai multe trimiteri străine, cu mari aere «politologice» în realitate, pură compilaţie de manuale şi autori moderni, îndeosebi anglo-saxoni O reflexie ideologică originală românească nu se va putea însă dezvolta niciodată în acest mod Prin sincronizare mecanică, mimetică, fără reacţii şi puncte de vedere personale Fără a face apel şi la reperele româneşti, să le spunem «tradiţionale», câte sunt, fără nici o exagerare, într-o problemă sau alta Apar, de pildă, la noi, cărţi despre «libertate» fără nici o referinţă românească, în schimb cu un «parter» mai mult decât copios de trimiteri anglo-saxone Cine a lucrat într-o bibliotecă americană ştie însă foarte bine că acolo devii «erudit» fără nici un efort Bibliotecile sunt organizate tematic şi accesul liber la raft te pune imediat în faţa întregii bibliografii a oricărei probleme Nu-ţi mai rămâne decât să transcrii titlurile şi, eventual, să deschizi sau să citeşti câteva volume consacrate temei respective Nu credem că marile probleme ideologice actuale -în cazul nostru cea «europeană» - pot fi discutate în mod util şi concludent în acest stil Expeditiv, comod, pseudoerudit, cu ignorarea unor minime, dar indispensabile referinţe şi româneşti Idei deci «simple» - vrem să spunem - clare şi distincte, cu puncte de plecare şi de sprijin şi în reflexia «românească» anterioară, consolidate pe parcurs cu toate referinţele europene esenţiale Oricât de savante şi poliglote Dar efectiv asimilate şi integrate unei scheme de gândire proprii Epigonismul nu poate duce, în 45 orice domeniu, decât la mimetism mecanic şi mediocritate O notă specifică oricărei «culturi minore» în cazul «Europei», se aminteşte, în primul rând, prea puţin de faptul că acest concept are tradiţia sa efectivă, bine consolidată, în cultura română, de aproximativ trei secole Ideea europeană nu este deci nici pe departe o descoperire şi o influenţă recentă produsă de orientările şi organizările politico-economice ale Europei occidentale de după al doilea război mondial Ele consolidează, într-adevăr, dau prestigiu internaţional, autoritate juridică şi politică, dar nu ne introduc şi nu pun în circulaţie, pentru prima dată la noi, acest concept generic «Europa» Tratatul instituind comunitatea europeană a fost semnat la Roma în 1957, Actul unic european, semnat la Luxemburg şi Haga în 1986, a intrat în vigoare la 1 iulie 1987, Tratatul privind Uniunea Europeană a fost semnat la Maastricht, la 27 februarie 1992 Tratatul de la Amsterdam, care-l modifică, prin includerea şi a prevederilor acquis-u\u\ Schengen (1985, 1990), nu este încă integral ratificat de toate părţile contractante Versiunile româneşti complete ale acestor texte pot fi consultate (ca să facem şi noi o trimitere, indispensabilă) în volumul Documente de bază ale Comunităţii Uniunii Europene, Prefaţă de Valentin Constantin (laşi, Polirom, 1999) Se poate constata cu uşurinţă că reglementările juridice internaţionale ale «ideii europene» sunt foarte recente De fapt, ele nu sunt cunoscute în mod direct decât de puţini specialişti Opinia publică şi marile media au şi cultivă despre Europa o idee mult prea vagă şi generală De unde, încă o dată, necesitatea unor precizări elementare şi extrem de limpezi pentru a oferi o minimă, dar serioasă şi indiscutabilă bază de discuţie Nu este cazul a aminti toate istoriile ideii europene, destul de numeroase Există chiar şi o antologie românească de texte, nu lipsită de carenţe, dar plină de bune intenţii, de Alexandru Duţu, Histoire de la pensee et des mentalites politiques europeennes (Bucureşti, Ed Universităţii din Bucureşti, 1997) în ceea ce ne priveşte, credem a fi dovedit, că despre «Europa luminată» se vorbeşte, în cultura română, încă din secolul 18 Un eveniment ce nu poate fi - în nici un caz - trecut cu vederea Ne-am propus să folosim cât mai puţine «citate» şi «referinţe» Nu putem însă omite faptul că despre Iluminiştii români şi «afacerile Europei» am scris noi înşine încă din 1964, în stil de istorie a ideilor (singurul posibil în acea epocă totalitară antieuropeană), iar despre «Luminile» româneşti şi descoperirea Europei -cu o bogată documentaţie -încă din 1979 Studiul a cunoscut şi o versiune franceză şi una germană A fost reprodus şi într-o mică lucrare-manifest, Pentru Europa (laşi, Polirom, 1995) şi n-a fost contestat de nimeni «Europa luminată» formează în mod indiscutabil un ideal cultural şi de civilizaţie, un model care animă toate conştiinţele româneşti moderne Este, de fapt, marea idee-forţă a epocii, căreia Revoluţia de la 1848 îi imprimă o dinamică nebănuită De ce trebuie subliniat cu putere acest fapt istoric riguros verificabil? Pentru a ne vindeca de complexele de inferioritate Şi, mai ales, pentru a demonstra că noi am fost la nivelul conştiinţei intelectuale avansate - chiar dacă minoritară - încă din secolele 18 şi 19, efectiv «contemporani» cu Europa O idee «descoperită» demult în nici un caz doar după 1989 Pe atunci nu se făceau nici «eseu», nici talk-show-uri televizate Dar adeziunea era sinceră, totală, cu un accent mesianic şi adesea naţionalist de netăgăduit Adevărul istoric trebuie respectat sub toate aspectele Ca şi simţul proporţiilor şi al realităţilor socio-culturale obiective De subliniat, deci, energic, încă o idee (aparent) «simplă»: ideea europeană a fost chiar de la începuturile sale româneşti o descoperire şi un «angajament» ideologic al unei elite restrânse Şi de fapt, trebuie să recunoaştem, situaţia nu s-a schimbat foarte mult nici până azi De la «Europa» se revendică doar o elită intelectuală, o pătură culturală foarte subţire Ea are puternici adversari în izolaţionismul şi antioccidentalismul atât de specific naţional-comunismului O ideologie ce se manifestă deosebit de virulent şi după 1989 Vom reveni asupra acestei teme Publicaţiile centrale şi provinciale pro-europene nu sunt încă foarte numeroase Sfera Politicii, 22, Poljs, dar şi Secolul 20 şi România literară trebuie amintite în primul rând în provincie sunt de menţionat: Altera (Târgu-Mureş), Mozaicul (Craiova), Carnet literar (Buzău), Continent, titlu semnificativ (Suceava) Raza lor de acţiune nu este încă foarte mare Adesea ele predică doar unor convertiţi, ca să reluăm o expresie franceză Dar faptul că există şi unele asociaţii, o Ligă Pro Europa şi alte forme de manifestare şi participare pro-europene ale societăţii civile, dovedeşte, cel puţin, o realitate: «ideea europeană» (este şi titlul unei reviste cunoscute între cele două războaie, condusă de C Rădulescu-Motru, 1919-1928) are vitalitate şi partizani convinşi Cât de numeroşi, şi mai ales eficienţi, este însă o altă poveste Căci întreaga problemă are o foarte importantă şi chiar hotărâtoare dimensiune politico-socială ce nu poate fi evitată De unde încă o concluzie, o «idee» şi ea foarte «simplă» Poate fi formulată, în acelaşi mod, în puţine cuvinte Mai presus de orice, adeziunea la «ideea europeană» este o chestiune de mentalitate, expresie directă a unei pături sociale şi intelectuale citadine «Europa» este o concepţie cu origini, tradiţii şi forme de manifestare specific citadine «Satul» nu poate fi «european» pentru că orizontul şi mentalitatea sa profundă, spirituală, este fundamental localistă, etnicistă, izolaţionistă, cu tendinţe inevitabil naţionaliste Cât timp rămânem (pentru a relua o expresie a lui E M Cioran) «sătenii eterni ai istoriei», europenizarea nu se poate produce Doar «oraşul» este, în mod 46 47 organic, receptiv la ideologia şi integrarea europeană Proces deosebit de complex Oraşul este deschis influenţelor - în cazul de faţă în bună parte «străine» - noilor curente de idei, sincronizării cu valorile culturale şi materiale «europene» Nu este vorba nici de a deprecia «satul», nici de a exalta în dauna sa, în mod exagerat, «oraşul» Ci doar de a recunoaşte realitatea unei evoluţii sociale incontestabil europene întreaga Europă occidentală actuală este predominant citadină Abia 8% din populaţia Uniunii Europene se ocupă cu agricultura Iar «satul» occidental, în accepţie românească, nu mai există de mult El este înlocuit de «fermieri» (tip uman, social şi economic deosebit de «ţăranul» tradiţional), care trăiesc într-un mediu şi cadru «citadin» Chiar dacă, adesea, destui de restrâns ca extindere urbană A recunoaşte, în aceeaşi ordine de idei, că ideea europeană este expresia ideologică (dar şi socială şi, într-un sens, chiar afectivă şi ideologică) a păturilor mijlocii, urbane şi - în perspectivă viitoare - şi rurale, nu înseamnă a cultiva «sociologismul vulgar» Păturile mijlocii sunt o incontestabilă realitate socială Toate partidele de «centru-dreapta» (noţiune foarte largă şi până la un punct chiar simplistă) au înscrise în programele lor formarea şi consolidarea acestei pături mijlocii O zonă socială între proletariat şi marea burghezie, cu virtuţi incontestabile Oricând putem invoca zeci de citate din ultima generaţie de politologi români tineri sau relativ tineri Chiar şi un marxist reciclat ca Silviu Brucan recunoaşte şi teoretizează, în publicaţii de după 1989, importanţa acestor pături mijlocii Să amintim, cu titlu de simplă exemplificare, doar pe Stelian Tănase: «Clasa mijlocie singură poate asigura un echilibru al corpului social, moderaţie, toleranţă, compromis şi poate consolida procedurile democratice O societate fisurată, cu mari inegalităţi sociale, nu constituie terenul prielnic pentru o evoluţie democratică» {Regimul politic şi stabilitatea, în Sfera Politicii, 26, martie 1995) Am putea reproduce citate cvasiidentice şi din Nicolae Manolescu, Mircea Mihăieş şi alţii Este uşor de observat că notele specifice ale păturilor mijlocii sunt înscrise ca principii şi norme politico-sociale în toate documentele oficiale europene amintite , De ce păturile mijlocii sunt fundamental, organic, pro-europene? înţelegem prin «pături mijlocii», în primul rând, întreprinzătorii particulari mici şi mijlocii şi pe liber-profesioniştii de toate speciile O categorie ce se bazează în mod fundamental pe două valori specific europene: ideea de proprietate şi de economie liberă de piaţă Cu tot ceea ce implică ea: concurenţă, iniţiativă, muncă organizată, spirit de întreprindere, investiţie, risc, nivel de civilizaţie, forme incipiente de capitalizare Toate acestea presupun un tip specific de mentalitate: respectul contractelor şi angajamentelor, legalitatea, punctualitatea, precizia, respingerea improvizaţiei şi a «fuşerelii» «Dumnezeu se ascunde în detalii» este o vorbă specific occidental-europeană Poate părea azi o butadă (dar de fapt nu este) şi o altă «vorbă», a lui Guizot, din secolul trecut, adresată francezilor: Enrichissez-vous par l'epargne et le travail Acest cuvânt de ordine a fost pus, după cum se ştie, în legătură cu etica protestantă, de care sunt strâns asociate (Max Weber a dovedit-o) începuturile capitalismului modern Şi în măsura în care structura economică europeană este indiscutabil capitalistă, orice integrare «europeană» românească nu poate cultiva decât aceste valori Fără îndoială, «Europa» nu are numai o dimensiune strict economică, deşi după o lungă perioadă de colectivism comunist, de economie centralizată şi de stat, structura capitalistă a economiei formează singura replică şi alternativă pozitivă şi constructivă Polemicile nu au lipsit nici pe această temă S-a subliniat că Europa nu se defineşte numai prin valori materiale, ci şi spirituale Că ea a dat şi sfinţi, mistici, spirite contemplative şi speculative Desigur Doar că, în ordinea urgenţei şi importanţei imediate, vitale, România actuală, la un deceniu după 1989, de ce are ea, în primul rând, nevoie? De «spiritualitate», de «contact cu sacralitatea»? Sau de «civilizaţie»? înţelegând prin această noţiune, o ţară cu o solidă infrastructură, cu bune căi de comunicaţie, fără sate de chirpici, pe care fiecare inundaţie le mătură, fără mizerie materială, uneori de nedescris Fără foame, frig şi întuneric Fără copii ai străzii şi aziluri mizerabile, care formează o adevărată ruşine naţională O gravă compromitere pe plan european Societatea occidentală a rezolvat de mult problema democraţiei şi a drepturilor omului Acum ea se ocupă, în mod firesc, de aspecte -pentru ea esenţiale, nu însă şi pentru noi - care se numesc discriminările minorităţilor (inclusiv sexuale), ale azilelor de copii etc Dacă preconizăm, în această fază de dezvoltare a României, prioritatea valorilor materiale, de «civilizaţie», nu înseamnă că dispreţuim valorile spirituale Este vorba doar de o ordine a priorităţilor imediate, în mod evident materiale Trebuie să fii cu totul desprins de realităţile actuale ca să conteşti o astfel de concluzie După ce ne integrăm «european» la acest nivel, de imediată subsistenţă, putem cultiva intens şi «spiritualitatea», discuta şi despre «fiinţă» şi «transcendent» etc, etc Probleme, de fapt, etern deschise, etern insolubile întâi, deci - şi cât mai repede posibil (idee simplă, dar esenţială) -civilizaţie, bunăstare, libertate, drepturile omului, cultură medie, inevitabil laică, specifică păturilor mijlocii, apoi putem fi şi «mistici», «profeţi», «metafizicieni» etc Eventual putem importa sau exporta chiar şi un număr de guru De altfel, această specie este rară, chiar foarte rară, sau din ce în ce mai rară şi în Europa occidentală actuală Să nu vină deci nimeni să pretindă că ea se pasionează de problema «sacralităţii» sau a «fiinţei» 48 49 Preocupări, de altfel, cât se poate de stimabile Doar că există o condiţionare şi o ordine istorică a lucrurilor şi a valorilor pe care timpul nostru le ierarhizează altfel Europa modernă, numele tău este, în primul rând, «civilizaţie» Pentru «marele public»: bună stare, bunuri de consum Nu pentru «spiritualitate» se fuge în Occident, ci pentru un alt nivel de viaţă La noi, încă irealizabil Şi probabil pentru încă multă vreme Europa bogată, civilizată şi bine organizată este şi rămâne încă marea nostalgie a contemporanilor noştri O europenizare deci la acest nivel material, în primul rând, fie şi graduală Dar consecventă şi constantă Ceea ce nu este, să recunoaştem, o operaţie deloc simplă Pentru a ne menţine la acest stadiu al evidenţelor elementare, formulate cât mai limpede posibil, nu pot fi omise, în nici un caz, nici imensele obstacole în calea «europenizării» Ele ţin, în acelaşi timp, de mentalitate şi de context geopolitic şi influenţe externe Marele adversar al europenizării este, mai ales, în ordinea reacţiilor imediate colective: naţionalismul, etnicismul, izolaţionismul Expresia sa, ideologico-politică, este naţional-comunismul Chiar dacă el nu se mai poate exprima deschis, formele sale de manifestare sunt în continuare evidente Intervenţia NATO în Kosovo a fost condamnată de o mare parte a opiniei publice româneşti, astfel condiţionată Ca şi în celelalte state din regiune Acest naţionalism antieuropean este întreţinut şi alimentat de structurile latent-ţărăneşti, etniciste, dar şi de întregul aparat a vechiului regim comunist rămas pe vechile poziţii El este foarte activ în primul rând în presă şi edituri, prin redescoperirea şi punerea masivă în circulaţie a ideologiei de extremă dreaptă, antidemocratică şi antieuropeană, dintre cele două războaie Sunt reactivate toate miturile antioccidentale, începând cu «războiul împotriva poporului român» şi terminând cu «conspiraţia internaţională iudeo-masonică» împotriva României A fost excelent analizată şi combătută într-un ciclu recent de articole din Sfera Politicii de George Voicu: Paradigma conspiraţionistă; anterior un alt şi bine venit şi necesar ciclu, de acelaşi critic-ideolog, Mitul Nae lonescu Influenţa acestor idei antioccidentale, respectiv antieuropene, este - din nefericire - considerabilă Realitatea şi politica sferelor de influenţă constituie nu mai puţin un alt foarte serios obstacol Cine a citit jurnalul lui Take lonescu ştie că, încă înainte de primul război, România era considerată de Imperiul ţarist ca făcând parte din sfera sa de influenţă Toate studiile istorice publicate la noi despre politica expansionistă a Rusiei, în bazinul Mării Negre, dovedesc acelaşi adevăr fundamental Nu amintim, bineînţeles, de «Testamentul lui Petru cel Mare» în acest scop, se «investeau» sume extrem de importante în presă şi în lumea politică românească După 1918, serviciile specializate sovietice, cominterniste şi ale poliţiei secrete, •U acţionat constant în acelaşi sens După 1945, cu sau fără Yalta, noi am rlmas în aceeaşi sferă de influenţă Aceeaşi politică a fost dusă, de fapt, chiar şi după destrămarea Uniunii Sovietice Este de observat că ori de Câte ori se încearcă o apropiere de structurile euro-atlantice, apar Incidente etnice, campanii de presă naţionaliste etc Ele n-au decât un •cop esenţial: blocarea sau sabotarea pur şi simplu a integrării României - într-o formă sau alta - în «Europa» occidentală Suntem destinaţi să rămânem fie într-o zonă de incontestabilă Influenţă răsăriteană, fie într-o «zonă gri», indecisă, între Est şi Vest Cu tot ceea ce presupune ea ca orientare politică, socială şi economică, oricând reversibilă în direcţie etatistă, centralistă, colectivistă Cât timp economia României este încă în proporţie de 80% economie de stat, privatizarea este mereu frânată, legile proprietăţii nu sunt votate, Investiţiile străine sunt descurajate («nu ne vindem ţara», expresie tipică a naţionalismului economic), «europenizarea» României nu poate trece de stadiul proiectului ideologic, în bună parte idealizat doar de o pătură subţire de intelectuali occidentalizaţi Privită din această perspectivă, integrarea europeană a României are două aspecte esenţiale Dacă integrarea în NATO constituie o decizie politică a acestei organizaţii, ce poate fi luată în funcţie de raporturile Internaţionale de forţe şi de adaptarea la noile realităţi balcanice, Integrarea în Uniunea Europeană este mult mai complicată O mică posibilitate ni s-a întredeschis recent Destul de vag şi strict condiţionată Dar adevărata dificultate a integrării rămâne de ordin strict economic Ea presupune o compatibilitate de sisteme economice cu instituţii emblematice F M I şi Banca Mondială (bineînţeles capitaliste, ale pieţei libere concurenţiale), de nivel de dezvoltare, de legislaţie şi instituţii O Românie săracă, subdezvoltată, nu va intra niciodată în U E , care nu-şi poate permite luxul subvenţionării nici unei ţări răsăritene Chiar şi Spaniei şi Portugaliei, iniţial, cu un nivel sub standardele europene, le-au trebuit aproape un deceniu pentru a fi admise în ultimă analiză, cheia integrării europene depinde doar de noi De dezvoltarea noastră economică, în sens capitalist, cu o proprietate riguros garantată şi restructurarea totală a coloşilor industriali, de inversarea radicală şi ireversibilă a raportului economiei de stat/economie particulară, cu o altă organizare a forţei de muncă Influenţe interne şi externe foarte puternice şi influente se opun însă sistematic şi energic acestui nou curs economic Şi deci politic, intern şi extern Până atunci, «Europa» rămâne doar un ideal şi o ficţiune pur ideologică Trist, dar adevărat 51 50 ALEXANDRU ZUB-Europa,un demers imagologic şi o pledoarie Tema europenismului, destul de veche în cultura română, cunoaşte de la un timp o recrudescenţă semnificativă După o îndelungată izolare de lumea apuseană, impusă anume de ocupaţia sovietică, apoi de regimul totalitar născut pe această bază, intelectualii români (şi nu doar ei) au putut lansa din nou punţi spre acea lume, punţi multiple şi vitale, abia întrezărite până de curând ca posibile Nostalgia lor n-a dispărut însă sub regimul comunist, iar pe parcursul acelui demisecol tragic s-a întâmplat ca unele punţi să fie totuşi forjate de câte un cărturar Este ceea ce a întreprins, între alţii, cu un succes eclatant, Adrian Marino, a cărui operă este, şi sub acest unghi, considerabilă Un nou volum, Pentru Europa, i se adaugă (Pentru Europa Integrarea României Aspecte ideologice şi culturale, laşi, Polirom, 1995, p 225) în taxonomia proprie, care ţine de o veche disciplină a cunoaşterii-de-sine, autorul plasează textele «europene» din acest volum lângă o întreagă serie consonantă, începută cu Ole!Espana! (1974), continuată cu Carnete europene (1976) şi prelungindu-se în Evadări din lumea liberă (1993) Scopul lor, o spune singur, era definirea, popularizarea şi apărarea «ideii europene» în cercuri cât mai largi, dat fiind interesul epocii pentru această idee, într-un moment când europenismul se prezenta ca o şansă de echilibru regional şi mondial A clarifica, răspândi şi întreţine ideea europeană, atunci când lumea toată e într-o vastă, convulsivă schimbare, ţine de un program cu multiple aspecte şi comportă deja o lungă istorie, deja care autorul se revendică tacit Perspectiva e cuprinzătoare înainte de a examina ideea europeană în tripla ei dimensiune (cultural-literară, ideologică şi politică), autorul socoate indispensabile câteva sondaje în spaţiul culturii române, cu sens preparator, de analiză conceptuală şi definire a intereselor noastre «europene» din ultimele secole Astfel, numai, i se pare că s-ar putea ajunge la inculcarea ideii respective în cât mai multe conştiinţe Retrospectiva e pusă aşadar în serviciul prospectivei, ca în cele mai multe lucrări de acest fel «Distinguer pour unir», 52 echea deviză folosită cu decenii în urmă de filosofi, devine o normă de onduită şi în ce priveşte definirea europenismului nostru, cât şi cum a fost, ca arte specifică a unei direcţii mai ample, cu care istoria ne face tot mai solidari Ca şi în alte domenii, Adrian Marino reia totul de la capăt, chestionează, decă, circumscrie, cu sentimentul că umple un gol şi deschide o cale Gol real nsă nu absolut, cale de viitor însă nici ea cu totul nouă, după cum rezultă din nateria volumului Pentru Europa Titlul chiar indică un program, o pledoarie, pe are autorul o vrea cât mai bine întemeiată, atât prin luarea în seamă a ntecedentelor româneşti, cât şi prin raportare la alte experienţe Rezultă, entru el ca şi pentru noi, mai multe obiective: afirmarea idealului european; decvaţia punctului de vedere în cauză la momentul actual; definirea unei titudini active, a unui «stil militant» pe acest tărâm; asimilarea de idei, valori, titudini «europene» în cultura noastră, astfel ca «Europa» să devină o realitate ntimă, organică Se degajă din aceste exigenţe o normă de conduită: a fi în celaşi timp «român» şi «european» în oricare domeniu de activitate Autorul nu ezită să-i spună «program de bază», convins că militantismul pe acest tărâm e atitudinea cea mai potrivită cu exigenţele lumii în care trăim O lume a integrărilor de tot felul, care implică şi pericolul pierderii-de-sine, al dizolvării în Iteritate, atunci când o atitudine cuminte reclamă păstrarea identităţilor etnoculturale în cadrul unui sistem ce transgresează naţiunea Pentru cultura şi politica noastră s-ar impune, în acest spirit, ieşirea decisă din izolare, orientarea spre vest, integrarea progresivă în structurile euro- tlantice, stimulată prin crearea unei pături mijlocii, cu interese care să coincidă u programul european «O comunitate socială închisă, etnicistă şi latent enofobă», crede autorul, nu poate fi receptivă la europenism De unde xigenţa urbanizării şi a unei persuasiuni continue în direcţia modelului amintit «Modelul european, insistă Marino, nu poate fi realizat decât într-un stat de drept, unde funcţionează o reală separare a puterilor, un stat deschis, emocratic, pluralist, - în care libertatea trece înaintea egalităţii populiste -, ai drepturilor omului, cu o economie reală de piaţă şi în care proprietatea articulară să fie efectiv garantată, nu doar ocrotită» (p 7) Avem de-a face cu un întreg program, explicit şi coerent, ale cărui temeiuri ideologice sunt formulate deja în prefaţă, pentru a cunoaşte apoi dezvoltări inegale, însă totdeauna riguroase şi persuasive în termeni xenopolieni, autorul se revendică de la seria istorică a deschiderii europene din secolul XVIII, repudiind clar, polemic, vehement, seria izolaponistă ce s-a dezvoltat paralel, indiferent de haina sub care s-ar prezenta aceasta Nu e un proiect de «ultimă oră», coincident cu noile evoluţii din lume Adrian Marino a făcut din relaţia culturii române cu Europa o preocupare continuă, chiar obsedantă, antamând tema sub diverse unghiuri, mereu, cu o stăruinţă exemplară Cultura română şi Europa e marele proiect căruia i s-a dedicat după lunga recluziune ce i-a fost impusă de sistemul comunist Un proiect viager, se poate spune, căci l-a mobilizat pe autor peste trei decenii, menţinându-se 53 deschis, perfectibil, într-un orizont ce presupune mereu alte achiziţii Volumul de «întâlniri», Litterature roumaine - Litteratures ocddentales (1981), trebuie considerat, parţial, sub acest unghi, alături de cărţile mai sus amintite La fel de semnificativ e şi Etiemble ou le comparatisme militant (1982), unde «eurppocentrismul» şi «imperialismul» cultural sunt supuse unei severe analize De acelaşi program ţine evident şi Comparatisme et theorie de la litterature (1988), pentru a nu mai aminti intervenţiile mai recente pe aceeaşi temă Excursul, alcătuit din segmente produse la intervale adesea destul de mari, însă constant, începe cu imaginea Europei în spaţiul românesc, Europa fiind concepută ca o noţiune-simbol, cu mai multe zone de percepţie Adrian Marino caută să o definească nuanţat, în mişcarea ei multiseculară, de la epoca luminilor până la Noica şi contemporanii noştri Nu e doar Europa filosofică, a modelelor de creaţie, ci şi una a bunăstării, a eficienţei economice, a «consumului» legitim în orice societate normală Această Europă o revendică autorul ca sursă de emulaţie pentru ai săi, ca reper inevitabil în efortul autoconstructiv A depăşi deci «complexul Dinicu Golescu» e o necesitate, însă realizabilă nu în maniera lui Cioran, delirantă, catastrofală, ci prin activarea «logică, ordonată, organizată şi productivă» a modelelor europene (p 16) Ceea ce presupune legi, instituţii, morală civică, o nouă atitudine Vechiul concept de stat-naţiune, autoritar, închis, centralizat, represiv, e acum depăşit, cu toate că adepţii lui sunt încă destul de numeroşi Creat în secolul XIX, acest tip de stat a fost supus la distorsiuni semnificative sub regimul comunist, ca instrument de dominaţie şi legitimare Este concepţia ce prevalează încă, în pofida mimetismelor ce vor să creeze impresia de politică «europeană», deschisă, integratoare Situaţia e analizată sumar, însă limpede, cu date ce ţin de istorie, geopolitică, mentalităţi Cum să atenuăm «blestemul» istoric al situării noastre la răspântie? Cum să se renunţe la statul paternist, menit «să dea» şi să reprime? în ce fel ar putea fi schimbată atitudinea ancilară a guvernanţilor noştri? O lungă serie de interogaţii se degajă din noua carte subscrisă de Adrian Marino, al cărui crez europenist, asumat de mult, capătă aici cuvenitul relief El ştie că integrarea europeană nu e cu putinţă fără a redescoperi fibra europeană din noi, că obstacolele sunt numeroase şi anevoie transgresabile, că e nevoie de o continuă mobilizare a forţelor pe acest tărâm A aduce Europa «acasă» devine, în textul de faţă, un program cultural, opus celor reprezentate de Nae lonescu, C Noica, P Ţuţea etc Fără complexe, fără mimetisme, în deplină cunoaştere a valorilor proprii şi în respectul libertăţii de a alege Un asemenea program tinde să armonizeze condiţia de român cu aceea de european, inculcând deci o «dublă conştiinţă activă», acum indispensabilă în procesul de unificare europeană A intra în Europa înseamnă de fapt a aduce Europa acasă, în condiţiile şi instituţiile noastre, în obiectivele culturii române, dincolo de orice naţionalism, protocronism, eurocentrism, aşadar în respectul deplin al personalităţii proprii «Idealul nostru, conchide Marino, este o sinteză de influenţe occidentale constructive şi de iniţiative proprii, locale şi originale, care se pot concretiza în opere competitive, capabile să intre într-un dialog cultural real, neconvenţional, neoficial, fără complexe de nici un fel» (p 79) Lucru deloc uşor, dat fiind că avem «o cultură predominant poetică şi publicistică, a fragmentului şi a compilaţiei», una ale cărei şanse reale de a se afirma sunt reduse De unde concluzia că e nevoie de eforturi individuale, dar şi de un mare efort colectiv, instituţionalizat, capabil de a se regenera în timp Valorile regionale se cuvin luate şi ele în seamă Căci «tradiţia bizantină, atât de puternică în sud-estul continentului, este la fel de europeană ca şi cea latină» (p 119) Roma şi Bizanţul, Atena şi Parisul sunt realităţi complementare, sintetizabile, convergente Un monopol elitist, oriunde s-ar ivi el, nu mai este de acceptat Provincia oferă adesea, în artă, creaţii la fel de impunătoare ca şi metropola O regăsim chiar peste tot, pe când centrul lumii nu mai poate fi descoperit, cum ne previne H M Enzesberger, citat în volum, pentru a susţine refuzul categoric al oricărei forme de hegemonie culturală Un complex program ia formă sub acest unghi, întemeiat pe comunicaţie şi contacte, cooperare şi stimulare, competiţie şi emulaţie, pentru a defini «un nou umanism literar», susceptibil de efecte şi în alte zone ale culturii O cultură de centru ar fiA de dorit în condiţiile actuale, ca formulă de echilibru, deschisă, receptivă «între două totalitarisme culturale, singură cultura de centru reprezintă libertatea spirituală, adevărul democratic şi integrarea reală în Europa», ne asigură autorul, atent şi la prestigiile pe care o asemenea directivă se poate întemeia (p 147) Cazul lui Mircea Vulcănescu, evocat pe larg (p 148-154), rămâne ilustrativ pentru o întreagă mentalitate din perioada interbelică Adrian Marino sondează însă şi aspecte mai vechi, «documentare», ocupându-se de «luminile» româneşti şi descoperirea Europei, ca problemă de istorie culturală şi comparată a ideilor, apoi de teoria «formelor fără fond», produsă la distanţă de un secol, într-un alt moment caracteristic pentru eforturile noastre de integrare europeană Nu e locul să insistăm asupra lor, mai ales că autorul Ie-a tratat şi în alte studii, mai totdeauna polemice şi stimulative Să adăugăm numai, spre a încheia, că volumul Pentru Europa e un nou aport al autorului la o cât mai bună şi fecundă raportare a noastră la valorile europene, fără mimetism şi grabă frivolă, cu dorinţa de a stimula cât mai mult creativitatea proprie S-ar putea face o paralelă cu opinia lui Miguel Angel Martinez, emisă cvasiconcomitent: «Nu există în această privinţă un model absolut, de copiat, ci experienţe diferite de articulare ale statului care au mers bine, soluţii ale unora sau altora, din care te poţi inspira Şi mai ales se cuvine ţinut minte că acesta nu este un subiect tabu, ci dimpotrivă, trebuie să fie un subiect tratat fără dogmatism, fără a fi dramatizat» {Europa pe care o relansăm, în 22,1995,16, p 9) Fără a dramatiza şi abolind orice tendinţă dogmatică, Adrian Marino invită prin noua lui carte la regândirea pozitivă a întregii probleme, a europenismului în spaţiul românesc Demersul său e şi o promisiune explicită de aprofundare a temei îi rămânem încă o dată îndatoraţi 54 CC oo ŞTEFAN DELUREANU-Eroi români ai gestei europene De la liberal-democraţii paşoptişti, în percepţia cărora termenii patrie şi umanitate erau complementari iar unitarismul naţional nu contrazicea aspiraţia la o federaţie de popoare liber asociate, până la căderea zidului Berlinului şi după, europenismul a avut printre români un remarcabil curs, mai ales în «faza eroică» a Gestei europene de spirite privilegiate precum Grigore Gafencu, Gabriel Bădărâu, Leontin-Jean Constantinescu şi George Ciorănescu, protagonişti itineranţi ai mişcării militante pentru unificarea Europei în întregimea ei în timp ce Altiero Spinelli lansa celebrul manifest Pentru o Europă liberă şi unită, care marca trecerea federalismului de la stadiul de proiect utopic la acela de program de acţiune, într-un moment când totul părea să-l conteste, Grigore Gafencu formula şi el crezul conform căruia unitatea Europei rămânea unica finalitate concordantă configuraţiei, istoriei şi spiritului ei Substituind ordinei de drept domnia subversiunii, acordurile de la Munchen şi Moscova deschiseseră porţile dezordinii şi ale războiului, inaugurând era loviturilor de forţă, a împărţirilor arbitrare, a «arbitrajului» nesolicitat, a asocierilor impuse Ţările Bătrânului Continent - anticipa Gafencu în Preliminaires â la guerre de l'Est un viitor încă neprefigurat - «nu vor mai putea concepe marea politică decât în uniune: Europa va redeveni suportul şi garanţia lor, supremă justificare a liberei lor existenţe »• Confirmat în previziuni şi aşteptări de căderea fascismului şi, postum, şi de aceea a comunismului, el scria în epocă: «Europa nu poate fi un instrument de dominaţie mondială în mâinile unei puteri 76 tinentale; ea nu poate fi nici supusă, total sau în parte, dominaţiei unei puteri exterioare sau periferice Unitatea ei politică nu se poate întemeia în afara unităţii ei spirituale şi morale, a principiilor etice, a regulilor ei de drept, a convingerilor ei religioase, a valorilor ei cărora toţi europenii le sunt ataşaţi» Criza însăşi a continentului îi apărea susceptibilă să conducă la renaşterea spectaculoasă a ideii europene El îi şi vedea popoarele prăznuindu-i resurecţia şi stăruia ca nici unul să nu fie exclus de la reîntemeiere Provenit dintr-o ţară care plătise un preţ tragic de sânge şi lacrimi «soluţiilor de moarte», era convins că poporul său se va simţi atras de o ordine pe care o iubise, o apărase şi dorise statornic să o servească Reintegrarea sa într-o astfel de ordine i se prezenta ca expresie a unei adeziuni de substanţă Niciodată apartenenţa la o aceeaşi comunitate nu fusese simţită mai ataşant de popoare şi, îndeosebi, de cele definite «limitrofe», ca după eliberarea din coşmarul fascist O emoţie istorică similară vor fi încercat ele, cu certitudine, şi în momentul ieşirii din coşmarul comunist Gafencu a preanunţat ambele momente prin întreaga sa gândire politică dar şi într-o profetică notă de jurnal din 16 iunie 1946: «Jumătate din Europa nu e pierdută Nu au păstrat-o germanii Nu o vor păstra nici sovieticii Vom revedea ţara noastră» Ambasador itinerant acreditat de istoria cea mai bună a patriei sale, el cultivă din Elveţia contacte cu lideri politici cu un rol eminent în bătălia pentru Europa, cu Georges Bidault şi cu Winston Churchill, care-i consolidează convingerea că «unirea pacifică a popoarelor libere şi democratice» va fi curând istorie Conferenţiază la Geneva, Basel Neuchâtel, Zurich şi Florenţa, propunând pentru «dificila pace de mame», soluţia federalistă într-o asemenea ordine care nu poate fi proiectată decât în ansamblul ei, aportul statelor din Est, inclusiv al României, nu poate lipsi: «Misiunea românilor de pretutindeni este, înainte de orice, aceea de a recunoaşte preceptele şi principiile unei adevărate păci europene; de a arăta Europei că ea nu poate fi salvată decât în întregimea ei»; de a demonstra prin conduita lor că «România face parte integrantă - pe plan politic, economic şi moral - din geografia şi din civilizaţia europeană» La Montreux, printre animatorii primului congres al Uniunii Europene a Federaliştilor (UEF), Gafencu rosteşte, confirmat de rezoluţiile lui, 77 ■ memorabila frază: «Până acum, federalismul a fost o idee, el trebuie să devină o politică» Ca european din Est, el aducea apoi un superb omagiu ideii de uniune europeană care reunea în Congresul Europei de la Haga o mie de personalităţi, remarcând în şedinţa inaugurală din 7 mai 1948 că «nu există mai multe feluri de europeni, după suferinţele pe care ţările lor le îndură şi luptele pe care ei le au de susţinut» şi că «ar fi nu numai nedrept, dar şi extrem de prejudiciabil pentru cauza Europei dacă naţiunile cele mai expuse loviturilor destinului, s-ar vedea private de suportul ideii europene care le serveşte ca ultim refugiu şi ultimă speranţă Deoarece nu există decât o singură Europă; chiar atunci când trupul ei e mutilat şi divizat, gândul care ne conduce spre ea e unul şi indivizibil Europa nu poate renaşte la o viaţă nouă la Vest dacă ea moare la Est; ea nu-şi poate regăsi sănătatea, măreţia şi forţele noi decât în cadrul limitelor sale naturale» La Haga, Gafencu exprima sentimentul profund al ţării sale şi al celor vecine, care-i împărtăşeau destinul, afirmând solemn fidelitatea lor faţă de Europa, voinţa lor de a face parte integrantă dintr-o Europă unită Efortul perseverent pentru a o crea se integra, pentru el, în marele curent care conduce lumea către o organizare universală, ideea de ordine apărată de Occident neputând fi concepută decât în termeni universali Reprezentanţii ţărilor din Est prezenţi la diversele reuniuni paneuropene fuseseră asiguraţi că poarta viitoarei organizaţii continentale rămânea deschisă Dar, observa el, acest lucru nu era suficient: «ţările din Est, oricare ar fi dorinţele lor de a fi şi de a rămâne europene, nu vor putea trece prin această poartă atât timp cât va apăsa asupra lor teribila constrângere a unui regim totalitar Un astfel de regim urmăreşte şi oprimă spiritul european mai mult decât sentimentul naţional; suprimând întreaga libertate, zguduind temeliile ideii de drept şi ale credinţei religioase, el se înverşunează să ucidă în individ sentimentul apartenenţei nu numai la o patrie, ci şi, mai ales, la comunitatea europeană» Aşezată într-unui din punctele cele mai expuse ale continentului, România înregistrase dintotdeauna binele Istoriei ca expresie a suportului Europei Numai împărţirea ei arbitrară antrenase pentru ea pierderea libertăţii şi a independenţei Românii consideraseră ideea europeană ca o garanţie de ordine şi de libertate, cauza Europei unite fiind apărată printre ei şi de precursori ca Aurel Popovici «apostolul federaţiei dunărene», Take lonescu care avertizase că răsturnările nu vor înceta decât o dată cu Statele Unite ale Europei, Titulescu care se consacrase securităţii colective şi construirii unei ordini politice regionale prefederale, luliu Maniu, promotor consecvent al soluţiei federale ca unică salvatoare a Europei şi a păcii Fidel aceloraşi tradiţii politice şi convins că realizarea Europei Unite ar fi garantat statelor libere securitatea şi celor aservite eliberarea, luând act de rezoluţiile Congresului de la Haga, Grigore Gafencu constituia «Gruparea Română pentru Europa unită» Acesta devenea imediat foarte activ, mari reuniuni internaţionale precum Conferinţa economică de la Westminster din 1949, fiind remarcabil pregătită prin aportul unei «Secţii de Studii pentru Ţările din Est» în februarie 1949, la Bruxelles, în reuniunea Consiliului Internaţional al Mişcării Europene (ME), fondatorul «Grupării Române pentru Europa Unită» se pronunţa ferm pentru ideea federală care - «conţinând un principiu de decizie şi de forţă, o limită pentru cei puternici şi o protecţie pentru cei slabi» - i se părea deosebit de conformă nevoilor continentului Integrarea Germaniei într-o Europă unită i se prezenta ca «primul act pozitiv», de împlinit în vederea păcii Pentru a uni continentul în însuşi centrul lui, era necesară, pe lângă motivaţiile raţiuni, şi «o mare mişcare de generozitate şi de încredere în Europa» care să asocieze strâns, printr-o terapie a reconcilierilor istorice, popoare îndelung «divizate de nenorocire» Aşa cum propusese în reuniunile Comitetului executiv al ME, protecţia cetăţenilor lezaţi în drepturile şi libertăţile lor nu trebuia să se limiteze la ţările care se angajaseră să se supună unei jurisdicţii europene O operă de justiţie de o asemenea anvergură trebuia să urmărească «abuzul pretutindeni unde se manifestă şi să condamne delictul contra conştiinţei şi a demnităţii umane nu numai acolo unde el este accidental ci şi, mai mult încă, acolo unde el decurge dintr-un sistem de guvernare» Ca purtător de cuvânt recunoscut al popoarelor din centrul şi estul Europei, Gafencu semna, împreună cu alţi participanţi de dincolo de Cortina de Fier, declaraţia celui de-al doilea Congres al Europei de la Haga din 1953, prin care ele se angajau să-şi aducă aportul la construcţia Comunităţii Politice Europene Supranaţionale şi să urmărească solidar cu Occidentul eliberarea şi integrarea întregii Europe Ordinea de drept a păcii trebuie să fie extinsă până la limitele orientale ale continentului, din momentul când ele coincideau cu acelea ale libertăţii 78 79 —*—■ - La cererea conducătorilor ME şi în special ai Comisiei sale pentru Europa Centrală şi Orientală, Grigore Gafencu întreprinde la New York temeinice demersuri pentru o apropiere şi o înţelegere între reprezentanţi politici cehi şi slovaci, croaţi, sloveni şi sârbi, polonezi, între care se manifestă diviziuni şi rivalităţi şi care se reunesc bilunar la el, în Părk Avenue 88, pentru a discuta problemele comune Definitorie pentru concepţia sa europenistă este recomandarea pe care o face liderilor care i-au încredinţat misiunea concilierii lor, dacă nu pot include mai mulţi exponenţi pentru un singur stat în conducerea ME, să opteze pentru acela dintre ei care ar servi mai bine cauza Europei decât pe aceea a propriei ţări Reuniunile continuă cu studii, proiecte şi declaraţii comune de principiu Diplomatul ţine prelegeri, se bate pentru unitatea exilului şi contra nefericitei idei, care circulă, că fiecare putere îşi are propria clientelă printre emigraţiile politice UEF îi cere să se facă purtătorul ei de cuvânt în America şi să obţină suportul financiar al influentului Free Europe Group Substanţa gândirii sale federaliste o fundamenta Gafencu pe solide temeiuri juridice şi etico-politice atunci când propunea, la prima Conferinţă europeană a tinerilor asupra Europei Centrale şi Orientale (Paris, 5-7 iunie 1953) nu o pace prin tranzacţii, generatoare de noi conflicte, ci una întemeiată pe o ordine generală cu Europa întreagă ca obiectiv «Numai revendicând integral toate popoarele ce-i aparţin, trup şi suflet, şi proclamând sus şi tare dreptul său de a le proteja» - accentua el la reuniunea din 5 iulie 1954 a Comisiei pentru Europa Centrală şi Orientală a ME - «Europa îşi va putea păstra rangul său, apăra cauza şi reuni forţele spirituale şi materiale necesare spre a opune rezistenţă furtunii» împreună cu alţi reprezentanţi de frunte ai ME, adresa, în numele aceleiaşi Comisii, o scrisoare preşedintelui Eisenhower şi lui Churchill care, cu istorica declaraţie comună din 29 iunie 1954 alimentaseră puterea de rezistenţă a o sută de milioane de oprimaţi din Est, prin precizarea că SUA şi Regatul Unit «nu vor fi părţi în nici un acord sau tratat care ar confirma sau prelungi starea de aservire» a ţărilor lor Ca lider al UEF care accepta, în 1956, preşedinţia în speranţa evitării retragerii elementelor moderate, determina votarea următorului proiect de rezoluţie: «Uniunea Europeană a Federaliştilor, atentă la dezvoltarea unei situaţii în care poate suna din nou ora Europei şi credincioasă ideilor care au călăuzit-o întotdeauna, îşi va reînnoi eforturile pentru a-şi îndeplini misiunea fără a se lăs'a abătută de defecţiuni pe care le deplânge» în acelaşi an, la cea de-a doua sesiune a Adunării Naţiunilor Captive de la Strasbourg, observa, într-un bilanţ al integrării că, fideli Europei, europenii Estului răspunseseră prezent încă de la Montreux şi Haga Remarca, de asemenea, întârzierea gravă a procesului unificării în raport cu calendarul prefixat şi denaturarea lui în raport cu soluţia federalistă supranaţională Europa preconizată de el nu era o Europă-himeră, ci o Europă unită, «principiu nou de putere, de ordine şi de prestigiu» Reflecta atunci, asemeni lui Spinelli, la un apel suprem, de adresat «poporului european», sintagmă mazziniană care stârnise, cu mai bine de un secol în urmă, sarcasmele deplasate ale lui Marx Promotor fervent al «noului curs federalist» constând dintr-o acţiune politică incisivă şi populară în favoarea convocării Constituantei şi animator al «Congresului poporului european» era şi Gabriel Bădărău, secretar general adjunct al UEF şi autor al unui proiect de statut al ME Divizarea continentului justifica pe deplin, după Gafencu, atitudinea adoptată de exilaţii din Est, care protestau contra constrângerii pe care ţările lor erau obligate să o suporte şi proclamau apartenenţa lor la Europa Ea îi permitea să denunţe şi impostura unui aşa-numit «bloc răsăritean» - grupare hibridă de guverne aservite - şi nu de popoare -pe care Rusia sovietică înţelegea să o opună constituirii unei Europe libere Prin acea impostură, Moscova încerca să ucidă de două ori acele popoare, încorporându-le forţat într-o lume străină şi servindu-se de ele pentru a exercita presiuni asupra Occidentului spre a-l deturna de la politica de uniune Prin ameninţare întâi, sub masca unei ofensive de pace apoi, sovieticii semnalau că ei considerau ME ca pe o mişcare ostilă şi agresivă îndreptată contra lor Profesiunea sa de credinţă europeană de la Strasbourg se încheiase cu o interpretare a rolului exilaţilor în victoria prefigurată a ideii europene, rol mai modest desigur, dar nu mai puţin semnificativ decât acela al europenilor, cetăţeni ai unor state libere: «întrucât noi aducem în lupta pentru apărarea Cauzei comune, o experienţă dureroasă [ ], convingerea profundă că dincolo de orice consideraţie de război rece sau cald, Europa unită reprezintă în tulburarea vremurilor actuale, o indispensabilă soluţie de ordine Această ordine e necesară nu numai pentru a aduna forţe şi a le opune unor ambiţii şi apetituri nedomolite, în ciuda aparenţelor, şi care nu încetează să spere că vor zdrobi într-o zi, sub povara lor, libertăţile europene; această ordine 80 81 poate încă, unind energiile Europei într-un cadru lărgit, să permită civilizaţiei noastre să înfrunte victorioasă competiţiile şi încercările de forţă care o aşteaptă în toate domeniile [ ] Noi credem în această victorie, deoarece am învăţat în suferinţă să apreciem superioritatea forţelor morale ale unei civilizaţii care te învaţă respectul dreptului şi al demnităţii umane Noi credem în ea, pentru că ştim că misiunea Europei nu s-a încheiat atât timp cât ideea de libertate e ţinta unor ameninţări constant reînnoite» în procesul lent şi sinuos al construcţiei europene, două tipuri de acţiune puteau opera mai mult sau mai puţin eficace: cel preconizat şi aplicat de Jean Monnet - la nivelul guvernelor - centrat pe lărgirea competenţelor instituţiilor comunitare şi cel propriu federaliştilor, simbolic identificat cu numele lui Altiero Spinelli - la nivelul destinatarilor mesajului - centrat pe ideea convocării Constituantei prin intermediul «Congresului poporului european», formă de presiune «de jos» Gafencu vedea limitele Comunităţii Europene a Cărbunelui şi Oţelului ca formă de organizare supranaţională, reclamând, pentru ca ea să poată dura, lărgirea cadrului comunitar Or, rezistenţa ce i se opunea era redutabilă cum o atesta eşecul proiectului Comunităţii Europene de Apărare, care amâna pe timp indefinit şi crearea Comunităţii Politice Europene tocmai în momentul când se păruse că Europa se afla în ajunul trecerii pragului Uniunii Angajat până la ultima suflare în actele Gestei europene, ambasadorul itinerant al unei Magna Europa - acum în perspectivă apropiată - se stingea la 30 ianuarie 1957, zi onomastică şi totodată aniversară Pentru Raymond Aron, continentul pierdea prin dispariţia lui «unul din oamenii care îi încarnau cel mai bine esenţa» Convins că tirania impusă jumătăţii sale estice «nu va rezista uzurii timpului şi rezistenţei popoarelor», pentru a accelera venirea zilei eliberării şi a desăvârşirii operei de integrare, «din fidelitate faţă de România şi în acelaşi timp faţă de Occident, Grigore Gafencu a luat o parte atât de importantă la mişcarea pentru unificarea Europei» Anii imediat postbelici au fost, în paralel cu apariţia altor asociaţii proeuropene, şi aceia ai constituirii unei mişcări autonome similare, de inspiraţie creştină cu caracter militant -Noile Echipe Internaponale (NEI) -ai asumării de către ea a proiectului european ca temă majoră în jurul căreia să se desfăşoare o dezbatere şi să se angajeze o acţiune coerentă, gaj al reconcilierii, al solidarizării de durată al naţiunilor şi al apărării lumii libere contra insidiilor totalitare, într-o lectură ce identifica în împlinirea lui şi un fel de prelungire a învăţăturii creştine, prin esenţă universalistă în interiorul acestei asociaţii transnaţionale s-a elevat o conştiinţă europeană, crearea ei în rândurile opiniei fiind considerată, îndeosebi de secţia ei tânără, ca misiune programatică fundamentală Europa «Noilor Echipe Internaţionale» a fost şi una a exilaţilor din «cealaltă Europă» Studierea contribuţiei modelului democraţiei de inspiraţie creştină în opera de edificare europeană este azi una din temele prioritare în aria comunităţii cercetătorilor şi, în acest cadru, contactele pe care diversele mişcări proeuropene le-au putut întreţine cu personalităţi şi grupări politice democratice de dincolo de Cortina de fier, prezintă un interes aparte mai ales pentru acea pistă ce privilegiază aprofundarea începuturilor construcţiei europene în contextul războiului rece şi al opoziţiei blocurilor de putere Conform statutelor NEI, «echipele naţionale» puteau fi constituite din partidul creştin-democrat, respectiv din personalităţi animate de acelaşi spirit sau dintr-un grup naţional de tendinţă analoagă «operând în emigraţia forţată» Au fost admise în NEI, succesiv, echipe «exilate» din Ţara Bască, Cehoslovacia, Polonia, România, Ungaria, Lituania şi Iugoslavia Asocierea unor personalităţi aparţinând popoarelor oprimate reprezenta, pe lângă un semnal că «nu se poate construi în mod valabil Europa decât cu toată Europa», o speranţă şi garanţia că interesele lor legitime erau luate, încă de atunci, în consideraţie Efectiv nu s-a desfăşurat o reuniune a NEI în care să nu se fi formulat, în moţiunile adoptate, inacceptabilitatea condiţiei de aservire a ţărilor centro-orientale şi un mesaj de simpatie şi speranţă care să le reamintească acestora că «nu era de conceput nici o Europă fără Germania, fără Austria, fără toţi europenii, inclusiv aceia din spatele Cortinei de fier» Chiar şi în termenii politici de coexistenţă pacifică, NEI n-au omis să sublinieze repetat în rezoluţii că unitatea autentică a Europei postula libertatea tuturor popoarelor, pronunţându-se în perspectiva istorică a desăvârşirii unificării ei până la limitele geografiei, pentru continuarea eforturilor destinate construirii, pentru moment, a uneia integrate până la limitele libertăţii Solidaritatea NEI cu persoanele constrânse să-şi abandoneze căminele din cauza persecuţiei politice a fost accentuată de la primele lor congrese în congresul de la Fiuggi (1948), şapte tineri între care 82 83 George Ciorănescu, propuneau crearea unei secţii de tineret Delegaţiile exilaţilor, considerate reprezentante legitime ale patriilor interzise, nu recunoşteau scindarea artificială a unui continent unitar prin spirit, denunţau tendinţa de sovietizare impusă unor ţări care avuseseră statornic conştiinţa apartenenţei lor unei singure Europe democratice şi creştine, cereau accelerarea realizării unităţii continentale între «echipele» proeuropene de inspiraţie creştină s-a distins în exil şi «echipa română», grupată în jurul personalităţii lui George Ciorănescu Miturilor naţionalismului agresiv şi totalitarismului comunist, el le opunea credinţa profundă în omul liber, trăită în cultivarea^ fără' rezerve a raporturilor interumane, a amiciţiei şi a asocierii în raport cu aceia care doreau o Europă franceză sau una de altă culoare, liberală, socialistă sau creştin-democrată, el considera că Europa unită nu trebuia să fie nici supusă hegemoniei sau influenţei predominante a unei naţiuni, nici apanajul exclusiv al unei familii politice Angajarea sa în NEI şi itinerarul său in interiorul lor îşi avea o preistorie ca şi originea militantei sale proeuropene România lăsase să se spere într-un nou început, democratic şi european, sub impactul actului regal din 1944, destinat să însemne nu numai o eliberare, ci şi o renaştere Prezenţa unui spirit internaţionalist s-a manifestat la el legată de universalismul creştin în ţara ocupată, ca exponent al noii generaţii, el nu a aşteptat iniţiativa altora pentru a fi stimulat să se angajeze Umanismul creştin cohabita în el cu interesul pentru organizarea păcii Teza sa de doctorat, susţinută în 1946 la Cluj pe o temă atât de riscantă atunci ca aceea a ideii federaliste, publicată abia 50 de ani mai târziu, o atestă Ea prezenta o viziune clară, nesuperficială a problemei federaţiei europene, a posibilităţii realizării ei, fondată şi pe excepţionala experienţă teoretică a şcolii britanice create de Federal Union De la interesul pentru cercetarea federalismului cu substanţiala analiză a unui număr considerabil de proiecte, el a trecut firesc la militantă într-un continent grav traumatizat, în căutare avidă de defensores Civitatis, de milites Christi Martor cutremurat al timpului său, George Ciorănescu în spiritul căruia inspiraţia creştină nu era deloc subţire, detaşată, s-a înrolat printre ei, răspunzând apelului răsunând polifonic din toate părţile Abia creată «echipa română» în august 1948, el se şi ilustra, la un an distanţă de la naşterea asociaţiei, în calitate de cofondator al secţiei 84 de tineret a NEI, ca participant la congresul de la Fiuggi, după cum o atestă comilitoni importanţi precum şi secretarul general al asociaţiei, Jules Soyeur în raport cu evaluarea aportului modelului democraţiei de inspiraţie creştină la construcţia Europei unite, numele său e azi unul de primă referinţă, obligatorie în special pentru acea etapă a integrării în cursul căreia s-au desfăşurat începutul procesului cu campania mişcărilor europeniste, avântul Europei comunitare cu Planul Schumann, relansarea europeană cu Tratatele de la Roma La Hofgastein, unde în iulie 1949 tinerii stabileau cu autoritate evidenţa principiului primordial că Europa formează o entitate a cărei divizare reprezintă o gravă primejdie şi precizau categoric că naţiunile europene care nu-şi pot exprima în prezent dorinţele decât prin vocea reprezentanţelor lor in exil fac parte din această entitate, ca delegat general şi raportor al lor la congres, el prezenta tema protecţiei sociale a tineretului european, cooperând la definitivarea cartei sale sociale, în tentativa de a-i restitui acestuia capacitatea de afirmare, inclusiv prin încredinţarea de roluri şi responsabilităţi pe măsură «în cea mai spectaculoasă dintre luptele pe care omenirea trebuie să o ducă împotriva tiraniei», în crearea conştiinţei europene a unui autentic spirit de fraternitate - «fundament al federaţiei politice de mâine» Soluţiile definite de el, după un rechizitoriu la adresa sistemelor totalitare, frustrante, ale energiei şi elanurilor vitalizante ale generaţiei vârstei celei mai pure, rămân şi acum de aceeaşi actualitate ca atunci când el le apăra, preocupat de pespectiva compromiterii viitorului Condusă de George Ciorănescu şi nedispunând, după o autodescriere, decât de puritatea convingerilor şi entuziasmul membrilor, secţia română de tineret a NEI activa pentru o strânsă apropiere a naţiunilor Vivacitatea şi devoţiunea puse în valoare în exigentele activităţi specifice şi în dinamizarea comilitonilor determinau curând alegerea sa în Comitetul executiv al secţiei internaţionale a tinerilor Culminând cu congresul NEI de la Fribourg din luna septembrie, 1952 va însemna pentru el anul împlinirii pluralităţii de motive ce-i contrapunctau profesiunea de credinţă social-creştină şi europeană, cu recunoaşterea publică a aportului său Tema tratată la Fribourg a devenit substanţa unei ample sinteze-studiu care ilumina tragismul mărturiei a o sută de milioane de fiinţe umane, ilustrare a condiţiei acestora şi prinos adus martirilor fără număr şi fără nume ai unei represiuni sistematice, la scară nemaiîntâlnită în istorie 85 Congresul, cu emoţionantul raport al lui Ciorănescu, avea să constituie obiect central al relatărilor şi reportajelor unor gazete elvetice precum Quotidien de Geneve, Gazette de Lausanne, La Liberte, Vaterland, Freiburger Nachrichten, belgiene ca Le Soir sau Libre Belgique, italiene precum // Popolo sau germane ca Deutsche Kommentare Ca delegat pe plan continental al Secţiei Internaţionale a tinerelor NEI, devenite în 1951 organizaţie autonomă sub numele de Uniunea Internaţională a Tineretului Democrat-Creştin (UITCD), participa în octombrie 1952 la Adunarea Europeană a Tineretului Politic de la Haga, «parlament» simbolic în care un nucleu tânăr era angajat într-o operă de formare politică, menită să-i pună pe «parlamentari» în situaţia de a se distinge ca militanţi prin excelenţă ai acţiunii europene Adunarea fusese calchiată, în compunerea ei, după aceea consultativă a Consiliului Europei Anul începuse pentru George Ciorănescu la Paris, în 13 ianuarie, cu «Ziua exilaţilor», un gen de repetiţie generală pentru Conferinţa asupra ţărilor din Europa Centrală şi Orientală de la Londra (21-24 ianuarie), unde avea să expună, ca reprezentant al grupului român, un raport ce analiza, în perspectiva vastei campanii europene a tineretului «Situaţia şi activitatea echipelor exilate ale NEI» La prima conferinţă europeană asupra problemelor ţărilor din aceeaşi zonă (Paris, 5-7 iunie 1953), rostea cuvântul de deschidere, elaborând totodată, în numele participanţilor, un apel adresat celor Trei Mari din insulele Bermude în care le cerea să examineze modalitatea prin care să li se redea popoarelor oprimate dreptul de a-şi decide liber soarta Era ales, în final, ca membru în Comitetul central şi în Biroul executiv ale organizaţiei nou create, Csonsiliul Tineretului Liber din Europa Centrală şi Orientală Ea va rezerva o serie de sesiuni de studii, destinate aprofundării condiţiei tineretului de sub dominaţia sovietică şi din exil, în cadrul uneia din ele Ciorănescu prezentând o penetrantă analiză, publicată apoi în broşura: «Tineretul din Europa Centrală şi Orientală sub opresiunea comunistă» în 1953, mai tratase la Congresul UITDC la Tours, tema culturii occidentale ca expresie creatoare a suveranităţii spiritului în contrast cu culturile aservite, pentru a-l reîntâlni o lună mai târziu, în octombrie, la congresul Europei de la Haga, cosemnatar al Declaraţiei purtătorilor de cuvânt ai popoarelor de dincolo de Cortina de Fier, care se pronunţau pentru realizarea Comunităţii politice europene şi pentru uniunea continentului în integralitatea lui In 1954, la Bruges, în noul congres al UITDC reafirma, în raportul prezentat «Pe marginea eşecului Comunităţii europene de apărare», credinţa sa în victoria ideii europene după ce, în acelaşi an, se remarcase printr-o dublă intervenţie în cea de-a doua Adunare Europeană a Tineretului Politic de la Viena, una despre «Schimburile comerciale Est-Vest» - în care revendica extinderea regimului libertăţii de la aria economică la cea politică şi spirituală ca unică bază a unei şanse reale restituite Estului de a-şi putea relua locul în comunitatea continentală - cealaltă despre «Intelectualii exilaţi», încheiată cu propunerea unui proiect de rezoluţie în favoarea constituirii unui fond cultural la dispoziţia lor Intervenea din nou, în 1955, la Congresul anual al tinerilor NEI de la Tutzing, respingând aparenta politică sovietică de destindere cu concluzia că «adevărata destindere nu va veni decât în ziua când viaţa democratică îşi va redobândi drepturile în Europa ocupată» Deşi absorbit, din acel an, în solicitanta activitate în care se angajase la Europa liberă, reuşea să mai consacre timp reuniunilor Comisiei economice şi sociale a NEI, colaborării prin consultanţă, analize şi studii punctuale cu Comitetul francez pentru Europa liberă, obligaţiilor de corespondent de presă al periodicelor de inspiraţie creştină Jeune Democraţie Chretienne, Nouvel Horizon, Jeunesse Libre sau contactelor cu Colegiul^ Europei Libere de la Strasbourg pentru lecţii şi seminarii europeniste în aprilie 1957 prezenta, în congresul NEI de la Arezzo, dedicat dezbaterii asupra comunismului în criză, situaţia din România în 1958 demonta în Adunarea Naţiunilor Captive de la Strasbourg elementele «colonialismului sovietic» pentru a atrage, în 1960, în congresul NEI de la Paris, interesul public prin «Unele remarci ale unui european din Est asupra politicii democraţilor şi comuniştilor faţă de ţările subdezvoltate» şi pentru a participa, în 1961 la Lucerna şi în 1962 la Viena, la congresul NEI, unde compara doctrina socială comunistă cu aplicarea ei în realitatea sistemului Congresul vienez, cel din urmă al NEI, încheia o istorie respectabilă, spectaculară chiar în «anii eroici» ai construcţiei europene, organizaţia intrând într-o fază de tranziţie şi transformare încheiată la 3 mai 1965 prin crearea Uniunii Europene a Democraţilor-Creştini (UEDC) într-o reuniune europeană la Versailles în 1977, prezidată de Louis Leprince-Ringuet, în perspectiva primelor alegeri pentru Parlamentul european, Ciorănescu propunea acordarea pentru exilaţi a dreptului de vot şi a paşaportului european 86 87 Pentru Ciorănescu, alegerile europene prin sufragiul universal direct inaugurau o eră For nelimitabil, în viziunea sa, la simplul rol consultativ, Parlamentul era chemat să îşi pună în valoare atributele, construind o Europă pacifică, stabilă, necentralizată, eliberată de stagnare şi rutină, ostilă tratării tehniciste a aşteptării cetăţenilor, imaginând soluţii moderne eficace, pe măsura exigenţelor timpului Elementul definitoriu al unei politici externe a Europei Unite era identificat de el în doctrina drepturilor omului, codificată într-un act cu forţă internaţională Tot sub semnul apropiatelor alegeri europene, lua parte în acelaşi an la Munchen la o mare manifestare federalistă care reunea şi pe reprezentanţii în exil ai Europei estice, apărând legitimitatea participării poporului său la construcţia europeană: Poporul din care mă trag s-a mărturisit permanent ca european, s-a simţit atras de cultura şi stilul occidental de viaţă O experienţă dureroasă de secole a suferinţei şi subjugării l-a învăţat să preţuiască drepturile ce-i sunt azi refuzate şi să respecte valorile şi aspiraţiile celorlalte popoare Poporul meu posedă astfel în deplină cunoştinţă a stărilor de fapt istorice şi politice maturitatea necesară pentru a colabora la crearea Europei unite i ■ - Promovarea construirii Uniunii Europene avea să se situeze constant în miezul programului Mişcării Europene (ME), în iniţiativele şi manifestările căreia actele lui Ciorănescu s-au integrat într-un ciclu ideal în anii '80 el a reprezentat, ca secretar general, apoi ca preşedinte, Comitetul Naţional Român, în reuniunile organismului ei director, Consiliul Federal Evocând la Europa liberă, ca participant la Congresul Europei de la Paris din 9 mai 1980, titlurile de merit ale unuia din părinţii ei fondatori, Robert Schumann la 30 de ani de la celebra Declaraţie care îi poartă numele, reîntâlnea pe firul memoriei un episod din propriul trecut de militantă: la 14 septembrie 1952 - în prezenţa sa, Ciorănescu ilustrase, în pateticul raport de la Fribourg, condiţia creştinilor din jumătatea oprimată a continentului - oportunitate de a releva fidelitatea lui Schumann faţă de cauza naţiunilor captive, manifestată în momentul Revoluţiei ungare din 1956 sau în elevatul mesaj în care recunoştea în luliu Maniu «un frate răsăritean de statură istorică», martirul ce-şi asumase jertfa pentru a face să supravieţuiască libertatea şi în care Europa de mâine să-şi identifice precursorul Cu alte participări la reuniunile Consiliului Federal al ME şi la congresele Europei, acţiunea europenistă de inspiraţie creştină a lui Ciorănescu se încheia - dar numai cea oficială - în octombrie 1990, când Comitetul executiv al ME lua act de naşterea în ţară a Asociaţiei române pentru Europa Secretarul general al ME, J H C Molenaar îl informa de dizolvarea vechiului «comitet naţional» a cărui «activitate adesea ingrată îşi dăduse roadele», urmând acum să fie continuată de forţele democratice ale unei Românii confruntate cu atâtea «dificultăţi şi incertitudini» ' Ultima reuniune a Consiliului federal al ME la care luase parte, la Bruxelles, în 7 martie 1990, avea la ordinea zilei reformele din Est Diferenţiind, în intervenţia sa, perspectivele diverselor state din zonă, el identifica în preocupanta «originalitate» a unei democraţii româneşti promotoare de vechi monolitisme de partid unic, riscuri şi preţuri noi de suferinţă de suportat de către un popor dezactivat îndelung, politic şi civic, nu fără a saluta resurecţia partidelor istorice şi a exprima certitudinea că lumea comunistă era ireversibil destinată transformării Rezoluţia finală a acestui ultim Consiliu Federal, care recomanda accelerarea integrării şi a realizării Uniunii politice, o atracţie pentru ţările estice, nu făcea decât să confirme justeţea unui crez şi nobleţea unei dăruiri unice Subliniind într-o emisiune a Europei libere semnificaţia ME ca factor de presiune în crearea şi modelarea instituţiilor comunitare, Ciorănescu constata apariţia posibilităţii inaugurării unui proces de profundă înnoire, de reîntrunire a Estului cu Vestul, într-o structură a cărei edificare o servise aproape jumătate de secol Reprezentant ideal al României exilate şi martor al tinerei generaţii europene a anilor de după 1945, George Ciorănescu s-a angajat fidel în acţiunea proeuropeană desfăşurată în rândurile mişcării democratice de inspiraţie creştină Referirea sa la o astfel de democraţie nu a vizat valori ale credinţei în ipostaza religioasă a vreunei confesiuni a cărei ortodoxie să fie eventual certificată de ierarhii infailibile, ci substanţa unei filosofii spiritualiste născute o dată cu creştinismul şi devenite fundament al civilizaţiei europene 88 ALTIERO SPINELLI Europeismul „Am dori să fim asiguraţi că, dacă porţile Europei rămân deschise, acest lucru se întâmplă pentru ca ide«i europeană să poată străbate calea către Est şi ajuta popoarele care luptă cu disperare pentru a apăra ce le-i mai rămas dintr-o moştenire comună " GRIGORE GAFENCU ÎNTRE IDENTITATE Şl INTEGRARE Exigenţa unităţii Europei, mereu divizată politic, era un vis vechi care dusese, în decursul secolelor, poeţi, gânditori, oameni de stat, Venturieri politici, dar care nu fusese transpus în practică decât într-un od efemer şi respingător atunci când, la începutul şi la sfârşitul erei tlonalismelor, doi aventurieri politici, Napoleon şi Hitler, au încercat să o «Uzeze în mod brutal, bazându-se pe extraordinara putere a armatei Matului, întâi franceză, apoi germană, pe care reuşiseră să pună •tâpânire Europenismul diferă de acel vis vechi deoarece nu este aspiraţia către o ordine nouă, de realizat într-un viitor neprecizat, ci este intenţia de a promova o acţiune politică actuală pentru a înfăptui unitatea pe termen ICUrt, chiar de către generaţia care a trăit şi suferit de pe urma crizei ordinii politicii naţionale El se distinge de viziunea unităţii imperiale militare pentru ca îşi propune să realizeze uniunea nu prin intermediul forţei şi prin cucerirea de către un stat mai puternic, ci bazându-se doar pe liberul consens al naţiunilor libere La sfârşitul primului război mondial tânărul conte austriac R N Coudenhove Kalergi a fost primul care s-a gândit la unitatea europeană ca la o sarcină politică actuală Ideile sale au avut, pe moment, un anumit ecou în conştiinţa câtorva oameni de stat şi în special a francezului A Briand în momentul în care, spre mijlocul anilor douăzeci, el căuta, împreună cu colegul său german G Stresemann, o reconciliere între Franţa şi Germania Printre centrele de studiu şi propagandă înfiinţate în ALTIERO SPINELLI (1907-1986), «eroul European», este coautor al Manifestului de la Ventotene, textul cel mai lucid, mai coerent şi mă ferm asupra organizării federale europene, 285 urma iniţiativei lui Kalergi, merită amintită Federal Union din Anglia care, spre sfârşitul anilor treizeci, referindu-se la un filon de meditaţii asupra căruia se oprise în 1918 şi Luigi Enaudi, a luat ca model constituţia federală a Statelor Unite ale Americii şi a promovat studii deosebit de valoroase despre structurile posibile ale unei federaţii europene Dar în perioada interbelică, cursul istoriei europene a favorizat prea mult recrudescenţa naţionalismului, iar Coudenhove Kalergi împreună cu puţinii adepţi ai ideii Statelor Unite ale Europei au rămas profeţi neascultaţi într-o lume în care erau reluate pregătirile pentru o nouă ciocnire armată între naţiuni Sămânţa nu fuses e totuşi aruncată în zadar Europenismul a renăscut în urma prăbuşirii ruinătoare a tuturor statelor naţionale în timpul celui de-al doilea război mondial, iniţial în conştiinţa unora care au început să mediteze atunci asupra viitorului, privind dincolo de obiectivul imediat al victoriei asupra naţionalismului şi al restabilirii independenţei popoarelor europene; de această dată nu a rămas un apel neascultat, ci a influenţat profund istoria europeană încă de la naşterea sa, acesta s-a articulat în trei curente care au contribuit în mod diferit şi continuă încă să contribuie la procesul efectiv de unificare europeană: federalismul, funcţionalismul, confederalismul ■ Federalismul european S-a născut în anii cei mai grei ai războiului în diferite ţări ale Europei, în conştiinţa unor militanţi din Rezistenţă care, aflaţi în închisori, în lagăre de concentrare, în insule de domiciliu forţat sau activând în clandestinitate ca partizani sau conspiratori, fără a se cunoaşte între ei, dată fiind condiţia lor de diasporă în ilegalitate, contemplând ruina ruşinoasă a vechilor state şi meditând la ce ar fi trebuit făcut, o dată doborâtă hidra nazistă, nu s-au mulţumit să proiecteze restaurări democratice naţionale şi reforme sociale şi economice naţionale, ci au întrevăzut misiunea de luptă politică în construirea unei federaţii europene în literatura clandestină a Rezistenţei din toate ţările Europei apar, ici şi colo, asemenea unor banchize în derivă, afirmări federaliste mai mult sau mai puţin elaborate Dintre toate grupurile, cel care a conceput idealul federalist fiind deplin conştient de implicaţiile sale politice şi cel care a fost, de asemenea, promotorul primelor întâlniri internaţionale ale federaliştilor din diferitele mişcări de rezistenţă, chiar înainte de sfârşitul războiului, a fost reprezentat de o mână de antifascişti italieni, autori ai Manifestului pentru Europa liberă şi unită, denumit mai târziu Manifestul din Ventotene, de la numele insulei de domiciliu forţat unde a fost redactat După sfârşitul războiului, reconstrucţia europeană ar fi trebuit să se bazeze pe restabilirea drepturilor şi libertăţilor fundamentale ale cetăţenilor fiecărui stat, pe o ordine paşnică, pe o reconstrucţie economică şi socială care să pună capăt autarhiilor ruinătoare Celelalte activităţi publice ar fi putut şi ar fi trebuit să rămână, în ansamblul lor, de competenţa fiecărui stat în parte, fiecare urmând să le desfăşoare aşa cum credea de cuviinţă; dacă însă garanţia respectului regulilor democratice, politica externă, politica militară, politica economică şi monetară ar fi fost din nou exercitate de fiecare stat în parte în deplină autonomie, viitorul Europei ar fi constat în repetarea întocmai a trecutului Aceste mari sectoare ale activităţii politice ar fi putut fi însă gestionate în interesul tuturor popoarelor doar dacă ele nu ar mai fi fost supuse suveranităţii fiecărui stat în parte şi ar fi fost încredinţate unor instituţii politice democratice comune, adică unui guvern, unui parlament şi unei curţi de justiţie comune Cetăţenii ar fi rămas cetăţeni naţionali, obligaţi să respecte legile naţionale şi bucurându-se de drepturile naţionale, în cadrul domeniilor de competenţă ale statelor naţionale Ar fi fost însă cetăţeni europeni, obligaţi să respecte legile europene şi bucurându-se de drepturile europene, în cadrul domeniilor de competenţă federală Consecinţele dezastruoase ale sistemului suveranităţii naţionale care erau evidente tuturor; necesitatea de a stabili cu Germania un nou raport, care nu ar fi putut fi nici acela, temut de toţi, al refacerii unei Germanii suverane, nici acela, inacceptabil din punct de vedere politic şi moral, al unei Germanii dominate de alte popoare; faptul că ruina economică a aproape tuturor ţărilor distrusese fostele economii naţionaliste şi anihilase momentan grupurile economice tradiţional interesate în menţinerea lor; repulsia puternică şi generală faţă de regimurile antidemocratice şi faţă de ideologiile naţionaliste; toate acestea constituiau un ansamblu de circumstanţe care oferea forţelor politice democratice marea ocazie de a demara reconstrucţia Europei, nelimitându-se însă la reconstrucţiije naţionale, ci trecând la construcţia unor structuri politice federale europene complet noi în viaţa democratică reînnoită de după război, federaliştii europeni, conştienţi de noutatea politică absolută a propunerii lor, intenţionau să nu accepte vechea linie de demarcaţie între forţele unei drepte, tradiţional conservatoare şi liberală şi cele ale stângii, tradiţional reformatoare şi socialistă, ci să promoveze crearea unei noi linii de demarcaţie între cei care ar fi aspirat mai degrabă la restaurarea vechilor state naţionale, cu politici mai mult sau mai puţin liberale, mai mult sau mai puţin socialiste şi aceia care ar fi aspirat mai degrabă la o redistribuire a puterii guvernamentale, legislative şi judecătoreşti între noile instituţii federale şi cele 286 287 vechi naţionale Din acest motiv, federaliştii nu au creat un partid, ci o mişcare; ea a reunit toate grupurile care se constituiseră în diferite ţări şi care a fost numită mai întâi Union Europeenne des Federalistes şi apoi Mouvement Federaliste Europeen Nu este greu de constatat că sursele ideale de inspiraţie ale fedefaliştilor se regăseau în vastul curent al radicalismului democratic, care a fost mereu la originea tuturor reînnoirilor democraţiilor moderne Forţa şi slăbiciunea lor erau tipice radicalismului Forţa rezida în lipsa de prejudecăţi faţă de tradiţii, supunându-le raţiunii, judecându-le pe baza raţionalităţii şi propunând alternative clare Slăbiciunea lor se regăsea în faptul că, în general, ei nu făceau parte din establishment-u\ politic, nedispunând deci de instrumentele care le-ar fi permis să pună direct în pratică proiectele lor Erau agitatori de idei, iar destinul lor politic ar fi depins în mare măsură de influenţa pe care ar fi avut-o asupra deţinătorilor puterii Nutreau iluzia, caracteristică tuturor promotorilor de idei noi, că momentul realizării era iminent, condiţionat de scurta perioadă critică a reconstrucţiei de după război; îşi dădeau seama în mică măsură că ritmul realizărilor politice este mai lent şi mai întortocheat decât acela al formulării ideilor Penetrarea ideilor lor a fost mai dificilă decât îşi imaginaseră, dar critica şi proiectul lor, deşi încă nerealizat, au rămas până astăzi fermentul fundamental al europenismului Functionalismul A fost probabil economistul român Mitrany cel care a formulat pentru prima oară ideile de bază ale celui de-al doilea curent al europenismului, desemnându-l cu acest nume Dar fără îndoială, Jean Monnet a fost cel care i-a dat vigoare prin propuneri concrete şi precise, prezentate în momentul cel mai potrivit, guvernelor care aveau nevoie de aşa ceva Funcţionalismul s-a născut şi el în timpul celui de-al doilea război mondial, în urma meditaţiei asupra problemelor cu care s-ar fi confruntat statele europene după sfârşitul ostilităţilor Dar în timp ce federaliştii îşi dezvoltaseră propriile proiecte, contemplând prăbuşirea sistemului suveranităţilor naţionale şi punând în centrul proiectului lor, construcţia unor organisme politice europene ce urmau să se situeze deasupra celor naţionale, Monnet, în meditaţiile sale, plecase de la o experienţă nouă de cooperare între state, care fusese deja înfăptuită în primul război mondial şi repetată cu succes în cel de-al doilea în ambele războaie, Aliaţii constataseră că, pentru a utiliza în modul cel mai eficient resursele materiale şi umane de care dispuneau, nu era suficient controlul drastic al fiecărui stat asupra resurselor naţionale, ci era nevoie, în anumite sectoare, de un control şi o gestiune comună pentru a evita ca politici diferite în situaţii diferite, în fiecare din statele aliate, să provoace risipirea eforturilor şi diferenţe periculoase între ţări Au creat în acest context agenţii specializate, care au primit sarcina de a efectua, cu autonomie decizională şi în cadrul limitelor mandatelor primite, controlul raportului de schimb între monedele lor, aprovizionarea cu materii prime şi cu produse alimentare de primă necesitate, dotarea cu armele cele mai importante, ajungând să creeze chiar în cadrul derulării operaţiunilor militare, comandamente supreme comune Aceste agenţii specializate au fost rodul spiritului birocratic raţionalizator care guverna războaiele moderne Mari administratori erau de acum capabili să conceapă şi să realizeze aparate de administrare şi de control al unor operaţii gigantice care implicau activitatea diferitelor state: iar guvernele aliate, împinse de gravitatea circumstanţelor, s-au înduplecat să accepte în anumite sectoare concrete principiul delegării anumitor competenţe unor organisme supranaţionale Dar era vorba totuşi de organisme administrative specializate şi cu mandate bine delimitate Puterea politică rămânea în întregime în mâinile guvernelor naţionale, iar aceste agenţii erau concepute doar pentru necesităţile şi pentru durata războiului comun, existenţa lor trebuind să înceteze o dată cu sfârşitul războiului Jean Monnet, înalt funcţionar francez care dobândise în perioada interbelică, o vastă experienţă în cadrul organismelor internaţionale şi care, în timpul celui de-al doilea război mondial, fusese însărcinat de către Aliaţi să conducă una dintre aceste agenţii, a înţeles că metoda putea fi aplicată şi în timp de pace între naţiuni care doreau şi aveau nevoie să coopereze strâns între ele Suveranitatea organismelor politice naţionale, pe care federaliştii doreau să o combată direct, era în mod formal respectată, în gândirea lui Monnet, care ţintea spre închegarea unui ansamblu de interese concrete, pentru care o gestiune comună ar fi fost în mod evident mai mult decât utilă şi ar fi putut fi deci mai uşor delegată unei administraţii supranaţionale specializate Monnet era convins, ca şi federaliştii, că o cooperare interguvernamentală nu ar fi făcut posibilă derularea unor afaceri comune şi dorea, la rândul său, organisme supranaţionale Dar experienţa sa de mare tehnocrat îi sugera că problema centrală consta în crearea unor administraţii supranaţionale, în jurul cărora s-ar fi cristalizat interese concrete Instituţiile politice erau pentru el, în fond, suprastructuri superflue pentru demararea construcţiei europene şi care s-ar fi adăugat doar atunci când ar fi fost totul gata Chiar din timpul războiului el considerase că oţelul şi cărbunele erau - şi existau toate motivele să se creadă că ar fi rămas pentru mult timp - 288 289 produsele de bază ale economiilor tuturor statelor industriale europene Politicile naţionale ale cărbunelui şi oţelului fuseseră instrumente viguroase ale puterii militare naţionale ale principalelor state europene, în special a Germaniei şi important motiv de rivalitate, în special între Franţa şi Germania, unde se găseau marile bazine carbonifere şi de minereuri feroase situate în dreapta şi în stânga Rinului Impunerea unor reguli comune pentru producţia şi distribuţia cărbunelui şi oţelului european, aplicate de o administraţie supranaţională comună, nu numai că ar fi pus capăt politicilor naţionale, dar ar fi creat şi o comunitate de interese atât de puternică şi atât de centrală în viaţa economică, încât ar fi antrenat şi celelalte economii în sensul integrării lor Alte agenţii specializate ar fi apărut atunci rând pe rând, şi unitatea s-ar fi înfăptuit în jurul unor interese concrete şi birouri eficiente, încununându-se, în final, cu instituţii politice federale Punctul slab al funcţionalismului era acela al tuturor concepţiilor tehnocratice înlocuia eficienţa executivă a puterii administrative cu creativitatea puterii politice O administraţie este întotdeauna necesară realizării unui plan politic, dar are tendinţa, prin natura ei, să îl rigidizeze şi să îl conceapă ca pe ceva închis în sine, deci este incapabilă să genereze planuri noi Nici o agenţie sectorială europeană nu ar fi avut o forţă motrice pentru celelalte economii şi societăţi europene, în cazul în care ar fi lipsit impulsuri politice noi din afara agenţiei însăşi Dar Monnet era convins că guvernele ar fi fost obligate, prin forţa lucrurilor, să inducă astfel de impulsuri Din această perspectivă, concepţia sa avea şansa să fie mult mai uşor acceptată decât cea federalistă, de către mulţi oameni de stat, căci propunea extinderea unor experienţe pe care ei deja le cunoşteau, dat fiind că participaseră nemijlocit la ele şi care nu cereau decizii radicale de natură constituţională Proiectul funcţionalist, de asemenea, se potrivea mai bine funcţionarilor din administraţiile naţionale, deoarece folosea acelaşi limbaj tehnocratic şi făcea apel la metodele lor de lucru, pentru a edifica unitatea Lastbut not least, Monnet a ocupat, la sfârşitul războiului, postul de conducere la Commissariat du Plan din Franţa, care l-a făcut influent şi ascultat atât în administraţie, cât şi în faţa miniştrilor Republicii Confederalismul Cu tema unităţii europene nu s-au confruntat numai radicalii rezistenţei antifasciste şi înalţi administratori ai unor agenţii internaţionale specializate ale Aliaţilor Au resimţit-o şi unii oameni de stat din mari ţări europene, pe care războiul şi perioada postbelică i-a pus în faţa unor 290 probleme cu totul noi Ce rol urmau să atribuie ţărilor lor în viitoarea construcţie a păcii? Ce relaţie să stabilească cu Germania după învingerea acesteia? Cum să se comporte faţă de Statele Unite şi Uniunea Sovietică, care se impuneau din ce în ce mai mult drept noile puteri mondiale, destinate să domine scena internaţională şi în special, pe aceea europeană, în viitorul apropiat? Cum să se restabilească economic şi politic nu o ţară sau alta, ci Europa în întregul său, unde aproape orice ordine tradiţională fusese distrusă? Cei doi oameni de stat care au reflectat mai profund asupra acestor probleme au fost Winston Churchill, prim-ministru englez care preluase conducerea ţării în momentul cel mai ameninţător din istoria ei, când Anglia s-a regăsit singură şi slab înarmată în faţa unui inamic care ocupase deja aproape toată Europa, şi Charles de Gaulle, generalul francez care, după capitularea guvernului său a decis să fie el însuşi, graţie calităţilor sale carismatice, încarnarea şi unica reprezentanţă legitimă a celui mai vechi stat de pe continent Amândoi credeau cu convingere într-un fel de poziţie de prim-plan a propriei ţări, într-o responsabilitate specială, istorică şi politică, pe care a avut-o în trecut şi pe care ar fi trebuit să continue să o aibă în viitor în Europa Dar amândoi priveau această vocaţie naţională nu ca pe o vocaţie de factură militară, ci de conducere într-un concert de naţiuni independente şi libere Churchill nu a rămas insensibil la ideea unităţii europene, încă de la sfârşitul primului război mondial, şi a fost într-un fel primul promotor de prestigiu al acestei unităţi în timpul celui de-al doilea război şi imediat după aceea, când ideile federaliştilor şi ale lui Monnet erau încă în fază de gestaţie şi aproape clandestine în vara lui 1940, în momentul în care Franţa era pe punctul de a se prăbuşi, Churchill, ascultând sfaturile lui Monnet şi inspirându-se din ideile, curente pe atunci în Marea Britanie, ale federaliştilor englezi, a propus guvernului francez, refugiat la Bordeaux după căderea Parisului, să unească cele două state într-unui singur, să contopească cele două guverne şi cele două parlamente, să dea o unică cetăţenie celor două popoare, pentru a continua unite războiul Propunerea, plină de imaginaţie şi aproape poetică, ceva mai radicală decât cele federaliste, era încercarea improvizată de a da un răspuns adecvat provocării dramatice din partea lui Hitler, dar nu a avut nici o urmare, fiindcă în guvernul francez au predominat autorii capitulării Dar a fost un semn precursor: tema unităţii putea să ajungă şi chiar ajunsese, pe masa oamenilor de stat naţionali, deşi misiunea lor firească era aceea de a menţine şi de a dezvolta suveranitatea naţională După sfârşitul războiului, Churchill a revenit, cu toată autoritatea sa, la tema unităţii în discursul său din 19 septembrie 1946 de la Zurich, a 291 proclamat necesitatea unei strânse cooperări între toate naţiunile europene, fie că erau state aliate sau inamice, pentru a construi un fel de State Unite ale Europei şi a pus în mişcare ceea ce a devenit rapid Mişcarea Europeană, la care au aderat oameni de stat, parlamentari, reprezentanţi de partide şi asociaţii profesionale, militanţi federalişti Oratoria strălucitoare şi plină de imaginaţie a lui Churchill i-a făcut pe mulţi să creadă că el era promotorul unei acţiuni de unificare de tip federal, dar în realitate Churchill era mai degrabă omul marilor viziuni decât al proiectelor precise şi, vorbind despre Statele Unite ale Europei, a vrut să prezinte mai degrabă un mit decât o propunere federală precisă în realitate, el se gândea doar la o puternică şi continuă colaborare între state, adică la o confederaţie Dacă atunci când era vorba de raporturile dintre francezi şi germani el insista, chiar şi în termeni vagi, asupra necesităţii unei reale uniuni între aceste două naţiuni, adevărata natură a gândirii sale se manifesta în special atunci când trebuia să se gândească la Marea Britanie Dorea, într-adevăr, ca ea să îşi facă simţită prezenţa şi influenţa în ansamblul naţiunilor europene şi era pe deplin convins că, într-un fel sau altul, ar fi ajuns la conducerea acestora, dar nu intenţiona deloc să dea cale liberă limitării suveranităţii sale Mişcarea europeană, incitată de vorbele sale, a luat mult mai în serios partea lor mitologică şi a avut astfel curând impresia că a fost trădată de el, atunci când a trebuit să demonstreze fundamentarea reală a gândirii sale Dar apelul marelui om de stat englez, care arăta în mod grandios situaţia europeană şi ţinta de atins, deşi era destul de vag, neangajant şi deschis oricărei mişcări pragmatice iniţiale a guvernelor, a avut o rezonanţă profundă printre mulţi oameni de stat şi oameni politici imediat după război Aceştia simţeau răsunând în cuvintele lui Churchill sentimenul pe care fiecare dintre ei îl nutrea faţă de precaritatea restaurărilor naţionale care au avut loc şi faţă de necesitatea de a rezista împreună pericolelor reprezentate de o descompunere politică şi economică contagioasă Fiecare putea, de altfel, să îşi pună în acel apel speranţa unei colaborări mai mult sau mai puţin avansate cu celelalte State ale Europei, fără a trebui să îi precizeze exact forma sau conţinutul Chiar şi atunci când ideile funcţionaliste şi federaliste au început să se afirme în conştiinţa multor oameni de stat, ele s-au suprapus, ca să spunem aşa, asemenea unor straturi aluvionale succesive peste o atitudine de fond care continua să fie aceea a unei cooperări de tip confederal Ceea ce era confuz, aproximativ şi coexista cu alte idei, în spiritul lui Churchill şi al altor mulţi oameni de stat, era în schimb clar şi precis în gândirea lui De Gaulle, pentru care punctul de plecare în meditaţiile 292 europene nu era, ca pentru Churchill, conducerea efectivă a unui stat, ci viziunea ambiţioasă, din punct de vedere intelectual şi etic, a unui om care era convins că întruchipa viitorul naţional al propriei ţări, dar care nu dispunea încă de nici o putere reală de conducere Credinţa sa politică fundamentală şi cultura sa politică erau specifice celui mai pur naţionalism Franţa era pentru el ţara aleasă de Dumnezeu pentru cele mai importante şi glorioase acţiuni Şi fiindcă era acum învinsă, iar vocaţia sa se exprima aproape exclusiv prin persoana lui, cu atât mai mult acesta se gândea la momentul în care ea ar fi redevenit una din marile puteri care înfruntau atunci Germania în timpul şederii sale în coloniile care, graţie controlului anglo-american asupra mărilor, nu căzuseră în mâinile puterilor Axei, a avut sentimentul clar că epoca imperiilor coloniale se apropia de sfârşit şi că şi Franţa ar fi trebuit, într-un fel sau altul, să îl lichideze pe al său Pentru a redeveni o mare putere mondială, ea ar fi trebuit de pe acum să se afirme în Europa, iar pejitru că noile mari puteri mondiale aveau cu totul alte dimensiuni demografice, economice şi militare decât Franţa, rolul acesteia ar fi trebuit să fie acela de pol în jurul căruia s-ar fi unit celelalte state ale Europei El se gândea la o confederaţie de state, care şi-ar fi păstrat fiecare suveranitatea, dar care ar fi fost legate între ele de un pact de concertare permanentă a politicilor lor Avea o inteligenţă prea clară pentru a nu înţelege că o confederaţie este, prin definiţie, condamnată la neputinţă şi la dezintegrare dacă se bazează pe un pact între state mai mult sau mai puţin egale între ele, fiecare gelos de propria autonomie Unica confederaţie vitală este aceea în care există o putere a cărei hegemonie politică şi morală este recunoscută şi acceptată de celelalte ţări asociate Tocmai de aceea providenţa crease în Europa o naţiune - cea franceză - mai perfectă decât celelalte, mai solidă, mai sigură de propria ei identitate, mai conştientă de vocaţia sa universală; iar în jurul său, fie naţiuni mai mici, fie naţiuni ca Italia şi Germania, nematurizate politic, nesigure, având nevoie să se raporteze la un pol de referinţă în plus, Germania ar fi putut, eventual, să se dizolve din nou în mai multe state care, în mod firesc, ca în epoca de glorie a monarhiei franceze, ar fi gravitat în jurul Franţei Unicul stat european care, având un trecut şi o vocaţie de glorie naţională asemănătoare Franţei, ar fi putut să îi dispute poziţia predominantă pe care De Gaulle i-o atribuia în Europa unită, era Marea Britanie; din acest motiv Anglia trebuia să rămână, în proiectul său, în afara uniunii De altfel, nu era ea orientată în întregime către oceane şi nu avea relaţii speciale cu Statele Unite? Dat fiind că Franţa ieşea din război ca ţară învingătoare numai în aparenţă şi cum nici o altă ţară nu îi recunoştea supremaţia, era ceva în 293 viziunea lui De Gaulle ce amintea de Don Quijote Dar el o trăia cu vigoare şi pasiune şi chiar dacă confederalismul şi-a exercitat influenţa în primii cincisprezece ani după război în cea mai vagă formă churchilliană, viziunea gaullistă, viguroasă şi coerentă, era destinată să exercite o influenţă majoră asupra cursului ulterior al evenimentelor Superputerile şi Europa Contrar a ceea ce se întâmplase la sfârşitul celui de-al doilea război mondial, când statele europene au avut pe deplin posibilitatea de a reconstrui sistemul lor internaţional fără să suporte condiţionări şi intervenţii externe, la sfârşitul celui de-al doilea conflict, Europa nu a putut să se descurce singură Primele baze ale reconstrucţiei europene au fost în realitate puse, în mod durabil, de adevăraţii învingători, adică de Statele Unite ale Americii şi de Uniunea Sovietică Spiritul misionar, respectiv democratic şi comunist, care^era o componentă destul de importantă a politicii externe a celor două noi mari puteri; neîncrederea amândurora faţă de ceea ce ar fi putut exploda din nou într-o Europă abandonată în voia sorţii; şi, în sfârşit, marea neîncredere a fiecăreia în intenţiile şi planurile celeilalte, s-au adunat împreună în aşa fel încât ocupaţia militară a aproape întregului continent european de către trupele lor a devenit punctul de plecare pentru o profundă divizare a Europei în două părţi Cu excepţia unei tentative, curând abandonată, de administrare directă de către învingători a zonelor în care fusese divizată Germania, restaurarea instituţională, politică, economică şi socială a fost peste tot dusă la îndeplinire de către forţele politice indigene ale diferitelor ţări eliberate de sub dominaţia nazistă Dar peste tot restaurarea s-a realizat în umbra forţelor americane în Occident şi sovietice în Orient; peste tot puterile dominante nu au ezitat să îşi impună autoritatea şi să folosească instrumentele de intervenţie de care dispuneau - şi care erau mult diferite în cele două cazuri - pentru a favoriza evoluţii care urmau să fie conforme ideii pe care ele şi-o făceau despre viitorul Europei Dat fiind că războiul fusese dus sub semnul eliberării naţiunilor oprimate de nazism, primul act al restauraţiei a constat în reconstituirea statelor-naţiune fondate pe principii democratice Modificări importante de frontiere au avut loc doar între URSS, Polonia, Cehoslovacia şi Germania • dar, dat fiind că modificărilor de frontieră li s-au adăugat şi deplasările de populaţie, rezultatul a fost în general o compactare teritorială a naţiunilor germană, poloneză şi cehă şi mai pronunţată decât înainte Singura naţiune care a avut un destin diferit de celelalte, în acest proces de 294 reconstrucţie, fiindcă îşi pierduse unitatea politică, a fost cea germană care a intrat, în parte sub influenţa sovietică, în parte sub influenţa americană, rămânând divizată din cauza evoluţiilor opuse ale celor două zone şi trebuind apoi să fie reorganizată în două state separate Toate ţările din Europa orientală au pierdut, în decurs de câţiva ani, sub influenţa sovietică, improvizatele instituţii democratice, transformându-se în state comuniste, puternic dependente de URSS, închise în ele, dar mai ales închise faţă de Occident începând din acest moment problematica internă, politică, militară şi economică a Europei orientale a devenit complet diferită de cea a Europei occidentale Este destul deprobabil că europenismul s-ar fi răspândit şi în ţările Europei orientale, dacă acestea ar fi avut o evoluţie asemănătoare celei din Europa occidentală Dar nu se pot face decât supoziţii Fiind absorbite de experienţa destul de diferită a comunismului, aceste ţări nu au putut în nici un fel să participe la mişcarea de unificare în schimb, în Europa occidentală, restauraţia democratică s-a consolidat cu ajutorul, deloc neglijabil, al intervenţiei americane, care a luat mai întâi forma unui substanţial ajutor economic ce a contribuit la depăşirea perioadei grele de la începutul reconstrucţiei; şi apoi al unei forţe militare importante şi angajate care a oferit un sentiment de siguranţă ţărilor încă slăbite, nesigure şi temătoare de ameninţătorul, misteriosul şi enormul vecin de la Răsărit Prima trăsătură a noii Europe nu a fost, deci, aceea a unei Europe în căutarea unităţii, ci aceea a două Europe cu structuri ideologice, politice, sociale şi economice diferite, fiecare dintre ele constituind un fel de formă grosolană de uniune, în mod curent numită bloc, sub hegemonia uneia dintre marile superputeri [ ] Pentru europenişti, prezenţa americană în Europa era ca o utilă umbrelă protectoare, care ar fi fost indispensabilă pe termen lung, deoarece permitea europenilor să se concentreze asupra dificilei sarcini a construcţiei unităţii, fără a fi nevoiţi să înfrunte singuri probleme precum apărarea comună şi ordinea monetară mondială, adică probleme care cereau un grad destul de ridicat de uniune politică Dar în cursul evoluţiei sale, Europa unită ar fi trebuit să îşi asume progresiv responsabilităţi politice care, pentru moment, erau gestionate sau controlate de americani şi să transforme actuala dependenţă într-un parteneriat De Gaulle, care resimţea destul de intens această dependenţă, ar fi dorit să o înlăture cât mai rapid şi de aceea reproşa în mod constant tuturor europeniştilor că nu ar vrea o Europă europeană, ci o Europă atlantică Europeniştii, la rândul lor, îi reproşau lui De Gaulle un antiamericanism verbal, faptul că pretindea o independenţă totală într-un moment în care aceasta nu era nici posibilă, 295 nici utilă, dar mai ales îl acuzau de condamnarea Europei, prin viziunea sa confederală, la o stare de neputincioasă dependenţă Din punctul de vedere al politicii americane, europenismul a fost, încă de la început, o perspectivă ce trebuia susţinută până la capăt, deoarece era conformă, în acelaşi timp spiritului democratic misionar, caracteristic conştiinţei politice nord-americane şi intereselor americane Americanii vedeau în uniunea europeană aplicarea, pe vechiul continent, a aceluiaşi principiu de uniune federală între diferite state pe care se baza şi Constituţia lor şi pe care ei îl considerau ca fiind cea mai bună metodă pentru a depăşi naţionalismele europene Dar motivele simpatiei americane faţă de unitatea supranaţională nu erau doar de natură ideologică Chiar în momentul în care se implica foarte mult în ajutorarea economică a reconstrucţiei Europei occidentale şi îşi asuma responsabilităţi importante în privinţa organizării apărării ei, guvernul de la Washington intuia că statele europene, dacă ar fi continuat să se inspire din ideologiile şi politicile naţionaliste, nu ar fi putut evita renaşterea rivalităţilor lor reciproce, iar prezenţa americană în Europa ar fi riscat să fie o muncă sisifică, în care s-ar fi implicat din în ce mai mult, iar rezultatele ar fi fost absolut aleatorii Contrar Uniunii Sovietice, care a aplicat în mod riguros, în zona sa de influenţă, principiul divide et impera, Statele Unite au acţionat pentru înfăptuirea unei Europe occidentale unite, demonstrând astfel că preferă un aliat puternic şi, din acest motiv, mai independent, unui ansamblu neînchegat din cauza dependenţelor şi protectoratelor Iniţial, această coincidenţă de perspective între politica americană şi aceea a europenismului a folosit mult acestuia din urmă, arătând oamenilor de stat europeni un drum care avea dublul avantaj că mergea în sensul regăsirii independenţei, dar asigura, de asemenea, sprijinul şi înţelegerea marii puteri protectoare care, în mai multe rânduri, a demonstrat că este dispusă să facă şi să dea mai mult unei Europe care alesese calea uniunii decât unei Europe care înţelegea să rămână divizată în româneşte de Patricia PANAIT Din Altiero Spinelli, „Europeismo", în Enciclopedia delNovecento, voi II, Roma, 1977 î JEAN MONNET Memorii Zlotul şi leul [ ] în ianuarie 1928, eram la Bucureşti, unde o situaţie politică şi economică tulbure slăbise şi aici valoarea monedei, leul, încât guvernul român nu mai obţinea creditul pe care îl căuta pe pieţele europene în ciuda bunelor relaţii cu Parisul şi Londra negocierile pe care le-am început cu Vintilă Brătianu le-am terminat în februarie 1929 cu primul ministru luliu Maniu, şeful partidului ţărănesc, venit la putere după două crize ministerialeprovocate de dezordinea financiară căreia trebuia urgent să-i pun capăt împrumutul pentru consolidarea leului a fost o operaţie dificilă, căci chiar piaţa americană nu putea să absoarbă totalitatea de o sută de milioane de dolari a emisiunii, garantată totuşi de Casa autonomă a monopolului Statului român, pe care am constituit-o în acest scop în asemenea condiţii a intervenit la Bucureşti un personaj deja legendar în epocă, care căuta se poate zice să se îmbogăţească în lumea întreagă, după ce îşi stabilise o putere financiară prin monopolul chibritelor din ţara sa, Suedia: Ivan Kruger se oferea să completeze subscripţia până la la Jean Monnet - celebru economist francez, născut la Cognac în 1888 A jucat un rol esenţial în crearea Comunităţii europene, după cel de-al doilea război mondial Charles de Gaulle, căruia îi fusese un colaborator preţios, îl denumea «Inspiratorul» Jean Fourastie scria despre el: «Un om care a fost probabil cel mai echilibrat, cel mai eficace, cel mai folositor pentru epoca sa»; iar Kissinger nu-şi precupeţea laudele: «Puţini oameni au jucat un rol atât de important în istoria lumii» Memoriile sale sunt o revelaţie în acest sens, evidenţiind pregnant modul său de a acţiona, fidel unor reguli de conduită ce-i erau inconfundabile Pe bună dreptate, şefii de Stat şi de guvern din ţările Pieţei Comune i-au conferit titlul de Cetăţean de onoare al Europei 297 va ieşi într-o zi înarmat straşnic de mecanismul instituţiilor Comunităţii economice Comunitatea, de fapt, avea un scop limitat faţă de solidarităţile înscrise în tratate şi dacă noi ne-am gândit întotdeauna că aceste solidarităţi vor genera altele şi treptat vor antrena integrarea cea mai largă a activităţilor umane, ştiam că extinderea lor se va opri acolo unde începe puterea politică Acolo trebuia din nou măsurat Comisia economică europeană, Consiliul, Adunarea, Curtea erau desigur un model prefederal, dar nu organele înseşi ale federaţiei politice ale Europei ce s-ar naşte dintr-un act creator specific cerând imperios o nouă delegare de suveranitate Trebuia să ne reîntoarcem la sursele puterii pentru a termina mai întâi uniunea economică prea mult timp lipsită de elan şi spre a căuta apoi formele unei uniuni mai complete şi mai profunde - federală sau confederală - n-aş putea s-o spun Acesta era scopul Guvernului european provizoriu, idee care devenea tot mai concretă de pe o zi pe alta Nu eram neliniştit că Pompidou, Heath şi Brandt nu o prezentau sub acelaşi nume şi într-o perspectivă mai ambiţioasă, dar oricare ar fi putut fi motivele prudenţei lor, esenţialul era că reţinuseră principiul şi deschideau cale liberă concretizării lui Restul va urma şi se va descoperi încetul cu încetul forţa acestui mecanism cu justificarea în însuşi succesul său şi cu numele inspirat din realitatea pe care o va crea [ ] în româneşte de Alexandru BACIU Din Jean Monnel, Memoires, © Librairie Artheme Fayard, 1976 GRETE TARTLER-Simboluri ale identităţii europene în ultimul deceniu, consecinţele integrării în Uniunea Europeană au devenit subiect popular Toţi înţeleg că vor fi afectaţi într-un fel sau altul de deciziile Uniunii Europene Dar nimeni nu crede că rădăcinile profunde în diferite culturi naţionale vor dispărea, topite sub zidurile posibilei «fortăreţe Europa» Referindu-se la identitatea europeană, politicienii au conturat viziuni diferite Fondatorul Comunităţii Europene a Cărbunelui şi Oţelului1, Jean Monnet (1888-1979), înţelegea Europa ca pe un forum în care naţiunile vor adopta legi comune, creând instituţii comune pentru aplicarea lor Viziune previzibilă după cel de-al doilea război mondial: ca un efort de a descuraja naţionalismul, principala cauză a celor două războaie mondiale Alt politician, Jacques Delors, fostul preşedinte al Comisiei Europene, numea federalizarea primul pas în crearea identităţii europene «într-adevăr, respingerea federalismului [ ] ar însemna întoarcerea la respingătorul naţionalism» 2 Tot Delors adusese sugestia formării unei «echipe de fotbal europene» Ulterior însă a renunţat la apologia Europei federale: «Subsidiaritatea [ ] a făcut din federalism salvatorul pluralismului, diversităţii, patriotismului şi identităţii naţionale în Europa»3 1 Comunitatea Cărbunelui şi Oţelului a fost înfiinţată în 1951 - acord comercial între Germania, Italia, Franţa, Belgia, Luxemburg şi Olanda -, având drept scop implicit păstrarea păcii în Europa (Odermatt, Peter, 1991, «The Use of Symbols in the Drive for European Integration», în Yearbook of European Studies, Amsterdam, Rodopi ) 2 Brent F Nelsen, & Alexander Stubb, 1994, The European Union, USA: Lynne Rienner Publishers, p 51 2 Ibid , p 51 305 în prezent, Comisia e reprezentată de Romano Prodi, numit de jurnalişti «super-europeanul» capabil să dinamizeze procesul integrării europene Există convingerea că preşedinţia sa va avea influenţă decisivă asupra vitezei şi ariei de lărgire europeană Dar câte moduri de descifrare mai poate avea identitatea europeană? Listând numai două posibilităţi ale descifrării cuvântului EUROPA, Paul Michael Lutzeler demonstrează cât de complex şi chiar antagonic poate fi concepută ca: 1 «E for egotism, U for unwillingness to be tolerant, R for racism, O for overkill, P for pogrom, Aforaversion to alliance » 1 «E for Eca de Queiroz, U for Unamuno, R for Rushdie, O for Orwell, P for Proust or Potosky, A forAitmatov orAischylos »4 Cele două lecturi fac din identitatea europeană un termen relativ, care îşi schimbă sensul în funcţie de genul, clasa socială, vârsta individului etc Se dovedeşte că identitatea europeană, precum în cazul identităţii naţionale, nu e lesne de definit Uniunea Europeană reprezintă, implicit şi explicit, o provocare pentru identităţile naţionale Le obligă să-şi clarifice conturul, să-şi definească priorităţile Democraţiilor naţionale li se cere renunţarea la suveranitatea deplină în favoarea directivelor din Bruxelles - or, identitatea naţională are încă un puternic impact, a făcut parte din zestrea multor generaţii Destule naţiuni şi-au construit istoria comună şi moştenirea culturală prin diferenţiere faţă de alţii îndeosebi simbolurile şi miturile mai joacă un rol activ, deoarece întăresc sentimentul de comunitate şi delimitează aura colectivă Datorită lor, evenimentele organizate, comune, ale trecutului se prefac în amintiri sistematice, prin care întreaga naţiune îşi vede existenţa justificată, originalitatea posibilă Există încă o vie nostalgie a statului naţional, al suveranităţii naţionale Ultimele două sute de ani au impus naţiunea ca singura unitate corectă pentru controlul politic S-a vorbit despre ea ca despre parte din natură: rădăcinile ajung în străvechime, legitimitatea sa va dura atâta timp cât va exista omenirea Antopologul Ernest Gellner consideră naţiunea-ca-stat creatoare de identitate naţională - de pildă, prin inventarea tradiţiilor (exemplul său: impunerea kilt-ului scoţian în secolul al XlX-lea) Tradiţiile au fost create pentru a forma populaţia omogenă, cerută ca atare de epoca industrială Conform teoriei aceluiaşi Gellner, naţionalismul e rezultatul trecerii de la societatea agrară la cea industrială5 Tradiţiile şi obiceiurile ţinând de comunităţile rurale părăsite pentru aglomerările industriale deveneau fără sens în noile oraşe Golul lăuntric ivit trebuia umplut prin crearea unei noi culturi naţionale Limbajul s-a standardizat, tradiţiile şi miturile au fost reinventate Alt teoretician, Benedict Anderson, profesor de studii asiatice, e de părere că naţiunile există ca o construcţie psihologică în opinia sa, naţiunea a devenit posibilă numai după ce trei concepţii culturale şi-au pierdut puterea asupra minţilor omeneşti: 1 Convingerea că limba e de origine divină şi are acces privilegiat la adevăr 1 Ideea că monarhii sunt diferiţi de restul oamenilor şi conduc în baza puterii divine 1 Credinţa că moartea, sărăcia şi boala sunt aspecte de neevitat ale vieţii 6 Mutaţiile economice şi noile metode de comunicare, din ce în ce mai rapide, au dus la declinul acestor credinţe Anderson a rămas de părere că, erodate, au lăsat golul pe care l-a ocupat naţiunea Procesul a fost urgentat şi de «prinţ capitalism» - capitalismul tipăriturilor (conceptul, impus de Anderson, demonstrează că prin tipărituri oamenii au devenit conştienţi de alteritatea limbii lor) Tipăriturile au dat o nouă stabilitate limbajului şi au creat «limbajele puterii» Spre deosebire de moderniştii Gellner şi Anderson, sociologul Anthony Smith acceptă că multe tradiţii au fost reinventate, dar ele s-au suprapus pe o existenţă anterioară E de acord că se poate vorbi despre kilt-u\ scoţian ca despre o invenţie a secolului al XlX-lea, însă argumentează că vechea tradiţie locală scoţiană, celebrată de kiit, a fost vitală în adoptarea acestuia Asemenea interpretări ridică problema tipului de efort făcut de UE în încercarea de introducere a simbolurilor - spre a crea o identitate europeană Distincţia între naţiunile culturale şi cele politice fusese realizată încă în 1907 de istoricul german Friedrich Meinecke în cadrul naţiunii culturale, accentul era pus pe legăturile etnice, pe împărtăşirea limbii şi a istoriei în cadrul naţiunii politice, rolul cetăţeniei a devenit mai mare decât al identităţii etnice (acest punct de vedere îşi află originea la Rousseau) 4 Paul Michael Lutzeler, «Contemporary Intellectuals and Writers on a Multicultural European Identity», în Luisa Passerini (ed ), EU/ Working Papers 98/1, San Domenico, European University Institute, p 17 5 Ernest Gellner, Nations and Naţionalism, Blackwell, Great Britain, p 24 5 Benedict Anderson, Imagined Communities: Reflections on the Origins and Spread of Naţionalism, Verso Editions, London, p 42 5 306 307 Pentru noţiunea de comunitate politică, fundamentale devin democraţia, suveranitatea Ideea de naţiune culturală (limbă şi cultură a cetăţenilor) a prins mai mult în Germania, Austria (preşedintele Klestil îşi începea discursurile afirmând că Austria e Kulturnation) şi în Europa de Est Originea poate fi căutată în scrierile lui Herder (Nemulţumit de dominaţia culturală a Franţei în secolele XVII-XVIII, Herder proslăvea rolul vital al limbajului, singurul capabil, în opinia sa, de a păstra tradiţiile şi amintirile unui popor, «spiritul» său - celebrul Volkgeisf) Simbolurile politice şi cele culturale au mers deseori mână în mână în relaţia cu identitatea naţională; de aceea pot fi greu separate Simbolurile politice au fost create «de sus în jos» Simbolurile naţionale precum steagul, imnul, moneda naţională, impuse de oficiali, au fost acceptate de popor şi au devenit simboluri culturale ^ Aceste simboluri politice au un înţeles diferit pentru fiecare din naţiuni în Germania, DM rămâne simbol politic şi în acelaşi timp unul din cele mai puternice simboluri culturale, în timp ce steagul german - semn politic - e doar rareori folosit din punct de vedere cultural Evident, simbolurile politice pot avea un puternic impact asupra populaţiei, dar populaţia însăşi decide măsura în care acceptă sau nu asemenea simbol Dovadă - respingerea simbolurilor sovietice de către populaţiile din RDG şi din alte foste ţări comuniste Evident, după întemeierea Comunităţii Europene - a Uniunii Europene - Comisia Europeană a găsit necesară vizibilizarea identităţii: în primul rând, prin simboluri «care să apropie popoarele, dându-le putinţa de a se identifica în Europa şi Uniunea Europeană» Astfel au fost create steagul european (cele 12 stele pe fond de azur, simbolizând perfecţiunea, rămânând număr fix, indiferent de numărul statelor care aderă la UE), imnul european (Oda Bucuriei din Simfonia a IX-a de Beethoven - omagiu omului, libertăţii, comuniunii spirituale), o zi a Europei (9 mai - amintind de încetarea războiului şi a urii între statele continentului), moneda europeană (de la 1 ianuarie 1999 se pot face afaceri în euro - simbol activ şi practic, cel mai actual şi mai concret pentru cele 273 milioane de locuitori ai UE) Toate acestea coexistă cu vechile simboluri naţionale şi ar fi aproape imposibil ca lucrurile să nu rămână aşa: steagul reprezintă deocamdată simbolul statului, mulţi au murit pentru el în luptă, şi ar fi greu de crezut că s-ar găsi cineva să moară pentru steagul european; imnul, care mobiliza mulţimile împotriva altora, are o încărcătură emoţională copleşitoare (totuşi, părerea mea e că aici europenizarea va avea cele mai multe şanse, în comparaţie cu restul simbolurilor, deoarece calitatea muzicii lui Beethoven depăşeşte mult majoritatea imnurilor naţionale şi 308 prin valoare se va impune); ziua naţională e încă mult prea încărcată de importanţa momentului comemorat, în timp ce ziua Europei pare deocamdată un simbol mort, până ce popoarele Europei îi vor da viaţă, acceptând-o între tradiţii; moneda naţională e prea legată de suveranitate (chipul monarhului etc ) chiar dacă, evident, utilizarea monedei unice simplifică mult comerţul Omogenizarea paşapoartelor şi graniţele «deschise» vor avea un rol esenţial, de vreme ce ne definim prin graniţe, însă deciziile supranaţionale sunt deocamdată temute ca elemente care îndepărtează oamenii de răspunderea în societate, cufundându-i în nepăsare Cât despre limbă, cel mai sigur semn al esenţei şi individualităţii fiecărei naţiuni, aceasta e resimţită ca o mare dilemă pentru identitatea europeană Numărul mare de limbi şi dialecte vorbite în Europa e resimţit ca o bogăţie de nepărăsit, şi nimeni nu pare dispus deocamdată să renunţe la propria exprimare în favoarea unei lingua franca ce nu poate fi decât engleza Totuşi zilnic mor dialecte într-un ritm supravegheat Cum ar putea fi creată identitatea europeană, dincolo de atâtea obstacole? E nevoie de multă imaginaţie A apărut deja un personaj animat, «căpitanul Euro», marcă înrţegistrată de Twelve Stars Communications (companie care a sprijinit anterior producţia Philip Morris şi Heineken) Captam Euro cel voios se prezintă întru totul multicultural şi apolitic El simbolizează noua cultură populară europeană, e supermanul Europei, simbolul unităţii europene, al valorilor ei democratice Susţine dreptatea, pacea, iradiază bunăvoinţă (http://www captaineuro com/euroworld/mainworld htm) Evident, e un poliglot Partenerul său: Europa (aluzie la frumoasa din miturile greceşti); împreună «adună laolaltă milioane de europeni» în comparaţie cu celelalte simboluri create - steagul, moneda unică etc - e inocent, uşor de acceptat; urmăreşte să-i cucerească pe tineri (generaţia care se adaptează mai uşor la integrare şi care, adoptându-l pe Căpitanul Euro, acceptă implicit şi valorile europene) Interesant este modul în care Comisia Europeană îl foloseşte la publicitate comercială (De altfel, şi steagul e folosit uneori în asemenea scop - reclamă la ulei de măsline şi lalele produse de UE La Copenahga se vând lalele cu etichetă sub formă de steag: azur-înstelat, ca o garanţie a calităţii ) în discuţii cu tineri danezi, am observat că preferă adoptarea simbolurilor absolut noi pentru crearea sentimentului de europeni, decât suprapunerea unor imitaţii peste vechi simboluri naţionale (steag, imn etc ) De pildă, programele ERASMUS - schimburile intereuropene de studenţi - sau Universităţile europene, sau festivităţile consacrate Capitalei culturii europene sunt simboluri apreciate, vii, pentru că fac parte din viaţa curentă şi, în plus, au valoarea accentului educaţional Studenţii care învaţă în străinătate au deopotrivă şansa propriei culturi, dar şi a 309 aprofundării unei culturi străine (fortificarea reţelei academice şi culturale în Europa dă un nou sens identităţii europene) S-ar putea riposta că, nefiind simboluri vizuale şi fiind folosite în general de persoane foarte educate, nu vor avea impact asupra maselor însă tradiţia arată că şi identitatea naţională a fost tot creaţia elitelor > Există în Europa un anume ethos comun - creştinismul, moştenirea culturală greco-latină Acest ethos poate delimita europenitatea în raport cu ceilalţi - după cum, la scară mică, în istorie, identitatea germană s-a definit prin delimitarea de cea franceză Doar că prin globalizare, «celălalt» nu mai e vecinul - devenit, din posibil duşman, partener în cooperare, ci lumea din afara UE Relaţia cu islamul, important mediator între Est şi Vest (în primul rând prin Turcia), importantă încă din Evul Mediu (mai ales în romantism - vezi Schlegel, Novalis ), la fel, relaţia cu America şi Asia intră în discuţie permanentă Mai mult, «ceilalţi» se află şi în interiorul Europei - între noi, atât la nivel individual cât şi statal Căutând drumul spre Europa, statele şi-au definit inclusiv propria identitate, fortificând-o Globalizarea a dus la vizibilitatea diferenţelor, amplificând conştiinţa naţională Un exemplu poate fi Scoţia, unde s-au ţinut primele alegeri naţionale după 300 de ani Partidul Naţionalist Scoţian, care a ieşit al doilea, e puternic sprijinit de populaţie A devenit din ce în ce mai răspândită convingerea că scoţienii îşi văd viitorul mai degrabă alături de UE decât de Marea Britanie (The Observer, 18 aprilie, 1999) Fără îndoială, calitatea democraţiei şi încrederea în sistemul politic european vor juca un rol dominant în «simţământul de european» Pentru începutul noului mileniu, identitatea în Europa rămâne încă duală: conştiinţa naţională coexistă cu aceea europeană Unicitatea e păstrată concomitent cu promovarea intereselor comune Dintr-o experienţă similară în lumea islamică, se poate trage concluzia că dualismul poate fi soluţie de durată Cât despre România, nominalizată la Helsinki, după atâtea eforturi, pentru începerea negocierilor de aderare la UE, aici Captain Euro va pluti ca la el acasă, în işlic şi joben, cu toate pânzele sus REMO BODEI-Memorie istorica si suveranitate de stat Denis de Rougemont a numit Europa «patria memoriei» şi, într-adevăr, în temeiul acumulării amintirilor istorice sau al moştenirii covârşitoare a tradiţiilor, ponderea trecutului este atât de mare încât ea riscă să apară ca muzeul Occidentului Trebuie totuşi să ne întrebăm dacă această memorie rămâne nu numai divizată şi conflictuală dar că ea este de asemenea amestecată cu diverse forme de uitare; mai cred că există în interiorul ei «naţiuni prohibite» şi, în fine, că suveranitatea Statelor-naţiune care o compun reprezintă în acelaşi timp o forţă şi o debilitate în februarie 1995, Institutul Italian de Studii Filozofice din Napoli şi Universitatea Liberă din Bruxelles au organizat un colocviu internaţional de studii cu tema «Dialoguri europene: Bilanţ al relaţiilor paneuropene la cinci ani de la căderea zidului Berlinului», Apărută sub direcţia lui Mărio Telo şi a lui Paul Magnette, cartea Repenser I'Europe, Editions de l'Universite de Bruxelles, 1996, 208 p , reproduce comunicările consacrate în principal democraţiei şi identităţii, ultimele încercând să răspundă la întrebarea: Ce echilibru poate găsi Europa între protecţia identităţii sale şi promovarea diferenţelor? Respingând tentaţiile de tip fundamentalist, Roberto Esposito, Remo Bodei şi Biagio De Giovanni, toţi trei filozofi ai politicii, invită la căutarea Europei, în deschiderea sa, o atitudine esenţială proprie spiritului european Remo Bodei reaminteşte, după Paul Valery, că Europa, înzestrată în acelaşi timp cu o mare capacitate de absorbţie şi cu una de iradiere, a admirat toate invenţiile lumii, refractându-le Pentru a ilustra dezbaterea asupra redescoperirii principiilor identităţii europene, am ales eseul lui Remo Bodei, profesor de filozofie la Universitatea din Pisa şi la Universitatea Harvard: Memorie istorică, identitate şi suveranitate de stat Ş D 311 In jumătatea Europei în care trăim, conflictul care a fost definit ca «război civil european» (1917-1989) s-a terminat Cincizeci de ani de pace au şters amintirea «sângelui Europei» vărsat cu profuziune, au întărit legăturile economice, politice şi culturale între state, care în decursul secolelor, se înfruntaseră ca inamice Dacă imaginile de război au pălit în această parte a continentului ce să zicem despre locuitorii celeilalte jumătăţi sfâşiate de conflicte ce ne par de neînţeles? Ei par a-şi refula trecutul recent în beneficiul unuia îndepărtat şi a căuta să-şi reformeze identitatea naţională alterată prin intermediul unei divizări agresive mai curând decât al unei integrări negociate a statelor ai căror cetăţeni sunt Din punct de vedere pur politic, această memorie (care şi-a ascuns şi şi-a subliniat totodată vechile linii de fractură) ne aminteşte cum conştiinţa europeană nu s-a maturizat în aceeaşi măsură la toţi cetăţenii Generaţiile cele mai tinere ale părţii occidentale au uitat destul de uşor războaiele între popoarele continentului, în timp ce toate celelalte generaţii din Est tind să le reproducă sau să le reamintească mai cu plăcere Unitatea Europei, la care se face adesea referire, a fost întotdeauna întoarsă spre exterior (ca factor de opoziţie în raport cu alte continente şi cu alte civilizaţii) sau rezervată cazurilor de urgenţă, fiind menţionată în momentele de primejdie extremă, când integritatea continentului era serios ameninţată Bătăliile de la Maraton şi de la Salamina pot fi, cu toate acestea, considerate drept locurile de botez ale Europei ca subiect politic şi spiritual Acolo Davidul european l-a bătut pe Goliatul asiatic, şi-a trasat fizionomia şi şi-a inventat calităţile de ţară a libertăţii, a raţiunii, a spiritului viu şi a adevăratei civilizaţii Bătălia de la Poitiers (732) contra arabilor şi asediul turcesc al Vienei (1683) sunt ultimele provocări globale la adresa Europei şi, în acelaşi timp, a creştinătăţii între 1683 şi 1917, nici o armată extraeuropeană n-a mai străbătut continentul, iar din secolul al Xl-lea, Europa occidentală n-a mai fost invadată Deşi popoarele sale s-au amestecat, întâlnit şi înfruntat în decursul secolelor, Europa n-a cunoscut niciodată o unitate politică completă Ea a * mângâiat desigur proiectul de translatio imperii, al continuităţii în avataruri, a celei mai vaste entităţi politice din istoria ei, Imperiul roman: imperiul lui Carol cel Mare, das Heilige Romische Reich Teutscher Nation, cea de «a treia Romă» ţaristă, Biserica Catolică, moştenitoare spirituală a Romei aeterna Nu se subliniază specificitatea şi unitatea spiritualmente nealterată (sau, mai târziu, a creştinătăţii) decât atunci când se combate contra unor inamici puternici, barbari sau infideli care reprezintă alteritatea în raport cu Europa Identitatea ei s-a făurit deci pornind de la opoziţii: întâi faţă de Asia 312 cultivată dar despotică, apoi faţă de Islam, de popoare ca tătarii sau turcii care veneau din stepele Asiei centrale, din Africa subsahariană, din America şi din Oceania, locuite de triburi sălbatice şi primitive Pentru a-l parafraza pe Metternich, Europa este mai curând decât «o expresie geografică», o provincie a spiritului sau, şi mai bine spus, «Europa n-a devenit o noţiune geografică decât pentru că ea a devenit o noţiune istorică» Cu toate acestea, deşi Europa este prima civilizaţie cu adevărat planetară, globală, ea nu dispune de nici un «ciment istoric» solid pentru «uz intern» care să-i poată facilita unificarea politică Unica ei bază, nesigură, este generic culturală, religioasă şi ideologică, iar identitatea ei este adesea tragică Tocmai aceste fundamente nu mai funcţionează ca altădată, deşi drapelele supremaţiei europene sunt agitate neîncetat de partizanii unei entităţi «de negăsit» care continuă adesea să fie considerată ca unica vatră a libertăţii şi a civilizaţiei, a raţiunii şi a universalităţii (legilor, ştiinţelor, teoriilor filosofice) Dar cine mai acceptă de acum înainte ecuaţiile clasice: Europa = civilizaţie absolută = raţionalitate = progres = dinamism? Şi cine mai poate crede cu adevărat (precum loan Paul al ll-leaîn discursul său de la Praga din aprilie 1989) că singura bază a identităţii şi mântuirii Europei este creştinătatea sau că acel oder al lui Novalis din Christenheit oder Europa - o operă reacţionară, plină de nostalgii pentru «sfânta ignoranţă» în care Biserica ţinea popoarele în timpul Evului Mediu - reprezintă o reală hendiadă, unitatea Europei în dualitate? Unificarea spirituală a Europei nu se poate deci manifesta - pe nedrept sau pe bună dreptate - printr-un recurs crescând la cuvinte de ordine prea ades invocate (libertate, civilizaţie, progres); universalismul ei este încă prea provincial, în devenire; religia ei dominantă (dar de origine asiatică, răspândită întâi la Ierusalim, la Antiohia, la Efes şi divizată apoi în diferite confesiuni şi erezii) a devenit, în proiectele şi idealurile sale, tot mai ecumenică, catolică, adică ea vizează, literalmente, lumea întreagă şi nu numai Europa Libertatea, raţiunea sau raţionalismul occidental au cel puţin trei rădăcini (simbolic: Atena, Roma şi Ierusalimul) şi nenumărate descendenţe Progresul, dinamismul economic sau social s-au deplasat înspre alte părţi ale lumii care îi datorează Europei nu numai distrugerile şi holocausturile, dar şi aceste avantaje Paul Valery a pus poate în lumină esenţa intimă a Europei atunci când scria: «Nici o parte a lumii n-a avut această singulară proprietate fizică: cea mai intensă putere de iradiere, unită cu cea mai intensă putere de absorbţie Totul i-a venit Europei şi totul a venit de la ea Sau aproape totul» Ceea ce caracterizează totuşi Europa, în această dublă mişcare diastolică şi sistolică este mai ales capacitatea de a se confrunta cu Celălalt, de a fi 313 elaborat până acum alteritatea mult mai bine chiar decât celelalte culturi mondiale Europa, pat de sedimentare a unor milenii de istorie şi de întâlnire a mai multor popoare, recunoaşte diferenţele în celelalte civilizaţii pentru că le poartă în sine în sânul unei îndelungi tradiţii care merge cel puţin de la Arta războiului a lui Macchiavelli la Cursul de istorie modernă a lui Guizot, ea se deosebeşte de Asia (şi de celelalte continente) prin aceea că se compune dintr-o multitudine de state şi de culturi Cu toate acestea, bogăţia ei rezidă tocmai în această varietate care se opune uniformităţii (doar prezumtive) a altor părţi de lume Ea reprezintă totuşi simultan cele două chipuri ale universalismului celui mai primitor şi al particularismului celui mai mărginit în raport cu aceste diferenţe, ea a putut asuma două atitudini divergente sau opuse: 1 aceea de a le accentua, refuzând uniformitatea (în maniera lui Rousseau sau a lui Herder) sau aceea de a le considera incomensurabile, în maniera naţionalismelor exacerbate ale secolelor XIX şi XX Iluzia conform căreia europenii ar fi devenit o populaţie prea omogenă îşi are într-adevăr sursa în Rousseau în Consideraşi asupra guvernului Poloniei (cap 3), el ne spune că nu mai există de acum înainte francezi, germani, spanioli, nici englezi, ci doar europeni Ca dovadă susţine că locuitorii continentului au aceleaşi gusturi, aceleaşi pasiuni, aceleaşi obiceiuri, întrucât nimeni n-a fost format în cadrul unor instituţii particulare Contrar acestei nivelări care anihilează specificităţile şi individualitatea fiecărui popor, Rousseau - ca mulţi alţii o dată cu el şi după ei - revendică valoarea raţiunii (ideile de comunitate şi de naţiune se impun în raport cu acelea de universalitate şi de cosmopolitism) Nu e vorba încă la el de a fi antieuropean, dar fără îndoială de a prefera patria mai mică celei mai mari Dimensiunile Europei s-au schimbat de altfel pe firul timpului Ea este în acelaşi timp, în mod paradoxal, un loc geografic cu «geometrie variabilă» (în sensul că-şi modifică frontierele prin includeri sau excluderi succesive de popoare şi de ţări - ceea ce explică neregularitatea acestor frontiere, rezultat al unor războaie şi a nenumărate tratate şi imaginea lor fizică ireductibilă la geometriile regulate ale unor state africane şi americane) şi «patria spiritului», ideal desăvârşită şi împlinită (o figură pe care o vedem uneori în frescele sau pe fântânile care reprezintă cele «patru continente» ca pe o Minervă înarmată, simbol al locului îngust al inteligenţei şi puterii); 2 ca alternativă, Europa a putut din contră să accentueze - într-o perioadă veche şi într-o perioadă mai apropiată de epoca naţionalismelor triumfătoare, peste tot pe teritoriul său - factorii de depăşire sau de Aufhebung ai suveranităţii Statelor-naţiune şi, în termeni teoretici, să prefere universalismul liberalilor particularismului comunitarienilor Noi ne aflăm azi, din nefericire, într-o stare de strabism politic Privim în direcţii divergente şi ne îndreptăm în acelaşi timp către fragmentarea individualităţilor colective şi către integrarea lor Stafia care bântuie prin Europa nu mai e comunismul, ci o schizofrenie politică stranie care împinge simultan Statele-naţiune la descompunerea în interior şi la integrare în exterior: pe de o parte, structura lor actuală e ameninţată de posibilitatea fragmentării unităţii teritoriale sau administrative, datorită resurgenţei numeroaselor sentimente de apartenenţă la comunităţi etnice mai omogene şi teritorial mai mici; pe de altă parte, suveranitatea Statului-naţiune se arată, în perspectivă, slăbită de procesul construcţiei Europei Este evident că dispariţia blocurilor ideologice, a alianţelor militare şi a lungii linii verticale de tranşee Est-Vest a antrenat şi accelerat renaşterea vechilor forme de naţionalism pe care regimurile socialiste sau războiul rece le îngheţaseră, într-o anumită măsură, timp de aproape şaptezeci de ani Se constată, mai ales în Europa de Est, o «întoarcere la diversitate», o recrudescenţă a naţionalismului agresiv care fusese considerat anacronic şi care se afirmă totuşi în ciuda oricărui calcul de utilitate Ne regăsim poate imerşi aici în două perioade istorice diferite care - după ruperea digurilor politice în 1989 - s-au întâlnit fără să se confunde S-ar putea spune că Europa occidentală îşi caută identitatea în prezent, mai mult decât în trecut, în timp ce Europa centrală şi orientală îşi caută întâi identitatea (alterată de o dominaţie ideologică străină şi de sfârşitul echilibrelor impuse la Versailles după «Marele război») în trecutul său ameninţat mai curând decât în viitorul său incert, dezvoltând un sentiment global de identitate izolată Se poate vorbi cu adevărat, în acest caz, de o reîntoarcere a trecutului îndepărtat în detrimentul trecutului recent? Sentimentul de «deja vu» este, mi se pare, o aparenţă mai mult decât o realitate sau, mai bine spus, impresia unui material folosit pentru a «construi ceva nou» şi inedit în cadrul unei opţiuni declarate în favoarea unei noţiuni de suveranitate care să nu fie nici aceea, monolitică, a Statului-naţiune, unul şi indivizibil, nici aceea, fragmentară, a noilor micro-state care reproduc defecte identice acelora pe care le manifestă organismele din care derivă, aş încerca întâi să arăt care sunt şansele unei dificile coexistenţe între diferitele naţionalităţi -profund înrădăcinate în tradiţia europeană şi intrate azi într-o fază de revendicare a identităţii, rapidă şi virulentă - şi o suveranitate supranaţională, între particularism şi universalism (ceea ce implică crearea a două forme de cetăţenie în devenire: în care caz, Europa ar reprezenta o şansă sau o oportunitate şi nu un destin ineluctabil, de reconciliere între aceste tendinţe 314 315 divergente); apoi aş încerca să definesc natura relaţiei «filosofice» care uneşte memoria şi uitarea în construcţia actuală a ideii de Europa Una din problemele cele mai urgente ale statelor europene este aceea de a se despărţi de ideea de naţiune, de a abandona monopolul reprezentării ei, de a pune capăt epocii clasice a naţionalismelor de stat pentru a încredinţa un Ipcdiferit statului şi naţiunii Statul modern a produs într-adevăr naţiunea (şi nu naţiunea a produs statul) Cu toată etimologia sa, naţiunea modernă nu are, la început, nimic de-a face cu factorii naturali precum unitatea etnică, limba comună etc Ea e un proiect care urmăreşte unificarea locuitorilor unui teritoriu politic delimitat şi organizat şi are de creat cetăţeni mai mult sau mai puţin conştienţi de apartenenţa la o comunitate mai largă, la început artificială, prin intermediul unor instrumente de «agregare»: şcoală, armată, limba standardizată (sau uneori reinventată ca greaca modernă), mai târziu radiodifuziunea etc, adică tot ceea ce - în mod monumental sau capilar - suscită, menţine, dezvoltă sentimentul de fidelitate faţă de un popor şi de instituţiile sale Statul a creat deci naţiunea de sus, dar ea s-a conservat de atunci prin consensul provenind de la bază Aşa cum observă E Renan în celebra sa lecţie «Ce este o naţiune?», aceasta este rezultatul unui plebiscit de fiecare zi Dar, adaugă el, originea sa n-ar trebui scrutată prea îndeaproape: «Uitarea şi aş zice chiar eroarea istorică sunt un factor esenţial al formării unei naţiuni şi astfel, progresul studiilor istorice e adesea pentru naţiune un pericol» O dată cu naşterea (în Franţa) a Statului-naţiune revoluţionar şi moartea paralelă a Statului patrimonial absolut, încetează suveranitatea «verticală» şi paternă a monarhului şi începe, virtual, suveranitatea «orizontală» şi fraternă a nenumăratelor fire ale naţiunii, a egalilor Apare un paradox atunci când se pune problema de a şti cine trebuie considerat «mai egal» decât ceilalţi pentru a merita autoritatea şi a guverna Sacralitatea puterii trece de la «graţia lui Dumnezeu» la «voinţa naţiunii» (cu fazele de compromis în timpul cărora cele două principii se echilibrează) «Naţiunea» sau «poporul» sunt de acum înainte veritabila sursă a legitimităţii unei puteri anonime, indivizibile şi - mai ales - invizibile (ceea ce explică patosul exprimat în jurul naţiunii şi importanţa naţionalismului ca element de coeziune între cetăţeni) Spre deosebire de rege, care e un individ determinat, naţiunea este fizic nereprezentabilă Politica trebuie deci să reprezinte ceea ce nu e reprezentabil E nevoie de sinecdoce politice pentru ca partea să fie expresia întregului, pentru ca noile autorităţi politice să poată vorbi cu vocea naţiunii Pe când monarhul de drept divin era o veritabilă Vorstellung, adică o reprezentare sensibilă a suveranităţii încarnate în trupul regelui, deputatul este o Vertretung a naţiunii însăşi; el exercită autoritatea ţinând locul naţiunii Consacrarea sa politică nu e garantată prin naştere şi trebuie să fie cucerită în fiecare clipă Autoritatea sa necesită susţinerea continuă a poporului Dar universalitatea sa este universalitatea particularului Naţiunea - ca macrosubiect colectiv - a organizat un consens emotiv şi pasional ca mijloc de apărare a identităţii şi afirmării sale Ideologia sa caută să înalţe sau să apropie conştiinţa maselor prin intermediul avangardelor sau al minorităţilor care au făcut să avanseze idealul naţional Suveranitatea devine astfel «obsesia» sa Azi, garanţia dreptului minorităţilor la tutelă şi la dezvoltarea identităţilor lor - uneori sechestrate - nu trebuie să însemne o regresiune la rădăcinile mitice ale originilor, la aşa-zisul nativism Acesta se reduce adesea la: 1 inventarea unei identităţi pierdute; 1 pietrificarea artificială a unor reziduuri ale unei tradiţii care au dobândit o valoare aproape folclorică; 1 acceptarea, ca semn de autenticitate, a unor deformări pe care secolele de opresiune exterioară şi interioară le-au impus unui popor Unica alternativă viabilă la nativism şi la exaltarea identităţii alterate nu se află nici în «prima natură» a unei prezumate esenţe naţionale, nici în «a doua natură» care fixează statu-quo-u\, ci mai curând în «a treia natură» Ea nu are nici o existenţă actuală, ci doar o misiune de îndeplinit: în această ultimă perspectivă nu se crede că poate fi regăsită identitatea intactă sub protecţia uitării, nici că ea poate fi construită utilizând fără discriminare toate elementele oferite de situaţia prezentă Identitatea colectivă a unui popor nu e niciodată simplă şi spontană Ea nu reprezintă niciodată o afirmare abstract autoreferenţialâ, «italienitatea» sau «sârbitatea» identică doar ei însăşi, conform principiului aristotelic al identităţii A = A Natura identităţii nu e aceea a unui fir unic, ci mai curând aceea a unei corzi lent şi răbdător împletite, adesea trecând prin conflicte îndelungi şi sângeroase O astfel de coardă rezultă, într-adevăr, din întreţeserea mai multor fire, din care fiecare aparţine unei istorii care se desfăşoară strâns legat de celelalte istorii, în spaţiu şi timp O asemenea coardă se întăreşte proporţional cu capacitatea de multiplicare, cu vizibilitatea şi rezistenţa fiecăruia din firele care o compun şi o leagă de alte istorii susceptibile, la rândul lor, de a genera noî operaţiuni de întreţesere în principiu, emergerea unor noi naţionalisme n-ar trebui să ameninţe Europa (sau, cel puţin, partea ei occidentală care se pregăteşte pentru uniunea politică) Dacă fiecare naţiune e în măsură să păstreze o identitate neagresivă sau neizolaţionistă, coexistenţa diferenţelor satisfăcute va putea fi un avantaj pentru Europa Dar dacă noile naţionalităţi care se constituie în state nu sunt decât versiunea miniaturizată a formaţiunilor politice din care 316 317 ele se detaşează (în plus, cu un sentiment de identitate hipercompensat şi exclusiv), atunci colaborarea cu ele va deveni tot mai dificilă Rămân două pericole de evitat: 1 căutarea unei construcţii a Europei printr-o mărire pantografică, la scară continentală, conform modelului de stat naţional existent; £ căutarea unei construcţii a noilor naţionalităţi prin intermediul unei reduceri teritoriale a aceluiaşi model, fără modificarea cadrului instituţional S-a evocat adesea criza Statului-naţiune, amestecându-se chestiuni eterogene Trebuie făcută o distincţie de la stat la stat: Franţa nu este Iugoslavia şi Italia nu este Elveţia în orice caz, acolo unde asistăm la căutarea de noi patrii, care derivă sau pot deriva din dizolvarea unor structuri politice mai largi, criza Statului-naţiune e imputabilă poate unei memorii colective sfâşiate, slăbite şi parţial anemiate prin suprapunerea altor identităţi rezultând dintr-o cucerire militară sau dintr-o hegemonie culturală Desigur, au existat şi există încă în Europa istorii «submerse», «limbi tăiate», identităţi refuzate, culturi pe cale de a dispărea (ca aceea a «ultimului mohican») sau de a se pierde în amnezie (în felul aceleia a locuitorilor din Macondo, descrişi de Garcia Marquez în Un veac de singurătate) Dar, contra oricărei forme de rasism şi de şovinism, e îndreptăţit de asemenea să refuzăm ierarhia culturilor şi să reamintim că aproape toate popoarele sunt marcate de metisaj (sau că au fost marcate cel puţin de influenţe culturale reciproce) Identitatea, în acest sens, trebuie să se articuleze în funcţie nu numai de opoziţii, dar şi de diferenţe: ea trebuie să accepte, în ea însăşi şi în afară, existenţa unei pluralităţi de voci care nu sunt în mod necesar armonizate în imediat, dar care sunt în stare, în principiu, să comunice şi să dialogheze, schimbând experienţe de o valoare egală Ultima problemă evocată e următoarea: cum să descurcăm ghemul sau să individualizăm firele corzii fără a le inventa şi fără a le tăia pentru a izola artificial istoria fiecărei comunităţi de aceea a celorlalte? Se poate căuta soluţia ei într-o nouă articulare a noţiunilor filosofice de memorie şi uitare Se observă că în timpul perioadelor de răsturnări profunde şi de transformări rapide, se produce o veritabilă criză a identităţii colective şi a memoriei sale Am văzut-o bine cu ocazia recentelor schimbări intervenite în Europa de Est «Dezidentitatea», pentru a spune astfel, şi uitarea se substituie ele aşadar identităţii şi memoriei? O dată cu pierderea centralităţii politice, Europa a pierdut, la Vest, şi majoritatea amintirilor trecutului sau a istoriei sale, a războaielor sale nimicitoare, redobândind, dimpotrivă, la Est, memoria conflictelor sale arhaice, aţipite de decenii? 318 în termeni generali, filosofici, ne putem întreba de ce în această perioadă de mutaţie radicală a societăţii, indivizii sunt înclinaţi să-şi uite mai repede trecutul şi să-i schimbe uneori sensul Explicaţiile cele mai simple (cele care subliniază oportunismul oamenilor şi fragilitatea memoriei) se dovedesc insuficiente E reductiv şi banal să definim aceste cotituri ale memoriei ca pe nişte simple manifestări de adaptare mimetică la noile circumstanţe Pentru a înţelege aceste amnezii sau amnistii ale memoriei sociale, trebuie inversată întrebarea: nu trebuie să ne întrebăm de ce uităm, ci de ce ne aducem aminte Ipoteza mea este că - pe plan social - uitarea nu e imputabilă numai ipocriziei sau dorinţei de a refula experinţele dezagreabile Ea nu reprezintă, în fond, decât o formă de răsura, adică de ştergere a numelor, a datelor, a circumstanţelor (deci o pură privare de amintiri), analogă aceleia aplicată inscripţiilor romane Uitarea depinde, în termeni pozitivi, şi de dispariţia acestor energii care (activ) modelează şi fac să avanseze şi (pasiv) susţin şi păstrează cu grijă memoria istorică şi sentimentul apartenenţei la o comunitate E vorba de instituţii, de habitudini, de celebrări ciclice şi de şocuri colective, iar în viaţa cotidiană, de forme de educaţie şi de impunerea unor scări de valori Experienţa individuală e astfel public măsurată după «timpul monumental al comemorării evenimentelor care menţin identitatea şi memoria acţiunii» Uitarea este totuşi rezultatul dispariţiei, al reculului sau al întreruperii efectelor acestor forţe care păstrează vii, legitimează şi transmit memoriile şi credinţele împărtăşite de un grup social Pentru a-l parafraza pe Michelangelo, uitarea sculptează evenimentele după modalitatea «scăderii» Când tradiţiile se întrerup sau se modifică, înseşi criteriile de selecţie a amintirilor celor mai solide şi obişnuite se pierd Amintirile se amestecă atunci căutând ordini şi secvenţe diferite întrucât nu se poate trăi într-o realitate total lipsită de sens, când din trecutul recent nu mai rămân decât resturi risipite, identitatea colectivă e dispusă să se reînnoiască, recompunând fragmentele existente conform Unor figuri fantastice şi mitice sau unor poveşti organizate pe baza noilor criterii de importanţă ierarhică Memoria şi uitarea nu formează terenuri neutre, ci veritabile câmpuri de luptă unde se decide, schiţează şi legitimează identitatea Europa întreagă -datorită conflictelor sale trecute şi actuale - reprezintă locul unde concentarea «memoriilor disputate» este poate cea mai densă din lume Şi aceste conflicte sunt încă departe de a fi terminate în româneşte de Ştefan DELUREANU 319 De această dată, lărgirea UE este cu atât mai mult un proiect ambiţios, cu cât UE trebuie să reuşească în prealabil reforma instituţională amânată până când UE va avea 20 de membri: instituţiile sale au fost create să funcţioneze bine pentru 6 membri, funcţionează greu cu 15 şi este cu siguranţă imposibil să se păstreze aceleaşi reguli de numire a comisarilor europeni, de alegere a parlamentarilor europeni, a modalităţilor de vot în Consiliul UE atunci când Uniunea va număra aproape 30 de membri Este condiţionalitatea politică (progresivă şi ulterior transformată în normă juridică) a relaţiilor cu ţările din estul Europei una dintre precauţiile pe care şi le-au luat UE şi statele membre pentru a reuşi lărgirea aceasta? Pentru a reuşi cel mai ambiţios proiect european de la crearea comunităţilor europene în mai bine de 40 de ani de construcţie europeană: să facă din întregul continent un spaţiu de pace, securitate şi prosperitate, aşa cum îşi doreau «părinţii fondatori» la sfârşitul celui de-al doilea război mondial Iniţial un mijloc pentru a «ajuta» ţările din estul Europei să reuşească tranziţia spre o societate democratică şi o economie de piaţă, condiţionalitatea politică s-a impus progresiv şi a devenit normă juridică într-un tratat de drept internaţional A fost această practică încă de la început o dovadă a «imperialismului occidental», un mijloc de a impune un model care funcţionează în Vest, unor societăţi care sunt poate puţin diferite? Poziţia geostrategică a României de exemplu, considerată, neoficial, uneori un atu, un criteriu de aderare alături de cel politic sau economic, nu a influenţat cu nimic mentalităţi, obiceiuri, poate chiar şi acele «valori comune»? Includerea condiţionalităţii politice în Tratatul de la Amsterdam este o măsură de siguranţă pentru prevenirea eventualelor «derapaje» în viitoarele state membre, acest statut neputând garanta respectarea principiilor pe care este fondată UE şi nicidecum o dovadă de neîncredere, tot aşa cum inevitabila diferenţiere a statelor candidate nu înseamnă discriminare Element esenţial din acordurile europene, criteriu de aderare şi de rămânere în UE, respectarea drepturilor omului şi a principiilor democratice conţinute în principiul condiţionalităţii politice este una dintre primele cerinţe imperative, obligatorii şi nenegociabile, pe care UE le aşteaptă de la statele din estul Europei RADU CARP-Subsidiaritatea Cuvântul «subsidiaritate» provine dintr-un termen militar latin -subsidium - care semnifică «trupă de rezervă» Astăzi, termenul de «subsidiu» este utilizat în limbajul comun cu sensul de sprijin sau asistenţă; folosim frecvent expresia «s-a acordat un subsidiu», de exemplu, unei comunităţi locale în gândirea creştină, acest principiu apare mai întâi sub forma subsidiari ofticii principium Un autor care s-a ocupat de principiul subsidiarităţii, Chantal Millon-Delsol, enunţa o ipoteză interesantă, afirmând că reziduuri ale subsidiarităţii se pot găsi încă din antichitate, dând exemplul lui Ariştotel, despre care considera că introduce ideea de autoritate subsidiară într-adevăr, într-un pasaj din Politica - 1252b - găsim următoarea interpretare: familia suferă necesităţile vieţii cotidiene, comunitatea suferă necesităţile vieţii cotidiene lărgite, iar cetatea, singurul organ politic propriu-zis, este capabilă să atingă autarhia, autosuficienţa, sinonim al perfecţiunii Este vorba de primul moment în care se descrie acordarea de competenţe exclusive unor organisme mai mult sau mai puţin politice Aceeaşi idee apare şi la Toma d'Aquino: în Contra gentiles, cartea a treia, capitolul 73, el remarca faptul că puterea politică are ca scop «corijarea dezordinilor, suplinirea celor care lipsesc, desăvârşirea, dacă ceva mai bun poate fi făcut» Pentru prima oară apare în filosofia politică ideea că puterea are nu numai scopuri concrete, ci şi suplinirea scopurilor care lipsesc dintr-o acţiune politică dată în secolul XVII, acest principiu al subsidiarităţii apare la Althusius, care face o clasificare a autorităţilor, nu numai politice, care au competenţe exclusive: familia, corporaţia, cetatea, provincia şi, în cele din urmă, suveranul Când se referă la suveran, Althusius spune că acesta «protejează şi garantează, neamestecându-se în treburile comunităţii»; desigur, nu avem de-a face cu o dezvoltare a punerii în practică a acestui principiu 373 Se consideră că primul autor care s-a ocupat într-un sens modern de ideea subsidiarităţii este De Ketteler, pastor german din secolul XIX şi deputat în Dieta Naţională de la Frankfurt din 1848, care avansează propuneri privind problema instrucţiunii publice, afirmând că învăţământul face parte din interesul general al unei societăţi, iar dezvoltarea sa ţine de exigenţele solidarităţii într-o scrisoare deschisă adresată la 17 septembrie 1848 electorilor desemnaţi să facă parte din Dietă, De Ketteler reclamă o autonomie comunală şi introduce conceptul de «drept subsidiar», văzut în acelaşi timp ca o datorie şi un drept Statul, în concepţia lui De Ketteler, este un mecanism auxiliar a cărui intervenţie e auxiliară, secundară în raport cu interesul general, având o responsabilitate totală faţă de cetăţeni La sfârşitul secolului XIX, biserica catolică începe, nu întâmplător, să invoce principiul subsidiarităţii, pentru că ne aflăm în momentul în care ideologiile încep să pună în discuţie rolul bisericii în societate în cadrul doctrinei sociale a bisericii, ideea de subsidiaritate capătă un sens negativ, de non-ingerinţă, dar şi un sens pozitiv, subsidiaritatea fiind considerată o ingerinţă necesară, totdeauna suficientă pentru a garanta libertatea Diferenţa între un sens pozitiv şi unul negativ este de altfel menţinută şi în interpretările actuale ale acestui principiu în 1891, Papa Leon al Xlll-lea se declară în favoarea intervenţiei statului în enciclica Rerum Novarum La 15 mai 1931, Papa Pius al Xl-lea insistă asupra problemei non-ingerinţei, deci asupra sensului negativ al subsidiarităţii, afirmând în enciclica Quadragesimo Anno că «ar fi o injustiţie a retrage grupărilor de ordin inferior atribuţiile de care acestea sunt capabile, pentru a le acorda unor colectivităţi mai vaste, de un rang mai ridicat» în acest text apare şi ideea că puterea politică reprezentată de stat şi diferitele comunităţi care se juxtapun statului îşi repartizează competenţe la diferite niveluri Dacă o comunitate locală are anumite insuficienţe într-un domeniu, comunitatea situată la un nivel superior poate interveni doar cu scopul de a ajuta trecerea perioadei de dificultăţi; pe termen lung, se poate face şi o nouă distribuţie de competenţe între cele două autorităţi Problema subsidiarităţii apare şi la Papa Pius al Xll-lea, într-un discurs din 1947 adresat noilor cardinali, unde se precizează că «subsidiaritatea se aplică atât vieţii sociale la toate gradele, cât şi vieţii bisericii, fără a-i prejudicia organizarea ierarhică» Papa Pius al Xll-lea revine asupra acestei probleme într-un discurs adresat la cel de-al doilea Congres mondial asupra apostolatului laicilor, spunând că «autoritatea 374 ecleziastică trebuie să aplice principiul general al ajutorului subsidiar şi complementar»; laicului i se pot deci atribui sarcini pe care le poate îndeplini la fel de bine ca şi un preot Apare destul de clară distincţia între subsidiaritate, aşa cum era gândită până la începutul secolului XX, şi modul de a defini în prezent acest principiu La origini, prin afirmarea subsidiarităţii se ignora pluralismul, subsidiaritatea fiind întemeiată pe un consens religios şi pe ideea binelui comun ca obiectiv universal ce nu putea fi pus în discuţie Subsidiaritatea de tip modern nu mai recunoaşte binele comun, acesta reducându-se la un ansamblu de exigenţe care condiţionează libertatea indivizilor Ideea de subsidiaritate are un fundament diferit faţă de alte concepte politice, datorită faptului că se inspiră dintr-o religie şi nu din ideologiile moderne Din această cauză, nu se pune semnul egalităţii între inegalitate şi injustiţie, aşa cum se procedează în majoritatea curentelor de filosofie politică din secolul XX Individului trebuie să i se restituie atributele concrete ale demnităţii sale ontologice, nu întotdeauna o injustiţie trebuie reparată Energiile persoanei, afirmă adepţii subsidiarităţii, nu trebuie suprimate sub pretextul distribuirii lor inegale (ca în cazul concepţiilor egalitare), dar nu trebuie nici ignorate (ca în cazul concepţiilor care stau la baza welfare state) Din cauza naturii sale particulare, subsidiaritatea începe să devină o formulă obligatorie pentru orice discurs politic, utilizată cu scopul de a face credibil conţinutul acelui discurs în acest sens, Utz afirma, în 1956, într-o carte intitulată DerMythos des Subsidiarităt Prinzip, că ideea de subsidiaritate este deseori învestită cu o putere a conflictelor dintr-o societate, neavând în nici un caz o putere incantatorie Probabil tocmai de aceea apare şi dificultatea definirii subsidiarităţii: s-a spus că subsidiaritatea este un principiu de structură socială, un principiu de drept, o normă de organizare socială, un principiu de măsură a scopurilor politice sau^de ordine a distribuirii competenţelor în anii '50 apare ideea că subsidiaritatea se poate aplica şi în domeniul economic Hyacinthe du Breuil miza pe o reorganizare a modului de producţie, afirmând că atelierele dintr-o întreprindere joacă un rol decisiv, fiecare salariat fiind un intermediar, un element subsidiar în relaţiile cu conducerea întreprinderii în literatura de specialitate s-a făcut diferenţa între subsidiaritate şi ceea ce s-a numit «exacta adecvare» Guy Heraud, în Le Federalisme, apărută în 1982, enunţă principiile federalismului: autonomia, subsidiaritatea, participarea, cooperarea şi complementaritatea Heraud afirmă că ideea de subsidiaritate indică faptul că între două colectivităţi suprapuse trebuie să se prefere colectivitatea componentă, făcând o delimitare a acesteia faţă de colectivitatea compusă, aflată la un nivel inferior, care poate fi 375 declarată cu titlu subsidiar competentă pentru rezolvarea anumitor probleme Repartiţia competenţelor se poate face în avans, prin dispoziţii constituţionale sau ex nune, posterior, prin apariţia competenţelor concurente Principiul subsidiarităţii nu este satisfăcător în opinia lui Heraud, deoarece nu rezolvă conflictele între colectivităţile aflate la acelaşi nivel şi care au competenţe similare Dacă este aplicat unei comunităţi lingvistice, ar trebui să se transfere colectivităţii compuse competenţele culturale (învăţământ, mass-media în limba comunităţilor respective) Procedând astfel, comunitatea compusă nu poate aplica integral principiul subsidiarităţii pentru că nu are resursele financiare necesare; un sistem de subvenţii din partea guvernului (ca reprezentant al colectivităţii compuse) ar fi exact contrariul ideii de subsidiaritate Heraud propune în schimb «exacta adecvare» a principiului în situaţii diferite, de la caz la caz în cadrul Uniunii Europene, statele membre au o competenţă generală, iar Comunităţile Europene au ceea ce se numeşte «competenţa de atribuire» Nu trebuie să se facă însă confuzia între această competenţă de atribuire şi principiul subsidiarităţii Atribuirea de competenţe vizează modul de constituire a competenţelor comunitare, în timp ce subsidiaritatea defineşte întinderea acestor competenţe Principiul subsidiarităţii este foarte potrivit pentru o analiză a modului în care domeniul politic şi cel juridic se întrepătrund, neputându-se concepe o separare totală a acestora Subsidiaritatea are o funcţie juridică, delimitează exerciţiul competenţelor concurente, dar şi o funcţie politică, permiţând legitimarea competenţelor comunitare Dacă nu s-ar recunoaşte rolul subsidiarităţii, nu ar fi posibilă legitimarea acţiunii Comunităţilor Europene în cadrul comunitar, principiul subsidiarităţii a apărut pentru prima oară în mod direct; în articolul 5 din Tratatul CECO se afirmă: «Comunitatea asigură stabilirea, menţinerea şi respectarea condiţiilor normale de concurenţă şi nu exercită nici o acţiune directă asupra producţiei şi pieţei, decât dacă circumstanţele o cer» în Actul Unic European din 1987, articolul 130 R are următoarea formulare: «Comunitatea este competentă să acţioneze dacă obiectivele referitoare la protecţia mediului pot fi mai bine realizate la nivelul Comunităţii decât la nivelul statelor membre» în această problemă, a protecţiei mediului, competenţa de principiu aparţine statelor membre, competenţele comunitare fiind subsidiare acestei competenţe de principiu S-a preferat soluţia inserării indirecte a principiului subsidiarităţii din cauză că diferenţele de percepţie a acestuia de către statele membre erau iniţial foarte mari Principiul subsidiarităţii apare pentru prima oară menţionat expres în articolul 3B al Tratatului de la Maastricht: «Comunitatea acţionează în limitele competenţelor care ji sunt conferite şi a obiectivelor care îi sunt date prin prezentul tratat în domeniile care nu ţin de competenţa sa exclusivă, Comunitatea nu intervine, conform principiului subsidiarităţii, decât dacă şi în măsura în care obiectivele acţiunii nu pot fi realizate într-o manieră suficientă de către statele membre şi pot să fie mai bine realizate la nivel comunitar» în cazul în care există o competenţă exclusivă a Comunităţii, principiul subsidiarităţii nu se poate aplica; există competenţe exclusive în domeniul agriculturii, al transporturilor, ăl politicii comerciale comune, al concurenţei, fapt precizat printr-o decizie a Curţii de Justiţie a Comunităţilor Europene Comunitatea are şi competenţe concurente, în domeniul politicii sociale, sănătăţii, protecţiei consumatorilor Dacă statele membre nu pot să-şi realizeze obiectivele în aceste domenii, se declanşează mecanismul subsidiarităţii şi, drept urmare, Uniunea Europeană poate interveni Curtea de Justiţie poate fi sesizată şi cu un recurs în interpretare al articolului 3B: dacă o companie naţională constată că i s-au încălcat unele drepturi pe care le are potrivit aplicării principiului subsidiarităţii, judecătorul naţional cere sprijinul judecătorului comunitar, declinându-şi competenţa în acest caz, Curtea poate preciza conţinutul exact al acestui principiu şi cum trebuie el aplicat la o situaţie concretă După adoptarea Tratatului de la Maastricht, cu ocazia reuniunii de la Lisabona din 1992, Consiliul European a cerut Comisiei Europene să realizeze un studiu în problema subsidiarităţii în octombrie 1992, Comisia face o comunicare referitoare la acest principiu, care preconiza încheierea unui acord interinstituţional (realizat de abia în octombrie 1993) Drept urmare, Comisia a definit domeniul de aplicare al competenţelor concurente la care nu se aplică articolul 3B, prin opoziţie cu ceea ce a numit «blocul competenţelor exclusive» Pentru prima oară s-au enumerat integral competenţele exclusive şi s-a afirmat textual că «principiul subsidiarităţii nu determină competenţele care sunt atribuite Comunităţii, Tratatul fiind cel care le determină Este vorba de un principiu regulator important în exerciţiul acestor competenţe» în 1994, Parlamentul European a decis într-o rezoluţie că acest principiu al subsidiarităţii «a dobândit deja statutul de normă juridică constrângătoare şi de rang constituţional» în momentul de faţă, fiecare iniţiativă a Comisiei Europene este precedată de aşa-zisul «examen de subsidiaritate şi de proporţionalitate» Aşa cum se arată în Raportul Comisiei pentru Grupul de Reflecţie destinat Conferinţei Interguvemamentale din 1996 (care a avut ca rezultat textul Tratatului de la Amsterdam), în 1993 şi în 1994 376 377 numărul de propuneri legislative venite din partea Comisiei a fost, din frS^H C£ÎUZa' m c,ontlnua descreştere A existat deci un efect direct al ntroduceni principiului subsidiarităţii în legislaţia comunitară: Comisia şi-a w roLon°PUneVeg,S 3t!Ve Care se aflau în dezbaterea Parlamentului european sau a Consiliului, sau a redus numărul acestor iniţiative Dm Tratatul de la Amsterdam, intrat în vigoare la 30 mai 1999, face £™J5' u,ÎL?r?toco1 asuPra aplicării principiilor subsidiarităţii şi proportionalităţii, in care se precizează că «fiecare instituţie veghează la 3 ESSf ITmc|P|ul^ubsidiarităţii » Aplicarea acestui principiu trebuie SS?m condiţii: menţinerea integrală a acquis-uM comunitar şi 3Bit T 2ÎÎTm7010?*3: Se,°feră ° interPre*are oficială a articolului 3B dm Tratatul de la Maastncht, af rmându-se că «principiul subsidiarităţii CoS rSt*^ f* P!?U m°dul în Care comPetenţele exclusive ale Comunitaţ trebuie să fie exercitate la nivel comunitar» Subsidiaritatea BSlimitlE nmnof la Amsterdam/ P?™»* extinderea acţiunii Comunităţii actiS itZTf?tefnţeif acfste!a)> dar permite în acelaşi timp limitarea acţiunii acesteia, in funcţie de circumstanţe ALEXANDRU ZEANA Riscul de tara Din punct de vedere politic, demararea reformelor spre o economie de piaţă a început pentru toate ţările ex-comuniste în 1990 După cum bine se ştie, situaţia, sau moştenirea acestora, nu au fost aceleaşi Despre handicapul României în această situaţie iniţială s-a vorbit mult Mai interesant ar fi de văzut acum evoluţia României faţă de grupul ţărilor care au ajuns la o situaţie de creştere economică, cu perspective optimiste, şi, în fine, de integrare europeană Integrarea europeană are o semnificaţie ideologică puternică şi poate reprezenta un ideal pe termen lung pentru politica şi administraţia României De aceea, scopul României ar trebui să fie, în primul rând, acela de a ajunge o ţară prosperă şi cât se poate de echitabilă în distribuţia venitului naţional, fără ca aceasta să necesite prea multe distorsiuni de la funcţionarea naturală a pieţei Integrarea europeană devine o consecinţă firească a acestor realizări Se poate, de asemenea, pune problema ajutorului pe care Europa îl poate acorda României Mai exact, condiţiile obţinerii acestui ajutor în general menit să apropie ţara noastră de vestul continentului în acest caz, se poate considera un eventual prag sau nivel critic referitor la situaţia şi mai ales la evoluţia ţării, faţă de care apar două posibilităţi Dacă România se găseşte peste acest prag, asistenţa Occidentului pe plan financiar şi economic va fi destul de susţinută pentru a permite ţării o evoluţie pozitivă şi de îndepărtare substanţială faţă de acest prag Astfel, ţările occidentale vor fi dispuse şi interesate să intervină şi mai mult în viitor, ceea ce va aduce noi rezultate pozitive etc în caz contrar, putem observa o plafonare a relaţiilor României cu vestul Europei, ceea ce nu poate decât să îndepărteze ţara de Europa, şi astfel putem asista chiar la o regresie a intervenţiilor occidentale în România, fapt ce ar agrava şi mai mult decalajul, etc 379 Informaţiile, asemeni capitalului şi mărfurilor, traversează frontierele Ceea ce era departe se apropie, în timp ce trecutul devine prezent Dezvoltarea nu mai reprezintă înlănţuirea unor etape care permit unei societăţi să iasă din subdezvoltare, iar modernitatea nu mai este succesoarea tradiţiei; totul se amestecă; spaţiul şi timpul se comprimă In multe părţi ale lumii, slăbesc controalele sociale şi culturale impuse de stat, biserică, familie sau şcoală, în timp ce graniţa dintre normal şi patologic, dintre ceea ce este permis şi ceea ce este interzis îşi pierde din claritate Nu trăim, oare, într-o societate mondializată, globalizată, ce se năpusteşte din toate părţile asupra vieţii private şi publice a celor mulţi? Răspunsul la întrebarea: Putem, oare, trăi împreună? pare, deci, la prima vedere să fie unul simplu,' formulat la timpul prezent: Trăim deja împreună Miliarde de indivizi urmăresc aceleaşi programe de televiziune, beau aceleaşi băuturi, îmbracă aceleaşi haine şi folosesc, pentru a comunica de la o ţară la alta, aceeaşi limbă Asistăm la formarea unei opinii publice mondiale care pune neliniştită în dezbatere, în cadrul unor mari reuniuni internaţionale, la Rio sau la Pekin, pe toate continentele, problema ALAIN TOURAINE s-a născut în 1925 şi este director de studii la Ecole Pratique des Hautes Etudes, unde conduce Centrul de studii pentru mişcările sociale A predat la universităţile din Paris-Nanterre, Chile, Brazilia, Statele Unite şi este unul dintre fondatorii revistei Sociologie du travail Dintre cele mai cunoscute lucrări ale sale, menţionăm: Sociologie de l'action, 1965, La voix et le regard, 1978, Le retour de l'acteur, 1984, Pourrons-nous vivre ensemble? 1 QQ~7 încălzirii planetei, a efectelor experienţelor nucleare sau a răspândirii maladiei SIDA Este, oare, de-ajuns pentru a putea spune că aparţinem aceleiaşi societăţi sau aceleiaşi culturi? Cu siguranţă, nu [ ] La sfârşitul secolului trecut, în plin proces de industrializare a lumii occidentale, sociologii ne-au arătat că, de fapt, treceam de la etapa de comunitate, închisă în identitatea ei globală, la cea de societate, cu funcţii ce se diferenţiau şi se raţionalizau Procesul pe care îl trăim astăzi este aproape invers Din ruinele societăţilor moderne şi ale instituţiilor acestora apar, pe de o parte, reţele globale de producţie, de consum şi de comunicare, iar, pe de altă parte, se remarcă o revenire la comunitate Am asistat la extinderea spaţiului public şi politic; nu avem, oare, acum de-a face cu descompunerea acestuia sub presiunea efectelor contrare atât ale tendinţei de încurajare a spaţiului privat cât şi ale mişcării de globalizare? Este adevărat că, într-un fel anume, trăim împreună pe întreaga planetă, dar e la fel de adevărat că, pretutindeni, grupurile identitare, asociaţiile bazate pe o apartenenţă comună, sectele, cultele sau naţionalismele se consolidează şi se diversifică; societăţile redevin comunităţi asociind în aceiaşi spaţiu societatea, cultura şi puterea în numele unei autorităţi religioase, culturale, etnice sau politice, mai degrabă carismatice, deoarece legitimitatea acesteia nu se regăseşte în suveranitatea populară, în eficacitatea economică şi nici măcar în cucerirea militară, ci în zeii, miturile sau tradiţiile comunităţii respective Atunci atât suntem toţi împreună, nu avem aproape nimic în comun, iar când împărtăşim aceleaşi credinţe şi o istorie comună, îi respingem pe cei care sunt diferiţi de noi Nu trăim împreună decât pierzându-ne identitatea; dar şi invers, revenirea la comunitate presupune invitaţia la omogenitate, la puritate, la unitate, în timp ce comunicarea este înlocuită de războiul dintre cei ce închină ofrande unor zei diferiţi, plecând de la tradiţii străine unele de altele, sau opuse, încât uneori unii chiar se consideră diferiţi de ceilalţi din punct de vedere biologic şi superiori lor Ideea atât de seducătoare a acelui meltingpot mondial ce ne-ar transforma în cetăţeni ai unei lumi unite nu merită nici entuziasmul nici imprecaţiile pe care le trezeşte adesea; ea este atât de departe de realitatea observabilă, chiar şi în Statele Unite, încât se dovedeşte a nu fi altceva decât ideologia flască a organizatorilor de spectacole mondiale Cei ce vorbesc despre imperialismul american sau occidental în loc să vorbească despre globalizare săvârşesc aceeaşi greşeală ca şi moralişii optimişi, şi asta deoarece societatea americană este una 448 449 dintre cele mai disociate: pe de o parte, reţele globale şi, pe de alta, comunităţi închise în ele însele Dacă centrul multor reţele mondiale este la Los Angeles, această zonă urbană nu este nici un oraş, nici o societate, ci o multitudine de ghetouri sau de comunităţi străine unele de altele, străbătute de autostrăzi, ceea ce se poate spune şi despre New York', deşi acest din urmă oraş prezintă încă formele unei vieţi urbane create de civilizaţiile trecute pe toate continentele, dar în special în Europa Deoarece imaginarul vehiculat de comunicaţiile în masă este cel mai adesea de origine americană, o parte dintre noi se americanizează, după cum mâine ar putea să se japonizeze sau poimâine să se brazilienizeze, şi aceasta cu atât mai simplu cu cât imaginile respective nu se transformă în modele de comportament şi nici în motivaţii: cu cât un mesaj este transmis masiv şi fără relee sociale, cu atât mai puţin va modifica comportamentele Distanţa dintre locuitorii cocioabelor din Calcutta sau ai unui sat pierdut de pe înălţimile boliviene şi filmele de la Hollywood este imensă Dar nu trebuie avută în vedere mutaţia accelerată a comportamentelor, ci fragmentarea crescândă a experienţei unor indivizi ce aparţin simultan mai multor continente şi mai multor secole: eul şi-a pierdut unitatea, a devenit multiplu Cum vom putea, oare, trăi împreună dacă lumea noastră este împărţită cel puţin în două continente, din ce în ce mai îndepărtate unul de celălalt, continentul comunităţilor care se apără împotriva pătrunderii indivizilor, ideilor şi moravurilor ce vin din exterior, dar şi continentul în care reversul globalizării este un tot mai slab control al comportamentului personal şi colectiv? [ ] Ne aflăm în faţa unei adevărate dileme Fie recunoaştem deplina independenţă a minorităţilor şi comunităţilor, mulţumindu-ne să garantăm respectarea regulilor de joc, a procedurilor care asigură coexistenţa paşnică a intereselor, a opiniilor şi credinţelor, dar în felul acesta renunţăm la comunicarea dintre noi, deoarece nu mai recunoaştem a avea ceva în comun în afară de interdicţia de a bloca libertatea celorlalţi şi participarea alături de aceştia la activităţi pur instrumentale, fie avem credinţa că împărtăşim valori comune, mai curînd morale, consideră americanii, mai degrabă politice, socotesc francezii, şi ajungem astfel să îi respingem pe cei care nu acceptă aceste valori, mai ales atunci când noi le atribuim acestora din urmă o valabilitate universală Deci, fie trăim împreună fără să comunicăm altfel decât la modul impersonal, prin semnale tehnice, fie comunicăm doar în cadrul comunităţilor care se închid cu atât mai mult în ele însele cu cât se simt mai ameninţate de o cultură de masă pe care o percep ca străină Această contradicţie ne reaminteşte de cea pe care am trăit-o în timpul marii industrializări de la sfârşitul secolului al XlX-lea şi până la războiul din 1914 Dominaţia capitalului financiar internaţional şi a colonizării a dus la recrudescenţa naţionalismelor comunitare, atât în ţări industriale ca Germania, Japonia sau Franţa, cât şi în ţările dominate, ale căror revoluţii antiimperialiste aveau să dea naştere, de-a lungul secolului XX, la comunitarisme totalitare Trăim, oare, din nou istoria aceleiaşi rupturi a societăţilor naţionale în folosul pieţelor internaţionale, pe de o parte, şi a naţionalismelor agresive, pe de alta? Această ruptură dintre lumea instrumentală şi lumea simbolică, dintre tehnică şi valori, străbate întreaga noastră experienţă, de la viaţa individuală pînă la situaţia mondială Suntem deopotrivă de aici şi de pretutindeni, adică de nicăieri Legăturile pe care le stabilea societatea locală sau naţională, prin instituţii, limbă şi educaţie, între memoria noastră şi participarea impersonală la societatea de producţie, s-au subţiat, lăsându-ne să administrăm, fără intermedieri şi fără garanţii, două niveluri distincte de experienţă Aşa se face că fiecare dintre noi îşi defineşte tot mai greu personalitatea care îşi pierde, într-adevăr, iremediabil unitatea pe măsură ce nu mai poate fi un ansamblu coerent de roluri sociale Această dificultate este deseori atât de apăsătoare încât nu o mai suportăm şi încercăm să scăpăm de un eu prea slab şi prea sfâşiat prin fugă, autodistrugere sau divertisment epuizant [ ] Experienţa cotidiană a acestei disocieri crescânde dintre lumea obiectivă şi spaţiul subiectivităţii sugerează la început unele reacţii care trebuie menţionate, deşi ele nu răspund întrebărilor esenţiale: Cum pot, oare, să comunic cu alţii şi să trăiesc cu ei? Cum putem, oare, să articulăm diferenţele noastre cu unitatea unei vieţi colective? Primul răspuns, cel mai inconsistent, este încercarea de a reînvia modelele sociale trecute El face apel la conştiinţa colectivă şi la voinţa generală, la cetăţenie şi la lege Dar cum s-ar putea opri astfel dubla mişcare de globalizare şi de încurajare a spaţiului privat ce macină vechile forme de viaţă socială şi politică? Atunci când americanii vorbesc ca nişte neo-tocquevilieni despre valori morale sau atunci când francezii vorbesc despre cetăţenie ca nişte neo-republicani, avem de-a face mai mult cu un refuz decât cu o afirmare, deci suntem în prezenţa unor ideologii care, create pentru a atrage, sfârşesc prin a-i exclude pe cei care nu le recunosc Cel de-al doilea răspuns se opune primului Ruptura pe care o deplângeţi, spune acesta, nu trebuie doar acceptată, ci accelerată şi resimţită ca o eliberare Nu mai suntem definiţi prin situaţia noastră socială şi istorică, cu atât mai bine; imaginaţia noastră creatoare nu va mai avea limite, vom putea circula liber pe toate continentele şi în toate 450 451 secolele; suntem postmoderni Cum disocierea instrumentalităţii şi a identităţii este în miezul experienţei noastre personale şi colective, suntem, într-adevăr, cu toţii, într-un anume fel, postmoderni în primul rând, deoarece credem tot mai puţin în vocaţia istorică a unei clase sau a unei naţiuni, în ideea de progres sau în sfârşitul istoriei, dar şi pentru Că'nu mai revendicăm [ ] să trăim mai bine mâine, ci altfel, astăzi Cu toate acestea, seducţia exercitată de postmodernism nu este mare decât atunci când se exercită în domenii apropiate de exprimarea culturală; puterea ei scade când se apropie de realităţile sociale, deoarece dacă declinul politicului este acceptat fără rezerve, numai piaţa va putea regla viaţa colectivă Dacă vom accepta dispariţia controlului social al economiei, cum vom evita strivirea celui slab de către cel puternic, ca şi mărirea distanţei dintre centru şi periferie, aşa cum se întâmplă sub ochii noştri în societăţile cele mai liberale? Atrăgător atunci când recurge la slăbirea normelor şi apartenenţelor, elogiul vidului ne lasă fără apărare în faţa violenţei, a segregării, a rasismului, şi ne împiedică să stabilim o comunicare cu alţi indivizi şi alte culturi Cel de-al treilea răspuns a apărut tocmai pentru depăşirea acestei insuportabile opoziţii dintre cei care nu vor decât unitatea şi cei care nu caută decât diversitatea, opoziţia dintre cei ce spun doar «noi», cu riscul excluderii a ceea ce numim minorităţi, şi cei ce spun doar «eu» sau «sine» şi îşi interzic orice intervenţie în viaţa socială, orice acţiune în numele dreptăţii şi echităţii, răspuns ce ar putea fi denumit răspunsul englezesc, atât de bine corespunde el tradiţiei ilustrate de multă vreme de politica britanică Pentru a trăi împreună, deşi suntem diferiţi, să respectăm un cod de comportament civilizat, regulile jocului social Această democraţie «procedurală» nu se mulţumeşte cu reguli formale; ea asigură respectarea libertăţilor personale şi colective, organizează reprezentarea intereselor, dă formă dezbaterii publice, instituţionalizează toleranţa Ideea unui patriotism al Constituţiei, lansată în Germania de Jurgen Habermas, are legătură cu această concepţie Conştiinţa de a aparţine societăţii germane nu mai trebuie să se bazeze pe participarea la o comunitate culturală şi istorică de destin, ci pe apartenenţa la o societate politică decisă să respecte principiile libertăţii, dreptăţii şi toleranţei proclamate şi organizate de Constituţia democratică Avantajele şi inconvenientele acestui răspuns sunt, aşa cum a recunoscut chiar Habermas, cele ale soluţiilor minimaliste Protejează coexistenţa, dar nu asigură comunicarea Chiar atunci când reuşeşte să fie mai mult decât simplă toleranţă şi recunoaşte pozitiv, în fiecare cultură, o aspiraţie către universal, creaţia şi exprimarea semnificaţiei universale a unei experienţe particulare, acest răspuns nu are soluţie pentru problema comunicării Suntem plasaţi în faţa celorlalţi ca în faţa vitrinelor unui muzeu Recunoaştem prezenţa unor culturi diferite de a noastră, capacitatea lor de a ţine un discurs despre lume, despre fiinţa umană şi despre viaţă, în timp ce originalitatea acestor creaţii culturale ne impune respectul şi ne stârneşte dorinţa de a le cunoaşte; dar nu reuşim să comunicăm cu ele, adică să trăim în aceeaşi societate cu ele Ne aflăm pe drumuri paralele şi nu putem, în cel mai bun caz, decât să ne salutăm cordial; interacţiunea rămâne la fel de imposibilă, tot aşa cum faptul că ştim că limba chineză este o limbă de cultură nu ne ajută să avem o conversaţie cu vorbitorii acestei limbi dacă nu am învăţat-o în prealabil Acest răspuns îşi dovedeşte deci ineficacitatea în asigurarea comunicării, după cum în secolul trecut democraţia politică s-a dovedit ineficientă în împiedicarea proletarizării şi exploatării muncitorilor sau distrugerii şi inferiorizării culturilor colonizate Cei care reţin primul răspuns din cele evocate aici nu greşesc atunci când le reamintesc acestor liberali moderaţi şi toleranţi imperativul unor valori şi instituţii comune necesare pentru a rezista în faţa barbariei, totalitarismului, rasismului sau a face faţă efectelor unei crize economice grave Această succintă examinare a celor mai frecvente răspunsuri nu poate evita concluzia inutilităţii căutării unei soluţii sociale sau instituţionale la disocierea operată între economic şi cultural, deoarece consecinţa cea mai directă a acesteimari rupturi este tocmai slăbirea tuturor medierilor sociale şi politice în faţa acestei desocializări, este de înţeles de ce mulţi recurg la o resocializare, la o întoarcere la spiritul cetăţenesc, naţional sau republican, însă este clar că nu avem astfel de-a face decât cu un omagiu nostalgic adus unui trecut depăşit Ideea societăţii naţionale sau a statului naţional de drept a fost marea descoperire a începutului modernităţii noastre Pentru a unifica raţionalismul triumfător şi individualismul stimulat de Reformă, ca şi de critica instituţiilor politice şi religioase, modernii secolelor XVII şi XVIII au construit ideea de suveranitate populară în care individualismul şi raţionalismul şi-au dat mâna, acordând astfel supremaţie absolută fiinţei de drept asupra fiinţei sociale, în timp ce dreptul natural a fost contracarat de dreptul pozitiv care a atins cea mai înaltă expresie în Declaraţiile drepturilor omului şi cetăţeanului, atât în variantă americană, cât şi franceză Individualismul universalist a devenit astfel fundamentul ordinii politice, o ordine a libertăţii, singura în stare să guverneze ordinea socială, aceasta din urmă fiind întotdeauna supusă interesului privat, tradiţiilor, privilegiilor şi iraţionalismului Dar autonomia crescândă a realităţilor economice, ieşite din cadrul lor 452 ■*! 453 social, a distrus treptat tocmai această domnie a politicului, în special o dată cu sfârşitul secolului al XlX-lea, iar apoi, după cel de-al doilea război mondial şi perioada de construcţie sau reconstrucţie naţională care i-a urmat, ca o consecinţă a globalizării economice, a apariţiei numeroaselor noi state industriale ca şi a revoluţiilor tehnologice Sinteza instituţională, politică şi juridică dintre raţionalism şi individualismul moral a rezistat atâta timp cât individul nu a participat la viaţa publică decât ca cetăţean, în timp ce viaţa sa economică de producător sau consumator rămânea în mare parte înscrisă într-o societate locală cu propriile ei obiceiuri şi forme de putere tradiţionale Societatea era atunci identificată cu crearea unei ordini politice De aceea revoluţiile au fost în slujba suveranităţii populare, a cetăţenilor şi naţiunii Concepţia individualist-universalistă a dreptului unea în mod aproape natural universalismul raţiunii cu un individualism ce depăşea apărarea interesului personal Apariţia societăţii industriale a pus în locul cetăţeanului actorul economic şi, mai concret, clasele antagoniste Aşa a dispărut orice principiu de integrare a ştiinţei şi conştiinţei, iar cei mai mari gânditori au văzut în societatea industrială o societate dominată de lupta de clasă De la sfârşitul secolului al XlX-lea, în Marea Britanie şi Germania, la început, mult mai târziu în Franţa şi în Statele Unite, am asistat, evident, la instaurarea unei democraţii industriale, dar, în ciuda numelui său, aceasta nu a restabilit domnia cetăţeanului, ci mai degrabă a impus principii negociate de justiţie ce urmăreau să facă compatibile interese contrare Principii fragile, fără îndoială, deoarece revoluţiile tehnice şi economice impun revizuirea statutelor profesionale definite, complicând şi mai mult articularea competitivităţii cu protejarea locurilor şi condiţiilor de muncă Modelul european al protecţiei sociale, ce nu trebuie confundat cu intervenţiile economice şi corporatiste ale statului, se menţine în linii mari şi astăzi în Europa occidentală, dar el nu mai are soliditatea modelului instituţional apărut în urma revoluţiilor olandeză, engleză, americană şi franceză, fiind depăşit de globalizarea economiei, proces în bună măsură incontrolabil pentru autorităţile politice ce rămân naţionale Aşa s-a ajuns, chiar în Europa, ca şi peste tot unde a fost introdus acest model, la triumful naţionalismelor culturale, al politicilor identităţii bazate pe credinţe şi moşteniri culturale, şi care conduc la refuzul diversităţii şi al comunicării Am asistat de un secol încoace la apariţia unor mişcări politice ce identifică statul cu moştenirea naţională, rasială, etnică sau religioasă Disocierii economicului şi culturalului i se răspunde astfel prin fuziunea lor, prin mobilizarea totală a resurselor culturale în slujba unui stat care se defineşte ca apărător al comunităţii Această soluţie defineşte statul totalitar Ea a apărut din momentul în care o naţiune nu s-a mai considerat o creaţie a suveranităţii populare, ci victimă a unei economii deznaţionalizate, fără patrie Aşa se explică reacţia anticapitalistă ce a luat uneori forma exacerbată a unui antisemitism radical, gata să îi acuze pe evrei că îşi trădează patria în numele unui universalism abstract, cel al banului, al gândirii şi artei fără rădăcini Nazismul a fost forma cea mai agresivă a acestui totalitarism care a triumfat însă şi prin despotismul stalinist ce a impus construirea unei societăţi omogene prin eliminarea burgheziei şi a intelectualilor «care îi apără interesele», ca şi a trădătorilor aflaţi «în slujba străinătăţii» Mult mai aproape de noi, acest totalitarism a reapărut atât sub forma unei mobilizări a forţelor religioase islamice împotriva capitalismului străin şi a Satanei, cât şi ca un naţionalism radical ce a impus într-o parte a fostei Iugoslavii un proces de purificare etnică în care naţionalismul sârb (şi uneori croat) a fost transformat în agent de distrugere a alogenilor Toate aceste mişcări numite integriste, şi care sunt de fapt variante ale modelului totalitar, semnalează la finele acestui secol vigoarea unei soluţii antiliberale care ar putea cunoaşte noi forme în secolul XXI După cum perioada imperialismului a fost urmată de triumful revoluţiilor leniniste, am putea asista, după o perioadă de globalizare, la reconstituirea unor regimuri totalitare sau la alierea liberalismului economic cu naţionalismul cultural în noile ţări industriale Dacă, în unele ţări, cum e cazul Coreei de Nord sau Taiwanului, luptele sociale duc la democratizare, în altele, acest naţional-liberalism poate conduce la mobilizări tot mai accentuat totalitare în faţa acestei ameninţări care, nu e cazul să ne amăgim, este departe de a fi dispărut o dată cu căderea lui Hitler sau cu dezintegrarea Uniunii Sovietice, modelul social european poate fi şi trebuie apărat chiar dacă nu mai conţine o forţă teoretică şi mobilizatoare suficientă Cât priveşte modelul american al juxtapunerii unei dezvoltări tehnico-economice fără precedent şi a unei puternice fragmentări culturale, el nu poate fi avut în vedere decât într-o societate integrată în jurul conştiinţei unei vocaţii colective de conducere a lumii, consolidată o dată cu prăbuşirea principalului său adversar, dar şi datorită dificultăţilor economice ale Japoniei după 1985 ca şi lipsei de voinţă politică a europenilor Sociologul, asemeni istoricului, îşi întemeiază reflecţia pe observarea faptelor şi numai apoi elaborează noi concepte sau le reinterpretează pe altele înainte de a formula o concepţie despre justiţie sau libertate, este deci cazul să avem în vedere că asistăm la descompunerea sub ochii noştri a imaginii unei societăţi construite şi 454 455 gestionate de un proiect politic, de instituţii şi agenţii de socializare Politica social-democrată, statul providenţă sau chiar politicile economice inspirate de Keynes au oferit expresii concrete remarcabile ale triumfului gândirii politice asupra practicilor sociale; dar toate acestea cunosc astăzi un proces de decadenţă sau de descompunere Statui, în calitatea lui de agent central al creşterii economice şi al justiţiei, este atacat atât de internaţionalizarea economiei, cât şi de fragmentarea identităţilor culturale O reflecţie istorică ne poate ajuta să înţelegem mai bine a posteriori felul în care instituţiile politice şi juridice au încercat să asocieze libertatea şi egalitatea, dar şi modul cum, în democraţiile noastre, fiecare cetăţean se simte în principiu un participant activ la găsirea celei mai raţionale şi echitabile soluţii Dar peste acest ideal republican s-a lăsat deja întunericul Astăzi, analiza sociologică trebuie să descopere ce înseamnă libertatea, solidaritatea şi egalitatea într-o situaţie socială în care locul central, cel al prinţului, este gol, iar în sala tronului bate vântul şi năvălesc hoarde de speculanţi şi paparazzi Sociologii trebuie deci să se scoale devreme şi să străbată încă din zori noul peisaj creat de frământările nopţii Ei nu mai pot aplica unor realităţi noi interpretări a căror elaborare a presupus o întreagă zi de analiză şi reflecţii Rolul lor este în primul rând acela de a semnala discontinuităţile, de a nu mai privi către luminile trecutului, ci mai curînd spre confuzia realităţii vizibile pentru a formula întrebarea cea mai neliniştitoare: dacă instituţiile şi-au pierdut capacitatea de reglare şi de integrare, ce forţă va putea de acum înainte apropia şi articula o economie transnaţională şi identităţi infranaţionale? Iar pentru că această forţă nu mai poate fi una direct instituţională, cum se vor putea reconstrui, plecând de la ea, noi mecanisme de reglare a vieţii sociale? [ ] Un răspuns eficient la problema disocierii economicului şi culturalului trebuie să introducă un nou principiu de combinare a celor două universuri pe cale de a se separa Şi ştim că acest principiu nu mai poate fi unul abstract, nu mai poate fi principiul dreptului natural şi al cetăţeniei plasate deasupra realităţii sociale şi economice Dar ştim şi că nu poate fi, invers, imanent realităţii economice Piaţa nu oferă singură un model de reglare socială deoarece, dacă permite diversificarea cererilor şi adaptarea producţiei la aceste cereri, daca contribuie la reducerea barierelor tradiţionale şi a sistemelor autoritare de control social, dacă asigură, în sfârşit, desfăşurarea unor negocieri colective şi a unor compromisuri utile, nu trebuie uitat nici faptul că tot piaţa supune cererile consumatorilor unui sistem foarte concentrat do oferte Modelul pieţei concurenţiale echilibrate, opusul direct al celui propus de statul republican, este ca şi acesta foarte departe de realităţile sociale contemporane Ambele presupun existenţa unei ordini stabile, atât politice cât şi economice, în timp ce realitatea noastră este una a schimbărilor năvalnice, a inovaţiilor, acţiunilor şi reţelelor, toate devansând considerabil cererile, legile şi mişcările colective Aceasta este situaţia pentru care căutăm astăzi un răspuns Nu se mai pune problema răsturnării unei puteri absolute sau a contrabalansării puterii capitaliste, ci problema găsirii unui punct fix într-o lume în mişcare în care experienţa noastră este fragmentată, iar pe locul care era înainte ocupat de instituţii se află de acum înainte strategiile marilor organizaţii financiare, tehnice şi mediatice Timpul ordinii ia sfârşit; începe timpul schimbării, o categorie centrală a experienţei personale şi a organizării sociale Ulrich Beck a exprimat foarte clar această idee vorbind despre o «societate a riscului», impusă de incertitudine şi în special de riscuri cu mică probabilitate dar cu efecte posibile considerabile, cum ar fi o explozie nucleară, modificarea semnificativă a condiţiilor atmosferice sau răspândirea unor epidemii fără remedii medicale cunoscute Această viziune este departe de a anunţa catastrofe inevitabile, însă nici nu ne mai permite să credem în soluţii instituţionale Chiar dacă nici o concepţie despre viaţa personală şi colectivă nu se poate lipsi de garanţii juridice şi deci de decizii politice, nu într-o ordine politică, concepută ca superioară ordinii sociale, vom mai putea găsi căile de a rezista forţelor axate pe strategii ce impun experienţei noastre de viaţă schimbări necontrolate Reflecţia despre societăţile contemporane este impusă de cele două constatări esenţiale enunţate mai sus: în primul rând, disocierea tot mai accentuată dintre universul instrumental, pe de o parte, şi universul simbolic, al economiei şi culturii, pe de altă parte, iar, în al doilea rând, în vidul social şi politic crescând, puterea difuză a unor acţiuni strategice al căror scop nu este crearea unei ordini sociale, ci accelerarea schimbării, a mişcării, a circulaţiei capitalurilor, bunurilor, serviciilor şi informaţiilor Căci puterea nu mai este a prinţului ce îşi Impune deciziile arbitrare, şi nici măcar a capitalistului care îl exploatează pe salariat; puterea este a inovatorului strateg sau a financiarului gata să cucerească o piaţă, şi mai puţin să guverneze sau administreze un teritoriu Suntem deci în căutarea unei forţe de armonizare a economicului şi culturalului, ca şi a unei forţe de opoziţie capabile să se opună puterii strategilor Cum se va putea evita alegerea problematică între o iluzorie globalizare mondială ce ignoră diversitatea culturilor şi realitatea neliniştitoare a comunităţilor închise în ele însele? Răspunsul la această întrebare pare la început imposibil Asemeni cvadraturii 456 457 cercului, cum spunea recent un eminent antropolog american Formula este provocatoare, de natură să descurajeze; în realitate, este imprudentă Deoarece articularea unităţii şi pluralităţii culturale nu este mai contradictorie decât articularea acumulării investiţiilor şi răspândirea masivă a rezultatelor creşterii economice, sau articularea unităţii legii cu diversitatea opiniilor şi intereselor Orice societate modernă, definită prin istoricitatea sa, adică prin capacitatea pe care o are de a se produce şi transforma singură, trebuie să-şi sporească acţiune asupra ei însăşi (şi deci să concentreze resurse şi putere) şi, deopotrivă, să-şi extindă mecanismele de participare Discutăm de secole despre contradicţiile ce opun libertatea şi egalitatea, sau capitalismul şi dreptatea socială; şi totuşi prin aceste dezbateri am inventat democraţia politică şi democraţia socială De ce am renunţa atunci să articulăm raţiunea instrumentală şi identităţile culturale, unitatea universului tehnologic şi comercial cu diversitatea culturilor şi personalităţilor? Şi dacă nu vom găsi o soluţie acceptabilă la problemele puse, înseamnă că ne vom condamna acceptând un război civil mondial, din ce în ce mai cald, între cei care conduc reţelele mondiale ale tehnicii, ale fluxurilor financiare şi informaţionale, şi toţi, indivizi, grupuri, naţiuni, comunităţi, ce îşi simt identitatea ameninţată de această globalizare De aceea, sarcina pe care o avem în faţa noastră este uriaşă şi datorită faptului că nu vom găsi nici o soluţie de compromis la opoziţia dintre unitate şi diversitate Două sunt ideile care vor putea orienta căutările noastre Prima din ele [ ] este impusă în mod direct de tema disocierii care duce la ceea ce eu numesc demodernizare Ea susţine că singurul spaţiu în care poate fi operată articularea dintre instrumentalitate şi identitate, dintre tehnic şi simbolic, este proiectul personal de viaţă, dorinţa fiecăruia ca propria existenţă să nu se reducă la o experienţă caleidoscopică, la un ansamblu discontinuu de răspunsuri pentru stimulările mediului social Acest proiect ar echivala cu un efort de a rezista la sfâşierea personalităţii prin mobilizarea experienţei şi culturii în activităţi tehnice ^şi economice, astfel încât o serie de situaţii trăite să formeze o istorie "a vieţii individuale, şi nu un ansamblu incoerent de evenimente într-o lume în permanentă şi incontrolabilă schimbare, nu există alt punct de sprijin decât efortul individului, ca actor, în vederea transformării experienţelor trăite în construcţie de sine Acest efort al individului de a deveni actor este ceea ce numesc Subiect, şi el nu se confundă nici cu ansamblul experienţei, nici cu un principiu superior care ar orienta individul conferindu-i o vocaţie Subiectul nu are alt conţinut decât producerea de sine El nu serveşte nici o cauză, nici o valoare, nici o 458 altă lege în afara propriei nevoi şi dorinţe de a rezista dezmembrării într-un univers în mişcare, lipsit de ordine şi echilibru Subiectul este o afirmare a libertăţii împotriva puterii strategilor şi a aparatelor lor, ca şi împotriva dictatorilor comunitari O dublă bătălie menită să-i permită să reziste tuturor ideologiilor ce vor să-l facă să se conformeze ordinii lumii sau ordinii comunităţii Deci, răspunsurile la cele două întrebări pe care ni le-am pus nu pot fi separate: apelul la Subiect este singurul răspuns la disocierea existentă între economic şi cultural, dar este şi singura sursă posibilă pentru mişcări sociale ce se pot opune atât stăpânilor schimbărilor economice cât şi dictatorilor comunitari Afirmare a libertăţii personale, Subiectul este deopotrivă şi în aceeaşi măsură o mişcare socială Reconstruirea unei concepţii a vieţii sociale trebuie deci să plece de la acest principiu non-social [ ] Este vorba despre o operaţie în doi timpi în primul rând, transformarea individului în Subiect este posibilă doar o dată cu recunoaşterea Celuilalt ca Subiect care se consacră şi el, în felul lui, armonizării unei memorii culturale cu un proiect instrumental - în acest mod putându-se defini o societate multiculturală, la egală distanţă de fragmentarea vieţii sociale în comunităţi ca şi de societatea de masă, unificată de logica ei tehnică sau comercială ce refuză diversitatea culturală Ideea Subiectului o impune pe aceea a comunicării interculturale, dar doar acestea două împreună reprezintă răspunsul la întrebarea pe care ne-am pus-o: Cum vom putea, oare, trăi împreună într-o societate din ce în ce mai divizată în reţele care ne instrumentalizează şi comunităţi care ne închid şi ne împiedică să comunicăm cu ceilalţi? Cel de-al doilea moment al acestei reconstruiri a vieţii personale şi colective se întemeiază pe ideea necesităţii unei protejări instituţionale a Subiectului personal, ca şi a comunicării Subiecţilor între ei Aşa ajungem la înlocuirea vechii idei de democraţie, definită ca participare la voinţa generală, cu ideea nouă de instituţii în slujba libertăţii Subiectului şi a comunicării între Subiecţi [ ] Nu vom putea trăi împreună, adică să armonizăm unitatea unei societăţi cu diversitatea personalităţilor şi culturilor, decât plasând ideea Subiectului personal în centrul reflecţiei şi acţiunii noastre Visul de a-i supune pe toţi indivizii aceloraşi legi universale ale raţiunii, religiei sau istoriei s-a transformat întotdeauna în coşmar, în mijloc de dominare; renunţarea la orice principiu de unitate, acceptarea diferenţelor fără limite, duce la segregare sau la război civil Ieşirea din această dilemă [presupune] un Subiect văzut ca articulare a unei Identităţi personale şi a unei culturi particulare cu participarea la o lume raţionalizată şi, deopotrivă, ca afirmare, în chiar acest proces, a 459 propriei sale libertăţi şi responsabilităţi Doar astfel vom înţelege felul în care putem trăi împreună, egali şi diferiţi Scopul acestor rânduri nu este descrierea transformărilor pe care le cunoaşte viaţa noastră socială, descrierea efectelor mondializării economiei şi ale noilor mijloace de informare sau ale slăbirii cadrelor socio-^radiţionale, deoarece, înainte de a percepe cu claritate spectacolul ce se desfăşoară în faţa noastră, este bine să ne asigurăm de calitatea privirii şi deci a instrumentelor de cunoaştere folosite pentru a lua contact cu lumea care ne înconjoară şi cu noi înşine în marile ţări industriale şi în statele naţionale constituite printre primele, ataşamentul faţă de un trecut demn de admiraţie poate provoca o rezistenţă la schimbările intelectuale necesare, dar dacă cedăm în faţa acesteia, rezultatul nu poate fi decât o accentuare a confuziei dezbaterii politice şi o înmulţire a obstacolelor în calea oricărei forme de inovaţie Evident, nu este vorba despre o adaptare pasivă la o societate şi o cultură de masă în spatele cărora se ascund forţe de dominare foarte reale ce trebuie reperate şi combătute; dar opţiunea pe care urmează să o facem nu este între apărarea ordinii trecutului şi acceptarea dezordinii prezentului; noi trebuie să concepem şi sâ construim noi forme de viaţă colectivă şi personală [ ] Problema este să înţelegem că, de fapt, trecem de la o etapă a modernităţii la alta şi că, definind natura crizei pe care o trăim, vom avea şi mijloacele prin care să ne reclădim capacitatea de a gestiona mutaţiile la care asistăm şi să definim opţiunile posibile în faţa a ceea ce astăzi suntem tentaţi să vedem doar un progres nesfârşit sau un labirint fără nici o ieşire Istoria nu este numai povestea celor care au construit cu mintea şl cu fapta o lume nouă; ea este şi povestea prăbuşirii societăţilor care nu au înţeles, nu au permis şi nu au organizat formele noi pe care Io ia viaţa economică, politică şi culturală Nici o ţară, nici o instituţie, nici un individ nu are, prin succesele sale trecute, garanţia că va înţelege şi va controla noile forme de viaţă personală şi colectivă Suntem, oare, în stare, la acest început de secol, care se deschide o dată cu prăbuşirea zidului de la Berlin, să înţelegem lumea în care am păşit deja? Din Alain Touraine, Pourrons-nous vivre ensemble? Egaux et differents, © Librairie Artheme Fayard, 1997 în româneşte de Delia ŞEPEŢEAN-VASILIU ■ ADRIANA GHIŢOI întâlnire la graniţa ritualului Lo început a fost povestea Cândva, demult, prin anii '40, comunitatea evreiască din oraşul românesc de provincie B număra aproximativ 4000 de membri în '96 mai erau doar câteva familii Şcoala mozaică, sinagoga, teatrul în limba ebraică - într-o vreme active instituţii culturale - deveniseră nostalgice amintiri pentru cei care le-au apucat Sau poate personaje de basm pentru nepoţii acestora Din când în când, supunându-se aceloraşi inexorabile legi ale firii ca noi toţi, comunitatea mai pierde câte un membru Cele câteva familii evreieşti din oraşul B nu trăiesc însă izolate Relaţiile cu românii din localitate au fost şi sunt mai mult decât cordiale în consecinţă, bucuriile şi necazurile sunt petrecute împreună Unul dintre membrii comunităţii evreieşti, H G , în vârstă de numai 50 de ani, a adunat la înmormântarea sa pe toţi cei de aceeaşi religie cu el, precum şi pe foarte mulţi creştini, români care l-au preţuit în timpul vieţii, uneori chiar mai mult decât au făcut-o propriile lui rude De ce? Pentru că H G nu era dintre evreii care plasează în traseul de viaţă individuală, imediat după familie, învăţătura Uneori, absenţa instrucţiei, ca obicei al învăţăturii, poate marca, chiar grav, deosebirea dintre un evreu aflat în sfera tradiţiei şi unul plasat în afara ei Or, tradiţia reprezintă o dimensiune ce poate fi regăsită atât în literatura cultă şi folclorică, cât şi în istoria, filosofia, morala şi, bineînţeles, religia unui popor Şi tot atât de bine în viaţa sufletească şi socială a acestuia Tradiţia reprezintă un continuum pe parcursul întregii deveniri Ei bine, H G nu se înscrisese în tradiţia ansamblului Nu-şi terminase studiile şi nu era decât funcţionar Un fel de «oaie neagră» a unei familii ce dăduse societăţii profesori, arhitecţi şi, în 461 CHARLES TAYLOR -Politica recunoaşterii Gândită anume pentru a aborda o problematică definitorie pentru sfârşitul secolului XX, dar care, după toate probabilităţile, se va regăsi şi în primele decenii ale mileniului următor, rubrica «20 spre 21» oferă în paginile ce urmează o suită de studii despre multiculturalism Reformulare modernă, în fond, a unei vechi chestiuni filosofice («Cum putem fi, în acelaşi timp, liberi, egali şi diferiţi ?»), tema multiculturalismului a fost valorizată de filosofia politică mai ales spre sfârşitul anilor '80 Iniţial sursă de dezbateri legate de statutul grupurilor culturale minoritare şi, implicit, de problemele identitare în Statele Unite ale Americii şi Canada, multiculturalismul constituie astăzi o problemă spinoasă pentru multe societăţi democratice sau în curs de democratizare, cum este şi cea românească : ideea multiculturalistă respinge atât tirania majorităţii, cât şi pe aceea a unei minorităţi anume Fără a fi propriu-zis o teorie şi fără să ofere o soluţie unică şi foarte tehnică, multiculturalismul propune instrumente teoretice necesare în înţelegerea unor situaţii complexe şi de multe ori dificile Eseul lui Charles Taylor, Multiculturalism and «the Politics of Recognition», reprezintă un punct de vedere original pentru subiectul în discuţie şi a constituit, în 1990, textul conferinţei inaugurale a Centrului universitar pentru valorile umane (University Center for Human Values,), de la Universitatea Princeton, Centru care îşi propune să asigure predarea, cercetarea şi dezbaterile publice legate de problemele fundamentale privind valorile morale incluse în disciplinele academice tradiţionale Apărut în 1994, în traducere, sub titlul Multiculturalisme - Difference et democraţie, eseul lui Taylor a devenit un titlu de referinţă şi în spaţiul francez, unde e considerat, alături de acelea ale lui Rawls, Deleuze, Hayek, Nozick şi Foucault, ale lui Furet, Maclntyre, Walzer şi Gauchet ori Habermas, printre cărţile care au produs, după 1968, revirimentul filosofiei politice Deschidem, rubrica noastră cu ample fragmente din acest eseu, însoţite de contribuţiile unor sociologi, politologi şi antropologi români care, tratând din perspective diferite tema multiculturalismului, invocă toate, ca pe un reper, textul lui Taylor AL Politica recunoaşterii ¥ Un număr de curente în politica de astăzi adoptă şi dezbat problematica nevoii şi, câteodată, a cererii de recunoaştere Nevoia, se poate argumenta, este una dintre forţele dinamizante ale mişcărilor naţionaliste Cererea, la rândul ei, iese în evidenţă în variate ipostaze ale politicii zilelor noastre în numele unor grupuri minoritare sau «subalterne», în unele forme ale feminismului şi în ceea ce astăzi se numeşte politica multiculturalismului în aceste ultime cazuri, cererii de recunoaştere i se acordă importanţă datorită presupuselor legături dintre recunoaştere şi identitate, «identitate» desemnând ceva precum înţelegerea a cine suntem, a caracteristicilor noastre definitorii şi fundamentale ca fiinţe umane Teza ar fi următoarea: identitatea noastră este, parţial, modelată de recunoaştere - sau de absenţa ei - sau, adesea, de o greşită recunoaştere a noastră de către alţii, astfel încât o persoană sau un grup de oameni poate suferi reale prejudicii şi distorsiuni, dacă oamenii sau societatea din jurul lor le CHARLES TAYLOR - profesor de filosofie şi de ştiinţe politice la Universitatea McGill Timp de mai mulţi ani a fost Chichele Professor de teorie socială şi politică la Oxford şi membru al AII Souls College A predat, de asemenea, la universităţile din Montreal, Princeton şi Berkeley; a susţinut conferinţe la mai multe universităţi din lume Este autor a numeroase volume, dintre care amintim The Explanation of Behavior, Hegel, Human Agency and Language, Philosophy and Human Sciences şi mai recent, volumul Sources of the Seif A publicat numeroase articole şi recenzii pe teme de filosofie, psihologie şi politică Este reprezentantul Noului Partid Democrat în Parlamentul canadian Recent a fost numit în Consiliul Limbii Franceze din Quebec, unde ia parte din ce în ce mai activ la viaţa publică prezintă, precum în oglindă, o imagine îngustă, minimalizantă sau demnă de dispreţ Non-recunoaşterea sau greşita recunoaştere poate cauza suferinţă şi mutilare, poate fi o formă de opresiune, închizând pe cel vizat între zidurile unui fals, distorsionat şi minimalizat mod de a fi Astfel, unele feministe au susţinut ideea că femeile din societăţile patriarhale au fost determinate să adopte o imagine depreciativă despre sine Acestea şi-au însuşit o imagine a propriei lor inferiorităţi, aşa încât, chiar şi atunci când dispar unele dintre obstacolele obiective aflate în calea îmbunătăţirii situaţiei lor, ele se pot dovedi incapabile să se bucure de noile lor şanse Şi dincolo de aceasta, ele sunt oricum condamnate să sufere durerea desconsiderării propriei persoane Tot astfel s-a vorbit şi despre negri: societatea albă a proiectat, timp de generaţii, o imagine degradantă a acestora, imagine căreia unii dintre ei nu au putut să-i reziste, adoptând-o ca atare Propria lor dezapreciere devine astfel unul dintre cele mai puternice instrumente ale opresiunii lor Drept urmare, prima datorie care le-ar reveni ar fi să se lepede de această identitate impusă şi destructivă Recent s-a argumentat în mod similar şi în ceea ce priveşte popoarele indigene care au fost colonizate Se susţine că, din 1492, europenii au proiectat o imagine a acestor popoare ca fiind într-un fel sau altul inferioare, «necivilizate» - iar prin forţa cuceririi europenii au putut, de multe ori, să impună această imagine celor înfrânţi Figura lui Caliban a fost considerată drept o perfectă reprezentare a acestui portret nimicitor al dispreţului faţă de aborigenii Lumii Noi Văzută din aceste perspective, reaua recunoaştere nu face doar dovada unei lipse a respectului cuvenit Ea poate răni profund, încărcându-şi victimele cu o mutilantă ură de sine Cuvenita recunoaştere nu este deci doar o politeţe pe care Ie-o datorăm oamenilor Ea este o necesitate umană vitală Pentru a analiza unele dintre problemele ivite mai sus, aş vrea, înainte de toate, să mă distanţez puţin şi să iau în discuţie felul în care acest discurs al recunoaşterii şi identităţii a ajuns sa ne fie atât de familiar, sau, cel puţin, atât de uşor de înţeles Căci lucrurile nu au stat aşa întotdeauna, iar strămoşii noştri de acum mai bine de două secole s-ar fi holbat la noi fără să înţeleagă o iotă, dacă am fi folosit aceşti termeni în sensul lor actual Deci de unde s-a pornit? Primul gând ne fuge către Hegel, cu faimoasa sa dialectică a stăpânului şi a sclavului Acesta este un moment important, dar trebuie să ne întoarcem şi mai mult în trecut ca să vedem cum a ajuns acest episod să capete înţelesul pe care l-a avut Ce anume s-a schimbat, încât acest gen de discurs să capete un sens pentru noi? Putem distinge două schimbări care, împreună, au făcut inevitabilă preocuparea modernă pentru identitate şi recunoaştere Prima este colapsul ierarhiilor sociale, care formau baza conceptului de onoare Folosesc aici «conceptul de onoare» în sensul pe care îl avea în epoca «ancien regime», când era legat în mod intrinsec de inegalităţi: pentru ca unii să aibă onoare, este esenţial ca nu toată lumea să o aibă Acesta este sensul în care Montesquieu foloseşte termenul în descrierea monarhiei Onoarea este în mod intrinsec o chestiune de «preferences», ne demonstrează el în Del'espritdeslois Este, de asemenea, sensul în care folosim noi termenul astăzi, când spunem că onorăm pe cineva acordându-i un premiu sau o distincţie publică Desigur, un astfel de premiu şi-ar pierde valoarea, dacă mâine ne-am hotărî să-l acordăm tuturor Opus acestui înţeles dat onoarei, avem noţiunea modernă a demnităţii, înţeleasă într-un sens universalist şi egalitar, aşa cum îl folosim când vorbim despre «demnitatea-fiinţelor umane» sau despre demnitatea cetăţeanului Premisa subiacentă este aceea că fiecare are parte de ea Este evident că acest concept al demnităţii este singurul compatibil cu o societate democratică şi că a fost inevitabil ca vechiul concept al onoarei să fie înlocuit Dar asta dovedeşte, de asemenea, că formele de recunoaştere egală au o importanţă de prim ordin pentru cultura democratică De exemplu, faptul că toată lumea este apelată cu «Dl», «Dna» sau «D-şoara», în loc ca unii să fie numiţi «Lord» sau «Lady», iar alţii doar pe numele lor de familie - sau, şi mai înjositor, pe numele lor de botez, iată un lucru socotit esenţial în unele societăţi democratice, cum ar fi în Statele Unite Mai de curând, din aceleaşi considerente, «Mrs » şi «Miss» au fost contopite în formula «Ms » Democraţia a introdus o politică a egalei recunoaşteri, care a luat variate forme de-a lungul anilor şi care, acum, s-a întors sub formă de revendicări referitoare la un statut egal al culturilor şi sexelor Importanţa recunoaşterii a fost însă modificată şi intensificată de noua înţelegere a identităţii individuale, care apare la sfârşitul secolului al XVIII-lea Putem vorbi de o identitate individualizată, una care îmi este particulară mie şi pe care o descopăr în mine Această noţiune răsare o dată cu un ideal, acela de a fi fidel faţă de mine însumi şi de felul meu particular de a fi Urmându-I pe Lionel Trilling în folosirea termenului (în sclipitorul său studiu Sincerity and Authenticity), voi vorbi despre acest ideal ca despre unul al «autenticităţii» O modalitate de a descrie dezvoltarea acestui ideal ar fi să vedem punctul său de pornire în concepţia (de secol 18), după care fiinţele umane sunt dăruite cu simţ moral, cu o intuiţie a ceea ce este bun şi rău Miza iniţială a acestei doctrine a constat în combaterea unui punct de vedere diferit, după care a şti ce e bine şi ce e rău era o chestiune de calculare a consecinţelor - mai ales în ceea ce priveşte răsplata sau pedeapsa divină Or, acum se susţinea că înţelegerea binelui şi răului nu 492 493 era o chestiune de calcul sec, ci ancorată în sentimentele noastre Moralitatea are, într-un fel, o voce venind dinăuntru Noţiunea de autenticitate se dezvoltă dintr-o dislocare a accentului moral al acestei idei în concepţia iniţială, vocea interioară era importantă, pentru că ea ne spune ce este drept să facem A fi în contact cu sentimentele noastre morale este important, căci ele sunt un mijloc ce duce la acţiunea dreaptă Ceea ce numesc dislocarea accentului moral apare în momentul în care starea de a fi în contact cu sentimentele noastre capătă o semnificaţie morală independentă şi esenţială Devine ceva pe care trebuie să-l realizăm, dacă năzuim să fim fiinţe umane adevărate şi depline Pentru a vedea ce este nou aici, trebuie să luăm în considerare analogia faţă de alte sisteme morale, în care contactul cu anumite surse - de exemplu Dumnezeu sau Ideea de Bine - era considerată esenţială pentru o trăire împlinită Acum însă sursa la care trebuie să ne conectăm este adânc înăuntrul nostru Acest fapt ţine de masiva turnură spre subiectivitate a culturii moderne, o nouă formă de introspecţie, în care ajungem să ne gândim ca fiinţe cu profunzimi interioare La început, această idee, după care sursa se află înăuntrul nostru, ar putea să nu excludă legătura noastră cu Dumnezeu sau cu Ideile, considerându-se că acesta este felul nostru de relaţionare cu acele instanţe într-un fel, ea poate fi văzută ca o simplă continuare şi amplificare a concepţiei Sfântului Augustin, care vedea calea spre Dumnezeu trecând prin propria noastră conştiinţă de sine Primele variante ale acestui nou punct de vedere au fost teiste ori cel puţin panteiste Autorul cel mai important care a contribuit la realizarea acestei schimbări a fost Jean-Jacques Rousseau El este important nu pentru că a inaugurat schimbarea, ci, mai curând, aş susţine că marea lui popularitate se datoreşte, fie şi în parte, faptului că a exprimat ceva ce într-un fel se întâmpla deja în cultura vremii Rousseau prezintă adesea problematica moralităţii ca pe una a urmăririi unei voci a naturii aflate înăuntrul nostru Această voce este adesea acoperită de pasiunile care ne sunt induse de dependenţa noastră faţă de alţii, cea mai importantă fiind amour propre, sau mândria Mântuirea noastră morală ar decurge din recuperarea contactului moral autentic cu noi înşine Rousseau chiar dă un nume acestui contact tainic, intim, al omului cu sine însuşi, contact mai esenţial decât oricare perspectivă morală, fiind o atât de minunată sursă de bucurie şi mulţumire: «le sentiment de l'existence» Idealul autenticităţii devine crucial datorită unei evoluţii ce are loc după Rousseau şi pe care o asociez cu numele lui Herder - din nou, ca fiind vocea majoră care o exprimă timpuriu, nu şi creatorul ei Herder susţine că fiecare dintre noi are un fel original de a fi uman: fiecare persoană are «măsura» sa (Ideen, cap 7, secţ 1) Această idee a lăsat urme profunde în conştiinţa modernă înainte de ultima parte a secolului al 18-lea, nimeni nu se gândea că diferenţa dintre fiinţele umane are o asemenea semnificaţie morală Există un anume fel de a fi uman, care este felul meu Sunt chemat să-mi trăiesc viaţa în acest fel - şi nu imitând viaţa altcuiva Această noţiune conferă însă şi o nouă importanţă fidelităţii faţă de sine Dacă nu sunt fidel faţă de mine, înseamnă că ratez sensul propriei mele vieţii; ratez ceea ce pentru mine înseamnă a fi uman Acesta este puternicul ideal moral pe care l-am moştenit peste generaţii El acordă importanţă morală contactului cu mine însumi, cu natura mea lăuntrică, pe care o vede în pericolul de a fi pierdută, parte datorită presiunilor de aderare la conformitatea exterioară, parte însă şi datorită luării unei poziţii instrumentale faţă de mine însumi, ceea ce mă face să-mi fi pierdut capacitatea de a asculta vocea mea interioară Importanţa acestui contact cu sine este substanţial amplificată prin introducerea principiului originalităţii: fiecare voce a noastră are ceva unic de spus Nu numai că nu trebuie să-mi mulez viaţa după pretenţiile conformităţii exterioare, dar nici nu pot găsi modelul după care să trăiesc în afara mea Nu îl pot găsi decât înăuntrul meu A fi fidel faţă de mine însumi înseamnă a fi fidel faţă de propria mea originalitate, pe care doar eu o pot articula şi descoperi Articulând-o, mă definesc pe mine însumi împlinesc o potenţialitate care este strict a mea Acesta este înţelesul iniţial care stă la baza idealului modern de autenticitate şi a obiectivelor de autoîmplinire şi autorealizare, ele fiind formele sub care este de obicei prezentat idealul Trebuie să specific aci faptul că Herder a aplicat conceptul său de originalitate la două niveluri, referindu-se nu doar la persoana individuală aflată printre alte persoane, ci şi la popoare cu o cultură proprie, aflate în mijlocul altor popoare Asemeni indivizilor, un Volk trebuie să-şi fie fidel sieşi, adică propriei sale culturi Germanii nu trebuie să încerce să fie nişte francezi derivaţi şi (inevitabil) de mâna a doua, aşa cum îi îmboldea Frederic cel Mare Popoarele slave trebuia să-şi găsească propria cale Iar colonialismul european ar trebui obligat să bată cale întoarsă, pentru a permite popoarelor din ceea ce noi numim astăzi lumea a treia să aibă şansa lor de a fi ele însele fără a fi confruntate cu piedici externe Putem recunoaşte aici ideea seminală a naţionalismului modern, în formele lui benigne şi maligne, deopotrivă Acest nou ideal al autenticităţii a fost, asemenea celui al demnităţii, la rândul său un rezultat al declinului societăţii ierarhice în acel tip de societate, ceea ce numim noi acum identitate era determinat într-o mare măsură de poziţia socială a individului şi de rolurile şi activităţile legate de respectiva poziţie Naşterea societăţii democratice nu elimină de la sine acest fenomen, deoarece oamenii se pot defini în continuare în funcţie de rolurile lor sociale Ceea ce subminează însă în mod decisiv această 494 495 identificare de natură socială este idealul autenticităţii Aşa cum apare acesta, de exemplu la Herder, el îmi impune să descopăr propriul meu fel original de a fi Prin definiţie, acest fel de a fi nu poate fi derivat social, ci este generat dinăuntrul individului Dar, de fapt, nu există o generare din interior, înţeleasă ca una monologică Pentru a înţelege legătura strânsă dintre identitate şi recunoaştere, trebuie să luăm în considerare o dimensiune esenţială a condiţiei umane, care a ajuns aproape invizibilă în contextul covârşitor monologic al unei bune părţi a filozofiei moderne Această dimensiune esenţială a vieţii umane o constituie caracterul ei fundamental dialogic Devenim agenţi umani în toată puterea cuvântului, capabili de a ne înţelege şi deci de a ne defini identitatea prin achiziţia unor bogate limbaje umane de expresie Voi folosi aici termenul de limbaj într-un sens larg, care cuprinde nu numai cuvintele pe care le spunem, ci şi alte moduri de exprimare prin care ne definim, incluzând «limbajele» artei, gesticii, dragostei etc Aceste moduri de expresie le învăţăm însă prin schimburi cu alţii Oamenii nu dobândesc limbajele necesare autodefinirii de unii singuri Ajungem să le cunoaştem prin interacţiunea cu alţi oameni care sunt importanţi pentru noi - acei oameni pe care George Herbert Mead îi definea drept «ceilalţi semnificanţi» Geneza minţii umane nu este, în acest sens, una monologică, nu este vorba de ceva care poate fi realizat de fiecare persoană, ci este dialogică Mai mult, nu este doar un fapt referitor la geneză, pentru ca apoi să poată fi ignorat Prin dialog nu învăţăm limbajele doar pentru a le folosi ulterior pentru scopurile noastre Se aşteaptă de la noi să dezvoltăm propriile noastre opinii, puncte de vedere şi atitudini faţă de lucruri - şi aceasta, într-o măsură considerabilă, prin reflecţie solitară Numai că lucrurile nu funcţionează în acest fel în cazul problemelor importante, cum ar fi definirea propriei noastre identităţi Ne definim identitatea totdeauna în dialog cu - iar câteodată în luptă cu - ceea ce ceilalţi semnificanţi ai noştri vor să vadă în noi Chiar şi când îi depăşim, într-un fel sau altul, pe unii dintre aceştia - pe părinţii noştri, spre exemplu - şi ei dispar din viaţa noastră, conversaţia cu ei continuă înlăuntrul nostru atât timp cât trăim Astfel, contribuţia celorlalţi semnificanţi, chiar dacă are loc la începutul vieţii noastre, se continuă indefinit Mai sunt unele voci care vor să se cramponeze de o formă sau alta a idealului monologic Este adevărat, susţin ele, că nu ne putem elibera complet de cei a căror dragoste şi grijă ne-a format la începutul vieţii noastre, dar ar trebui să încercăm să ne definim prin noi înşine pe cât e cu putinţă, ajungând să înţelegem cât mai mult şi, prin aceasta, să căpătăm un grad de control asupra influenţei părinţilor noştri, pe de o parte, iar pe de alta să ne străduim să evităm alte asemenea relaţii de dependenţă Avem nevoie de relaţii pentru a ne împlini, nu pentru a ne defini Idealul monologic subestimează în mod grav locul dimensiunii dialogice în viaţa umană El vrea să delimiteze dialogicul într-o cât mai mare măsură la perioada genezei Prin aceasta el dă uitării modul nostru de a înţelege cum pot fi transformate lucrurile bune din viaţă prin felul în care ne bucurăm de ele împreună cu oameni pe care îi iubim; cum unele lucruri bune ne devin accesibile doar printr-o asemenea bucurie comună Ar însemna să depunem un efort enorm pentru a preveni formarea identităţilor noastre de cei pe care îi iubim Luaţi în considerare ce înţelegem prin identitate Este vorba de cine suntem, «de unde venim» Ca atare, identitatea este fundalul pe care se reliefează şi capătă sens gusturile, dorinţele, opiniile şi aspiraţiile noastre Dacă unele dintre lucrurile la care ţin cel mai mult îmi sunt accesibile doar prin relaţia cu persoana pe care o iubesc, atunci aceasta devine parte a identităţii mele Pentru unii, această stare de fapt poate părea o limitare, de care ar dori să se elibereze, lată un mod de a înţelege imboldul care duce la viaţa de eremit sau, pentru a recurge la un caz mai familiar culturii noastre, la modelul vieţii artistului solitar Din altă perspectivă însă putem vedea chiar şi aceste vieţi ca aspirând spre un anumjt tip de dialogicitate în cazul eremitului, interlocutorul este Dumnezeu în cazul artistului solitar, opera de artă este adresată unui public viitor, care urmează poate să fie încă creat prin opera respectivă Forma însăşi a unei opere de artă îi defineşte caracterul de adresat Dar orice părere am avea, facerea şi păstrarea identităţii noastre - în absenţa unui act eroic de a te rupe de existenţa obişnuită - rămâne, de-a lungul vieţii noastre, una dialogică Aceasta înseamnă că descoperirea propriei mele identităţi nu se petrece în izolare, ci că o negociez printr-un dialog, în parte deschis, în parte interiorizat, cu alţii De aceea, dezvoltarea unui ideal al identităţii generate interior conferă o nouă importanţă recunoaşterii Propria mea identitate depinde în mod crucial de relaţiile mele dialogice cu alţii Desigur, această dependenţă faţă de alţii nu a apărut o dată cu epoca autenticităţii O formă de dependenţă a existat întotdeauna Identitatea derivată social era, prin însăşi natura ei, dependentă de societate Dar în epocile mai vechi, recunoaşterea nu a apărut niciodată ca fiind o problemă Recunoaşterea generală era inserată în identitatea derivată social, prin însăşi faptul că se baza pe categorii sociale pe care toată lumea le considera ca de ia sine înţelese Identitatea derivată din interior, identitatea personală şi originală, nu se bucură a priori de această recunoaştere Ea trebuie să şi-o cucerească prin dialog, iar tentativa aceasta poate da greş Ceea ce se întâmplă, o dată cu epoca modernă, nu este apariţia nevoii de recunoaştere, ci apariţia condiţiilor în care încercarea de a te face recunoscut poate să fie sortită eşecului De aceea, nevoia de recunoaştere este acum, pentru prima dată, luată în considerare în timpurile premoderne oamenii nu vorbeau de «identitate» 496 497 şi «recunoaştere» - nu pentru că ei nu ar fi avut (ceea ce noi numim) identităţi, sau pentru că acestea nu se bazau pe recunoaştere, ci, mai curând, pentru că acestea erau prea neproblematice pentru a fi tematizate ca atare [ ] Pe planul social, înţelegerea faptului că identităţile se formează într-un dialog deschis, nedeterminate de un scenariu social predefinit, a făcut ca politica egalei recunoaşteri să capete o poziţie mai centrală şi mai accentuată în fond, a ridicat miza în mod considerabil Recunoaşterea egală nu este doar modul potrivit pentru o societate democratică sănătoasă Conform unui larg răspândit punct de vedere modem, pe care l-am prezentat la început, refuzul recunoaşterii poate cauza prejudicii şi suferinţă celor cărora nu le este acordată Proiectarea unei imagini inferioare sau dispreţuitoare asupra altuia poate avea drept rezultat distorsiunea şi opresiunea respectivului, în măsura în care imaginea este interiorizată Nu numai feminismul contemporan, dar şi relaţiile rasiale şi discuţiile privind multiculturalismul se bazează pe premisa conform căreia neacordarea de recunoaştere poate fi o formă de opresiune Putem discuta dacă acest factor a fost cumva exagerat, dar este clar că înţelegerea identităţii şi autenticităţii a introdus o nouă dimensiune în politica recunoaşterii egale, care operează acum cu ceva pe care l-am putea vedea ca fiind propria sa noţiune de autenticitate, cel puţin în ceea ce priveşte denunţarea distorsiunilor induse de către alţii Aşa cum am arătat până acum, discursul recunoaşterii ne-a devenit familiar la două niveluri în primul rând în sfera intimă, unde înţelegem formarea identităţii şi a sinelui ca făcând parte dintr-un continuu dialog şi o constantă luptă cu cei pe care îi considerăm semnificanţi pentru noi în al doilea rând în sfera publică, unde o politică a recunoaşterii egale a ajuns să joace un rol tot mai important Anumite teorii feministe au încercat să dovedească legătura dintre cele două sfere, preponderent fiind în ultimii ani, în această privinţă, feminismul de coloratură psihanalitică în cele ce urmează mă voi concentra asupra sferei publice, încercând să arăt ce a însemnat şi ce poate însemna în viitor o politică a recunoaşterii egale în fond, aceasta a ajuns să însemne două lucruri destul de diferite, aflate fiecare în conexiune cu câte una dintre cele două schimbări majore pe care le-am descris înainte O dată cu deplasarea de la onoare la demnitate a apărut o politică a universalismului, subliniind demnitatea 498 egală a tuturor cetăţenilor - conţinutul acestei politici fiind egalizarea drepturilor şi-beneficiilor Ce trebuie evitat cu orice preţ este existenţa unor cetăţeni de «clasa I» şi a altora de «clasa a ll-a» Desigur, măsurile de detaliu, luate în numele acestui principiu, au variat mult, fiind adesea controversate Pentru unii, egalizarea a afectat doar drepturile civile şi drepturile plebiscitare; pentru alţii, ea s-a extins până în sfera socio-economicului Oamenii care, datorită sărăciei, sunt sistematic împiedicaţi să facă uz în toată deplinătatea de drepturile lor cetăţeneşti, sunt reduşi -în acest mod de a vedea lucrurile - la un statut de cetăţeni de clasa a ll-a, ceea ce impune o acţiune reparatorie prin egalizare Oricum, dincolo de toate diferenţele de interpretare, principiul cetăţeniei egale a ajuns să fie universal acceptat Orice poziţie, fie şi cea mai reacţionară, este acum apărată recurgându-se la acest principiu [ ] Prin contrast, cea de-a doua schimbare, dezvoltarea conceptului modern de identitate, a dus la apariţia politicii diferenţei Există, desigur, o bază universalistă şi în acest caz, care duce la suprapunerea şi confuzia dintre cele două Fiecare om ar trebui să fie recunoscut pentru identitatea sa unică Dar recunoaşterea înseamnă aici ceva diferit în cazul politicii demnităţii egale, ceea ce este instituit e plănuit ca fiind universal valabil, un set identic de drepturi şi imunităţi; în cazul politicii diferenţei, ceea ce ni se cere să recunoaştem este identitatea unică a unui anume individ sau grup, respectiv elementele care îi disting în comparaţie cu tot restul lumii In cazul din urmă, se pleacă de la ideea că tocmai această deosebire a fost până acum ignorată, privită cu prea multă uşurinţă sau asimilată unei identităţi dominante sau majoritare Iar această asimilare constituie păcatul cardinal împotriva idealului autenticităţii Revendicarea se bazează acum pe un principiu al egalităţii universale Politica diferenţei este plină de denunţuri ale discriminării şi de refuzuri ale unei cetăţenii de clasa a ll-a Acest fapt oferă principiului egalităţii universale un punct de intrare în sfera politicii demnităţii Dar, o dată aflat înăuntru, dacă se poate spune aşa, revendicările sale sunt greu asimilabile acelei politici Căci aceasta pretinde să luăm în considerare şi să apreciem ceva care nu este împărtăşit în mod universal Sau, pentru a refraza, luăm în considerare numai ceea ce este universal prezent -fiecare are o identitate - prin recunoaşterea a ceea ce este particular fiecăruia Revendicarea de ordin universal alimentează o luare în considerare a specificităţii Politica diferenţei se dezvoltă în mod organic din politica demnităţii universale prin una dintre acele mutaţii cu care suntem de mult familiari, anume când o nouă înţelegere a condiţiei sociale umane acordă un înţeles radical nou unui principiu vechi Aşa cum punctul de vedere 499 conform căruia fiinţele umane sunt condiţionate de starea lor socio-economică a schimbat modul de înţelegere a cetăţeniei de clasa a ll-a -astfel încât această categorie a ajuns să includă, de exemplu, persoane prinse în capcanele unei sărăcii moştenite de la generaţiile trecute -, tot aşa, înţelegerea identităţii ca formându-se în procesul schimbului, al dialogului, şi, în cadrul acestui proces putând fi eventual malformată, ne prezintă o nouă formă a statutului de clasa a ll-a Asemeni cazului de faţă, redefinirea socio-economică a justificat programe sociale foarte controversate Pentru aceia care nu au aderat la această definiţie schimbată a statutului egal, variatele programe de redistribuţie şi oportunităţi speciale oferite unor anume părţi ale populaţiei le apăreau ca fiind o formă de favoritism neavenit Conflicte similare apar astăzi în jurul politicii diferenţei Dacă politica demnităţii universale se lupta pentru forme de nediscriminare care erau în bună măsură «oarbe» la felul în care diferă cetăţenii, politica diferenţei redefineşte adesea nondiscriminarea, cerându-ne să considerăm aceste distincţii drept bază pentru tratamentul diferenţial [ ] Pentru susţinătorii politicii originale a demnităţii, cele de mai sus pot părea o adevărată răsturnare, o trădare, o negare a principiului la care ţin atât de mult De aceea s-au făcut tentative de mediere, pentru a arăta cum unele dintre aceste măsuri luate pentru a acomoda minorităţile pot, în cele din urmă, să fie toate justificate pe baza iniţială a demnităţii Aceste argumente pot avea succes, dar numai până la un punct De exemplu, una dintre (aparent) cea mai flagrantă distanţare de «cecitatea la diferenţă» o formează aşa-numitele reverse discrimination measures (măsuri de discriminare inversă), care le oferă oamenilor din grupuri înainte defavorizate un avantaj competitiv, de exemplu în cazul locurilor de muncă sau a locurilor în universităţi Această practică a fost justificată prin aceea că discriminarea istorică a creat un model anume, înăuntrul căruia cei defavorizaţi sunt dezavantajaţi de la bun început în strădania lor Discriminarea inversă este apărată ca măsură care, în cele din urmă, va duce la nivelarea şanselor şi la eliminarea dezavantajului, astfel încât vechile reguli «oarbe» se vor putea întoarce în forţă, într-un fel ce nu va mai dezavantaja pe nimeni Acest argument pare destul de pertinent -acolo unde baza sa faptică este una solidă Dar nu va justifica unele dintre măsurile cerute cu insistenţă pe baza diferenţei, scopul acestora nefiind reîntoarcerea în cele din urmă la un spaţiu social «orb la diferenţă», ci, dimpotrivă, menţinerea şi susţinerea diferenţei, şi aceasta nu doar în prezent, ci pentru totdeauna In fond, dacă ne preocupă atât de mult identitatea, ce este mai legitim decât aspiraţia noastră ca ea să nu dispară vreodată? Astfel, chiar dacă o politică decurge din cealaltă, prin una dintre acele mutaţii în definiţia termenilor cheie, cele două ajung într-o serioasă divergenţă Un element pe care se bazează această divergenţă se reliefează şi mai bine dacă mergem mai departe decât ne cere fiecare politică să luăm în considerare - anumite drepturi universale într-un caz, o identitate particulară în celălalt - şi dacă aruncăm o privire asupra intuiţiilor de valoare pe care ele se sprijină Politica demnităţii egale porneşte de la ideea că toate fiinţele umane sunt în mod egal demne de respect Această idee se bazează pe o teorie care analizează ce anume impune respect în cazul fiinţelor umane, dar nu vom discuta aici această dimensiune «metafizică» Pentru Kant - care, folosind termenul de demnitate în Grundlegung der Metaphysik der Sitten, face una dintre cele mai timpurii evocări (cu o mare înrâurire ulterioară) a acestei idei - ceea ce ne impune respect este statutul nostru de agenţi raţionali, capabili să ne ghidăm viaţa după un set de principii Ceva de genul acesta a constituit, de atunci încoace, baza pentru intuiţiile noastre privind demnitatea egală, deşi definiţia detaliată a acestui concept poate să se fi schimbat Astfel, ceea ce e selectat ca fiind de valoare este un potenţial uman universal, o capacitate pe care o împărtăşesc toţi oamenii Acest potenţial, mai curând decât orice va fi făcut o persoană din el, asigură ca fiecare să merite respect într-adevăr, simţul nostru în ceea ce priveşte importanţa potenţialităţii merge atât de departe, încât extindem această protecţie chiar şi asupra oamenilor care, din cauza unor circumstanţe care s-au abătut asupra lor, sunt incapabili să realizeze potenţialul lor într-o manieră normală - persoane handicapate, de exemplu, sau aflate în comă în cazul politicii diferenţei putem spune, de asemenea, că ea se bazează pe un potenţial universal, respectiv potenţialul de a-ţi forma şi defini propria identitate - la nivel de individ sau de cultură Această potenţialitate trebuie respectată în mod egal în cazul fiecăruia Dar cel puţin în contextul intercultural, în ultimul timp a apărut o solicitare mai acuzată: acordarea respectului egal pentru culturile într-adevăr dezvoltate Criticile aduse dominaţiei europene sau albe, de a fi anihilat alte culturi fără să fi fost măcar în stare să le aprecieze, prezintă aceste judecăţi depreciative nu numai ca pe erori factice, dar, într-un fel, greşite din punct de vedere moral Când este citat romancierul Saul Bellow, care ar fi făcut următoarea faimoasă remarcă: «atunci când zuluşii vor da un Tolstoi, îi voi citi», afirmaţia cu pricina este interpretată drept o chintesenţă a aroganţei europene, nu doar pentru că Bellow ar fi de facto insensibil faţă de valorile culturii zulu, dar adesea şi pentru că remarca este văzută ca o negare de principiu a egalităţii umane Se elimină din start 500 501 posibilitatea că zuluşii, având acelaşi potenţial de formare culturală ca oricare alt popor, ar putea totuşi să producă o cultură mai puţin valoroasă decât altele Doar simplul gând în această direcţie înseamnă o negare a egalităţii umane Eroarea lui Bellow ar fi deci nu atât o greşeală particulară de evalqare (poate datorată lipsei de sensibilitate), ci o negare a unui principiu fundamental în măsura în care acest reproş este pus în joc, revendicarea pentru recunoaştere egală se extinde dincolo de o luare în considerare a valorii egale a tuturor oamenilor în mod potenţial, ajungând să includă valoarea egală a ceea ce au realizat, de fapt, pe baza amintitului potenţial Această abordare ridică o problemă serioasă, aşa cum vom vedea mai jos Cele două tipuri de politică, ambele fondate pe noţiunea de respect egal, intră, cum vedem, în conflict Pentru una din ele, principiul respectului egal reclamă să tratăm oamenii într-un mod orb faţă de diferenţe Intuiţia fundamentală, anume că oamenii impun acest respect, se fixează asupra a ceea ce este deopotrivă la toţi In cazul celei de-a doua politici, ni se cere să recunoaştem şi chiar să încurajăm particularitatea Reproşul făcut de prima politică celei de-a doua este că aceasta din urmă violează principiul nondiscriminării Reproşul făcut de cea de-a doua politică celei dintâi este că neagă identitatea, forţând oamenii într-o formă omogenă, care nu le este fidelă Acest lucru ar fi destul de grav, dacă forma ar fi ea însăşi neutră - ca formă a nimănui Dar, acuza merge de obicei mai departe Se susţine că presupus neutralul set de principii oarbe-la-diferenţă ale politicii demnităţii egale este, de fapt, o reflecţie a unei culturi hegemonice Drept urmare, doar culturile minoritare sau oprimate sunt obligate să adopte forme străine în consecinţă, presupusa societate dreaptă şi oarbă-la-diferenţă este nu numai inumană (căci oprimă identităţi), dar este, într-un fel subtil şi inconştient, ea însăşi discriminatorie într-un înalt grad Acest ultim atac este cel mai crud şi mai neliniştitor Liberalismul demnităţii egale pare să trebuiască să asume faptul că există anumite principii universale, oarbe la diferenţă Chiar dacă poate încă nu le-am definit încă, proiectul de a le defini rămâne viu şi esenţial Diferite teorii pot fi propuse şi contestate - şi unele au fost prezentate în zilele noastre de un Rawls, Dworkin sau Habermas -, dar toate împărtăşesc convingerea că una dintre ele este cea corectă Atacul lansat de cele mai radicale forme ale politicii diferenţei susţine că liberalismele «oarbe» sunt ele însele reflecţia unor culturi particulare Or, gândul îngrijorător este că această părtinire ar putea să nu fie doar o slăbiciune contingenţă a tuturor teoriilor propuse până acum, ci că însăşi ideea unui asemenea liberalism poate fi o formă de contradicţie pragmatică, un particularism care mimează universalul In cele ce urmează voi încerca să pătrund în acest viespar de probleme, aruncând o privire asupra unora dintre momentele importante în apariţia celor două tipuri de politică în societăţile apusene Voi începe cu politica demnităţii egale III Politica demnităţii egale a apărut în civilizaţia Vestului pe două căi, pe i, pe care le-am putea asocia cu numele a doi dintre cei mai proeminenţi i purtători de stindard, Rousseau şi Kant Analizând cele două modele, vom modele, vom putea constata în ce măsură sunt vinovate de acuza de a fi impus o falsă omogenitate noo Am spus mai înainte că Rousseau poate fi privit ca unul dintre întemeietorii discursului recunoaşterii Spun acest lucru nu pentru că el este cel care foloseşte termenul, ci pentru că începe să se aplece asupra importanţei respectului egal, ajungând să îl considere indispensabil pentru libertate Rousseau, cum bine se ştie, tinde să opună o condiţie a libertăţii-în-egalitate uneia caracterizate de ierarhie şi de dependenţa-de-altul în această din urmă stare, persoana este dependentă de alţii nu doar pentru că aceştia au puterea politică, sau pentru că cineva are nevoie de ei pentru a supravieţui sau pentru a duce la bun sfârşit proiectele sale, ci, mai presus de toate, pentru că persoana râvneşte după preţuirea lor Persoana dependentă-de-altul este un sclav al «opiniei» [ ] Textul lui Rousseau ne aminteşte adesea de stoici, care, indiscutabil, l-au influenţat El identifică mândria (amour propre) drept una dintre cele mai mari surse ale răului, fără a ajunge acolo unde au ajuns stoicii Există, în timp, un discurs despre mândrie, atât stoic cât şi creştin, care recomandă să ne învingem complet preocuparea de a ne face preţuiţi de ceilalţi Suntem îndemnaţi să păşim în afara acestei dimensiuni a vieţii umane, în care reputaţiile se caută, se câştigă şi se pierd Felul în care apari în spaţiul public nu ar trebui să te preocupe Rousseau pare să vadă câteodată, şi el, lucrurile în acest fel în cazul lui, este parte a propriei sale autodramatizări faptul că a reuşit să-şi păstreze integritatea în faţa nemeritatei ostilităţi şi calomnii la care a fost supus [ ] Gloria, recunoaşterea publică, contau foarte mult Iar efectul lor era , contau foarte mult Iar efectul lor era extrem de benefic De ce stau lucrurile însă aşa, dacă onoarea modernă este o forţă atât de negativă? isjnur ? isjnur ; nhq 9)şs Răspunsul pare să fie egalitatea, sau, mai exact, reciprocitatea perfect cumpănită în balanţă, care stă la baza egalităţii S-ar putea spune (deşi Rousseau nu a făcut-o), că în aceste ideale contexte republicane, deşi 502 503 fiecare depindea de toţi ceilalţi, dependenţa era una egală Rousseau susţine că elementul cheie al acestor evenimente, jocuri, festivaluri şi recitări, surse ale patriotismului şi ale virtuţii, era totala lipsă a diferenţierii dintre clasele de cetăţeni Toate aceste manifestări se desfăşurau în aer Hber şi îi implicau pe toţi Oamenii erau deopotrivă spectatori şi spectacol, în contrast, Rousseau se referă la serviciul religios modern, care se desfăşoară în biserici şi, mai ales, la teatrul modern, care operează în săli închise, unde, dacă vrei să intri trebuie să plăteşti, spectacolul fiind susţinut de o clasă de profesionişti care joacă pentru alţii [ ] Argumentul neexprimat aP lui Rousseau pare să fie următorul: o reciprocitate într-o perfectă cumpănire elimină dependenţa noastră faţă de opinia celorlalţi şi o face compatibilă cu libertatea Completa reciprocitate, alături de unitatea intenţiei pe care aceasta o face posibilă, asigură ca, urmărind opinia, să nu fiu tras în afara mea Continui să «ascult de mine însumi» ca parte a acestui proiect comun al «voinţei generale» A te îngriji de preţuire, în acest context, este compatibil cu libertatea şi unitatea socială, deoarece societatea este una în care toţi cei virtuoşi vor fi apreciaţi în mod egal şi pentru aceleaşi (juste) raţiuni în contrast, într-un sistem al onoarei ierarhice, stăpâneşte competiţia; gloria unuia este ruşinea altuia, sau cel puţin adumbrirea sa Unitatea noastră de intenţie este distrusă, iar, în acest context, să încerc să câştig favoarea altuia, care, prin ipoteză, are ţeluri distincte de ale mele, trebuie să fie alienant Paradoxal, maligna dependenţă-de-altul este asociată cu separarea şi izolarea, pe când forma ei benignă, pe care Rousseau nici nu o numeşte dependenţă-de-altul, implică unitatea unui proiect comun, ba chiar a unui «sine comun» Astfel, Rousseau se află la originea unui nou discurs privind onoarea şi demnitatea La cele două moduri tradiţionale de a gândi despre onoare şi mândrie, el adaugă un al treilea, foarte diferit Aveam un discurs care denunţa mândria, cum am menţionat înainte, discurs care ne cerea să rupem cu nevoia de preţuire Şi mai exista o etică a onoarei, deschis nonuniversalistă şi inegalitară, care vedea în preocuparea pentru păstrarea onoarei primul însemn al unui om onorabil Cineva care nu se interesa de reputaţia sa, care nu era dispus să şi-o apere, trebuie să fi fost un laş şi, prin urmare, demn de dispreţ Rousseau împrumută limbajul denunţător al primului discurs, dar nu sfârşeşte prin a cere renunţarea la orice preocupare privind preţuirea Din contra, în tabloul pe care îl face modelului republican, preocuparea pentru apreciere este centrală Ceea ce este greşit în legătură cu mândria sau onoarea este fuga după preferinţe, de unde diviziunea, de unde adevărata 504 dependenţă-de-celălalt şi deci pierderea vocii naturale şi, în consecinţă, coruperea, uitarea limitelor şi efeminarea Remediul nu constă în eliminarea importanţei preţuirii, ci intrarea într-un sistem radical diferit, caracterizat prin egalitate, reciprocitate şi unitate de intenţie Această unitate face posibilă egalitatea preţuirii, dar faptul că aceasta este în principiu egală în acest sistem este, la rândul său, un factor esenţial pentru însăşi această unitate de intenţie Sub egida voinţei generale, toţi cetăţenii virtuoşi vor fi onoraţi egal Astfel s-a născut epoca demnităţii Această nouă critică a mândriei, ducând nu la mortificare solitară, ci la o politică a demnităţii egale, a fost preluată de Hegel, care a transformat-o în faimoasa dialectică a stăpânului şi sclavului Opunându-se vechiului discurs al înfierării mândriei, el consideră că, în mod fundamental, nu putem evolua decât în măsura în care suntem recunoscuţi Fiecare conştiinţă caută recunoaştere în altă conştiinţă - iar aceasta nu este un semn al lipsei de virtute Dar concepţia comună a onoarei, fiind ierarhică, se dovedeşte profund imperfectă Deoarece, de la bun început, nu poate răspunde nevoii care îi îndeamnă pe oameni să caute recunoaşterea Aceia care nu reuşesc să câştige în înfruntările onoarei rămân fără recunoaştere Dar până şi învingătorii rămân, într-un fel mai subtil, frustraţi, deoarece câştigă recunoaştere din partea unor învinşi, a căror apreciere este, prin ipoteză, mai curând fără valoare reală, aceştia din urmă nemaifiind de acelaşi nivel cu învingătorii Lupta pentru recunoaştere poate avea o singură soluţie satisfăcătoare - aceasta fiind un regim al recunoaşterii reciproce între egali Hegel îl urmează pe Rousseau - descoperirea acestui regim într-o societate având un scop comun, o societate în care există un «noi» care este un «eu» şi un «eu» care este un «noi» Dacă îl considerăm pe Rousseau ca pe inauguratorul noii politici a demnităţii egale, putem argumenta, pe de altă parte, că soluţia lui este fundamental imperfectă în termenii întrebării puse la începutul acestei secţiuni, egalitatea aprecierii reclamă o strânsă unitate de scop, aparent incompatibilă cu orice fel de diferenţiere Cheia pentru o politică liberă pare să fie, pentru Rousseau, o riguroasă excludere a oricăror diferenţieri de roluri Principiul lui Rousseau aduce cu orice relaţie diadică, relaţie R care implică puterea, condiţia unei societăţii libere fiind identitatea dintre cei doi termeni uniţi de relaţie: xRy este compatibilă cu o societate liberă doar când x este egal cu y Acest lucru este adevărat atunci când relaţia implică x-urile care se prezintă în spaţiul public în faţa y-urilor, şi este de asemenea prea adevărat atunci când relaţia este una de «exercitare a suveranităţii asupra » în statul contractului social, cetăţenii trebuie să fie atât suverani cât şi supuşi,- 2 j, 505 ■ Trei lucruri par inseparabile la Rousseau: libertatea (non-dominarea), absenţa unor roluri diferenţiate şi un scop comun extrem de bine definit Trebuie să depindem cu toţii de voinţa generală, altminteri apar forme bilaterale de dependenţă Aceasta a fost formula pentru cele mai teribile forme-de tiranie omogenizantă, începând cu iacobinii şi mergând mai departe până la regimurile totalitare din secolul al XX-lea Dar chiar şi acolo unde al treilea element este lăsat la o parte, alinierea libertăţii egale cu absenţa diferenţierii a rămas un mod de a gândi plin de tentaţii Oriunde domneşte, fie în diferite moduri ale gândirii feministe sau ale politicii liberale, spaţiul lăsat recunoaşterii diferenţei este foarte redus IV Cred că putem fi de acord cu analiza de mai sus şi că, drept urmare, e cazul să punem o oarecare distanţă între noi şi modelul demnităţii cetăţeneşti al lui Rousseau Se ridică însă întrebarea dacă orice tip de politică a demnităţii egale, bazate pe recunoaşterea unor capacităţi universale, va fi, în mod obligatoriu, la fel de omogenizam Să fie acest lucru adevărat pentru acele modele pe care le-am descris mai sus - aşezându-le, poate cam arbitrar, sub stindardul lui Kant -, modele care separă libertatea egală de celelalte două elemente ale trinităţii lui Rousseau? Aceste modele nu numai că nu au nimic de a face cu o voinţa generală, dar fac de asemenea abstracţie de orice problemă legată de diferenţierea rolurilor Ele iau în discuţie doar o egalitate de drepturi acordată cetăţenilor Şi totuşi, această formă de liberalism a fost atacată de către susţinătorii radicali ai politicii diferenţierii, ca fiind incapabilă să acorde recunoaşterea cuvenită elementului distinctiv Au oare aceşti critici dreptate? Este drept că există forme ale acestui liberalism al drepturilor egale care, în viziunea propriilor susţinători, nu pot lua în considerare decât într-un mod foarte restrictiv identităţi culturale distincte Ideea, că oricare dintre programele standard privind drepturile poate fi aplicat diferit de la un context cultural la altul şi că aplicarea lor poate fi condiţionată de scopuri colective diferite, este considerată de-a dreptul inacceptabilă Problema este, prin urmare, dacă această perspectivă restrictivă a drepturilor egale este singura interpretare posibilă în cazul unui răspuns afirmativ, s-ar părea că acuza omogenizării este bine fondată Dar poate că lucrurile nu stau aşa De fapt, eu cred că răspunsul este negativ, şi poate cea mal bună cale de a prezenta această chestiune este să o vedem în contextul pe care ni-l oferă cazul canadian, unde această întrebare a jucat un rol în momentul pericolului diviziunii ţării De fapt, s-au confruntat două forme de liberalism de dreapta, chiar dacă într-o manieră confuză, de-a lungul unei lungi şi neconcluzive dezbateri constituţionale Controversa a apărut în prim-plan datorită adoptării în 1982, a Cartei canadiene a Drepturilor, care alinia în această privinţă, sistemul politic canadian, cu cel american, conţinând un set de drepturi care să servească drept bază pentru revizuirea juridică a legislaţiei la toate nivelurile de guvernare întrebarea care s-a impus foarte rapid a fost următoarea: cum să se facă legătura dintre acest set de drepturi şi revendicările privind un tratament distinct, făcute de către canadienii francezi - şi mai ales cei din Quebec - pe de o parte, iar pe de alta de popoarele aborigene Aici era vorba de dorinţa acestor popoare de a supravieţui şi, în consecinţă, de pretenţia lor de a li se acorda anumite forme de autonomie, cât şi a posibilităţii de a adopta anumite forme legislative pe care le consideră necesare pentru a supravieţui [ ' ] Cei care susţin punctul de vedere conform căruia drepturile individuale trebuie să fie totdeauna prioritare şi, dimpreună cu măsuri nondiscriminatorii, trebuie să aibă precedenţă asupra scopurilor colective vorbesc adesea dintr-o perspectivă liberală, tot mai răspândită în lumea anglo-americană Ea provine, desigur, din Statele Unite, unde a fost de curând formulată şi susţinută de unele dintre cele mai sclipitoare minţi filosofice şi juridice ale acelei societăţi, printre care se numără un John Rawls, Ronald Dworkin, Bruce Ackerman şi alţii Există multe formulări ale definiţiei acestui punct de vedere, dar poate una dintre ele ne este cea mai prielnică pentru demonstraţia noastră Mă gândesc la scurta lucrare a lui Dworkin intitulată Liberalism Dworkin distinge două feluri de angajament moral Avem cu toţi păreri despre scopurile vieţii noastre, despre ce înseamnă o viaţă reuşită, pentru care noi şi ceilalţi ar trebui să luptăm Dar, pe de altă parte, avem şi un angajament de a ne trata unii pe alţii drept egali, oricare ar fi felul în care ne imaginăm fiecare ţelurile vieţii sale Am putea numi acest angajament ca fiind unul «procedural», pe când angajamentele legate de scopurile vieţii sunt de natură «substantivă» (deci de natură să creeze şi să definească drepturi şi obligaţii) Dworkin susţine că o societate liberală este o societate care, ca societate, nu adoptă un anume punct de vedere substantiv cu privire la ţelurile vieţii Societatea este, mai curând, unită în jurul unui angajament procedural puternic, anume acela de a trata oamenii cu un respect egal Cauza pentru care corpusul social ca atare nu poate îmbrăţişa un punct de vedere substantiv - să spunem că unul dintre ţelurile legislaţiei ar fi să-i facă pe oameni virtuoşi - se datorează faptului că aceasta ar presupune o violare a normei sale procedurale Căci, dată 506 507 fiind diversitatea societăţilor moderne, este indiscutabilă situaţia în care anumiţi oameni - şi nu alţii - s-ar simţi mai curând atraşi de conceptul favorizant al virtuţii Este posibil ca aceştia să se afle în majoritate; de fapt, este foarte probabil ca lucrurile să fie aşa, căci altminteri o societate democratjcă probabil că nu ar îmbrăţişa punctul lor de vedere Şi totuşi, acest punct de vedere nu va fi al tuturor, iar prin adoptarea acestui punct de vedere substantiv societatea nu ar trata minoritatea dizidentă cu un respect egal Le-ar spune «cum vedeţi voi lucrurile nu este la fel de valoros, în ochii acestei societăţi, cu felul în care le vede numărul mai mare al compatrioţilor voştri» Avem de a face aici cu ipoteze filosofice profunde, care se află la baza acestei concepţii ce porneşte din gândirea lui Kant Printre alte caracteristici, această concepţie consideră că demnitatea umană constă în mare parte din autonomie, respectiv, din abilitatea fiecărei persoane de a determina pentru sine un punct de vedere propriu asupra a ceea ce este o viaţă reuşită Demnitatea este asociată în mai mică măsură cu un tip sau altul de înţelegere particulară a ceea ce înseamnă o viaţă reuşită - astfel încât distanţarea unei persoane de la această înţelegere i-ar devaloriza propria demnitate - şi într-una substanţial mai mare cu puterea de a considera şi îmbrăţişa pentru sine un punct de vedere sau altul Nu respectăm această putere în mod egal la toţi cetăţenii, se afirmă, dacă ridicăm punctul de vedere la care au ajuns unii în mod oficial deasupra celui adoptat de alţii O societate liberală trebuie să rămână neutră cu privire la viaţa reuşită şi să se limiteze la a asigura ca, oricum ar vedea lucrurile, cetăţenii să se trateze corect unii pe alţii, statul trebuind să-i trateze pe toţi în mod egal Popularitatea acestei concepţii a agentului uman, ca fiind în primul rând un subiect al autodeterminării sau al unei alegeri care se auto-exprimă, ne ajută să explicăm de ce acest model de liberalism este atât de puternic Dar trebuie să luăm, de asemenea, în considerare faptul că a fost susţinut cu mult aplomb şi inteligenţă de gânditori liberali din Statele Unite, tocmai în contextul doctrinelor constituţionale ale revizuirii juridice De aceea, nu ne miră faptul că ideea conform căreia o societate liberală nu poate agrea concepte public acceptate ale binelui s-a răspândit mult dincolo de cercul celor care poate subscriu la o filozofie de sorginte kantiană Aşa cum remarca Michael Sandei, aceasta este concepţia «republicii procedurale», care are o poziţie foarte puternică pe agenda politică din Statele Unite şi care a contribuit la punerea unui accent tot mai pronunţat pe revizuirea juridică plecând de la textele constituţionale, în dauna procesului politic obişnuit, care urmăreşte câştigarea majorităţii în vederea unor acţiuni legislative ulterioare [ ] Dar există şi alte modele ale societăţii liberale, destul de diferite de ce am prezentat mai sus Astfel, unii susţin că o societate poate fi organizată în jurul unei definiţii a vieţii reuşite, fără ca prin aceasta să se ajungă la o depreciere a celor care personal nu subscriu la respectiva definiţie Dacă natura binelui reclamă să se năzuiască spre acesta în comun, acest fapt devine raţiunea pentru ca acest bine să devină obiect al politicii publice Conform acestei concepţii, o societate liberală se defineşte ca atare prin modul în care tratează minorităţile, incluzându-le pe acelea care nu împărtăşesc definiţiile publice ale binelui şi, mai presus de orice, prin drepturile pe care le acordă tuturor membrilor săi Dar, în acest context, drepturile în discuţie sunt înţelese ca fiind acele drepturi fundamentale şi cruciale care au fost recunoscute ca atare de la începutul tradiţiei liberale: dreptul la viaţă, la libertate, dreptul la o judecată dreaptă, la libertatea de expresie, la libera practicare a religiei etc în cazul acestui model avem de a face cu o periculoasă trecere cu vederea a unei graniţe esenţiale, atunci când se vorbeşte despre drepturi fundamentale făcându-se, de exemplu, referire la folosirea unei limbi, la libera alegere a unui ins, pentru inscripţionarea unor produse comerciale Trebuie să se facă distincţia dintre libertăţile fundamentale, acelea care nu ar trebui niciodată încălcate şi cărora, drept urmare, ar trebui să le fie asigurată inatacabilitatea, pe de o parte, şi, pe de alta, privilegiile şi imunităţile care sunt importante, dar care pot fi revocate sau restrânse din considerente de politică publică -deşi trebuie să existe o raţiune puternică pentru a se recurge la atari măsuri *^so O societate cu ţeluri colective puternice poate fi liberală, în această concepţie, dacă este de asemenea capabilă să respecte diversitatea, mai ales când are de a face cu oameni care nu îi împărtăşesc ţelurile comune; şi, de asemenea, dacă poate oferi asigurări adecvate în ceea ce priveşte drepturile fundamentale Desigur că vor exista tensiuni şi dificultăţi în urmărirea comună a acestor obiective, care nu este imposibilă, iar problemele nu sunt, în principiu, mai mari decât acelea pe care le întâlneşte orice societate liberală, care trebuie să combine, de exemplu, libertatea şi egalitatea, sau prosperitatea şi dreptatea [ ] Există, aşadar, o formă a politicii respectului egal, păstrată la mare cinste într-un liberalism al drepturilor, care este neospitalieră faţă de diferenţă, deoarece (a) insistă asupra unei aplicări uniforme a regulilor care definesc aceste drepturi, fără să facă nici o excepţie, şi (b) este suspicioasă cu privire la ţelurile colective Desigur, aceasta nu înseamnă că respectivul model încearcă să abolească diferenţele culturale Aceasta ar fi o acuzaţie absurdă îl numesc însă inospitalier faţă de diferenţă pentru că nu poate acomoda ceea ce este realmente năzuinţa membrilor 508 509 unor societăţi distincte - şi anume supravieţuirea Acesta este (b) un ţel colectiv, care (a) în mod aproape inevitabil va aduce după sine unele variaţii în tipurile de legi pe care le considerăm permisibile de la un context cultural la altul [ ] Consider că această formă de liberalism este vinovată de acuzaţiile pe care i le aduc susţinătorii politicii diferenţei Din fericire însă există şi alte modele ale societăţii liberale, care o iau pe o altă cale în ceea ce priveşte (a) şi (b) Aceste forme pretind şi ele, desigur, apărarea invariantă a anumitor drepturi Nu s-ar pune problema unei diferenţe culturale care să determine aplicarea diferită a lui habeas corpus, de exemplu Dar aceste modele disting între drepturile fundamentale şi multitudinea de imunităţi şi prezumţiile de tratament uniform, care au răsărit în culturile moderne ale revizuirii juridice Ele se arată gata să analizeze importanţa anumitor forme de tratament uniform în comparaţie cu importanţa supravieţuirii culturale, pentru ca, uneori, să opteze în favoarea acesteia din urmă Astfel, în ultimă instanţă, acestea nu sunt modele procedurale de liberalism, ci se bazează, în bună măsură, pe judecăţile referitoare la ceea ce face ca o viaţă să fie reuşită - judecăţi în care integritatea culturilor ocupă un loc important Deşi nu este aici locul pentru a-mi susţine punctul de vedere, cred câ este evident faptul că eu unul aş subscrie la acest tip de model Dar, şi asta este indiscutabil, tot mai multe societăţi astăzi se dovedesc a fi multiculturale, în sensul în care include mai mult decât o singura comunitate culturală care vrea să supravieţuiască Este foarte posibil ca rigidităţile liberalismului procedural să ajungă repede nepractice în lumea de mâine V Politica respectului egal poate, cel puţin în această variantă mal ospitalieră, să fie declarată nevinovată de acuzaţia de omogenizare a diferenţei Dar există o altă cale de a formula acuzaţia, mult mai dificil de combătut Şi, în această formă, poate că nici nu ar trebui combătută Acuzaţia la care mă gândesc este provocată de pretenţia, exprimata câteodată în numele liberalismului orb-la-diferenţă, că acesta poate oferi un teren neutru, pe care oamenii din toate culturile să se poată întâlni şl coexista în această opinie, este necesar să se facă o serie de distincţii - între ce este public şi ce este privat, de exemplu, sau între politică şi religie - şi de abia după aceea se pot relega diferenţele contencioase într-o sferă care să nu dăunează politicului O controversă ca aceea privind cartea Satanic Verses a lui Salman Rushdie ne arată însă cât de greşit este acest punct de vedere Pentru Islamul prevalent, nu se pune problema separării politicului de religios, aşa cum suntem obişnuiţi de către societatea liberală vestică Liberalismul nu este locul de întâlnire al tuturor culturilor; el este expresia politică a unei serii de culturi şi este incompatibil cu alte serii în plus, aşa cum mulţi musulmani sunt conştienţi, liberalismul vestic nu este atât o expresie a unei perspective seculare, post-religioasă, viziune care se întâmplă să fie populară printre intelectualii liberali, ci, mai curând o consecinţă organică a creştinismului - cel puţin văzut din perspectiva alternativă a Islamului Diviziunea dintre biserică şi stat datează din cele mai vechi timpuri ale civilizaţiei creştine Formele iniţiale ale separaţiei au fost foarte diferite de ale noastre, dar fundaţia fusese deja turnată pentru desfăşurările moderne însuşi termenul secular era, iniţial, parte a vocabularului creştin Toate acestea arată că liberalismul nu poate şi nu trebuie să pretindă o neutralitate culturală completă Liberalismul este şi el un crez combatant Varianta ospitalieră, pe care o susţin, ca şi formele cele mai rigide, toate trebuie să tragă undeva linia Vor apărea variaţii când se va ajunge la aplicarea programului de drepturi, dar nu acolo unde este vorba, de exemplu, de instigare la crimă Acest lucru nu trebuie văzut ca o contradicţie Distincţii substantive de acest gen sunt inevitabile în politică, iar cel puţin liberalismul nonprocedural, pe care l-am descris, este pe deplin gata să accepte această stare de fapt Dar controversa este, în continuare, supărătoare, din raţiunea arătată mai sus: toate societăţile devin tot mai multiculturale şi, în acelaşi timp, mai poroase Aceste două procese merg mână în mână Porozitatea lor semnifică faptul că sunt mai deschise la migraţia multinaţională; tot mai mulţi dintre membrii acestor societăţi trăind viaţa diasporei, al cărei centru se află în altă parte în aceste circumstanţe, este ceva stânjenitor în a răspunde pur şi simplu: «Aşa rezolvăm noi lucrurile aici» Acest răspuns trebuie dat în cazuri cum este controversa în jurul lui Rushdie, în care «aşa rezolvăm noi lucrurile» acoperă probleme precum dreptul la viaţă şi la liberă exprimare Sentimentul de stânjeneală apare datorită faptului că există un număr substanţial de cetăţeni care aparţin culturii ce pune sub semnul întrebării graniţele noastre filosofice Provocarea constă în a ne ocupa de sentimentul lor de marginalizare, fără a face compromisuri de la principiile noastre politice Ajungem astfel la problematica din jurul multiculturalismului, care are de a face într-o mare măsură cu impunerea unor culturi în dauna altora şi, de asemenea, cu superioritatea asumată, care alimentează această impunere Se afirmă că societăţile liberale vestice sunt extrem de vinovate în această privinţă, parte din cauza trecutului lor colonial şi parte datorită marginalizării unor segmente ale populaţiei lor, care provin din alte culturi 510 511 In acest context, acea replică «Aşa rezolvăm noi lucrurile aici» poate părea imatură şi lipsită de sensibilitate Chiar dacă stă în natura lucrurilor să fie aproape imposibil compromisul - fie interzici crima, fie o îngădui -atitudinea presupusă a replicii este una a dispreţului Adesea, în fond, această prezumţie este corectă Şi astfel ajungem din nou la problema recunoaşterii Recunoaşterea de valori egale nu era o miză - cel puţin într-un sens accentuat - în cele prezentate până acum Mai înainte discutam dacă supravieţuirea culturală va fi luată în seamă drept un scop legitim, dacă scopurile colective vor fi admise drept consideraţii legitime în revizuirea juridică, sau pentru alte cauze ale politicii sociale majore Cererea exprimată acolo era să lăsăm culturile să se apere singure, în limitele rezonabile Dar revendicarea următoare, pe care o analizăm acum, ne cere să recunoaştem valoarea egală a unor culturi diferite; nu numai să le lăsăm să supravieţuiască, dar să recunoaştem valoarea lor Ce se poate înţelege din această revendicare? într-un fel, ea a existat, într-o stare neformulată, de ceva timp încoace Politica naţionalismului a fost susţinută de peste un secol, în parte şi de către sentimentul popoarelor de a fi fost dispreţuite, sau respectate, de ceilalţi din jurul lor Societăţi multinaţionale se pot dezagrega din lipsa perceperii reciproce a unei recunoaşteri egale din partea a două grupuri ale aceleaşi societăţi [ ] Pe scena internaţională, imensa sensibilitate a unor societăţi (presupus închise faţă de opinia mondială) - aşa cum ne-o dovedesc reacţiile lor la dezvăluiri făcute, să zicem, de Amnesty International, sau tentativele lor de a construi prin UNESCO o nouă ordine informaţională mondială - atestă importanţa recunoaşterii externe Dar toate astea sunt an sich şi nu fur sich, petru a folosi jargonul hegelian Actorii sunt adesea ei înşişi primii care să nege că sunt sensibili la asemenea consideraţii şi prezintă alţi factori, precum inegalitatea, exploatarea şi injustiţia, ca fiind motivele lor reale [ ] Noutatea rezidă în faptul că revendicarea recunoaşterii este acum una explicită Şi a devenit explicită, aşa cum am arătat, prin răspândirea ideii că ne formăm prin recunoaştere Am putea spune că, datorită acestei idei, greşita recunoaştere a intrat în familia marilor rele, putând fi enumerată cu inima împăcată alături de celelalte rele menţionate în paragraful anterior Unul dintre autorii-cheie ai acestei tranziţii este indiscutabil Frantz Fanon, care a argumentat în influenta lui lucrare Les Dammes de la terre (1961) că arma de bază a colonizatorilor a fost imaginea lor despre cei colonizaţi, imagine pe care au impus-o popoarelor subjugate Colonizaţii, pentru a se elibera, trebuie mai întâi să extirpe toate aceste imagini înjositoare despre propria lor persoană Fanon recomanda violenţa drept calea spre libertate, răspunzând astfel cu aceeaşi monedă violenţei iniţiale a impunerii străine Nu toţi cei care s-au inspirat din Fanon i-au urmat recomandarea, dar ideea că există o luptă pentru schimbarea imaginii de sine, luptă care are loc atât la nivelul celor subjugaţi, cât şi împotriva dominatorului, a fost foarte larg folosită Această idee a devenit crucială pentru anumite forme de feminism şi este, de asemenea, un element important în dezbaterea contemporană privind multiculturalismul Zona principală de desfăşurare a acestei dezbateri o oferă lumea educaţiei (înţeleasă în sens larg) Un punct de interes îl formează catedrele de ştiinţe umaniste din universităţi, unde revendicările vizează schimbarea, lărgirea sau chiar eliminarea canonului de autori acreditaţi, motivându-se că prezentul canon este format aproape în totalitate din «bărbaţi albi morţi»- Ar trebui să se acorde un loc mai semnificativ femeilor şi oamenilor provenind din rase şi culturi non-europene Un al doilea punct de focalizare îl constituie liceele, unde se încearcă, de exemplu, conceperea unei programe centrată pe Africa, pentru şcolile cu elevi predominant de culoare Raţiunea pentru aceste schimbări propuse nu este, sau nu este în primul rând, aceea că toţi studenţii sau elevii ar putea pierde ceva important prin excluderea unui anumit sex sau a unei anumite rase sau culturi, ci, mai curând, că femeilor şi celor provenind din grupurile excluse li se oferă, fie direct, fie prin omisiune, o imagine degradantă a lor înşile, de parcă toată creativitatea şi valoarea ar fi apanajul strict al bărbaţilor europeni Lărgirea şi schimbarea programei este esenţială nu atât în numele unei culturi mai ample pentru fiecare, cât prin acordarea cuvenitei recunoaşteri celor până acum excluşi Premisa pentru aceste revendicări este că recunoaşterea formează identitate, mai ales în perspectiva oferită de Fanon: grupuri dominante tind să-şi asigure hegemonia prin inculcarea unei imagini a inferiorităţii la cei subjugaţi Lupta pentru libertate şi egalitate trebuie deci să treacă printr-o revizuire a acestor imagini Programele de învăţământ multiculturale sunt menite să ajute în acest proces de revizuire Deşi adesea nu este exprimată în mod clar, logica din spatele acestor revendicări pare să depindă de o premisă conform căreia datorăm respect egal tuturor culturilor Acest lucru reiese din natura reproşului făcut celor care au produs programele de învăţământ tradiţionale Se susţine că judecăţile de valoare pe care s-au bazat aceste programe erau de fapt tarate de îngustime sau lipsă de sensibilitate, ori, şi mai rău, de o dorinţă de a-i degrada pe cei excluşi Implicaţia pare să fie că, fără aceşti factori distorsionaţi, judecăţile adevărate de valoare ar aşeza toate culturile mai mult sau mai puţin pe picior de egalitate Desigur, atacul ar putea veni 512 513 dintr-un unghi mai radical, neo-nietzschean, care pune sub semnul întrebării însuşi statutul judecăţilor de valoare ca atare, dar, oprindu-se înainte de a face acest pas extrem (de a cărui coerenţă mă îndoiesc), prezumţia pare să fie una a valorii egale Sunt de părere că există un temei în această prezumţie, nu însă fără a fi problematic şi fără să implice o nuanţă care aduce cu un act de credinţă Ca prezumţie, se afirmă că toate culturile umane care au animat societăţi întregi de-a lungul unor perioade de timp considerabile au ceva important de spus tuturor fiinţelor umane Frazez lucrurile în acest fel, pentru a exclude atât nişele culturale ce pot apărea în cadrul unei societăţi, cât şi scurtele faze din cadrul unei culturi majore Nu există nici o raţiune care să' ne facă să credem că, de exemplu, diferitele forme artistice ale unei culturi date ar trebui să fie de valoare egală, sau chiar şi doar apropiată; şi, de altfel, oricare cultură poate trece prin faze de decadenţă Dar când susţin că cele de mai sus sunt o prezumţie, vreau să spun că ele formează o ipoteză de pornire, cu ajutorul căreia ar trebui să ne apropiem de studiul oricărei alte culturi Validitatea pretenţiei urmează să fie demonstrată în mod concret în procesul de studiu al culturii respective, într-adevăr, pentru o cultură care este suficient de diferită de a noastră, s-ar putea să avem ex ante doar o extrem de nebuloasă părere cu privire la ceea ce are ea valoros de contribuit Deoarece, pentru o cultură îndeajuns de diferită, însăşi înţelegerea a ceea ce înseamnă valoros ni se va părea străină şi nefamiliară Să te apropii, să zicem, de universul muzical al unei ragă indiene cu prezumţiile de valoare implicite clavecinului bine temperat ar însemna să nu ajungi să înţelegi niciodată ceva din acea ragă Ceea ce trebuie să se întâmple este, în terminologia propusă de Gadamer în Wahrheit und Methode, o «fuziune de orizonturi» învăţăm să ne mişcăm în orizonturi mai largi, în care ceea ce consideram înainte de la sine înţeles în procesul de evaluare acum poate fi aşezat, ca una dintre posibilităţi, alături de modul diferit de a evalua al unei culturi nefamiliare Fuziunea orizonturilor operează prin aceea că ne dezvoltăm vocabulare noi ale comparaţiei, pentru a putea articula aceste noi contraste Astfel încât atunci când, şi dacă, vom ajunge în cele din urmă la un temei pentru prezumţia noastră iniţială, acest lucru se va întâmpla pe baza unei aprecieri de valoare pe care nu am fi putut-o avea de la bun început Am ajuns în final la judecata de valoare, în parte, prin transformarea standardelor noastre Am putea argumenta că datorăm tuturor culturilor o prezumţie de acest fel Din acest punct de vedere, a refuza acordarea prezumţiei poate fi interpretat drept un fruct al prejudecăţii sau al relei-voinţe Ar putea II echivalat chiar şi cu un refuz al statutului egal Un raţionament de acest gen se află probabil în spatele acuzaţiei făcută de suporterii multiculturalismului împotriva apărătorilor canonului tradiţional Presupunând că reţinerea de a lărgi canonul provine dintr-o combinaţie de prejudecată şi rea-voinţă, multiculturaliştii îi acuză pe oponenţii lor de aroganţa de a-şi asuma superioritatea în detrimentul fostelor popoare subjugate Această prezumţie ne-ar ajuta să explicăm de ce revendicările în favoarea multiculturalismului se ridică pe eşafodajul unor principii existente ale respectului egal Dacă a refuza acordarea prezumţiei înseamnă refuzul egalităţii, şi dacă de aici decurg consecinţe importante pentru identitatea oamenilor prin non-recunoaştere, atunci se poate argumenta în favoarea universalizării prezumţiei, văzută ca o extensie logică a politicii demnităţii Aşa cum toţi trebuie să aibă drepturi civile egale, indiferent de rasă sau cultură, tot aşa toţi ar trebui să se bucure de prezumţia conform căreia cultura lor tradiţională este valoroasă Această extensie însă, oricât de logic pare să decurgă din normele acceptate ale demnităţii egale, îşi găseşte cu greu un loc printre acestea, deoarece pune sub semnul întrebării cecitatea-la-diferenţă, care le este un element central Şi totuşi pare să decurgă din ele, chiar dacă cu certe dificultăţi Am reţineri în ceea ce priveşte validitatea revendicării acestei prezumţii ca fiind un drept Dar putem lăsa această problemă la o parte, deoarece revendicarea care se face pare mult mai puternică Se susţine că un respect adecvat faţă de egalitate presupune mai mult decât prezumţia că studiul ulterior ne va face să vedem lucrurile în acest fel; trebuie, ni se spune, să existe judecăţi efective de valoare aplicate obiceiurilor şi creaţiilor acestor diferite culturi Asemenea judecăţi par să fie implicite în revendicarea de a introduce anumite lucrări în canon, cât şi în implicaţia că aceste lucrări nu au fost incluse mai devreme doar din prejudecată, rea-voinţă sau din dorinţa de dominare (Desigur, revendicarea de includere în canon este logic separabilă de pretenţia valorii egale Revendicarea ar putea fi astfel formulată: «Să se includă lucrările acestea, pentru că sunt ale noastre, chiar dacă s-ar putea să fie inferioare» Dar cei care emit pretenţia de includere nu vorbesc în acest fel ) Mai există ceva profund greşit în legătură cu revendicarea formulată astfel Desigur, are rost să insişti, luând-o ca o chestiune de drept, în aşa fel încât apropierea de studiul anumitor culturi să se facă ţinând cont de o prezumţie a valorii lor Dar nu mai are nici un sens să insişti, luând-o, din nou, drept o chestiune de drept, şi că trebuie să se ajungă la o judecată finală care să certifice faptul că valoarea lor este mare, sau egală cu a 514 515 altora Altfel spus, dacă judecata de valoare urmează să înregistreze ceva independent de voinţa şi dorinţele noastre proprii, acest lucru nu poate fi dictat de către un principiu etic [ ] Am prezentat lucrurile acestea oarecum simplist şi direct, când este bine ştiut că există o controversă pătimaşă privind «obiectivitatea» judecăţilor în acest domeniu şi a existenţei unui «adevăr al problemei», cum pare să existe unul în ştiinţele naturale, sau, în fond, dacă până şi în ştiinţele naturale obiectivitatea nu este decât un miraj Nu am mare simpatie pentru aceste forme de subiectivism, pe care le consider pline de confuzie Dar pare să existe o confuzie specială în a le invoca în acest context Atacul moral şi politic al revendicării se referă la judecăţi nejustificate, de statut inferior, care ar fi emise despre culturi neomogene Dar dacă acele judecăţi sunt, în cele din urmă, o chestiune de voinţă umană, atunci problema justificării dispare Cineva, în fond, nu emite judecăţi care pot fi bune sau rele, ci îşi exprimă plăcerea sau lipsa de plăcere, aprobă sau refuză o altă cultură Dar, în acest caz, plângerea trebuie să facă o mutaţie, în aşa fel încât să pună în discuţie refuzul de a aproba, iar validitatea sau invaliditatea judecăţilor nu mai are nimic de a face cu acesta în această situaţie însă actul de a declara că o altă cultură este de valoare şi actul de a te declara de partea ei, chiar dacă nu toate creaţiile ei sunt impresionante, devine indistinct Diferenţa rezidă doar în modul de prezentare Şi totuşi, primul act este în genere socotit o expresie sinceră de respect, pe când al doilea, ca inacceptabil, fiind condescendent Presupuşii beneficiari ai politicii recunoaşterii, oamenii care ar avea de câştigat de pe urma acesteia, fac o distincţie esenţială între cele două acte Ei ştiu că vor respect, nu condescendenţă Orice teorie care elimină distincţia pare, cel puţin la prima vedere, să distorsioneze faţete esenţiale ale realităţii de care îşi propune să se ocupe De fapt, se invocă destul de des în această dezbatere teorii subiectiviste, imature, neo-nietzscheene Plecând adesea de la Foucault şi Derrida, acestea pretind că toate judecăţile de valoare se bazează pe standarde impuse şi întărite de structuri ale puterii Este evident de ce asemenea teorii au proliferat O judecată favorabilă la cerere este un nonsens, cu excepţia cazului în care unele dintre aceste teorii sunt valabile Mai mult, emiterea unei judecăţi la cerere este un act de năucitoare condescendenţă Nimeni nu o s-o facă într-adevăr ca un act sincer de respect Este mai curând un act de pretins respect oferit la cererea presupusului beneficiar în mod obiectiv, un asemenea act implica dispreţ pentru inteligenţa celui din urmă; să fii obiectul unui asemenea act te înjoseşte Susţinătorii teoriilor neo-nietzscheene speră să salveze acest nex al ipocriziei, transformând întreaga chestiune într-una de putere şi contra-putere în acest caz, nu mai este vorba de respect, ci de a te situa de o parte sau de cealaltă, de solidaritate Aceasta nu este însă o soluţie satisfăcătoare, căci aliindu-se unei părţi, ei ignoră forţa dinamizantă a acestui gen de politică, care este tocmai căutarea recunoaşterii şi respectului Mai mult, chiar dacă Ie-o putem cere, ultimul lucru pe care 1-am dori în această fază de la intelectualii europocentrişti sunt judecăţi pozitive de valoare emise cu privire la nişte culturi pe care nu le-au studiat în mod intensiv Căci adevăratele judecăţi de valoare presupun un orizont fuzionat al standardelor, în care am fost transformaţi prin studiul celuilalt, astfel încât nu mai judecăm pur şi simplu recurgând la vechile şi familiarele noastre valori O judecată favorabilă făcută prematur nu ar fi doar condescendentă, dar şi etnocentrică l-ar lăuda pe ceilalţi pentru că sunt asemeni nouă Aici apare o altă problemă gravă, care implică o bună parte din politica multiculturalismului Revendicarea peremptorie de judecăţi de valoare favorabile are, paradoxal - şi poate tragic -, un efect omogenizant: întrucât presupune că am avea deja standardele pentru a emite asemenea judecăţi Standardele pe care le avem, însă, sunt cele ale civilizaţiei nord-atlantice Astfel încât judecăţile îi vor înghesui pe ceilalţi, implicit şi subconştient, în categoriile noastre Vom gândi despre «artiştii» lor creând «opere», pe care le putem apoi include în canonul nostru Invocând în mod implicit standardele noastre, pentru a judeca toate civilizaţiile şi culturile, politica diferenţei poate să ajungă să-i facă pe toţi la fel în această formă, pretenţia de recunoaştere egală este inacceptabilă Dar lucrurile nu se termină, pur şi simplu, aici Duşmanii multiculturalismului din universităţile americane au perceput această slăbiciune şi au folosit-o ca scuză pentru a întoarce spatele problemei Aşa ceva nu este acceptabil Un răspuns precum cel atribuit lui Saul Bellow, afirmând că vom fi bucuroşi să-l citim pe Tolstoi-ul zulu când acesta va apărea, dezvăluie hăurile etnocentrismului Mai întâi, avem de a face cu pretenţia implicită că acea excelenţă trebuie să ia forme familiare nouă: zuluşii trebuie să producă un Tolstoi în al doilea rând, suntem convinşi că ei nu şi-au adus contribuţia lor, ci ar urma să o facă (atunci când vor produce un Tolstoi) Aceste două elemente merg, evident, mână în mână Dacă zuluşii trebuie să producă tipul nostru de excelenţă, atunci, evident, singura lor speranţă stă în viitor Roger Kimball prezintă lucrurile într-un mod mai drastic: «în ciuda multiculturaliştilor, alegerea în faţa căreia ne aflăm astăzi nu este între o cultură vestică „represivă" şi un paradis multicultural, ci între cultură şi barbarism 516 517 Civilizaţia nu este un cadou, este o realizare - o realizare fragilă, care necesită să fie constant susţinută şi apărată de asediatorii deopotrivă dinăuntru şi din afară» Trebuie să existe ceva la jumătate de drum între revendicarea neautenttcă şi omogenizantă de recunoaştere a valorii egale, pe de o parte, şi auto-zidirea înăuntrul standardelor etnocentriste, pe de alta Există alte culturi - şi suntem nevoiţi să trăim împreună în tot mai mare măsură, atât la scară mondială, cât şi înăuntrul fiecărei societăţi luate individual Ceea ce avem este prezumţia valorii egale: o poziţie pe care o adoptăm la începutul procesului de studiere a celuilalt Poate că nu este nevoie să ne întrebăm dacă există ceva ce alţii ne pot pretinde ca pe un drept al lor Putem să ne întrebăm, simplu, dacă aceasta este calea pe care să ne apropiem de ceilalţi Ei bine, oare aceasta să fie calea? Cum se poate susţine o asemenea prezumţie? Un temei care a fost propus este de ordin religios Herder, de exemplu, avea o viziune a providenţei divine, conform căreia toată varietatea culturală nu este un simplu accident, ci are menirea de a aduce cu sine o mai mare armonie Nu pot elimina o asemenea perspectivă Rămânând doar la nivelul uman, se poate argumenta că este rezonabil să se presupună că acele culturi care au asigurat un orizont de sens pentru un număr mare de fiinţe umane, cu diverse caractere şi temperamente, de-a lungul unor lungi perioade - culturi care, cu alte cuvinte, au articulat sensul acestora de bine, sfânt şi admirabil - au, aproape sigur, ceva care să merite admiraţia şi respectul nostru, chiar dacă există concomitent şi multe elemente pe care le resimţim ca fiind respingătoare sau pe care nu le acceptăm Altfel spus: ar fi de domeniul extremei arogante să elimini această posibilitate a priori Poate că, de fapt, e vorba aici, cu o problemă morală Nu avem nevoie decât de un sentiment al puţinătăţii noastre în contextul istoriei umane pentru a accepta prezumţia Doar aroganţa, sau o incapacitate morală analogă, ne poate priva de aceasta Prezumţia însă impune nu judecăţi peremptorii şi inautentice ale valorii egale, ci voinţa de a fi deschis cercetări culturale comparative, în aşa fel încât să ducă în mod obligatoriu la transformarea orizontului nostru ca urmare a fuziunii rezultante Ceea ce impune, mai presus de toate, este admiterea faptului că suntem foarte departe de orizontul ultim, unde valoarea relativă a diferitelor culturi să fie evidentă Acest lucru înseamnă desprinderea de o iluzie care încă îi domină pe mulţi multicuturalişti - cât şi pe cei mai acerbi oponenţi ai acestora ■ Din Charles Taylor,«The Politics of Recognition» in Multiculturalism, © Princeton Universitz Press 1994 în româneşte de Alexandru SUTER SMARANDA VULTUR-Un multiculturalism pragmatic? Problema multiculturalismului este tratată în cartea ce i-o consacră Charles Taylor în primul rând ca o problemă de filosofie politică şi practică Ea i se pare a căpăta un relief special în lumea contemporană şi deci demnă de a deveni obiect de reflecţie şi analiză datorită faptului că societăţile actuale se îndreaptă în mod evident spre multiculturalism, ca efect, presupune autorul canadian, al permeabilităţii lor mai mari decât altădată, adică al unei deschideri spre migraţiile multinaţionale In acest context, mai ales în ţările în care liberalismul drepturilor, conjugat cu o politică a respectului egal tinde să fie expresia însăşi a democraţiei, exercitarea acesteia se vede pusă în dificultate de diferenţa culturală a comunităţilor şi grupurilor angajate într-un efort de supravieţuire identitară rezistentă la asimilarea în numele unui model global (produs şi el de o cultură specifică, deşi cu pretenţii universalizante) Angajate în proiecte colective faţă de care liberalismul este în general mefient - în virtutea conjugării individualismului cu un model contractual de societate ce tinde să ignore diferenţele de ordin cultural ale grupurilor mai degrabă decât să le cultive - aceste comunităţi se pot găsi la un moment dat într-o situaţie de marginalizare, neprofitabilă pentru însăşi funcţionarea societăţii Căci, nerecunoaşterea diferenţei lor funcţionează ca o privire exterioară inferiorizantă şi interiorizată ca atare în procesul de autoidentificare Această traumă generează o scădere a stimei faţă de sine, un sentiment de persecuţie ce are forţa unei autorităţi interioare constrângătoare Se încalcă astfel principiul demnităţii egale bazat pe recunoaşteri reciproce şi e pus în pericol însuşi mecanismul democratic Deşi potenţialul infirmizant al unei conduite bazate pe ignorarea principiului de mai sus este indiscutabil, se pune întrebarea, într-o perspectivă care vede relaţia dintre societate şi indivizi mai ales sub aspect configurativ, cât de pertinent este să aplici ceea ce e valabil 519 518 individului şi relaţiilor între indivizi izolaţi la relaţiile între grupuri sau comunităţi, printr-un simplu efect de translare Mecanismul acesta a funcţionat deja în definirea poporului şi apoi a naţiunii atunci când a început să se vorbească în conformitate cu o metaforă organicistă şi cu o analogie între individ şi colectivitate, de un «suflet» al poporului de un «corp» al naţiunii, de «patria-mamă» etc Limbajul acesta conţine ca orice Nmbaj pe'care îl utilizăm, o anume viziune despre lume şi deci o puternică încărcătură culturală pe care o transportă cu el în sistemul nostru mental şi în imaginarul social, adică în acea zonă în care societatea îşi fabrică reprezentările globale despre sine, influenţând comportamentele colective sau individuale 1 în cazul de mai sus, ideea-imagine, cum spune Baczko, pe care societatea şi-o face: despre sine, corespunde unui model de ataşament indisolubil - întrucât e aprioric - al individului faţă de statul naţiune, acelaşi cu cel care leagă părţile într-un tot (corp) funcţionabil sau cu raporturile ce îi leagă pe cei de acelaşi sânge şi ele bazate pe un principiu inexorabil şi incontestabil, care exclude opţiunea Raporturi aşadar fuzionale, întemeiate pe fidelitatea absolută ce decurge din ele Potenţialul utopic al unor astfel de perspective, analizate cu subtilitate de autorul polonez în cartea sa consacrată miturilor politice ale modernităţii e vizibil în orice încercare de reprezentare a unui model global de societate propus ca soluţie pentru viitor E de analizat, în consecinţă, în ce măsură nu avem şi în cazul multiculturalismului de a face cu o astfel de idee-imagine a unei lumi postmoderne care simte nevoia să-şi redefinească speranţele, aspiraţiile, să-şi construiască noi modele formatoare Soluţia propusă de Taylor este cea a reajustării orizonturilor culturale prin dialogul între comunităţile naţionale obligate să împartă acelaşi spaţiu vital Multiculturalismul va fi într-un fel şi problema Europei de mâine care va administra o comunitate de naţiuni Ideea naţională a fost pentru acestea o idee formatoare reprodusă printr-un ansamblu de «habitudini de viaţă, opţiuni instituţionale, un anume stil intelectual» care aparţin unui dispozitiv cultural ce tinde spre autoreproducere şi care în timp «a fasonat configuraţii sociale, şi mai ales mentale»2, asigurând continuitatea conduitelor de la o epocă la alta Acest lucru trebuie însă privit ca o dinamică, în care sistemele culturale se reorganizează în permanenţa datorită instabilităţii lor interne, dar şi prin constrângerile exterioare ce acţionează asupra lor 3 1 Bronislaw Baczko, Les imaginaires sociaux Memoires et espoirs collectifs, Payot, Paris, 1984, p 68 1 Histoire de la France Les formes de la culture, (sous la direction d'Andrd Burguiere et Jacques Revel), Paris, Seuil, p 10 3 lbid ,p 11 520 Studiul lui Taylor ne propune să fim atenţi mai ales la dialogul dintre ele, « să fim deschişi studiului cultural comparativ, pentru a deplasa orizonturile noastre către amestecuri noi», «admiţând în acelaşi timp că suntem încă foarte departe de acest ultim orizont de la înălţimea căruia valoarea relativă a diferitelor culturi ar putea deveni evidentă»4 Soluţiile sunt de tip unificator în două feluri diferite: unul e «amestecul», care nu poate fi decât un produs intercultural, celălalt e o instanţă a treia, ideală, în numele căreia s-ar evita atât înglobarea omogenizantă, cât şi condescendenţa de tip etnocentric în numele căruia i se recunoaşte celuilalt calitatea de a fi egal pentru că e «ca şi tine» Dificultatea accederii la această instanţă (şi aş spune distanţă) ideală vine însă din imposibilitatea existenţei un loc de emitere a unei judecăţi de valoare şi a unui discurs asupra celuilalt într-o neutralitate oarecare Cu alte cuvinte, teoria multiculturalităţii ca şi «limbajul» în care ne propune să discutăm, în fond, problema raporturilor dintre identitate şi alteritate, în orice plan şi la orice nivel s-ar situa ea, sunt la rândul lor produse culturale De aici încolo tindem să ne pierdem într-o sofistică fără ieşire Ceea ce nu înseamnă că analiza acestui «limbaj» - cel al multiculturalismului -, ca şi a modelului formator pe care îl propune societăţii postmoderne, felul în care ele au devenit posibile, premisele istorice ce le-au făcut necesare, aşa cum a fost într-un anume moment istoric necesar şi eficient în planul strategiei politice şi culturale «limbajul» naţiunii, nu ar fi un obiect de studiu fascinant Nu e însă obiectivul meu aici, pentru că asta ar însemna să reexaminăm, printre altele, însăşi definirea termenului de cultură cu care operăm atunci când vorbim de multiculturalism, ştiut fiind că ariile operaţionale ale conceptelor de cultură şi civilizaţie, de pildă, nu se suprapun exact nici măcar în spaţiul european şi că ele s-au delimitat tot în funcţie de nişte contexte istorice specifice pe care Norbert Elias5 ne-a arătat, cred, convingător cum ar trebui să le analizăm pentru a fi fiabile Că un astfel de demers nu este superflu şi că de multe ori controversele se poartă în realitate pe conţinutul conceptelor şi nu pe problematica pusă în discuţie, ne-o demonstrează şi faptul că un istoric de talia lui Reinhart Koselleck consacră o mare parte a studiilor sale schimbărilor continue între limbă şi societate reflectate în schimbarea uzajelor aceluiaşi concept, practicând un fel de semantică istorică, menită să ne amintească necesitatea definirii codurilor ca o condiţie prealabilă a oricărui bun dialog 6 4 Charles Taylor, Multiculturalisme Difference et democraţie, Flammarion, Paris, 1994, p 98 4 Norbert Elias, La civilisation des mceurs, Calman-Levi, Paris, 1973 4 Reinhart Koselleck, L'experience de l'histoire, Gallimard, Seuil, 1997 521 Tipul de rezolvare pe care îl propune Taylor problemei pe care o analizează şi care are în centrul ei dialogul între culturi urmează îndeaproape, sub aspect teoretic, linia unui autor pe care îl citează şi din care se inspiră: filosoful J J Rousseau în spiritul unui raţionalism luminat, acesta criticase etnocentrismul pentru că deduce universalul din particular şi propunea o redefinire a universalului ca «orizontul de înţelegere între două particularisme»7 pe care, chiar dacă nu-l vom atinge niciodată, e necesar să-l postulăm pentru a face inteligibile particularele existente Accentul e pus de astă dată pe condiţiile de inteligibilitate ale dialogului cultural şi nu pe comparaţia valorică, dar, aşa cum subliniază Tzvetan Todorov8, principiul de ordin practic ce decurge logic de aici, ar fi acela al unui «umanism bine temperat» Aceasta ar însemna între altele, că «a revendica egalitatea în drepturi a tuturor fiinţelor umane nu înseamnă deloc să renunţi la orice ierarhie a valorilor, că a iubi autonomia şi libertatea indivizilor nu ne obligă să repudiem orice formă de solidaritate, că recunoaşterea unei morale publice nu antrenează inevitabil regresia la timpurile intoleranţei religioase şi a Inchiziţiei, după cum nici redescoperirea naturii nu înseamnă întoarcerea la timpul cavernelor»9 Practica istorică şi social-politică ne arată efectele pozitive ale rămânerii în limitele acestei bune temperanţe şi cred că interesant ar fi de ştiut, atunci când oamenii au reuşit chiar şi pe timp limitat să o cultive şi să o impună, ce anume i-a fost prielnic şi ce i s-a împotrivit, care sunt contextele favorizante şi care cele inhibante pentru afirmarea unei astfel de filosofii practice Aşa cum e prezentată de Taylor, problematica multiculturalismului, include discuţia asupra unei chestiuni ce constituie azi domeniul specific, revendicat de o ştiinţă aparte, antroplogia culturală Există un anume consens în a defini identitatea mai ales ca un raport cu ceilalţi «Identitatea nu este ceva ce se elaborează în izolare - spune şi Taylor - ci ceva ce se negociază prin dialogul, parţial exterior, parţial interior cu alţii »10 Din acest dialog face parte şi nevoia celuilalt de recunoaştere a sa ca diferit, ceea ce ţine, subliniază Taylor în acelaşi context, «nu de o simplă politeţe, ci de o nevoie umană vitală»; invers, doar raportându-ne la celălalt ne putem defini şi împlini în această perspectivă, problema multiculturalismului, 7 Cf Tzvetan Todorov, Nous et Ies autres La reflexion frangaise sur la Nous et Ies autres La reflexion frangaise sur la diversite humaine, Seuil, Paris, 1989, p 30 8 Ibid p 436 8 Ibid 10 Cf Taylor, op cit , p 52 pare a fi doar un aspect al problemei mai generale a felului în care e gândit în epoca noastră raportul cu alteritatea şi prin ea, cu diferenţa Etnologia şi apoi antropologia îşi dispută această problemă ca centrală pentru statutul lor de ştiinţe şi delimitarea unui domeniu de studiu specific De la Levi-Strauss, care definea etnologia ca «o disciplină al cărei scop prim, dacă nu singurul, e de a analiza şi interpreta diferenţele»11 şi până la Mondher Kilany, care vede în antroplogie un mod de abordare şi de mediere a distanţei culturale12, relaţia cu alteritatea este axul principal în funcţie de care e gândit cadrul epistemologic ce face posibil discursul antroplogiei culturale După opinia lui Kilani, spre deosebire de alte discursuri de tip ştiinţific, pentru acesta din urmă pare imperativ necesar ca el să fie nu doar un discurs care vorbeşte despre celălalt, ci şi vorbeşte cu celălalt, se adresează celuilalt Aşadar, în dauna unei perspective substanţialiste, se elaborează azi un discurs despre identitate ca proces, construcţie, negociere, care deplasează interesul dinspre conţinuturi spre frontiera în funcţie de care ele se delimitează Perspectiva dinamică e preferată celei statice, frontiera poate funcţiona în acelaşi timp ca zonă de separare, dar şi de articulare13 între grupuri, comunităţi Conform opiniei lui Kilani «travaliul antropologic implică prin definiţie comparaţii interculturale, în spaţiu şi în timp, între particularităţile şi semnificaţiile sociale diverse pe care antropologul le observă», fiind aici implicat «un sistem de reciprocităţi şi ecleraje mutuale între perspective şi puncte de vedere diferite»14 Privită astfel, permeabilizarea frontierei ar fi mai degrabă favorabilă sporirii spaţiilor de articulare şi deci benefică pentru dialogul intercultural; dimpotrivă, trasarea frontierei ca închidere prezervatoare a specificităţii spaţiului delimitat, circumscris, este generatoare de tensiuni şi defavorabilă schimbului cultural Kilani arată însă că, înainte de a fi o problemă de ordin ştiinţific, problema frontierei şi a definirii celuilalt e o problemă ideologică ce ţine de reprezentările Celuilalt15, ale diferitului şi implicit ale raporturilor cu acesta Studierea acestui aspect ne permite să diagnosticăm gradul în care o societate este sau nu pregătită, prin valorile 11 Levi-Strauss, Anthroplogie structurale, Pion, Paris, 1953, p 19 11 Cf Mondher Kilani, Introduction âl'anthropologie, Payot, Lausanne,1992, şi L'invention de l'autre Essai sur le discours anthropolgique, Payot, Lausanne, 1994 11 Frederik Barth, Theoriedel'ethnicite, PUF, Paris, 1995 11 Introduction âl'anthropologie, Payot, Lausanne, 1992, p 41 11 Mondher Kilani, L'invention de l'autre Essai sur le discours anthropolgique, Payot, Lausanne, 1994, p 15 11 522 523 pe care le cultivă, să facă sau nu din întâlnirea cu celălalt o întâlnire armonizatoare, mai degrabă decât să experimenteze potenţialul ei conflictual Nici o societate nu e perfect omogenă din punct de vedere cultural, cum nu e nicigdki cel social, şi, în realitate, ne confruntăm cu problematica alterităţii nu doar în spaţiile multicuiturale Aşa cum se vede de altfel şi din cartea lui Taylor, ea generează tensiuni specifice în interiorul oricărei societăţi în care principiul «totalizării omogenizante» nu e consecvent urmat Ieşită de abia un deceniu de sub efectele aplicării represive a unui astfel de principiu şi recuperând condiţiile minimale necesare exercitării unei vieţi democratice, România se află în plin proces de redescoperire a diferenţei, ceea ce în principiu înseamnă o percepere îmbogăţitoare a propriei identităţi şi un semn al înseşi democraţiei Descătuşarea bruscă a energiilor diferenţiatoare ţinute îndelung sub controlul ideologiei unice a fost însă mai degrabă motiv de spaime şi insecurizare pentru români Cauzele acestei trăiri negative a unei situaţii în principiu favorabile trebuie căutate în grava lezare a ideii de afirmare a unei identităţi specifice în primul rând la nivel individual şi apoi de grup Un individ înregimentat, învăţat ani la rând să nu aibă opţiuni altele decât cele care i se impun (limitate şi ele pe cât se putea), terorizat, înfricoşat, controlat, condiţionat până şi în aspectele cele mai intime ale vieţii sale, obligat mai mult să mimeze participarea la viaţă socială decât să participe realmente la ea, trăind deci într-un regim al dedublării şi obişnuit cu simularea, va avea fără îndoială dificultăţi în confruntarea cu problema definirii propriei identităţi în raport cu ceilalţi Regimul Ceauşescu a cultivat perspectivele negativizate ale alterităţii, resimţite de altfel ca un pericol sub orice chip s-ar arăta ea, întrucât punea în pericol «unitatea de nezdruncinat în jurul partidului» (unic, după cum se ştie) Orice ieşire din rând era percepută ca periculoasă şi trebuia rapid anihilată «Străinul» figura la loc de cinste printre personajele diabolizate, resimţit ca un martor incomod sau un element de perturbare a ordinii omogenizante Sistemul de educaţie favoriza şi el această proiecţie în Celălalt a răului posibil, criza de identitate fiind bine mascată de lozinci care proiectau în viitor idealuri vagi şi lipsite de substanţă Unitatea era principiul prioritar, orice abatere de la aceasta era tratată şi prezentată ca acţiune duşmănoasă şi omul era învăţat să o privească cu suspiciune Singurul specific admis era cel naţional, văzut însă ca o formă autarhică de autoreproducere a unei tradiţii în care schimbarea sau participarea multiculturală nu puteau fi decât o dăunătoare formă de impurificare Nu e surprinzător în acest context să constatăm suspiciunea cu care e privită orice încercare de a repune discuţia asupra identităţii în termenii unei diferenţieri care ar avea în vedere multitudinea de particularisme ieşite la iveală o dată cu eliberarea din chinga viziunii constrângător unificatoare Efectul e vizibil şi în proiectele de recuperare şi redefinire a identităţilor etnice vulnerate de politica naţional-comunistă, proiecte care se întemeiază în cele mai multe cazuri pe acelaşi principiu autarhic, conservator şi în cel mai bun caz prudent în raport cu alteritatea încurajarea redescoperirii acestei dimensiuni importante a identităţii individuale şi de grup, care este etnicitatea, prin eforturi instituţionale, dar şi tot felul de proiecte, inclusiv de cercetare, venite dinspre societatea civilă, se desfăşoară adesea sub forma unui activism cultural care nu se deosebeşte în mod esenţial de proiectele exclusiviste şi lipsite de exerciţiul sensibilizării faţă de diferenţă, ce caracterizau politica naţională în comunismul anilor '80 Din pricina premiselor mai sus conturate, am fost surprinsă să constat, într-o cercetare asupra memoriei generaţiilor celor mai vârstnice din Banat, diversitatea criteriilor în baza cărora oamenii care povestesc istoria vieţii lor îşi definesc identitatea, circumscriu spaţiile de apartenenţă şi dau consistenţă universului de valori, credinţe, norme, prin care retrospectiv învestesc cu sens întâmplările vieţii personale, ale comunităţilor cărora le aparţin şi ale istoriei traversate Spaţiul cultural bănăţean a încorporat ca urmare a istoriei sale specifice o importantă tradiţie multiculturală, privită azi de majoritatea celor din generaţia studiată ca o experienţă pozitivă şi îmbogăţitoare, în ciuda tăvălugului uniformizator al perioadei pe care tocmai o evocam mai sus 16 Aş încerca să trec în revistă, fără a avea răgazul să aprofundez fiecare caz în parte, câteva dintre argumentele cu care e susţinut acest discurs pozitivant al experienţei multicuiturale, deducând din ele valorile avansate şi privite ca ideale sau considerate favorabile unei bune trăiri împreună cu alteritatea culturală Trebuie să ţinem cont că ele derivă dintr-un discurs narativ, deci au de a face şi cu o anume retorică a povestirii, aliniată nu doar ascultătorului pe care cel care şi-a povestit viaţa l-a avut în faţă, ci şi unuia întrevăzut dincolo de acesta, un fel de instanţă a treia, un observator presupus neutru De aceea o povestire se şi organizează adesea ca o demonstraţie şi are o puternică armătură argumentativă, persuasivă şi avansează opinii chiar şi când are aerul că nu face altceva decât să povestească Prin această paranteză, vreau doar să semnalez că sunt conştientă de faptul că analizez un discurs şi nu neapărat o realitate experimentată de toţi ca atare, doar pentru că au trăit în acelaşi spaţiu regional îmi propun o analiză doar a acelui discurs care evaluează 16 O explicaţie ar putea fi rolul important pe care au continuat să-l aibă, ca factori de prezervare a identităţii, memoria şi cultura familială în menţinerea unor mentalităţi şi reproducerea lor prin educaţie 524 525 experienţa multiculturală ca una reuşită, ceea ce înseamnă că el nu poate fi absolutizat şi nici analizat ca o trăsătură specific regională, ci ca una care descrie şi recomandă un anume tip de conduită, derivată dintr-o experienţă împărtăşită în comun de cei care ţin acest dicurs Voi încerca să arăt care sunt criteriile şi orizontul de valori în numele cărora e ea apreciată astfel şi învestită retrospectiv Aş vorbi aşadar de ceea ce am putea numi «experimentul bănăţean» al existenţei multiculturale Cei din generaţia cea mai vârstnică (născuţi în primul sfert al secolului care se încheie), care au fost grupul ţintă al cercetării17 numesc această experienţă «trăitul printre naţionalităţi» Voi fi obligată să rezum, deşi pentru fiecare aspect în parte s-ar putea da citate abundente şi uneori savuroase prin ineditul formulării şi ascuţimea observaţiei Condensând deci, s-ar putea spune că acest trăit e considerat un factor favorizam al unei mai bune gospodăriri şi o sursă de progres, pentru că permite împrumutul, schimbul, având ca fundament contactul direct în viaţa de zi cu zi, dar şi stimulează competiţia şi prin aceasta, energia, creativitatea şi puterea de mobilizare Se învaţă de la altul «furând cu privirea» sau în cadrul unui proiect de educaţie mai vast care include prefigurarea unui model de «mai bine» posibil, menit să deplaseze exigenţele mereu mai sus Fără ca să fie exclusivist, acest model e încarnat, cel puţin pentru românul, dar de pildă şi pentru sârbul bănăţean, în special de către şvab sau neamţ cum i se mai spune (fără nici o nuanţă peiorativă, ba, chiar, mai degrabă, cu o resemnată invidie) Atunci când vorbeşte despre el însuşi în termeni superlativi, bănăţeanul nu face decât să aplice imaginii de sine limbajul în care vorbeşte despre germanul cu care a convieţuit Alteritatea e gândită astfel ca o componentă ierarhic superioară şi idealizatoare în termeni căreia e cântărită identitatea proprie Exerciţiul perceperii diferenţei nu pare a fi posibil în afara ordonării ierarhizatoare şi lucrurile se repetă întocmai la alte etnii studiate, cum ar fi cea a romilor care operează cu acelaşi sistem, multiplicând încă şi mai mult figurile diferenţei în interiorul categoriei lor etnice, percepute de ceilalţi, din exterior, mai degrabă ca omogenă Fiind un discurs memorial ce presupune o căutare a identităţii şi deci o puternică învestire cu semnificaţie a celor relatate, povestea vieţii pare a funcţiona ca un bun developator al nevoii de clasificare, ordonare şi ierarhizare presupuse de orice discurs care situează în centrul său problema sensului Cu alte cuvinte reconstruirea memorială se desfăşoară într-un 17 E vorba de o cercetare personală, derulată între 1991 şi 1997 şi de o alta realizată între 1997 şi 1999 împreună cu Grupul de antropologie şi istorie orală din cadrul Fundaţiei «A treia Europă» orizont valoric ce presupune comparaţia şi configurarea unor solidarităţi în câmpul acesteia Astfel stereotipului superlativ, la modul relativ, al germanului, i se asociază cel al bunului colonizator Din nou, printr-un efect de translare şi ecleraj reciproc (specific discursului identitar)18, bănăţeanul şi-I atribuie sieşi, în situaţii care evocă o similitudine cu cea a sosirii nemţilor în Banat în condiţiile colonizării acestora de către Măria Tereza Deportat în 1951 în Bărăgan, de pildă - loc prezentat la fel de pustiu şi neprimitor ca Banatul în care sosea în secolul al XVIII-lea şvabul - bănăţeanul, indiferent de naţionalitate, evaluează retrospectiv experienţa traumatizantă pe care a trăit-o, în termeni asemănători cu cei în care germanul relatează experienţa încă mai îndepărtată a colonizării Şi unii şi ceilalţi se prezintă ca unii-care au transformat locul pustiu într-unui înfloritor, printr-un efort de «îmblânzire» a naturii sălbatice şi de câştigare a aprecierii autohtonilor Imaginea bunului colonizator nu e decât o variantă ospitalieră a străinului, în oglinda căreia bănăţeanul se vede pe sine în formă superlativă şi de pe poziţiile căreia îi evaluează pe ceilalţi, îşi circumscrie deci o identitate Trebuie însă să citim acest discurs identitar în contextul în care e elaborat, deci cel al odiseei tragice a deportării El e construit ca un discurs replică la cel care îi defineşte pe deportaţi drept culpabili, demni de dispreţ (deci ca deportabili), astfel încât aparenta lui trufie trebuie citită polemic 19 Puterea modelului şi încrederea în virtuţile lui formatoare, ca şi în valenţele pozitive ale învăţării este o altă idee ce stă la baza evaluării 18 Francois Hartog, Le miroir d'Hârodote, Essai sur la representation de l'autre, Gallimard, Paris, 1992 19 în cazul deportaţilor, e interesant să observăm că acest cadru funcţionează ca o imagine - suport a unui discurs reparator al traumei suferite, inclusiv la nivel identitar în locul imaginii de culpabili şi deci de marginali excluşi, pe care o proiectează înspre ei situaţia de deportabili - şi asta în condiţiile pierderii unui statut valorizant de ţărani mijlocaşi, aflaţi în fruntea satului -, povestitorii de azi n fruntea satului -, povestitorii de azi propun un discurs recuperator al demnităţii pierdute, o cerere de recunoaştere a tere a calităţilor lor, adică a identităţii, rezistente la cele mai dure împrejurări Ideea că Bărăganul, părăsit în 1956, după cinci ani de domiciliu obligatoriu al familiilor de bănăţeni de diferite naţionalităţi deportate acolo, arăta ca «un fel de Banat» serveşte drept suport pentru a avansa o astfel de cerere şi a dezvolta un discurs identitar de reacţie Felul în care e privită şi cum se reacţionează, desigur după o jumătate tate de secol, la trauma care a provocat o punere în cauză a respectului de sine e una de tip ofensiv, ceea ce arată că rana e încă vie, chiar dacă discursul încearcă să o repună în termeni suportabili De unde se vede că discursul poate prelua anumite încărcături reparatorii, nefuncţionale altfel, printr-un efort de raţionalizare şi reutilizare a unor matrice simbolice accesibile din repertoriile memoriei culturale, reutilizare a unor matrice simbolice accesibile din repertoriile memoriei culturale, menite să rezolve lucrurile în planul interpretării faptelor traumatizante 527 526 pozitive a experienţei multiculturale în discursul retrospectiv al celor intervievaţi O componentă importantă a educaţiei, la fel de importantă ca a avea o meserie, este învăţarea limbilor străine şi în primul rând a celor care sunt necesare convieţuirii Chiar dacă uneori cunoaşterea limbii celorlalţi s-a făcut în condiţii de opresiune, retrospectiv faptul de a şti o limbă în plus e un lucru valorizat şi valorizant Cei veniţi din alte părţi se miră - refatează povestirile - că bănăţenii români vorbesc cu consătenii lor în germană, maghiară sau sârbă, după cum ţin deopotrivă Pastele ortodox şi pe cel catolic, participă la rugă, dar şi la chirvaiul nemţesc sau la balul strugurilor maghiar şi joacă la nuntă alături de ardeleana sau dansul de doi din Banat, ceardaş sau vals, polcă şi tango Toate aceste aspecte ale trăitului împreună care generează diverse forme de interculturalitate (şi mai vizibile încă la nivelul identităţii culinare, sau al practicilor legate de cultura familială, inclusiv cele memoriale) sunt frecvent şi insistent subliniate ca un motiv de mândrie în acelaşi spirit, călătoria la târg, în satul vecin sau în locuri mai depărtate, la oraş, în cel din apropiere sau la Budapesta, Viena, Hamburg, e considerată o altă cale de a spori orizontul de cunoaştere şi înţelegere a lumii şi a diferenţei Pentru unii, mai înstăriţi şi aparţinând claselor mai ridicate ea e programatică, parte obligatorie din proiectul de educaţie «Afi un om umblat» ca şi «a fi un om cu şcoală» ţine oricum de o identitate demnă de stimă Dacă am subsuma toate acestea în funcţie de ce e considerat prielnic şi ce nu existenţei multiculturale, accentul c pus pe deschidere mai degrabă decât pe închidere, pe mobilitate şi nu pe încremenire între frontiere autarhice, pe manevrarea unor coduri plurale, fără ca asta să lezeze sentimentul identităţii «Permeabilizarea» frontierei e privită retrospectiv ca o sursă de progres solidar al comunităţilor, dincolo de diferenţele de ordin etnic sau social Ceea ce nu exclude simţul ierarhiei şi respectul ei, aprecierea celor care ştiu care şi unde le e locul Există însă, suntem lăsaţi să înţelegem, indiferent de ierarhii şi frontiere, zone importante ale vieţii de zi cu zi în care întâlnirile sunt nu doar posibile, ci şi profitabile pentru toate părţile implicate Nostalgia după o astfel de lume se traduce în aspiraţia extrem valorizată de a trăi cu toţii «ca o mare familie» (deci cadrul rămâne unul de tip organicist, reflex al modelului naţional) Aşa trăiau oamenii din Banat altădată Unii afirmă că până a nu veni comunismul trăiau în armonie deplină, abia acesta a adus cu el ura şi vrajba, alţii dimpotrivă, apreciază că înainte oamenii nici nu se prea gândeau ce sunt, români, maghiari, sârbi, nemţi sau altceva şi că abia comunismul i-a făcut conştienţi de ce îi diferenţia, prin politica aplicată minorităţilor şi treptata 528 sporire a naţionalismului şovin Dirijismul în chestiunea aceasta e resimţit ca un artificiu neprielnic Indiferent de cum sunt însă evaluate din acest punct de vedere diferitele perioade ale istoriei locale sau naţionale, ceea ce precumpăneşte e definirea unui orizont ideal de armonizare socială şi culturală, în care diferenţa, clar percepută, e privită nu ca un factor perturbator, ci integrator, aflat în câmpul liberei alegeri a fiecăruia Acest orizont e de obicei plasat de generaţia cea mai vârstnică - în conformitate cu tendinţa generală observată de analişti, spre un optimism memorial retrospectiv - în trecut şi comparat cu prezentul, care a pierdut ceva din acea identitate valorizantă Ce e respins în acest prezent e haosul, lipsa de respect pentru lege, indivualismul exacerbat, deci exact acele principii care încalcă aspiraţia spre armonie şi solidaritate comunitară Identitatea regională «bănăţeană» e un construct idealizant şi într-un anume fel echivalentul simbolic al acelei lumi pierdute, în care fermentul intercultural era o componentă fundamentală Fundamentală pentru că a rezultat dintr-o experienţă concretă, dintr-un contact direct, transformat într-o lecţie de viaţă învăţată de bunăvoie sau de nevoie şi uneori în ciuda discursului sau discursurilor elitelor Harta etnică a Banatului de azi arată foarte diferit de cea care a generat modelele şi comportamentele mai sus evocate, elaborate într-o lungă perioadă de timp şi vehiculate aşa cum am arătat de un discurs retrospectiv E de văzut deci dacă acesta este şi unul prospectiv, dacă pentru generaţiile mai noi acel orizont ideal de care vorbeam mai include sau nu aspectul intercultural Redeşteptarea conştiinţei unei specificităţi regionale de tipul celei examinate aici trebuie citită fără suspiciuni Ea ţine de o căutare de identitate potrivită cu vremurile în care se vorbeşte atât de mult de integrare europeană, de un model european Sunt sigură că «bănăţeanul» îl visează şi proiectează după chipul portretului ideal pe care şi-l face sieşi, zicându-şi că el a găsit, în spiritul unui anume pragmatism ce-i caracterizează gândirea, soluţia de echilibru, cu un ceas mai devreme El crede că a exersat deja o situaţie ce i se propune pentru viitor, tocmai datorită faptului că a trăit într-un context multicultural care l-a sensibilizat la diferenţe şi al cărui produs crede că este Universul valoric presupus de acest elaborat, proiecţiile simbolice în care acesta se învesteşte devine pe lungă durată un reper existenţial cu rol de model formator şi acest lucru este extrem de important, pentru că treptat vindecă de trufie (care duce la exerciţiul autoritar orb) ca şi de umilinţă (care naşte frustrări nevindecabile), sursele îndeobşte ale neînţelegerii Sâmburele utopic prezent în acest proiect-aspiraţie nu face decât să filtreze şi să remodeleze memoria colectivă, să o actualizeze într-un câmp 529 de reprezentări specifice şi un cadru de simbolicitate în care acestea se înscriu20 Discursul identitar aşa cum se vede din cele de mai sus funcţionează ca un releu între trecutul salvat, aspiraţiile prezentului şi ale viitorului, deci ca o căutare Dacărepoca ce se deschide în faţa noastră va avea ca model multiculturalitatea şi va reuşi să facă din ea o idee-imagine a lumii postmodere, aceasta va favoriza şi va fi la rândul lui favorizantă, pentru cei care în bagajul lor cultural au şi ştiinţa trăitului îmbogăţitor printre ceilalţi, care nu se tem de amestec şi nu îl'văd impurificator, pentru cei care reţin din utopia Turnului Babei, construitul împreună şi nu încâlceala limbilor DANIEL BARBU-Monoculturalismul şi politica autenticităţii Orice societate politică funcţională poate exista numai în măsura în care membrii ei au căzut în prealabil de acord asupra unor răspunsuri comune pe care trebuie să le primească cel puţin trei întrebări ierarhic dispuse1: mai întâi «cine suntem?», în ce fel ne înţelegem identitatea, cum ne recunoaştem reciproc cetăţenia şi până unde împingem graniţele sociale şi culturale ale statului naţiune; apoi «ce ne leagă?», după ce lege fundamentală este organizată viaţa noastră comună, care sunt regulile şi procedurile de tip constituţional ale funcţionării societăţii; şi, în sfârşit, pe ultimul nivel de decizie, «cine, ce, când şi cum primeşte?», după o celebră definiţie din 1936 a politicii2, adică în ce mod şi în profitul cui se distribuie resursele politice şi economice disponibile Cum răspund românii la prima dintre aceste întrebări constitutive ale sistemelor politice funcţionale? Ce se consideră a fi românii din punct de vedere al identităţii lor colective? Cumva membri ai unei societăţi politice, cetăţeni pentru care sentimentul apartenenţei este sinonim cu voinţa de a trăi împreună potrivit echităţii, egalităţii de statut juridic şi libertăţii? lată un posibil răspuns oferit de un text manuscris anonim din deceniul trei al secolului al XlX-lea: «Acel loc unde se află petrecând soţietate de mulţi oameni să zice patrie, după numele părinţilor, moşilor Şi strămoşilor, ce şi aceia au petrecut acolo, vieţuind în soţietate Nu se cheamă dar pământul patrie, ci petrecerea cea politicească, adecă soţietatea celor ce 20 Bronislaw Baczko, op cit , p 220 530 1 E g Claus Offe, Varieties of Transition The East German and East European Experience, The MIT Press, Cambridge, Mass , 1997, pp 32-33 1 Harold D Lassweli, Politics Who Gets What, When, How, Peter Smith, New York, 1950 531 lăcuiesc împreună, întrebuinţaţi şi împărtăşiţi unul de către altul, care întrebuinţare leagă dragostea, interesurile şi folosurile obştii, arătând pă acea adunare că este un trup întocmit de mădulări nu putem zice că Ţara Românească este patria noastră, de vreme ce nici am avut nici avem într-înaa soţietate împărtăşită şi întrebuinţată între noi »3 Cu alte cuvinte, «patria» nu este definită prin ocuparea mai mult sau mai puţin uniformă a unui terioriu delimitat, ci prin «petrecerea cea politicească», prin experienţa convieţuirii, a datoriilor şi a utilităţii comune «Societatea împărtăşită şi întrebuinţată între noi» este un fapt al experienţei personale şi colective, un construit, un produs politie şi nu un dat natural Prin urmare, nu teritoriul, ci binele comun recunoscut în «dragostea, interesurile şi folosurile obştii» este cel care îi dă substanţă şi o ţine legată Dintr-o asemenea perspectivă, potrivit autorului anonim, românii nu alcătuiau încă, în secolul al XlX-lea, o societate politică, ci, mai degrabă, o populaţie ce ocupa un anumit teritoriu geografic şi era încadrată de aceeaşi unitate de dominaţie Mai păstrează oare vreo valoare explicativă remarca autorului anonim după scurgerea a aproape două secole? Textul rămâne fără posteritate, dacă exceptăm gândirea singulară a lui Nicolae Bălcescu Pentru scriitorul liberal, naţia nu este, în ultimă instanţă, o materie biologică şi lingvistică: naţia trebuie creată şi, cu acest titlu, ea este inseparabilă de cetăţenie, neputând fi gândită decât ca «o naţie de fraţi, de cetăţeni liberi»4 în acelaşi timp, naţia este şi o noţiune descriptivă cu vocaţie democratică, căci naţia nu se identifică cu elitele, ci mai degrabă cu «poporul», cu «mulţimea»5 Perspectiva civic-democratică asupra naţiunii elaborată de Bălcescu va rămâne însă izolată în contextul intelectual şi politic românesc Regula comună de interpretare a conceptului de naţiune (cu formele sale alternative naţie, naţion), înregistrat pentru prima oară în limba română în 1799, într-un text al autorului bănăţean Paul lorgovici6, va fi dată de tipul de patriotism cu care polemizează atât autorul anonim, cât şi Nicolae Bălcescu Termenul este utilizat - în Lexiconul de la Buda, la Gheorghe Şincai, Samuil Micu, Dimitrie Ţichindeal ori Ion Budai-Deleanu -ca un sinonim pentru neam, având rostul de a descrie comunitatea de limbă, sânge, obiceiuri şi credinţe a românilor Această accepţiune, curentă la scriitorii Şcolii Ardelene, va impune norma semantică pentru secolele al XlX-lea7 şi al XX-lea în ordine cronologică, ultimul răspuns - nu numai definitiv, dar şi oficial - la întrebarea «cine suntem» este cel dat de Constituţia din 1991, în care refuzul de a afirma precedenţa legăturii politice dintre cetăţeni în raport cu ficţiunea juridică care este statul şi-a găsit o expresie formalizată şi încărcată de consecinţe Textul nici măcar nu ia în calcul posibilitatea de a defini comunitatea cetăţenilor liberi şi egali, republica, drept subiect politic al noii legi fundamentale 8 Exemplele şi analogiile erau totuşi numeroase şi accesibile Aşa, de pildă, Constituţia celei de-a V-a Republici franceze, folosită pe alocuri ca model de redactorii textului constituţional românesc, este emisă în numele naţiunii Preambulele constituţiilor Irlandei (1937) şi Germaniei (1949) arată şi ele că popoarele sunt cele care adoptă, promulgă şi îşi dau legi fundamentale prin care instituie respectivele state Constituţiile Italiei (1947) şi Portugaliei (1949) încep la rândul lor prin a aşeza republica, comunitatea politică, la temelia statului Formula fondatoare We the people, întâlnită pentru prima oară în Constituţia americană, se regăseşte şi în Constituţia poloneză din 1997: în preambul, poporul polonez îşi manifestă voinţa de a trăi împreună sub autoritatea unei legi fundamentale, în articolul 1 comunitatea cetăţenilor este definită ca republică, iar în articolul 2 republica îşi organizează statul Judecată dintr-o asemenea perspectivă constituţională, România nu poate fi astăzi descrisă drept o republică în sens aristotelic ori kantian, nu poate fi socotită o comunitate de oameni liberi organizată după regula interesului general şi a dreptăţii, ci doar un stat cu formă de guvernământ republicană (Constituţia României, articolul 1, aliniatul 2) Subiectul politic al legii fundamentale din 1991 este, fără nici un dubiu, statul (articolul 1, aliniatul 1), un stat dotat cu teritoriu, frontiere, cetăţeni, drapel, zi şi imn naţionale, limbă oficială, capitală, formă de guvernământ şi autorităţi publice Cu alte cuvinte, statul român nu apare ca produs juridic al voinţei suverane a cetăţenilor României, constituiţi în republică, de a trăi unii cu ceilalţi potrivit aceloraşi legi şi în vederea realizării binelui comun Dimpotrivă, statul român se prezintă ca o formă de protecţie juridică a poporului român, ca un stat ce-şi produce cetăţenii pe cale pozitivă, un stat care, prin acordarea de drepturi şi prin impunerea de obligaţii, 3 Citat de Paul Cornea, Originile romantismului românesc: Spiritul public, mişcarea ideilor şi literatura între 1780-1840, Minerva, Bucureşti, 1972, p 208 3 Nicolae Bălcescu, Mersul revoluţiei în istoria românilor, în Opere, ed Gh Zâne, I/2, Bucureşti, 1940, p 107 3 Ibid , Manualul bunului român, în Opere alese, I, Bucureşti, 1960, p 328 3 Klaus Bochmann, Der politisch-soziale Wortschatz des Rumănischen von 1821 bis 1850, Berlin, 1979, p 36 532 7 Cf Vlad Georgescu, Istoria ideilor politice româneşti (1369-1878), Miinchen, 1987, pp 323-327 7 Pentru tradiţia politico-juridică a gândirii republicane, ce numără printre reprezentanţii ei clasici pe Aristotel, Bodin, Rousseau ori Kant, cf Blandine Kriegel, La philosophie de la Republique, Pion, Paris, 1998 533 transformă o etnie majoritară şi dominantă într-o naţiune monoculturală şi titulară exclusivă a dreptului public Textul constituţional din 1991 este o dovadă de netăgăduit a faptului că răsturnarea regimului totalitar în România nu a avut ca principal beneficiar cetăţeanul, adică diversitatea întrupărilor unei pluralităţi de culturi politice egal recunoscute şi nu a fost însoţită de o punere categorică în discuţie a structurii, funcţiei şi menirii statului în primul rând pentru că noile practici şi obiective ale guvernării nu au luat nici forma unei rupturi radicale cu trecutul şi nici nu au inaugurat o nouă politică de recunoaştere identitară şi culturală Totalitarismul nu numai că nu a luat cu el statul, dar căderea sa nici măcar nu a izbutit să frângă' legătura dintre acesta şi naţiune Eşecul final al totalitarismului ar fi trebuit să însemne, deopotrivă, şi eşecul regimului care l-a precedat şi ale cărui slăbiciuni explică în bună măsură succesul pe termen lung al comunismului Acesta nu a întrerupt, ci a continuat o anumită logică istorică a statului-naţiune Situaţia s-ar putea compara oarecum cu cea a supravieţuirii Imperiului bizantin prin structurile Statului otoman Teologia politică se poate schimba spectaculos, elitele politice pot fi înlocuite integral fără ca mecanica statală şi metoda de guvernare să se modifice cu adevărat O astfel de translaţie politică ce nu a afectat în profunzime statul pare să se fi petrecut nu numai în 1945-1948, dar şi în 1989-1991 S-ar cuveni atunci ca sarcina majoră a tranziţiei să fie aceea de a da statului o legitimitate cu totul diferită de cea pe care s-a bizuit din 1859 şi până în 1989 Dezbrăcat de pretenţiile sale ideologice, totalitarismul nu a fost, în fond, decât expresia cea mai completă a subiectului politic modern: statul-naţiune Statul instituit de Constituţia din 1991 se situează şi el în prelungirea istoriei tipic moderne a statului-naţiune, singura formă «autentică» de comunitate pe care românilor Ie-a fost dat să o cunoască într-adevăr, o societate de cele mai multe ori incapabilă de un minim efort de solidaritate umană şi politică, cum este cea românească, se federalizează spontan în jurul ideii naţionale, îşi regăseşte imediat coerenţa pe terenul unei identităţi organice şi arhaice O societate care nu se arată în stare să sprijine un proiect raţional de viitor este dispusă totuşi să se mobilizeze la prima chemare atunci când identitatea sa naţională pare ameninţată O societate care nu este dispusă să cadă de acord, în ordinea politică şi socială, asupra unor principii şi valori comune, se regăseşte într-o unanimitate aproape deplină atunci când miturile naţiunii sunt invocate O societate în care totul este pus la îndoială şi supus deriziunii, consideră «interesele naţionale» ca fiind indiscutabile şi mai presus de orice examinare critică Naţiunea este singurul proiect colectiv capabil să se recomande sub specia autenticităţii iară să presupună o raportare personală la valori Acestea sunt gata făcute, au o capacitate de circulaţie sigură, nimeni nu trebuie convins în particular de validitatea lor în plus, şi dincolo de securitatea oferită de sentimentul de apartenenţă, naţionalismul oferă o identitate individuală a cărei sursă este situată în afara subiectului Subiectul poate să spună Eu fără să se gândească la Sine, fără să dea el însuşi un sens subiectivităţii sale, iar identitatea sa este imediat recunoscută de toţi ceilalţi membri ai comunităţii Subiectul reproduce un sens fără să fie nevoit să se producă el însuşi în actul de elaborare a propriului sens Naţionalismul este singura cale prin care nevoia de recunoaştere este satisfăcută fără o prealabilă realizare a unei autonomii a subiectului, este o modalitate «autentică» de a concilia recunoaşterea de sine cu excluderea celorlalţi 9 Politica autenticităţii româneşti este tradusă de expresiile «a fi în rândul lumii» şi «a face lucrurile ca lumea» Este vorba despre o «lume» în care diferenţierea şi pluralismul constituie fenomene suspecte, anormale, profund neromâneşti, o «lume» caracterizată de o puternică uniformitate statistică a comportamentelor şi referinţelor la valori Cu acest titlu, naţionalismul se manifestă ca o lipsă a ambiţiei de a realiza în afara statului legătura socială elementară ce poate fi descrisă în termeni de recunoaştere a diferenţei şi de solidaritate civică Localităţile României, după o sută cincizeci de ani de modernitate, nu formează încă comunităţi rurale sau urbane, ci doar aşezări rurale sau urbane Ele sunt simple areale geografice şi demografice şi nu spaţii publice întemeiate pe recunoaşterea şi respectul diferenţelor culturale, pe regula solidarităţii civice şi pe principiul binelui comun Singurul lucru pe care îl au în comuri cei mai mulţi dintre locuitorii acestor aşezări este etnia Din această perspectivă, se poate spune că ei alcătuiesc o naţiune Lipsesc însă toate celelalte atribute constitutive ale naţiunii moderne 10 Nu există nici măcar semne evidente că naţiunea politică ar fi pe cale de a se naşte în România Căci, pentru români, dreptul public al statului nu a fost şi nu este un nume dat modului în care se organizează şi funcţionează puterea în sânul 9 Cf , pentru o analiză a raportului dintre statul liberal şi afirmarea identităţilor culturale, Charles Taylor, Multiculturalism and «the Politics of the Politics of Recognition», Princeton University Press, Princeton, N J , 1992 10 Prezentarea cea mai precisă şi nuanţată a acestor trăsături la Dominique Schnapper, La communaute des citoyens Sur l'idee moderne de nation, Gallimard, Paris, 1994 534 535 unei comunităţi politice Dimpotrivă, statul rămâne idealul mesianic, unitar şi indivizibil al unei comunităţi naţionale Cu o scurtă întrerupere între 1948 şi 1965, statul a fost, în epoca modernă şi contemporană, un bun naţional, considerat ca atare de imensa majoritate a românilor, indiferent de orientarea politică a celor care l-au întrupat într-un moment sau altul Statul român nu pare să fi fost niciodată cu adevărat un obiect de dispută politică, nu pare să fi purtat vreodată stigmatele unor alegeri partizane în tradiţia politică occidentală, statul reprezintă principalul instrument de integrare socială Procesul de omogenizare a societăţilor europene prin intermediul organizării lor statale a urmat, pe durată lungă şi într-o ordine mai degrabă logică decât cronologică, patru etape succesive: statul-naţiune, statul de drept, statul democratic şi statul bunăstării 11 O dată consolidate, în pragul epocii moderne, naţiunile Europei apusene au asigurat pentru membrii lor un regim de garantare a libertăţilor civile privitoare la statutul persoanei şi al proprietăţii; prin extinderea treptată a dreptului de vot, aceste libertăţi publice s-au transformat în drepturi politice democratice; numai după ce toate aceste etape au fost parcurse, drepturile şi libertăţile civile şi politice au dat naştere unui regim de solidaritate socială, întemeiat pe exigenţele justiţiei distributive în România, totalitarismul s-a exprimat prin intermediul unui tip de stat care parcursese destul de imperfect primele trei etape ale organizării sale politice Formată abia în 1918, supusă ulterior unor decupări şi reformulări, naţiunea politică a fost preluată de comunism cu un statut precar Statul de drept beneficia şi el de o istorie nu numai scurtă, dar şi peiorativă: «a aplica Constituţia» era, în cultura politică românească, doar un alt fel de a numi violenţa ilegitimă a agenţilor statului Cât despre democraţia reprezentativă, este suficient să amintim, dincolo de toate imperfecţiunile ei, că ea nu a fost extinsă asupra electoratului feminin decât în 1946 12 în ceea ce îl priveşte, totalitarismul nu şi-a propus, în mod permanent şi sistematic, decât realizarea statului social şi, numai în ultimele două decenii, a ţintit obiective de tip naţional Statul de drept şi statul democratic au rămas nerealizate Persoanele, bunurile, drepturile politice ale cetăţenilor au pierdut aproape complet puţinele garanţii reale pe care le dobândiseră înainte de preluarea puterii de către comunişti 11 Claus Offe, Modernity and the State East, West, The MIT Press, Cambridge, Mass , 1996, pp 230-232 11 Evaluarea caracterului democratic al reprezentării politice în România precomunistă la Matei Dogan, Analiza statistică a «democraţieiparlamentare» din România, Bucureşti, 1946 Sarcina statului de tranziţie este, pentru toate aceste motive, una extrem de redutabilă Pe de-o parte, el trebuie să se reafirme ca stat al unei naţiuni politice integrate şi să se manifeste, pentru prima oară, deopotrivă sub forma statului de drept şi a statului democratic Statul de drept este interpretat, de cele mai multe ori, ca fiind singura formă de guvernare care nu revendică, decât în mod cu totul întâmplător, o identitate istorică şi o vocaţie culturală specifică Fabricat în principiu dintr-o singură materie primă, Raţiunea, statul de drept se recomandă ca un produs juridico-politic cu valoare de întrebuinţare universală, învestit cu misiunea de a se substitui pretutindeni regimurilor politice înrădăcinate într-o experienţă istorică particulară într-adevăr, în măsura în care statul de drept duce în chip necesar la apariţia unui spaţiu politic autonom, cu un înalt grad de raţionalitate, el nu se poate impune decât prin introducerea unei diferenţe radicale între acest spaţiu public şi cel ocupat de societatea civilă, teritoriu în care se admite până la un punct coexistenţa liberă a intereselor private, culturilor alternative şi identităţilor comunitare Astfel definit, statul de drept este expresia juridică a liberalismului politic, cu întreita condiţia ca rolul Legii să fie acela de a marca cu precizie frontiera dintre domeniul statului şi cel al societăţii civile, de a da acesteia din urmă posibilitatea să controleze legalitatea actelor puterii şi de a interzice accesul acestora în universul privat al cetăţenilor în raport cu un astfel de stat, un particular sau o asociere voluntară între particulari se constituie ca subiect de drept numai în calitate de persoană (fizică sau morală) în sens oarecum etimologic, adică de «mască» ce-i îngăduie individului să-şi păstreze anonimatul, să nu-şi dezvăluie pe de-a-ntregul voinţa, să-şi rezerve pentru sine subiectivitatea De aceea, în statul de drept, drepturile fundamentale ale omului sunt instituţionalizate mai puţin cu scopul de a fi protejate, cât pentru a aminti mereu guvernanţilor că ele sunt o substanţă ce preezistă statului, că sunt sursa materială a existenţei juridice a acestuia Dreptul şi puterea îşi desfac reciproc nodul cu care fuseseră legate laolaltă de monarhiile Vechiului Regim, avantajul fiind de ambele părţi: dreptul devine limită a puterii, iar puterea îşi afirmă legitimitatea prin respectul dreptului 13 Această definiţie nu poate fi înţeleasă decât din perspectiva unei concepţii jusnaturaliste şi «nominaliste», ca aceea care, de la Hobbes la Kelsen, s-a obişnuit să-şi reprezinte statul sub trăsăturile unei uniuni libere şi consensualiste între indivizi ce cad de acord între ei să se supună unei puteri (Staatsgewalt) ale cărei acte rămân imputabile atât în virtutea pactului social care i-a dat naştere, cât şi datorită subzistenţei în orice 13 Cf Claude Lefort, L'invention democratique, Fayard, Paris, 1981, p 64 536 537 instanţă suverană a statului a unei capacităţi juridice naturale, care nu se confundă cu cea politică 14 Cu alte cuvinte, statul nu trebuie separat de agenţii şi magistraţii săi, orice act de stat fiind, fundamental, actul unor oameni concreţi, nu al unui subiect imaginar numit «Stat», care s-ar afla undeva în spatele lor şi care i-ar scuti de orice fel de responsabilitate directă Altfel, dreptul public al statului n-ar mai fi decât un «drept de impostură»15, o modalitate juridică prin care guvernanţii ar atribui unei ficţiuni paternitatea propriilor lor acţiuni polititice Teoria statului de drept «autentic» (Rechtsstaaf) nu presupune numai o subordonare abstractă a puterii executive faţă de un legislativ ţinut să reprezinte ansamblul cetăţenilor, ci, mai mult decât atât, preconizează un control exercitat de cetăţeni asupra voinţei corpului reprezentativ Sau, altfel formulat, statul de drept ar fi forma prin care cetăţenii se pot bucura nestingheriţi de plenitudinea dreptului lor natural 16 Nu toţi filosofii şi juriştii au crezut însă într-o asemenea imagine Unii dintre ei, de la Hegel la Schmitt, au gândit statul într-o cheie istoricistă şi «realistă», ca pe o instituţie dotată cu o existenţă obiectivă şi independentă de indivizii asupra cărora îşi exercită autoritatea în virtutea unei suveranităţi impersonale, ce nu-i este nici atribuită prin consensul cetăţenilor şi nici imputabilă de către particulari, puterea de stat exercită monopolul absolut al producţiei juridice, anulând, prin dreptul pur formal pe care-l creează şi îl aplică, toate drepturile subiective ale persoanei Statul de drept se identifică astfel cu Legea, cu formalismul normei de drept scris, cu ordinea de drept pozitiv Statul este cel care, prin capacitatea sa suverană şi indivizibilă de legiferare, conferă şi retrage drepturi indivizilor şi îi transformă în cetăţeni prin intermediul şi în limitele dreptului său public Pentru juspozitivismul legalist modern, într-un asemenea stat nu există drepturi care să preceadă - cronologic şi ontologic - statul, singurul drept posibil fiind dreptul pus şi spus de stat Statul este de drept pentru că se manifestă drept unicul autor şi interpret al dreptului, pentru că numai el poate pune şi spune dreptul Se vede bine că, dacă în prima definiţie statul este o construcţie transparentă pentru raţiune, iar dreptul ancorat într-o pozitivitate ontologică şi într-un anumit voluntarism politic, potrivit celei de-a doua definiţii, statul apare ca o totalitate ireductibilă la suma aritmetică a legilor 14 E g Thomas Hobbes, Leviathan, XXIII, Richard Tuck (ed ), Cambridge University Press, Cambridge and New York, 1991, pp 166-170 14 Alexandre Kojeve, Esquisse d'une phenomenologie du droit, Gallimard, Paris, 1981, p 355 14 Cf Gerard Mairet, Le principe de souverainete: Histoires et fondements du pouvoir moderne Paris, 1997, pp 256-257 pozitive, iar dreptul ca o noţiune a cărei globalitate transcende conţinutul material al fiecărei reguli de drept în parte Altfel spus, statul de drept se prezintă ca o intuiţie primară, ca un ideal învestit cu toate caracterele mitului17 în prima accepţiune, statul de drept se iveşte, teoretic, în urma unei opţiuni politice democratice, a unei reformulări contractuale a suveranităţii, a unei modificări conştiente a ordinij politice date, a unei raţionalizări juridice superioare a realităţii sociale în cea de-a doua, se înfăţişează ca rezultat al unei arte de a guverna învestită cu legitimitate istorică în sensul tipului-ideal weberian, adică întemeiată pe credinţa iraţională a majorităţii în legalitatea şi raţionalitatea actelor de dominaţie săvârşite de suveran, indiferent dacă acesta este o persoană sau un corp reprezentativ în primul caz, legitimarea statului de drept trece printr-o operaţie de alegere explicit exprimată, în cel de-al doilea presupune un consimţământ care se manifestă de cele mai multe ca absenţă a unei opoziţii coerent articulate, în prima situaţie, statul de drept este o problemă politică, în cea de-a doua, o chestiune de guvernare Statul de drept «nominalist», de esenţă liberală, se bazează pe o tehnică de reprezentativitate în care se epuizează ciclic voinţa politică a cetăţenilor şi care este menită să lase impresia că, virtual, puterea se organizează de jos în sus, în vreme ce statul de drept «realist», a cărui consistenţă este mai degrabă mitologică, se bizuie pe o cunoaştere a rosturilor guvernării care disimulează esenţa raportului de putere dintre guvernanţi şi guvernaţi, convertind, în rituri electorale cu vocaţie plebiscitară, incapacitatea socială a celor din urmă de a guverna efectiv într-un astfel de univers mitologic, puterea nu este recunoscută ca legitimă cu titlul de delegaţie electivă, ci ca simbol viu al voinţei comune a unei majorităţi ce se comportă mai puţin ca electorat în mâna căruia stă în orice moment schimbarea, cât ca naţiune ce are de atins pe termen lung un număr de obiective majore şi globale Pentru realizarea unui asemenea proiect colectiv se cere, pe de o parte, o anume competenţă administrativă a guvernanţilor, iar pe de altă parte, un oarecare grad de supunere liber consimţită a guvernaţilor faţă de cei care deţin cunoaşterea exactă a acestor interese superioare şi a artei de a le duce la îndeplinire Or, această cunoaştere nu se verifică în dezbateri politice, ci este recunoscută ca atare în practica efectivă a guvernării, mai precis în acumularea exerciţiului puterii 17 Utilizez termenul mit în sensul definiţiei lui Ernst Cassirer, The Myth of the State, Yale University Press, New Haven and London, 1946, pp 3-49 538 539 In calitatea sa de mit şi în versiunea sa posttotalitară, statul de drept este utilizat ca o persoană fictivă, ca o mască juridică îndărătul căreia actorii guvernării menţin statul într-un imobilism politic ce le garantează, cel puţin pe termen mediu, paşnica posesie a unei economii obligată să rămână, chiar şi în sectorul ei privat, puternic instituţionalizată şi îndeaproape supravegheată de o birocraţie de stat financiar-bancară, precum şi controlul unei societăţi pentru care absenţa politicului e o politică în sine Statul, în calitate de întrupare politică a unei ficţiuni juridice, este mai mult decât un mod de a controla un teritoriu şi de a exercita asupra unei populaţii monopolul violenţei legitime Statul există mai ales în măsura în care poate fi gândit sub specie normativă Simplu spus, un stat nu-şi îngăduie să recurgă la violenţă decât în măsura în care legitimitatea sa este indiscutabilă Iar pentru a fi unanim acceptată, legitimitatea trebuie să satisfacă acel număr de criterii politice, juridice şi etice în funcţie de care o populaţie dată se arată dispusă să-şi organizeze viaţa comună, dispoziţie ce se manifestă întotdeauna într-o formă convenţională Or, o convenţie nu se poate încheia decât între parteneri care, pe de-o parte, se arată de acord să accepte însăşi existenţa procedurală a convenţiei, şi, pe de altă parte, hotărăsc că au de atins împreună un anumit obiectiv comun Convenţia este deci simultan angajament şi proiect Convenţia nu constrânge decât în măsura în care promite, şi nu poate promite decât atât timp cât constrânge Moştenirea politică cea mai greu de administrat, pe care totalitarismul a lăsat-o epocii de tranziţie, a fost tocmai ethos-ul dependenţei faţă de stat18 şi precaritatea spaţiului social amenajat în beneficiul justiţiei civile, al justiţiei de tip comutativ, capabilă să gestioneze raporturile dintre indivizi pe bază contractuală Este firesc ca, într-un stat al cărui unic element de coeziune este de natură etnico-lingvistică şi care refuză cu încăpăţânare să adopte orice fel de alt mecanism politic de producţie comunitară, interesul naţional să fie definit şi promovat exclusiv sub înfăţişarea interesului etnic Căci prioritatea politică fundamentală este conservarea şi consolidarea singurei legături sociale posibile, legătura de neam Apartenenţa la comunitate (membership), ca bun social primar pe care-l distribuim unii altora19, este înţeleasă de români în cheie strict etnică Atâta vreme cât statul însuşi este definit în Constituţie ca fiind un stat «naţional», rezultă 18 George Schopflin, « Culture and Identity in Post-Communist Europe », în White Stephen, Batt Judy, Lewis Paul G (eds), Developments in East-European Politics, Durham, N C , 1993, p 26 că, în pofida oricăror garanţii juridice, cetăţenii români de altă etnie decât cea majoritară sunt, în ultimă instanţă, deposedaţi de stat, devin stateless persons 20 Simpla existenţa a procedurilor democratice nu este o condiţie suficientă pentru a încuraja astfel de persoane să se simtă parte a statului şi să participe la viaţa naţională, atâta vreme cât democratizarea nu este însoţită de o întemeiere a statului pe dreptate (rightfulness) 2: Statul de drept este obligat să fie un stat drept într-adevăr, în conformitate cu litera Constituţiei României, «Suveranitatea naţională aparţine poporului român», (art 2 alin 1), iar «Statul are ca fundament unitatea poporului român» (art 4 alin 1); în schimb, «România este patria comună şi indivizibilă a tuturor cetăţenilor săi, fără deosebire de rasă, de naţionalitate, de origine etnică, de religie, de sex, de opinie, de apartenenţă politica, de avere sau de origine socială» (art 4 alin 2) Textul pare să opereze cu două noţiuni care nu sunt identice: pe de o parte, poporul român, caracterizat prin unitate, titular al suveranităţii naţionale şi fundament al Statului, iar pe de altă parte, cetăţenii români, cărora România le aparţine ca patrie comună şi care se bucură de acest statut indiferent de originea lor etnică, de confesiune sau de orientare politică Faptul că poporul român este, în accepţia Adunării Constituante, o noţiune organică de factură etnică o dovedeşte art 7 care vorbeşte despre «românii din afara frontierelor ţării» şi despre «păstrarea, dezvoltarea şi exprimarea identităţii lor etnice, culturale, lingvistice şi religioase» Exact aceleaşi cuvinte sunt folosite în articolul precedent cu privire la «persoanele aparţinând minorităţilor naţionale» (termenul cetăţean fiind, probabil neîntâmplător, evitat în contextul respectiv), care şi ele ar avea dreptul tot la «păstrarea, la dezvoltarea şi la exprimarea identităţii lor etnice, culturale, lingvistice şi religioase» Constituţia identifică deci trei categorii de subiecţi politici: poporul român (unitar, suveran şi purtător al unei identităţi etnice, culturale, lingvistice şi religioase), cetăţenii români (care beneficiază de drepturi şi libertăţi şi au obligaţii prevăzute de lege) şi persoane aparţinând minorităţilor naţionale (la rândul lor purtătoare ale unei identităţi specifice) Cetăţenii români sunt definiţi din perspectiva drepturilor şi obligaţiilor, în 19 Michael Walzer, Spheres of Justice A Defense of Pluralism and Equality, Basic Books, New York, 1983, pp 31-32 20 Ibid , loc cit 20 Robert A Dahl, Democracy and Its Critics, Yale University Press, New Haven, 1989, p 207 20 540 541 vreme ce atât poporul român, cât şi persoanele aparţinând minorităţilor naţionale sunt definite pe temeiul identităţii etnice, culturale, lingvistice şi religioase Pe scurt, s-ar zice că, în spiritul Constituţiei din 1991, produsul juridic numit cetăţeni români, între care nu este admisă nici un fel de discrimihare, este fabricat din două tipuri de materii prime, de o parte poporul român cu identitate etnică unitară şi de cealaltă parte persoane cu identitate etnică minoritară Naţionalitatea română poate fi deci interpretată, chiar în termenii sugeraţi de Constituţie, ca fiind de natură etnică şi nu civică De altfel, potrivit art 5, alin 2, cetăţenia română nu poate fi retrasă aceluia care a dobândit-o prin naştere Naţionalii români n-ar fi, aşadar, - după formula prin care cel de-al treilea conte de Shaftesbury ironiza felul în care unii dintre contemporanii săi englezi îşi înţelegeau pasiunea pentru societate şi pentru ţară22 - decât nişte «ciuperci» obligate să trăiască în relaţie cu materia organică din care s-au ivit Concepţia despre cetăţenie ce se desprinde din Constituţia României este una de factură comunitară, hrănită din jus sanguinis şi din legături sociale de natură pre-politică23 Articolul 50, alin 1 impune tuturor cetăţenilor «fidelitatea faţă de ţară» ca pe o datorie «sacră», în vreme ce respectarea Constituţiei şi a legilor este doar «obligatorie» (articolul 51) Cu alte cuvinte, atunci când evocă ţara ca pe o entitate sacră, Constituţia se dovedeşte nu numai purtătoarea unei concepţii pre-politice despre naţiune, dar şi a uneia ne-juridice într-adevăr, ce înţeles au oare, în limbajul intens formalizat la care recurge dreptul pozitiv, cuvinte precum ţară sau sacrul Pe de altă parte, însăşi noţiunea de «interes naţional», tot atât de ireductibilă juridic ca şi cea de ţară, devine recurentă în discursul politic românesc numai în acele situaţii în care naţiunea etnică este sau pare să fie ameninţată Frecvenţa sintagmei, de rară utilizare în perioada interbelică, este deosebit de mare în textele scrise sau rostite de mareşalul Antonescu Interesul naţional este, de asemenea, excesiv invocat în anii '90, fie în jurul chestiunii Universităţii maghiare, fie în contextul crizei din Kosovo 22 Citat de Liah Greenfeld, Naţionalism Five Roads to Modernity, Harvard University Press, Cambridge, Mass , and London, 1992, p 400 22 Ulrich K Preuss, «Patterns of Constituţional Evolution and Change in Eastern Europe», în Joachim Jens Hesse, Nevii Johnson (eds), Constituţional Policy and Change in Europe, Oxford and New York, 1995, pp 116-118 Cum nu-i leagă nimic altceva decât limba şi sângele, românii se arată deosebit de sensibili la tot ceea ce înseamnă diferenţă ori are aerul să pună în discuţie soliditatea acestor materii organice din care-şi construiesc naţiunea Oricât ar părea de paradoxal, românii sunt, în mod tipic, incapabili de cel mai simplu gest de solidaritate umană, grăbindu-se în schimb să-şi demonstreze, în toate ocaziile, solidaritatea naţională Paradoxul este numai aparent, căci solidaritatea naţională şi conştiinţa apartenenţei de neam sunt valori «de gata», preconstruite, care nu implică nici alegere şi nici efort personal Solidaritatea umană este o valoare a cărei experienţă trebuie construită de fiecare în parte Solidaritatea-umană îţi cere să învesteşti timp în recunoaşterea diferenţelor şi în folosul celor din jur, îţi cere să optezi între propriul tău interes şi un interes de factură mai generală Ea presupune reflecţie, responsabilitate, acţiune, gratuitate, devotament şi chiar, în anumite situaţii, sacrificiu Solidaritatea naţională nu solicită decât energia vocală şi refuzul pătimaş de a te pune în locul celuilalt Interesul naţional, interesele unei naţiuni politice moderne, se organizează în jurul principalelor noduri de solidaritate umană Interesul naţional este, fundamental şi simultan, o problemă etică şi o chestiune de politică internă Aşa a fost definit, dintru început, de primii săi teoreticieni, fondatorii Republicii americane Interesul naţional are ca obiectiv însăşi producerea naţiunii, transformarea unei populaţii care ocupă şi exploatează un teritoriu într-o comunitate animată de valorile fundamentale exprimate juridic de drepturile omului şi de libertăţile publice în România, interesul naţional este de obicei un atribut al politicii externe, un caz particular al său fiind tratamentul «extern» aplicat minorităţilor etnice, confesionale sau de altă natură din interiorul statului român S-ar cuveni însă ca interesul naţional să fie ordonatorul felului în care românii sunt pregătiţi să trăiască împreună în calitate de cetăţeni, într-o tranziţie care deocamdată nu produce dezvoltare, ci doar diferenţe, clivaje şi fracturi, interesul naţional ar trebui declinat potrivit unei gramatici a solidarităţii civice Prin urmare, politica românească postcomunistă întreţine cu democraţia reprezentativă şi cu practicile moderne ale suveranităţii o relaţie extrem de dificilă Această ambiguitate este, în primul rând, una de ordin lexical Din vocabularul politicienilor români lipseşte cu desăvârşire cuvântul societate, dacă exceptăm, desigur, recursul - marcat fie de intenţii ostile, fie de dorinţa de a seduce - la sintagma «societate civilă», ce nu suprapune, în accepţiunea curentă la români, ansamblul cetăţenilor care participă la viaţa publică, ci îi desemnează, în sens foarte strict, pe «profesioniştii» care animă şi conduc organizaţiile civice 542 543 In limbajul comun al politicianului tipic, vocabula societate este înlocuită fie de populaţie, fie de popor în primul caz, politicianul îşi reprezintă societatea ca pe o realitate pur demografică, în cel de-al doilea, ca pe o entitate ideală şi idealizată însuşi cuvântul cetăţean nu se iveşte în discursul politic decât în circumstanţe electorale, şi atunci cu precădere în formule de pot fi sintetizate astfel: «toţi cetăţenii au datoria civică de a participa la vot» Votul nu este însă o obligaţie decât potrivit unei doctrine juridice ce se complace în a vedea cetăţeanul doar ca pe un funcţionar sezonier al naţiunii simbolice Or, dreptul de vot poate fi înţeles şi ca un drept subiectiv şi natural, ce precede orice formulare pozitivă şi normativă a unor obligaţii de ordin politic'Din această ultimă perspectivă, gestul cu adevărat civic este cel prin care cetăţeanul se înscrie pe listele electorale, exprimându-şi voinţa de a participa la viaţa politică, chiar absenţa de la urne putând fi interpretată, la rândul ei şi în această lumină, drept un comportament dacă nu pe de-a-ntregul raţional24, în orice caz eminamente politic Legea electorală românească substituie însă expresiei subiective a voinţei politice un act administrativ, cel prin care guvernul întocmeşte listele electorale pe baza evidenţei populaţiei Cu alte cuvinte, guvernul convoacă la urne, pe cale birocratică, la intervale decise de legiuitor, acea populaţie de cetăţeni pe care o consideră îndreptăţită să-şi exercite dreptul legal de a vota în acest mod, statul îşi produce masa de cetăţeni care îi va conferi, în schimb, legitimitate, fără a preciza însă în ce măsură actele sale executive sunt răspunzătoare faţă de votul popular în mod normal, o lege a răspunderii ministeriale şi una a funcţiei publice ar fi trebuit să preceadă orice fel de legislaţie electorală Din patru în patru ani, cetăţenii îşi îndeplinesc obligaţia lor contractuală prin prezenţa la urne, în vreme ce statul nu îşi asumă nici un fel de obligaţie faţă de cetăţeni Regimul politic românesc postcomunist, ca de altfel imensa majoritate a democraţiilor reprezentative, nu consideră dreptul de vot ca aparţinând de sfera drepturilor subiective, ci ca pe un drept creat pe cale exclusiv pozitivă Astfel, cetăţenii nu pot beneficia de dreptul de a alege decât în măsura în care acesta le este acordat prin lege Drepturile şi libertăţile fundamentale recunoscute de Constituţie nu sunt suficiente pentru ca, doar în temeiul lor, cetăţenii români să-şi poată extercita drepturile politice, dreptul de vot în primul rând Pe acesta din urmă, mai ales, ei nu-l pot deţine decât în baza unor dispoziţii constituţionale sau legale speciale 24 Cf Anthony Downs, An Economic Theory of Democracy, New York, 1957, pp 260-278 Cetăţeanul român nu devine elector în virtutea acestor drepturi şi libertăţi, ci numai în limitele legii şi în condiţiile prevăzute de aceasta Aşadar, legea exclude de la vot, de drept sau de fapt, cetăţenii care nu au împlinit 18 ani până în ziua alegerilor inclusiv (Constituţia României, art 34, alin 1), cetăţenii debili sau alienaţi mintal, cei puşi sub interdicţie ori condamnaţi la pierderea drepturilor electorale (Constituţia României, art 34, alin 2), cetăţenii care aplică ştampila pe mai multe patrulatere sau nu o aplică deloc pe buletinele de vot (Legea 68/1992, art 61, alin 3) precum şi cetăţenii care votează formaţiuni politice ce nu întrunesc, pe întreaga ţară, cel puţin 3% din voturile valabil exprimate (Legea 68/1992, art 66, alin 1) Atunci când se prezintă la urne, cetăţenii nu se află în exerciţiul unui drept subiectiv, ce le aparţine în chip firesc, ci acţionează, din însărcinarea şi în forma prevăzută de legiuitor, în numele şi în favoarea naţiunii ca titulară a unei suveranităţi indivizibile A alege nu mai pare deci a fi un drept, ci, mai degrabă, o funcţie izvorâtă din dreptul pozitiv, sau o «funcţiune socială», potrivit concepţiei juridice româneşti inspirată de concepţia pozitivistă şi normativă a lui Carre de Malberg 25 Hermeneutica modernă a suveranităţii naţionale impune ca numai autorul dreptului pozitiv, adică corpul legiuitor să poată determina regulile potrivit cărora poporul îşi manifestă voinţa prin desemnarea reprezentanţilor săi însăşi existenţa poporului, în calitate de entitate activă politic şi chemată să-şi manifeste voinţa generală este determinată prin norma de drept Căci, potrivit sentinţei lui Ivor Jennings, «The people cannot decide until somebody decides who the people are»26 Din punct de vedere juridic, în special din cel al dreptului electoral, popoarele nu există în mod natural Legiuitorul este cel care stabileşte atât compoziţia poporului, cât şi condiţiile în care acesta este îndreptăţit să se manifeste politic în acest fel, dreptul pozitiv ajunge să concilieze exigenţa democratică elementară a descifrării cât mai juste a voinţei generale cu realitatea de ordin juridic a majorităţii electorale Ficţiunea majoritară, potrivit căreia fiecare cetăţean votează în numele întregului, inclusiv al celor neinteresaţi sau împiedicaţi să ia parte la alegeri, ori privaţi de acest drept prin 25 «Cetăţenii exercitând suveranitatea prin dreptul de vot, lucrează, nu în numele lor propriu, ca proprietari ai unei părticele de suveranitate, ci în numele naţiunii pe care ei o reprezintă în acel moment», D Xenopol, «Dreptul de vot şi reprezentarea minorităţilor», în Noua Constituţie a României 23 de prelegeri publice organizate de Institutul Social Român, Bucureşti, s a , p 138 25 Citat de Olivier Beaud, LapuissancedefEtat, PUF, Paris, 1994, p 293, n 88 25 544 545 nesocotirea legală a opţiunii lor, apare ca o construcţie politică a poporului menită să facă posibilă şi acceptabilă interpretarea votului în termeni juridici de mandat 27 Pe această cale, voinţa generală - citită în cheia majorităţii electorale -devine voinţă politică Constituţia recurge la această sintagmă atunci când încredinţează partidelor rolul de a contribui «la definirea şi la exprimarea voinţei politice a cetăţenilor» (art 8 alin 2) 28 Astfel, în cazul românesc al reprezentării proporţionale, lectura mediată de partide a voinţei generale pare să ducă la limitarea încă şi mai drastică a caracterului «democratic» al scrutinului, pentru că nu numai condiţiile exercitării votului sunt legiferate, ca în mecanica majoritară, dar este stabilit chiar şi criteriul alegerilor Pe scurt, nu există nici un motiv politic şi juridic pentru care cetăţenii României să fie priviţi de către politicienii lor ca membrii maturi şi responsabili ai unei societăţi politice Ei formează fie o populaţie chemată periodic la urne pentru a legitima reproducerea oligarhiilor de partid, fie un popor în numele căruia pot fi ţinute discursuri patetice despre interesul naţional Deşi art 2, alin 1 din Constituţie afirmă explicit că suveranitatea naţională aparţine poporului român, care o exercită prin intermediul Parlamentului şi prin referendum, art 58, alin 1 precizează în mod restrictiv că Parlamentul este «unica autoritate legiuitoare a ţării» Ceea ce înseamnă că, în fapt, poporul român, invitat de art 90 să-şi exprime, prin referendum pre- ori postlegislativ, voinţa cu privire la probleme de interes naţional nu poate fi conceput ca autoritate legiuitoare în plus, problemele de interes naţional în legătură cu care poporul ar fi chemat să se pronunţe constituie materia legilor organice încredinţate de art 72, alin 3 competenţei exclusive a Parlamentului în spiritul Constituţiei României, poporul suveran este condamnat la tăcere Din moment ce românii sunt pentru politicienii lor - cu excepţia momentelor patriotice când invocarea poporului devine utilă - o simplă populaţie, doar două tipuri de relaţii pot fi imaginate între guvernaţi şi guvernanţi, scăzând, fireşte, momentul excepţional al convocării administrative la vot Politicienii români postcomunişti sunt obligaţi să fie practicieni ai «stabilităţii» şi partizani ai instituţiilor de ordine: armata şi Biserica - încrederea maximă pe care românii o arată îndeobşte armatei şi Bisericii nu este rezultatul unei evaluări instituţionale sau al comparaţiei între performanţele diferitelor instituţii publice cu grad înalţ de vizibilitate (parlament, guvern, poliţie, preşedinte, justiţie), ci semnul voinţei de a rămâne împreună ca naţiune etnică Cele două instituţii nu sunt doar organisme care poartă uniforme, care promovează spiritul ierarhic şi simţul ordinii Ele sunt, pur şi simplu, un habitus, singurul de altfel, al unei naţiuni care nu are alt spaţiu public de existenţă şi care nu-şi poate imagina o legătură contractuală, de tipul celor înscrise în firea unor instituţii de tipul parlamentului sau a justiţiei Pe cale de consecinţă, politicienii sunt obligaţi să fie adepţii necondiţionaţi ai «unităţii naţionale» Tot ceea ce pare să tulbure această armonioasă unitate (maghiarii, ofiţerii care au militat pentru democratizarea armatei, greco-catolicii, neo-protestanţii, homosexualii, ţiganii etc ) este fie ignorat, fie criticat, fie marginalizat, fie, pur şi simplu, reprimat Raportul politic dintre naţionalitate şi cetăţenie depinde de modul în care înţelegem să definim ce este un cetăţean şi care este tipul de societate în care acesta se găseşte constituit ca atare în sens larg, am avea de-a face cu cetăţeni ori de câte ori mediul în care aceştia evoluează poate fi descris sub trăsăturile unei societăţi bazate pe respectul unor norme impersonale şi abstracte, adică pe raţionalizarea raporturilor interpersonale potrivit unor principii cu un înalt grad de stabilitate, cum ar fi dreptatea, egalitatea în faţa legii, libertatea sau proprietatea S-ar putea spune, mutând pe un alt nivel de interpretare caracterizarea ideal-tipică pe care Weber o face modelului birocratic de guvernar*e a societăţilor29, că cetăţeanul este acel administrator raţional şi legal al legăturii sociale într-o accepţiune mai restrânsă şi, probabil, mai riguroasă, cetăţeanul pare să fie identificat numai în sânul unei societăţi de factură profesional-burgheză (berufsburgerliche Gesellschaft30) şi anume ca subiect conştient şi responsabil al unui sistem de drept pozitiv întemeiat pe reprezentarea indivizilor la nivelul deciziilor colective şi pe separarea puterilor publice Cetăţeanul nu este o entitate «autentică», adică naturală şi spontană, ci rezultatul, adesea greu dobândit, al unei acumulări de" practici şi recunoaşteri politico-juridice Drepturile pozitive de natură politică sau 27 Cf Ibid , p 298 27 Constituţia din 1991 nu spune ce sunt partidele politice, ci doar ce fac acestea; pe de altă parte, legea fundamentală, deşi se arată precaută la nivelul limbajului (prin folosirea cuvântului «contribuie»), este mai puţin echivocă pe fond, din moment ce nu consideră necesar să evoce nici o altă posibilă contribuţie la definirea şi exprimarea voinţei politice 29 Cf Max Weber, Wirtschaft und Gesellschaft Grundriss der verstehenden Soziologie, hrsg v J Winckelmann, Tubingen, 1972, p 126 29 Formula îi aparţine lui Norbert Elias, La civilisation des maeurs, Pion, Paris, 1973, p 266 29 546 547 socială, oricare ar fi acestea, nu pot fi câştigate decât în măsura în care, în prealabil, libertăţile negative au devenit deja realitate Domeniul de autoritate al instituţiilor statului se află, aşadar, dincolo de limitele sferei de exerciţiu al libertăţilor publice şi al drepturilor civile Cu alte cuvinte, nimeni altcineva în afara cetăţeanului nu are dreptul să decidă prin cine, ce, cum şi cât este potrivit să facă statul, şi numai după ce s-a asigurat că statul nu va putea interveni pe teritoriul drepturilor sale naturale şi subiective In societăţile moderne, postrevoluţionare, suveranitatea aparţine cetăţenilor Instituţiile publice nu au decât funcţia, extrem de limitată, de a reglementa practica suveranităţii Simplu spus, cetăţeanul are o întâietate constitutivă în raport cu statul Pe cale de consecinţă, dacă sfera libertăţilor cetăţeneşti este largă şi solidă, instituţiile vor fi, la rândul lor, temeinic constituite Dimpotrivă, în regimurile în care cetăţenia este o condiţie precară - pentru că este produsă pe cale juridică pozitivă şi potrivit unei politici de autenticitate etnică - instituţiile, oricât de arogante ar fi, sunt condamnate să rămână fragile Or, în România postcomunistă, subiectul aranjamentului constituţional din 1991 este statul, nu cetăţeanul Acesta apare în textele fundamentale sub forma unei simple extensii a funcţiilor statului în Constituţie, România nu este definită drept o comunitate de cetăţeni, adică o republică, ci ca un stat ce se hrăneşte dintr-o materie organică şi etnică care este poporul român Defectul de fabricaţie al statului românesc de tranziţie ar putea fi descris în următorii termeni: arhitectura instituţională este una de tip reprezentativ, dar instituţia pe care această arhitectură trebuie să o reprezinte, adică cetăţeanul, lipseşte Reprezentarea democratică nu are, aşadar, obiect Pentru toate aceste motive, revoluţia din decembrie 1989 nu a fost experimentată de către români ca un eşec al statalismului, ci ca unul al dictaturii personale şi al ideologiei comuniste în România, acum ca şi în veacul trecut, statul este admirat necondiţionat cu titlu de autor istoric şi de garant juridic al naţiunii Cu acest titlu, pare obligatoriu ca el să nu poată fi altfel decât strict centralizat şi birocratic, în calitate de gardian al autenticităţii unei culturi unice şi dominante într-un asemenea climat, recunoaşterea diversităţii culturale şi identitare a cetăţenilor nu are şanse să devină o politică de societate Sau, în alţi termeni, atâta timp cât avem un popor, nu ne mai trebuie şi o societate GINA STOICIU-Gestionarea pluralismului etnic şi cultural Multiculturalism sau gestionarea pluralismului etnic? înainte de a trata problematica principală a textului pe care îl propunem aici, aş vrea să mă refer la o «punere în gardă» pe care Charles Taylor o face în referinţă la pericolul de etnocentrism occidental pe care îl prezintă multiculturalismul ca concept şi politica de intervenţie Această «punere în gardă» îmi inspiră un comentariu epistemologic mai global despre «etnocentrismul academic şi teoretic»; el justifică de asemenea construirea propriilor noastre tentative conceptuale în jurul noţiunilor de pluralism şi de gestionare a pluralismului: «O problemă gravă a politicilor de multiculturalism - consideră Charles Taylor - este exigenţa de judecăţi de valoare favorabile, care, într-un mod paradoxal şi chiar tragic sunt omogenizate De fapt, criteriile pentru a efectua acest gen de judecăţi de valoare sunt cele ale civilizaţiei Atlanticului de nord, şi astfel, într-o manieră implicită şi inconştientă, judecăţile de valoare vor opera astfel încât „ceilalţi" vor fi clasaţi şi etichetaţi în categoriile noastre ( ) De pildă, consideraţiile lui Bellow conform cărora excelenţa trebuie să ia „forme care ne sunt nouă familiare" sunt dovada unui etnocentrism profund Când afirmăm că populaţia zulu, pentru a putea fi luată în consideraţie, ar trebui să producă „un Tolstoi" de o manieră implicită, două postulate sunt afirmate: primul este acela că populaţia zulu nu are un Tolstoi, şi al doilea este acela că ei nu vor avea acces la recunoaşterea (noastră) înainte de al avea demonstraţia ce rămâne de făcut » (Multiculturalisme, Aubier, 1994, pp 96-97) în aceeaşi logică a deviaţiei perverse a multiculturalismului către etnocentrism aş merge mai departe: conceptul de multiculturalism, care 549 trimite de fapt la «multiculturalismul american» ţine de o formă de colonizare mentală etnocentrică, îndată ce, scos din contextul lui de emergenţă este aplicat oriunde şi oricum Utilizat fără rezerve epistemologice (deci în afara unei reflecţii asupra contextului istoric şi a tribunei ideologice în care el a apărut), aplicat ca o reţetă universală, multiculfuralismul se transformă într-o deducţie scolastică şi etnocentristă Consecinţele pot fi nefaste atât pentru analizele teoretice şi academice, cât şi pentru luarea de decizii politice Altfel spus, «multiculturalismul», aplicat în afara contextului său natural, american ca providenţă, devine un fel de «discurs ecran», care pune în umbră atât caracterul său polisemie cât şi utilizarea sa ca mijloc de «imperialism simbolic» Fără îndoială în context european, «multiculturalismul» (atât ca noţiune cât şi ca politică) trebuie interpelat în funcţie de realităţile concrete şi trebuie nuanţat în funcţie de propria-i epopee conceptuală Considerat ca un termen neutru a cărui semantică presupune «universalizarea particularismelor», multiculturalismul alunecă spre o gândire perversă, care tinde să legitimeze cultura politică şi capitalul cultural academic american, ca fiind naturale, universale şi de «simţ comun universal» Or, «pretenţia la universalitate» şi «iluzia de ultramodernism» a multiculturalismului (american) ţine de acelaşi mecanism profund de etnocentrism, ca cel relevat de Taylor atunci când invocă «exigenţa judecăţilor de valoare» a celorlalţi în funcţie de noi Vorbind de gestiunea pluralismului etnic şi cultural în context de imigraţie - deci de integrare şi de reconstruire a identităţii -, prima întrebare care ni se pare legitimă se poate formula astfel: Cum reuşesc discursurile politice să construiască o viziune de coeziune naţională, în condiţiile în care realitatea cotidiană este marcată de diversitate etno-culturală? Precizăm imediat că atât discursul politic al Statului, deci al majorităţii dominante, cât şi discursurile alternative ale minorităţilor se construiesc printr-un joc de contradicţii între Omogenitate şi Eterogenitate, joc în care, când mitul Unităţii naţionale, când cel al Diversităţii etno-culturale devin, în funcţie de circumstanţe, nucleul simbolic şi strategic al retoricii identitare Pentru a înţelege mai bine asemănările şi deosebirile între diferitele modele pe care le vom explica aici, două distincţii ni se par importante: cea între ţările de imigraţie şi ţările cu imigraţie, şi cea între logica individuală şi logica comunităţii de integrare în noua societate 1 Ţări de imigraţie şi ţări cu imigraţie Ruptura istorică'între 'America şi Europa Modelele de integrare, convieţuire şi identificare ale pelerinilor cu societatea în care au imigrat diferă fundamental în America şi în Europa în timp ce America (ca şi Australia, de altfel) este un continent de imigraţie - Statele Unite, Canada, ţări cu spaţii imense s-au constituit ca naţiuni, prin imigraţie şi continuă să evolueze politic şi economic prin cotele anuale de imigraţie, ţările europene, devenite naţiuni prin industrializare, urbanizare şi instituţionalizare politică, dar mai ales prin sacralizarea pământului ancestral, al limbii şi al culturii ca semne distinctive de identitate, nu sunt ţări de imigraţie, ci ţări cu imigraţie Această distincţie teoretică de talie am afiat-o de altfel, ca să folosim un limbaj profan, prin propria-mi condiţie de imigrant Plecaţi din România, în 1981, cu destinaţia Europa occidentală şi libertate, un an mai târziu neam trezit, la propriu şi la figurat în Canada Autorităţile în cauză ne-au explicat atunci într-un limbaj de bun-simţ, care pentru noi era unul complet obscur, că Europa nu poate (sic!), în conjunctura actuală, să primească refugiaţi şi imigranţi şi că trei ţări (le-am putea numi mai degrabă destinaţii) au cote anuale acceptate: Statele Unite, Canada şi Australia într-un cu totul alt registru, este interesant să ne reamintim că termenul de asimilare culturală a fost elaborat încă de la începutul secolului în sociologia americană (imigraţia masivă impunea în mod legitim această problematică de cercetare), în timp ce termenul de integrare economică a fost elaborat în sociologia europeană după anii 1970 (o dată atins boom-\i\ economic, naţiunile europene nu mai aveau practic nevoie de mână de lucru ieftină) Caracteristicile multiculturalismului american de tip melting-pot sunt fără îndoială legate de ruptura originară, ruptura istorică radicală de vechiul continent Animaţi de dorinţa de a crea o societate complet diferită de cea a patriei pe care au părăsit-o, colonii englezi, irlandezi, scoţieni ajunşi în America erau hotărâţi să trăiască altfel decât în Europa Actul de constituire al naţiunii americane, Constituţia americană, se anunţa manifest ca un batant inamic ideologic al tradiţiilor europene de monarhie, societate de caste, clase sociale, de ierarhii divine şi moravuri moştenite din trecut Declaraţia de independenţă din 1776, inspirată de ideile de raţiune, de contract social (Rousseau), şi libertate şi egalitate (Locke, Tocqueville), anunţau această ruptură identitară de continentul european în termenii următori: Oamenii se nasc liberi şi egali Viaţa, proprietatea şi căutarea fericirii sunt drepturi fundamentale ale omului Este foarte tentant să înţelegem acest discurs fondator al naţiunii americane cu ajutorul unei paranteze cinematografice Oare succesul imens al filmului Titanic în ultima versiune (Cameron) nu se explică prin această ruptură simbolică dintre o Europa decadentă şi imobilă şi o Americă a inventivităţii? Personajul principal, John, întruchiparea Binelui, 550 551 în acelaşi ritm în care Titanicul, monumentala creaţie de excelenţă tehnologică, estetică şi morală a bătrânului continent, se îndreaptă spre noul continent, multiplică gesturile de revoltă în faţa aristocratului Cal Elegantul şi manieratul Cal devine repede întruchiparea Răului, pentru că el este moştenitorul aristocrat şi agresiv al tradiţiilor de castă; el este un dominatoT paternalist ce dispreţuieşte Amicul popor care călătoreşte mizerabil undeva, la clasa a doua a vaporului înfruntarea dintre cele două personaje, amândouă de altfel pornite spre cucerirea noului continent, marchează diferenţa fundamentală între valorile europene şi cele americane Pe de o parte, tradiţionalistul Cal, care pierde treptat panaş, privilegii, şarm, iubire şi iubită, tocmai pentru că nu înţelege acest vânt al libertăţii ce suflă dinspre America Pe de altă parte, întreprinzătorul John, spirit liber, mobil, şi care, animat de căutarea propriei lui fericiri, trangresează, prin propriile sale merite, frontiera enormă ce desparte cele două clase de pasageri In timp ce în clasa a doua a vaporului, slavi, celţi şi scandinavi beau în bună pace populară şi dansează viguros un soi de horă multiculturalâ, pe puntea animată de strălucire, etichetă şi eleganţă aristocrată, frumoasa Rose se sufocă de atâta plictiseală Adolescentă middle-class, în căutare de model, Rose este cucerită, pe măsura îndepărtării geografice de Europa, de valorile tânărului John: cutezanţă, transgresarea barierelor sociale, etnice şi religioase, mobilitate de spirit, nomadism şi mobilitate de mişcare şi, mai ales mai ales, căutarea cu orice preţ a fericirii individuale Corsetului simbolic pe care este obligată să-l îmbrace zilnic, sub privirea opresantă a mamei, păstrătoare de bariere sociale, Rose preferă această horă multiculturalâ de la clasa a doua a vaporului, în care ea se prinde cu frenezie, ss-o Rose este făcută pentru acest nou continent, America, şi America este făcută pentru oameni de această stofă; de aceea ea trebuie să supravieţuiască naufragiului unui titanic european, în numele triumfului noului continent şi al mitului american Cu această mică paranteză simbolică, putem spune că discursul despre America - pământ al făgăduinţei - este o promisiune pentru cutezătorii care, indiferent de culoare, religie, rasă, cultură, reuşesc să se debaraseze de memoria şi simbolismul opresant al trecutului, pentru a trăi momentul prezent şi pentru a inventa un nou viitor în timp ce identitatea este inconturnabil legată de trecut în Europa, ea este legată în America mai ales de spaţiu Putem spune că spaţiul şi timpul sunt ca nişte fraţi gemeni, pentru că nu poţi vorbi de unul fără a te gândi la celălalt Dacă acceptăm această metaforă, putem spune că, în Europa, raritatea spaţiului a contribuit la dilatarea timpului, astfel încât memoria acestuia devine fundamentală pentru sentimentul identitar; dimpotrivă, în America imensitatea spaţiului a fost compensată priri comprimarea şi accelerarea timpului Identitatea în America se găseşte astfel sub semnul ecuaţiei mobilitate spaţială şi deviza time is money 2 Logica individuală şi logica comunitară de identificare în virtutea exemplelor sugerate mai sus, putem afirma că adaptarea la noul continent pare să urmeze o logică individuală, un itinerar personal de pionier aventuros Asociem aici imaginea cowboy-ului solitar şi justiţionar care, prin obstinaţie individuală, va reuşi în timp să cucerească vestul american în timp ce logica individuală de identificare este la baza unei viziuni universaliste şi republicane de integrare, logica de identificare prin intermediul comunităţii de apartenenţă şi origine este la baza unei viziuni diferenţialiste de integrare; un diferenţialism care, în funcţie de circumstanţe, poate legitima când o politică de discriminare a minorităţilor în virtutea diferenţei tor, când o politică de reparaţie a injustiţiilor care le-au fost aduse Logica comunitară combină respectul legilor ţării de către imigranţi cu prezervarea specificităţilor lor culturale, în interiorul comunităţilor respective Statul girează acest pluralism în virtutea unei coexistenţe de grupuri şi nu a unei sume de indivizi El va acorda, după un oarecare timp de probă, şi numai celor merituoşi, cetăţenia ţării pe care pelerinii au ales-o ca pământ al făgăduinţei Această logică comunitară este la baza gestiunii pluralismului în ţări ca Suedia, Olanda, Anglia, Germania Este important să amintim aici faptul că un stigmat tenace va marca totdeauna pe străin, el fiind definitiv diferit de indivizii de souche Dacă naţionalitatea are memoria ereditară a neamului, a patriei şi ea este semn de naştere şi drept de sânge, cetăţenia nu este decât un atribut politic acordat la cerere, o etichetă fără pedigree şi fără trecut cultural în timp ce în Europa, diferenţa între naţionalitate şi cetăţenie rămâne foarte importantă, în America indivizii sunt simpli cetăţeni Steagul american, marcat de o puzderie de mici puncte sub formă de stele, este foarte simbolic de altfel pentru imaginea unei Americi ca sumă de indivizi-cetăţeni Logica de integrare individuală este purtătoarea unui discjurs universalist al drepturilor individuale; ea combină respectul legilor şi al actelor fondatoare de către imigranţi cu strategii individuale de adaptare şi de integrare socială şi economică Această logică individuală de integrare şi identificare este la baza modelelor de pluralism în ţările de tradiţie 552 553 republicană, Statele Unite şi Franţa (Totuşi, în Franţa, în ciuda discursului de democraţie republicană, nu putem să nu remarcăm nostalgia permanentă pentru o Franţă aristocrată, aflată în avanscena istoriei ) Dacă în cazul integrării prin comunitate, din cauza revendicărilor particulare ale minoritarilor, riscul este fractura etnică, în cazul integrării individuale, fractura socială, ruptura prin habitus social, pentru a folosi un concept de bază al lui Pierre Bourdieu, este permanentă Putem vorbi de altfel şi de o a treia logică; ea apare la confluenţa celorlalte două: logica interculturalităţii Ea combina construirea colectivă a unui spaţiu public, a unui Gohtract social comun cu o cultură hibridă, rezultantă a interacţiunii şi a dinamismului cotidian între culturile aflate în dialog Interculturalitatea este mai mult decât o juxtapunere de culturi; ea este un proces permanent de aculturare reciprocă a culturilor aflate în contact permanent Este cazul Canadei, şi chiar al Quebecului în speţă, unde destul de frecvent intelectualii îşi pun întrebarea legitimă dacă trebuie să vorbim, de pildă, despre: cultura Canadei (matrice de bază) sau de cultura în Canada (cultură în construcţie permanentă); de cultura Quebecului sau de cultura în Quebec? 3 Melting-pot american şi discursuri alternative în Statele Unite în Statele Unite, discursul dominant de integrare şi identificare a imigranţilor este cel de melting-pot naţional Acestui discurs dominant i s-au adăugat discursurile alternative de affirmative action (în anii '60-70), de politically correct (în anii '80) şi de morală a cetăţeanului (în anii '90) Putem înţelege melting-pot-u\ american mai ales ca o adaptare individuală la American way of life, stil de viaţă alimentat copios de American dream Dincolo de diferenţe şi eterogenitate etnică, religioasă şi culturală, unitatea naţională este asigurată de egalitatea tuturor indivizilor în faţa aceleiaşi religii civile şi a aceluiaşi contract social, care funcţionează ca liant social pentru coeziunea naţiunii Care sunt valorile de bază ale acestui american way of life? Căutarea fericirii sub formă de reuşită materială şi financiară, visul proprietăţii şi al bogăţiei ca motivaţie a muncii (să zicem bungalow-blues, sau visul unei mici case personale, înfrumuseţată de prezenţa unei maşini şi a unei peluze verzi), conformismul la acest materialism şi pragmatism cotidian, capacitatea de mobilitate geografică şi socială în căutarea reuşitei economice, un optimism tenace, o percepţie a timpului ancorată doar în prezent Şi, mai presus de toate, obsesia esenţială: dolarul-rege! Ne aducem cu toţii aminte de scena celebră din filmul America de Elia Kazan, cu acel stop-cadru asupra unui dolar auriu ce zboară în aer Baudrillard asociază acest mod de viaţă american cu imaginea unei societăţi întregi aflată în perpetuă mişcare: de la alegătorul de jogging cotidian la obeza care continuă să se îngraşe, până la spaţiile nesfârşite şi la muzica aceia nu se opreşte niciodată în anii '60, acestui discurs dominant i se opune cel de affirmative action în faţa nenumăratelor injustiţii şi inegalităţi pe care negrii americani le-au suportat timp de 350 de ani de sclavie, şi pentru a aşeza efectiv (nu putem spune nici măcar reaşeza) melting-pot-u\ american pe o b ază de egalitate de drept şi de fapt, o politică de discriminare pozitivă este revendicată Altfel spus, la capacitate şi expertiză egale, mai multe şanse acordate minorităţiilor discriminate Desigur, trebuie să ne amintim aici de influenţa miticului Martin Luther King şi a legendarei sale fraze / have a dream ; acest vis sugera viziunea unei Americi în care Amaine, copiii noştri, albi sau negri, vor putea învăţa, trăi şi visa împreună acelaşi vis american Această viziune de pluralism, fondată pe ideea de rasă şi pe cote de discriminare pozitivă a antrenat tot felul de revendicări particulare, nu numai din partea negrilor, dar şi a hispanofonilor americani, ca şi a celorlalte minorităţi etnice Tot felul de complicităţi strategice de moment au apărut, pentru a se face presiuni asupra majorităţii dominante; astfel, minorităţile sexuale au adăugat militantismul lor ca dimensiune a diversităţii, o diversitate în care orientarea etnică, religioasă sau sexuală par a se legitima prin aceleaşi criterii de diferenţă Dacă acest discurs viza egalitatea indivizilor, el a condus în realitate la un soi de diferenţialism accentuat, la ghetoizare etnică şi la apariţia enclavelor minoritare Liderul-promotor al acestui discurs de diferenţialism a fost şi rămâne pastorul Jesse Jackson între altele, acest diferenţialism a precedat şi justificat apariţia unui alt discurs extremist, cunoscut sub numele de politically correct, discurs însoţit de un fel de dictatură a minorităţilor Dacă melting-pot-\A american era moderat de o dominantă originară anglofonă, discursul politically corect nega orice moştenire lăsată de majoritatea opresivă, sinonimă cu elita intelectuală «alb şi mort» In această logică bizară, valorile elitiste literar-artistice sunt incorecte politic; Shakespeare, elita, alb şi mort trebuiau deci să dispară din orice manual şcolar, pentru că gândirea sa este opresivă şi depăşită Un vocabular aberant este impus spaţiului public, cu justificarea eliminării tendinţei de etnocentrism incorect: plantele din casă devin companion botanic; nebunul nu este decât cineva diferit din punct de vedere emoţional, sado- 554 555 masochistul manifestă o diferenţă de plăcere, iar prizonierul nu este decât un vizitator în anii 1990, un alt lider negru, pe nume Shelby Steel, devine purtătorul unui nou discurs alternativ, care predică revenirea la un spaţiu civic comun, la morala de cetăţean El constată cu multă amărăciune, că adevăratele bariere în emanciparea negrilor şi a altor minorităţi sunt mai degrabă psihologice decât politice şi economice Sindromul de victimă opresată, este veritabila bariera în calea acţiunii individuale de emancipare şi reuşită personală Ne reîntoarcem deci la punctul de plecare şi la discursul dominant: ideea de american dream şi de meritocraţie individuală, garantă a reuşitei personale şi a melting-pot-\j\u\ naţional Logica comunitară de integrare şi identificare, propusă de discursurile alternative contribuie de fapt prin constrângerile sale la înfrângerea iniţiativei individuale Ne aducem aminte aici de teoria mâinii invizibile a lui Adam Smith: dacă fiecare individ în parte urmăreşte propria reuşită personală, toată naţiunea progresează De asemenea, de celebra explicaţie a lui J F Kennedy privind veritabila forţă a Americii: fiecare imigrant în parte repune visul american în mişcare, prin obstinaţia cu care urmăreşte reuşita lui şi a familiei sale 4 Multiculturalism si interculturalism în Canada Dacă ideea de multiculturalism este dominantă în Canada, putem vorbi totuşi de alte discursuri alternative: conformismul britanic de tip WASPI white-anglo-saxon-protestant (la începutul secolului), urmat de anglo-conformity (între cele două războaie mondiale), de mozaic cultural (din anii '50-'60), de pluralismul cultural sub formă de multiculturalism (în anii 70-80) şi de interculturalism (după anii '80 şi până astăzi) Aceste modele canadiene au fost elaborate mai ales în dorinţa de a sublinia diferenţele de politică între Canada monarhistă şi Statele Unite republicane La începutul secolului şi între cele două războaie, pluralismul canadian este inspirat ideologic de modelul britanic de etno-tip WASP; această ideologie de conformism britanic elimina posibilitatea de învăţământ într-o altă limbă decât engleza Singura excepţie rămânea desigur Quebecul, unde majoritatea era francofonă; Quebec era de asemenea sinonim nu cu o altă provincie a Canadei, ci cu un popor fondator Cele două popoare fondatoare ale Canadei, numite simbolic şi Ies deux solitudes (cele două singurătăţi), opun şi astăzi ceea ce se numeşte Le Bas Canada (catolic, francofon, nici monarhist, dar nici republican) şi Le Haut Canada (anglo-saxon, protestant şi monarhist) După cel de-al doilea război mondial, confruntată cu mari valuri de imigraţie europeană, Canada afişează o politică de mozaic etnic şi cultural; acest gen de pluralism se vroia diferit de ideea de creuzet american Mozaicul canadian se înscria, desigur, într-o logică comunitară de integrare; comunitatea de origine avea între altele şi rolul de a transmite celei de-a doua generaţii limba şi cultura de origine a ţării natale Canada devine prin excelenţă ţara multiculturalismului şi avangarda ţărilor care respectă diferenţele etnice şi culturale, începând din anii 1970, graţie politicii primul său ministru Pierre Eliot Trudeau Ideologia multiculturalismului recunoştea Canada ca o ţară din diferite etnii şi culturi, evoluând într-un cadru instituţional bilingv; pluralismul canadian devine esenţa-însăşi a identităţii canadiene Este epoca în care diversitatea culturală devine un principiu de viaţă cotidiană; comunităţile primesc subvenţii pentru şcoli în limba de origine, pentru creaţia literară şi artistică etnică, ca şi pentru programe de adaptare prin intermediul comunităţii de apartenenţă Acestea fac oficiul de tampon între individ şi societe d'accueil Un soi de centralitate a comunităţilor face ca bisericile etnice să devină centrul de atracţie esenţial pentru orice nou venit Canada devine o imensă scenă folclorică şi un teatru de sărbători folclorice ce se multiplică de la o lună la alta Simbolul prin excelenţă al acestei epoci ni se pare calendarul-etnic, care ritmează viaţa în Canada prin multiplicarea aniversărilor etnice în anii 1990, ani de criză economică, discursul dominant rămâne cel al pluralismului canadian, dar centrat pe Unitatea federală; altfel spus, multiculturalismul rămâne în decor, dar fără programe guvernamentale de încurajare a diferenţelor Secretarul de stat pentru multiculturalism devine ministru al Patrimoniului, sub pretext că acest Secretariat de Stat pentru multiculturalism ar putea fi interpretat ca un fel de Secretariat de Stat american De fapt sintagma patrimoniu naţional înscrie multiculturalismul canadian într-un dinamism intercultural în care cultura din Canada devine o cultură hibridă, un soi de «troisieme voie» prin aporturile culturale multiple ce dau naştere unei culturii în permanent bricolaj 5 Cazul Quebecului: interculturalismul ca multiculturalism deghizat Discursurile principale de integrare în Quebec au fost următoarele: asimilare (până în anii '60), mozaic cultural (anii '60-70), cultura de convergenţă (anii '80) şi cultura publică comună (anii '90) 556 557 Dacă gestiunea pluralismului în Canada se manifestă de fiecare dată printr-o distanţare faţă de Statele Unite, în Quebec ea se poziţionează prin contrarietate cu Canada federală, percepută un pic prea paternalistă Trebuie să spunem, de altfel, că Quebecul nu a acceptat niciodată conotaţiH£ -multiculturalismului de tip canadian de Turn Babei, în care Quebecul şi majoritatea sa fancofonă ar putea fi percepută pe acelaşi picior de egalitate cu celelalte minorităţi etnice Acest Turn Babei ascundea, sau atenua efectiv în memoria colectivă, ideea actelor fondatoare ale Canadei De unde discursul apăsat şi revizitat în permanenţă de QUEBEC-societâte distinctă, precum şi deviza naţională: je me souyiens, deviză înscrisă obligatoriu alături de numărul de înmatriculare al oricărei maşini ce circulă în Quebec înaintea celui de-al doilea război mondial, Quebecul era o societate închisă şi repliată pe valorile sale tradiţionale de minoritate ameninţată: religie catolică, limbă franceză şi familie mare cu mulţi copii Singura soluţie pentru păstrarea identităţii francofone în oceanul anglofon era unitatea şi coeziunea ţării în jurul acestor valori ameninţate Pentru a fi acceptaţi, imigranţii trebuiau să se asimileze Asimilarea însemna pentru imigranţi respectarea acestor valori, dar şi acceptarea ideii că ei nu vor fi niciodată Quebâcois de souche De altfel, şi astăzi putem spune că în Quebec, dacă viitorul îi poate uni pe toţi cetăţenii trăind pe teritoriul Quebecului în construirea unui proiect comun de societate, trecutul continuă să-i despartă pe Quâbâcois de souche de nouveau Quebâcois Quebecul este un caz aparte; el este în acelaşi timp o naţiune etnică, bazată pe o logică de comunitate afectivă, şi o naţiune-comunitate politică, bazată pe contract civil După «revoluţia paşnică» din anii '70, când are loc modernizarea instituţională şi politică a ţării, Quebecul obţine dreptul de a-şi elabora propria sa politică de imigraţie şi integrare, astfel încât specificitatea sa în Canada să fie menţinută Deschiderea Quebecului către lume, cotele de imjgraţie din ce în ce mai importante, aduce şi în Quebec mozaicul cultural în anii '80, discursul despre cultura de convergenţă, subliniază ideea că diversitatea etnică şi culturală este acceptată, dar cu condiţia unei comunicări civice şi instituţionale în franceză Pentru a susţine această politică, apar centre de orientare şi formare a imigranţilor (COFI) şi Legea 101, care prevede obligaţia pentru copiii de imigranţi de a se şcolariza în limba franceză Anii '90 marchează un viraj către ideologia de cultură publică comună, care privilegiază în acelaşi timp francizarea emigranţilor, respectul individual pentru Charte des droits et libertes du Quebec, dar şi mterculturalismul Quebecul se vrea astfel o societate pluralistă, dar de expresie franceză în ciuda nuanţelor semantice din discursul despre pluralismul etnic şi cultural în Quebec, acesta nu diferă de fapt fundamental de multiculturalismul canadian; diferenţele sunt mai ales de ordin retoric şi ele nu fac decât să traducă preocuparea politică a Quebecului de a lua distanţă faţă de Canada Exact ca în Canada engleză, în anii '80, guvernul Quebecului pune în practică programe de promovare a comunităţilor etnice şi a dialogului între aceste comunităţi şi majoritatea francofonă Fonduri guvernamentale sunt deblocate pentru construirea de centre comunitare etnice, pentru celebrarea sărbătorilor etnice, organizarea de spectacole, expoziţii etnice şi spectacole folclorice multicolore Deci, în practica cotidiană, pluralismul ia aceleaşi forme de multiculturalism şi de interculturalism; convergenţa de practici de gestiune a pluralismului etnic şi cultural în Canada şi Quebec este surprinzătoare 6 Cazul Franţei: între diferenţialism şi integrare republicană în Franţa, procesul de deconstruire şi reconstruire simbolică a discursului de integrare a imigranţilor trece prin discursul de drept la diferenţă, diferenţialism şi integrare republicană; ideea integrării republicane rămâne totuşi discursul dominant Discursul despre integrare a imigranţilor a evoluat prin acelaşi joc de opoziţie între exigenţele Unităţii naţionale şi cele ale Diversităţii confesionale şi culturale; dar să nu uităm că Franţa este nu o ţară de imigraţie, ci o ţară cu imigraţie O imigraţie ce provine mai ales din nordul Africii şi din fostele colonii şi protectorate franceze: Algeria, Tunisia, Maroc în anii 70, liderul fondator al asociaţiei SOS-Racisme, Harlem Deşir, devine popular ca autor al discursului dreptul la diferenţă, discurs inspirat de modelul anglo-saxon de integrare prin etnie şi de modelul canadian de multiculturalism Discursul acesta privilegiază logica comunitară de integrare, prin conservarea specificităţilor de religie şi de cultură Printr-o bizară coincidenţă, el convenea atât politicienilor de dreapta, care doreau să menţină minorităţile de imigranţi în propriul lor cartier şi mediu de origine, evitând astfel amestecurile indezirabile, cât şi politicienilor de stânga, care predicau democraţia şi respectul tradiţiilor Viziunea şi practicile ce s-au inspirat din acest discurs au condus la rezultate neaşteptate; ca şi în Statele Unite, unde discriminarea pozitivă a favorizat victimizarea minorităţilor, această viziune de inserţie prin specificitate etnică a condus la reacţii de respingere reciprocă Si, mai ales, la crearea de cartiere-ghetou, adevărate subculturi de mizerie în care imigranţii se regăseau excluşi din adevărata societate franceză 559 558 Aceste enclave etnice numite şi banlieues ethniques, vor deveni în anii 70 adevărate focare explozive de marginalitate, de violenţă şi de ură etnică Să ne aducem aminte de filmul La haine de Kosowitz, în care ura devine valoare identitară esenţială a tinerilor ce se nasc şi trăiesc în aceste cartiere defavorizate; o ură viscerală îndreptată împotriva a tot ce este ordine -< ~ în plus, dezbaterea naţională legată de l'affaire du foulard islamique a provocat o adevărată ruptură între tenorii portului de fular religios la şcoală, ca drept de afişare a diferenţei, şi tenorii interzicerii lui în şcoala franceză, a cărei tradiţie republicană este înainte de toate laică O avalanşă de întrebări au apărut în dezbaterile publice: trebuie oare francezii să accepte exciziunea, poligamia sau rugăciunea la locul de muncă, atât timp cât aceste valori contravin fundamental moralei republicane? Toate acestea legitimează majoritatea să revină la modelul dominant de integrare republicană înainte de orice, Franţa trebuie să se preocupe de unitatea naţională şi de respectul spiritului ei republican în ultimul timp, datorită recesiunii economice care afectează toate ţările occidentale, acest discurs dominant este completat de idei ca: imigraţie O, controlul clandestinilor, excepţia culturală franceză Omul secolului XXI, pelerin sau sedentar, indiferent dacă va emigra sau va rămâne la el acasă, va fi confruntat cu pluralismul; mondializarea pieţelor, a consumului $i, mai ales, valorile pluraliste pe care televiziunea prin cablu le aduce în casă fiecăruia îl vor obliga să-şi constituie propriul iui meniu identitar Dacă omul de mâine va avea acest privilegiu de a trăi mai multe lumi în aceeaşi viaţă, şi dacă, aşa cum spunea acum câteva secole Montaigne, un om adevărat este omul metisat şi amestecat cultural, el va trebui de asemenea să-şi asume în plină luciditate riscul pierderii reperelor esenţiale ale identităţii sale ANCA MANOLESCU-Europa şi întâlnirea religiilor Descoperire, formulare de sine, pe de o parte; imagine, reflectare în ochii celorlalţi, pe de altă parte; identitate şi recunoaştere Raportul dintre aceşti termeni cheie ai articolulului lui Charles Taylor («The Politics of Recognition», în Philosophical Arguments, 1995, Harvard University Press) are un moment semnificativ de structurare în secolul al XVIII-lea, când conştiinţa unei identităţi individuale începe să se asocieze cu ideea, cu idealul autenticităţii, al fidelităţii faţă de specificul cel mai adânc (şi irepetabil) al fiinţei tale Or, această autenticitate, această originalitate nu se obţin şi nu se formulează printr-un demers monologic, autonom, autist, ce închide persoana în cercul propriilor repere Efortul acesta are un fundamental caracter dialogic; presupune cu necesitate raportarea la nişte «ceilalţi semnificativi» pentru destinul şi situarea persoanei respective Noţiunea de autenticitate, de originalitate nu se va rezuma însă la o categorie strict individuală Herder o va aplica, alături de acest prim nivel, şi comunităţilor naţionale agregate printr-o cultură specifică, popoarelor ce au a rămâne fidele acestei culturi formative «Putem recunoaşte aici ideile generatoare ale naţionalismului modem, în formele lui maligne ori benigne», precizează, alături de atâţia alţii, autorul Probabil că distanţa între «malign» şi «benign», între naţionalismul brut, totalitarist, criminal - de dreapta ori de stânga - şi aderenţa la specificul unei culturi naţionale se măsoară tocmai prin tipul de raportare la celălalt în primul caz, «celălalt» e obligat să recunoască fără crâcnire imaginea pe care o dai propriei identităţi, s-o aduleze şi, în cele din urmă, să se lase absorbit de ea Iar, dacă nu se lasă absorbit, el e redus la tăcere ori exterminat Afirmarea malignă a propriei originalităţi tinde spre anihilarea celuilalt; e o afirmare fără martori, o afirmare până la urmă monologică, o afirmare 561 în vid Afirmarea benignă identităţii ar implica toleranţa, dacă nu respectul pentru diferenţă; ar implica acceptarea, cel puţin teoretică, a unei «egale demnităţi» pentru partenerii de dialog Nu există oare însă şi un al treilea caz? Cazul unei afirmări creatoare de sine, o afirmare ce trece prin utilizarea fertilă a diferenţei, prin interiorizarea ei ca tehnică de autodescoperirel^ Despre" o asemenea (posibilă) variantă îmi propun să vorbesc aici în legătură cu creştinismul actual «Celălalt» la Est şi la Vest Ar trebui spus, în primul rând, că problema diferenţei, a diversităţii religioase nu mai e astăzi, pentru creştinism, nici una strict teoretică, nici una externă Nu mai avem de mult de a face cu uimirea şi interesul europeanului savant pentru religii exotice, îndepărtate, recent descoperite; nu mai avem de a face nici cu ofensiva asupra celuilalt, situată undeva între evanghelizare şi colonizare Diversitatea religioasă nu mai e astăzi o realitate periferică, o margine ce poate fi administrată doar prin curiozitate ştiinţifică sau prin politici autoritare Ea e, sau va deveni curând, o realitate de fiecare zi Globalizarea, circulaţia informaţiilor şi a persoanelor ne fac să trăim într-o lume în care «celălalt» din punct de vedere religios e o prezenţă imediat alăturată, curentă Taylor vorbeşte despre «porozitatea» societăţilor actuale 2 Ce atitudine au faţă de diversitatea religioasă, creştinismul răsăritean şj cel apusean, cu destinele lor istorice şi culturale atât de deosebite? în primul caz, s-ar putea vorbi încă, grosso modo, despre o atitudine crispată, de rezistenţă faţă de «celălalt» Nu ne referim 1 Taylor menţionează de asemenea în finalul articolului său, o a treia variantă, dezirabilă, de raportare la celălalt Nu mai e vorba despre un dialpg unde fiecare îşi menţine propriile repere şi criterii valorice în funcţie de care e judecat partenerul, ci de ceea ce Gadamer numeşte «fuziune a orizonturilor», de o recreare în convergenţă a acestor criterii «Judecăţile reale de valoare», spune Taylor, «presupun un orizont de criterii în fuziune, un orizont în cadrul căruia am fost transformaţi prin studiul celuilalt, astfel încât nu mai judecăm pur şi simplu prin intermediul criteriilor nostre vechi, familiare » 1 Ele «devin în mod accelerat multiculturale şi, în acelaşi timp, mai poroase Sunt două tipuri de dezvoltare ce merg mînă în mînă Porozitatea înseamnă că sunt din ce în ce mai deschise către migraţia multinaţională; din ce în ce mai mulţi membri trăiesc o viaţă a diasporei, pentru care centrul se află pretutindeni » doar la formele acute de respingere, la instrumentările extremiste ale ortodoxiei care, în conflictul din Kosovo, au sacralizat un teritoriu şi au mitizat trecutul pentru a legitima epurarea etnică Ne referim, mai degrabă, la tendinţa generală, în ţările din Est, de a perpetua «stereofonia între religie şi naţiune» (expresia aparţine sociologului F Thual, Geopolitique de l'orthodoxie, 1993, Dunod, Paris), stereofonie ce a constituit unul din mijloacele privilegiate prin care, de un secol şi jumătate încoace, ortodoxia s-a menţinut în spaţiul public, cucerit de o rapidă secularizare Proiectul actual de construcţie a unei «Catedrale a Neamului», precum şi numirea prin lege a Bisericii ortodoxe drept «Biserică naţională» arată că instituţia eclezială continuă să-şi înţeleagă prezenta în societatea de azi mai ales ca un soi de monopol religios, ce riscă să marginalizeze pe românii cu alte angajări confesionale şi să contrarieze, în acelaşi timp, dimensiunea transnaţională a ortodoxiei Asistăm totuşi, de câtăva vreme, şi la o tendinţă diferită Vizita Papei la Bucureşti, în 1999, un an după întâlnirea «Oameni şi religii», dovedesc, ambele, că politica eclezială oficială a sfârşit prin a participa întrucâtva la eforturile autorităţilor laice de integrare europeană Spectacolul, larg difuzat, al acestor evenimente a fost mai ales important; el a comunicat populaţiei o altă imagine a ortodoxiei: tolerantă, deschisă, disponibilă chiar la o întoarcere spre unitatea creştină Avem de a face aşadar cu o incapacitate funciară a creştinismului răsăritean de a recunoaşte şi a colabora cu celălalt, aşa cum ar lăsa să se înţeleagă anumite lecturi, tip S Huntington, ale conflictului din Kosovo? Sau e vorba mai degrabă despre o criză pe care ortodoxia nu a sfârşit să o parcurgă: cea a confruntării cu modernitatea şi, acum, cu post-modernitatea? O confruntare ce, alături de întârzieri şi blocaje, dovedeşte şi o lentă evoluţie, dă speranţa unor soluţii pe cale de a se prefigura In ce priveşte creştinismul apusean, el e de mult obişnuit cu diferenţa religioasă (internă sau externă), ale cărei numeroase crize Ie-a traversat deja De câteva decenii încoace, el duce un dialog inter-religios destins care, mai ales după Conciliul Vatican II şi după eforturile recente ale Papei, tinde, doreşte să devină un dialog fratern Dacă în estul Europei, creştinismul are dificultăţi în a depăşi o imagine încremenită - a sa şi a celuilalt -, perpetuată inerţial, în Vest avem de a face cu o situaţie mai degrabă «moale», mobilă, vagă Creştinismul occidental se vede din ce în ce mai mult eclipsat de soluţii religioase individuale, sincretiste Spirit religios difuz, eclectism, religiozităţi paralele, improvizaţie, religie â la carte, descompunere a spiritului religios, disoluţie, chiar, a sacrului - iată 562 563 termenii utilizaţi de Frangoise Champion, în volumul colectiv Religiile lumii, pentru a caracteriza tendinţele actuale în acest domeniu 3 Un test de universalitate E limpede că, în Est ca şi în Vest, şi în pofida deosebirilor, creştinismul se anemiază Caracteristică etnică ori valoare culturală, chestiune privată ori instituţie - printre multe altele - a statului laic, el nu mai pare să fie trăit, investigat intelectual Pare dificil să găsească o temă - fidelă problematicii şale spirituale şi, în acelaşi timp, foarte actuală - care să provoace creator gândirea creştină Oare întâlnirea religiilor - fenomen deja masiv instalat «în teren» - n-ar putea fi tocmai o asemenea, fertilă, provocare? La un colocviu intitulat «2000 de ani după ce?», ţinut în noiembrie trecut la Sorbona, cardinalul Joseph Ratzinger, responsabil al Congregaţiei pentru doctrina credinţei la Vatican, comenta criza profundă a creştinismului actual care, spunea el, derivă dintr-o «criză a pretenţiei sale la adevăr» (textul, intitulat «Verite du christianisme?» a fost publicat în Le Monde, 3 XII 1999) Ce voia să înţeleagă prin asta? în primul rând că, pentru omul de astăzi, pluralitatea religiilor riscă să apară drept o «dispută a religiilor» în măsura în care fiecare dintre ele pretinde că ea e singura ce deţine adevărul, adevărul întreg asupra realităţii ultime Drept urmare, pretenţia de universalitate a creştinismului -întemeiată tocmai pe această convingere în ce îl priveşte - ar fi pusă în dificultate, dacă nu cumva contrazisă Cardinalul îl invoca apoi pe Ernst Troeltsch pentru a reamini ceea ce a devenit astăzi o concepţie destul de comună: religiile sunt legate de culturi, iar acestea sunt ireductibile, de nedepăşit în specificul lor Creştinismul ar deveni, în acest caz, pentru a-l cita din nou pe cardinal, «doar latura chipului lui Dumnezeu îndreptată spre Europa», chip deja, în el însuşi, divizat Se poate pune întrebarea: universalitatea unei religii (a creştinismului în particular) nu poate fi ea concepută decât în termeni de excluziune ori de minimalizare a celuilalt? Şi încă: raportul fiecărei religii cu adevărul trebuie el gândit ca un raport de proprietate, eventual exclusivă? Or, dacă alegem să rezolvăm convenabil problema diversităţii, trebuie atunci să relativizăm adevărul intern al 3 Această tendinţă actuală de manifestare a religiosului, «moale», destructurată, în continuă descompunere şi recompunere, e analizată şi în studiul Danielei Hervieu-Leger, Le Pelerin et le converti La religion en mouvement, 1999, Flammarion, Paris fiecărei religii, rezervându-i acesteia simplul rol de expresie culturală care, în ce o priveşte, este unică prin felul ei propriu de a fi? O dată ce diversitatea religioasă e luată în calcul, posibilitatea unui adevăr întreg, universal, oferit fiecărei religii devine oare o chestiune lipsită de sens? Există fără îndoială şi alte moduri de a gândi raportul între pluralitatea religiilor şi universalitatea fiecăreia din ele Fiecare tradiţie spirituală conţine voci - rare, e adevărat -, care afirmă convergenţa religiilor, concepându-le pe acestea nu drept «posesiuni ale adevărului» - un adevăr ce trebuie, fie «monopolizat» prin desconsiderarea celuilalt, fie «împărţit» pentru a mulţumi pe toată lumea -, ci drept căi în ascensiune spre aceeaşi realitate, unică şi universală Poziţia aceasta e, astăzi, din ce în ce mai des afirmată, declarată Dar dincolo de declaraţii, de respectul şi de toleranţa (laică sau religioasă) pentru credinţa celuilalt, dincolo de politica ecumenică (care începe să aibă succes chiar în estul european), nu ar exista şi posibilităţi de a pune această convergenţă efectiv la lucru, fără a cădea în sincretisme facile? Nu a devenit, mai cu seamă, această convergenţă, o problemă internă a creştinismului? în anii '40 deja, în Attente de Dieu, Simone Weil vorbea, în acest sens, despre o datorie, neîmplinită, de universalitate, de «catolicitate» a creştinismului «Creştinismul trebuie să incjudă toate vocaţiile, fără excepţie», spunea ea, «pentru că e catolic însă el îmi apare catolic de drept, iar nu de fapt Atâtea lucruri rămân în afara lui: toată imensa întindere a secolelor trecute cu excepţia ultimelor douăzeci, toate ţările locuite de rase de culoare, toată viaţa profană în ţările de rasă albă, toate tradiţiile acuzate de erezie, toate lucrurile ce decurg din Renaştere, prea adesea degradate, dar nu lipsite de valoare Cred că obligaţia stringentă a următorilor ani e să aducă în faţa publicului posibilitatea unui creştinism cu adevărat întrupat Or, cum ar putea el circula prin carnea tuturor naţiunilor Europei, dacă nu e catolic, dacă nu conţine în el totul, absolut totul?» (ed 1966, Fayard, Paris, pp 53-54) în acest pasaj, întâlnirea celorlalte tradiţii spirituale şi a valorilor culturii nu mai este o problemă de raport faţă de celălalt E o problemă vitală a creştinismului, o problemă de autenticitate, un test al universalităţii sale (pe care condiţiile lumii de astăzi îl fac evident şi urgent) Cum s-ar putea obţine un asemenea creştinism întrupat, o catolicitate întrupată? In finalul lucrării Mituri şi simboluri ale Indiei, Heinrich Zimmer ne indică o posibilă soluţie, pentru care pledează chiar cercetarea sa 564 565 Reproducând o anecdotă hasidică, el aminteşte că la capătul unei călătorii prin înţelepciunea altei tradiţii, poţi descoperi «comoara neştiută, îngropată în propriul tău tărâm» Ar fi vorba deci despre o hermeneutică a Adevărului - aşa cum e el găzduit în creştinism - dar o hermeneutică nuanţată, îmbogăţită, aprofundată prin recursul la celelalte^ tradiţii spirituale şi la marea cultură, la expresiile pe care Adevărul şi le dă în câmpul lor Străinul itinerant Volumul Timpul Rugului aprins Maestrul spiritual în tradiţia răsăriteană (Humanitas, 1996), datorat lui Andre Scrima, constituie tocmai un asemenea demers El evocă experienţa unui grup de intelectuali români (activ grosso modo între 1943 - 1958), cunoscut în cadrul procesului ce i s-a intentat de către regimul comunist, drept «Grupul Rugului Aprins» Se aflau printre ei poetul Vasile Voiculescu, Sandu Tudor, publicist remarcat în perioada interbelică prin aciditatea sa polemică - animator al grupului, ce se va călugări sub numele Daniel Apoi un universitar (specialitatea chimie fizică) şi în acelaşi timp talentat eseist, Al Codin Mironescu; câţiva alţi intelectuali de aceeaşi calitate, precum şi studenţi ce gravitau în jurul acestui nucleu Interesaţi de problematica ortodoxă, de calea ei specifică de cunoaştere, ei au găsit la mănăstirea bucureşteană Antim un interlocutor valabil în persoana stareţului Benedict Ghiuş, el însuşi un om al culturii spirituale deschise, cu un doctorat la Strasbourg Pentru el, ca şi pentru prietenii săi, tradiţia Răsăritului creştin nu se afla nicidecum în disjuncţie, dimpotrivă, cu doctrinele şi experienţele altor mari spaţii (catolicism, islam, India) ori cu filosofia şi cultura (umanistă ori ştiinţifică) a Occidentului Coagulat în anii '40 ca un grup de dezbateri, de studiu, de prietenie spirituală, el se manifesta prin conferinţe publice ori reuniuni mai restrânse, cele din urmă îmbinând «sesiunea de comunicări» cu «retragerea spirituală» Se citau şi se comentau acolo - în jurul unei teme - Grigore de Nyssa, Maxim Mărturisitorul ori Grigore Palamas, alături de Djâlâl-od-dân ROmî ori Ramakrishna, de Eckhart şi Ruesbroeck, de Berdiaev, Florenski, Bulgakov şi alţi autori ai renaşterii religioase ruse de la începutul secolului, spre stupoarea unora din monahii prezenţi în contrast cu atmosfera socială dominantă, care, istoric vorbind, a fost una a opresiunii totalitare (de dreapta, iar mai apoi de stânga), avea loc acolo un episod singular de respiraţie spirituală, de comunicare între medii rămase până astăzi aproape opace unul pentru celălalt Avea loc o întâlnire de substanţă între intelectuali şi Biserică; între o gândire exigentă, deschisă, actuală, şi un monahism nesupus servitutilor tradiţionalismului «Mari intelectuali şi mari călugări», spunea Andrei Pleşu în prefaţa volumului, «au comunicat şi au „cuminecat" acolo, într-o neverosimilă libertate lăuntrică, până când autorităţile au hotărât să definească spiritul în termeni de penalitate» Apărea, prin acest grup, un nou stil, valabil în condiţiile modernităţii, de a trăi ortodoxia; un stil cu antecedente foarte vechi însă: acela al grupului restrâns, constituit - în interiorul Bisericii largi - pe afinităţi personale şi interese spirituale comune în 1943, grupul de la Antim a făcut cunoştinţă cu un monah rus de la celebra mănăstire Optino, refugiat în România: părintele loan cel Străin în cei trei ani de prezenţă la Bucureşti (căci în 1946 a fost recuperat de autorităţi şi deportat în Siberia), el a transmis unor membri ai grupului experienţa sa şi a comunităţii de la Optino legată de calea filocalică şi de rugăciunea inimii Le-a lăsat, de asemenea, o scurtă «Scrisoare», în care propria viaţă şi experienţă sunt privite drept «călătorie» transformantă, comunicată «celor ce caută» Cel mai tânăr membru al grupului, Andrei Scrima, ce va avea el însuşi un amplu destin de itinerant spiritual, avea să restituie experienţa Antimului conştiinţei româneşti de azi Monah din 1953, cu studii de fizică matematică, absolvent al Facultăţilor de Filosofie şi Teologie, cu o cultură uimitoare şi mai ales exotică pentru România acelor ani, el pleacă în 1956 în India, pentru a da curs unei invitaţii la Universitatea din Benares - fiind sustras astfel experienţei carcerale şi dispariţiei (din viaţa intelectuală publică ori din viaţă pur şi simplu) suportate de prietenii săi Periplul său, în acelaşi timp monastic şi academic, cuprinde Occidentul (printre altele, un popas la Institutul ecumenic de la Geneva şi mai târziu, în anii 1966-1968, profesor invitat la Universitatea dominicană Le Saulchoir din Paris), Athosul, India, Libanul (unde modelează mănăstirea Deir-el-Harf şi predă la Universitatea franceză din Beirut), America (Huston, Texas) Va fi reprezentant personal al patriarhului Athenagoras al Constantinopolului pe lângă Papa Paul al Vl-lea, precum şi la cele două ultime sesiuni ale Conciliului Vatican II După 31 de ani, el se va reîntoarce în 1991 în România La solicitarea a doi noi prieteni, de formaţie filosofică, va face de-a lungul câtorva întâlniri - «întâlniri în jurul unui pelerin străin» cum Ie-a numit - o lectură hermeneutică a scrisorii părintelui rus, loan cel Străin E important să precizăm că textul «Scrisorii» monahului rus e tratat de A Scrima ca un legat, ca testament al unui magistru, pe care 566 567 discipolul hermeneut îl deschide şi îl parcurge efectiv prin comentariu E un traseu urmat şi îmbogăţit printr-un exerciţiu de lectură, de cunoaştere spirituală, dar şi prin propria experienţă de parcurs interior Pe de altă parte, «Scrisoarea» e atent situată, fiind asociată contextului imediat semnificativ care a suscitat-o Sunt îndelung analizate întâlnirile de la Antim, tipurile culturale şi spirituale ce formau grupul, etapele lui de evoluţie, ca şi treptata lui anihilare de către autorităţile comuniste, care îl percepeau ca pe un focar de subversiune în plin centru al Capitalei Comentariul «Scrisorii» şi analiza contextului, constituie, împreună, un exerciţiu de ceea ce Nikolai Berdiaev - în ultima sa mare lucrare, Cunoaşterea de sine: Eseu de autobiografie filozofică - a numit «memorie creatoare»: a scruta substanţa trecutului (şi legatele sale) ca pe o materia prima de meditaţie, din care poate fi extrasă o configuraţie de sens mereu actuală Ceea ce ne va interesa aici va fi să descoperim modul cum - de-a lungul «Scrisorii» şi al interpretării sale - se configurează străinul Apoi, ori mai degrabă concomitent, felul în care el realizează, întrupează, prin însăşi «străinătatea» sa, legături, punţi, întâlniri între spaţii spirituale, momente ale Tradiţiei, mentalităţi percepute în mod comun ca extrem diferite Trei aspecte convergente par să îi definească condiţia în primul rând, el este un itinerant: nu neapărat (sau nu numai) în sens concret, ci mai ales prin capacitatea de a nu transforma achiziţiile spirituale în blocaje pentru înaintarea sa «Străinul este străin pentru că se află în mers, pentru că nu se aşază în condiţia - sedentară - a familiarităţii noastre curente, pentru că este în perpetuă „transformare", dezvăluire de înţelesuri, progresie lăuntrică», spune A Scrima în al doilea rând, el e un personaj ce refuză clasificarea, refuză să se lase prins în rubrici construite instituţional «în ce îl priveşte personal, loan Străinul e aproape şters şi fără chip E străinul fără identitate Unii spuneau că nu ştiu nici măcar cine este Nu are nici o demnitate exterioară, oficială, instituţională Dar totala dezapropriere face din el un recipient posibil pentru transmiterea Duhului» în sfârşit, refuzul unei identităţi convenţionale, unanim recunoscute se prelungeşte prin efortul de a depăşi limitările individuale, de a obţine «impersonalizarea» după expresia lui A Scrima: «a fi impersonal, în acest context şi în acest sens, înseamnă să accezi la universal; ca atare, nu mai prezinţi - şi nu ţi se mai pot deci imputa - determinările, status-ur\\e, localizările de obşte Nu doar cele oficiale, juridice, sociale, poliţieneşti cu care se identifică de cele mai multe ori persoana contemporană Dar nici determinările diminuante ale statutului tău religios Trebuie să străbaţi fără oprire tot acest câmp presărat cu reperele limitative ale statutului tău social, naţional, religios chiar» A fi, interior, într-o perpetură stare de itinerantă, în ceea ce medievalii numeau stabilitas in peregrinaţione: iată care ar fi condiţia străinului, prin care el «accede la tradiţie, adică la universalul spiritual» Or, volumul pe care îl invocăm nu se rezumă la a descoperi şi la a formula această condiţie - descifrată în experienţa părintelui rus, loan cel Străin Volumul o probează nemijlocit, ne livrează unul din modurile cum «a accede la tradiţie înseamnă să accezi la universalul spiritual» La prima vedere, cititorul constată între «Scrisoare» şi comentariul ei un notabil ecart; ele apar masiv deosebite prin limbaj, referinţe, categorii invocate «Scrisoarea» are autenticitatea (şi precizia) unei experienţe realmente parcurse, redată în termenii consacraţi ai limbajului ortodox Or, formulele canonice, turnurile de expresie şi de frază, prea adesea auzite, pot da impresia unui text respectabil, însă până la urmă convenţional şi prea puţin incitant loan cel Străin era de altfel un om foarte simplu, cu o cultură exclusiv religioasă Faţă de această aparentă indigenţă, comentariul are o somptuoasă anvergură: nu numai prin amploarea, fineţea şi îndrăzneala dezvoltărilor, dar prin libertatea şi diversitatea referinţelor care merg de la analize lexicale paralele în diferitele limbi sacre, la invocarea faptelor de tradiţie (ebraică, islam, hinduism, buddhism, creştinism occidental şi oriental) şi până la asocierea mereu inventivă, surprinzătoare, delectabilă, a unor date ale filosofiei, ştiinţelor şi poeziei contemporane Un spaţiu de sens Tema «binecuvântării» date de părintele spiritual, de pildă, porneşte - cu o elegantă îndrăzneală - de la contestaţia modernă cea mai virulentă (şi mai poetic inspirată) pe care a îndurat-o creştinismul occidental Ea începe prin a cita pe Nietzsche («religia este arta de a citi rău») cu replica: «dar e, poate, calea spre a bine cuvânta» Jocul de cuvinte şi de sensuri probează buna dispoziţie, libertatea, graţia interpretării Se trec, după aceea, în revistă termenii europeni moderni, apoi latin, grec, ebraic şi arab pentru binecuvântare, cu menţiunea ocurenţelor lor în textele sacre respective E analizat raportul cuvânt-mână în actul binecuvântării, act înţeles ca o pecete, 568 569 o confirmare divină a creaţiei: aici sunt invocate tradiţiile Indiei (cosmologia samkhya şi comentarii brahmanice), cea ebraică şi cea creştină, ultima cu distincţia între divin ca omnipotens şi omnitenens, acesta regăsit în vocabularul ritual românesc şi în formula Dhabet al-kull a liturghiei ortodoxe celebrate în limba arabă de vechi comunităţi creştin-răsăritene, menţinute până astăzi la Antiohia şi Alexandria Secţiunea cosmologică a binecuvântării se încheie prin menţiunea iconografică a Pantokratorului-omn/tenens din bolta edificiului eclezial şi prin citarea unei poezii de Rilke, Herbst: «Şi totuşi e întotdeauna cineva/ A cărui suavă mână/ Acestei universale căderi stavilă pune» Se discută nuanţat, apoi, poziţia lui Rene Guenon relativă la dispariţia, în creştinism, a unei transmiteri iniţiatice efective, pentru ca, în sfârşit, să fie invocată tradiţia isihastă şi transmiterea discretă a moştenirii ei de către părintele loan cel Străin prietenilor săi de la Antim Avem de a face cu un respir al interpretării, care se dezvoltă într-o primă fază - de amploare - către reperele tuturor tradiţiilor şi culturilor spirituale, de la vechimea cea mai adâncă, până la căutări şi meditaţii actuale Urmată de o fază a concentrării, ce revine, din orizontul de sens astfel obţinut, la experienţa particulară analizată Avem de a face cu o îndelungă balizare a terenului din cuprinsul căruia şi sensul ultim şi cel al gestului efectiv petrecut se pot înălţa O intuiţie înglobantă, integratoare, lipsită de gratuităţi ori manierism, colectează cu prospeţime repere de drum şi de sens din teritoriile cele mai neaşteptate Binecuvântarea - aşa cum se petrece ea în ortodoxie, aşa cum a fost trecută ea, mai ales, la Antim, de loan cel Străin apropiaţilor săi spirituali - devine altfel semnificativă pentru că e «situată» Un sistem de corespondenţe macro- şi micro-cosmice, culese din experienţa atâtor tradiţii şi sensibilităţi spirituale îi oferă un spaţiu vast de inteligibilitate; un spaţiu trans-confesional, în care diferenţa, diversitatea spirituală colaborează prin reflexe multiple dar coerente, ce sporesc lumina şi înţelegerea asupra temei în cauză Până la urmă, spunea cineva, scrisoarea părintelui loan cel Străin nu e decât un «pretext» pentru comentariu, un pre-text al textului hermeneutic, un simplu punct de pornire Or, autorul refuză o asemenea calificare Pentru el, «scrisoarea» are natura unui depozit care cere demersul hermeneutic şi îi stabileşte exigenţele O hermeneutică veritabilă înseamnă - spune el - confruntare permanentă între textul de origine şi comentariu, înseamnă dezvoltare şi revenire la text Interpretarea e valabilă atâta vreme cât e confirmată de structura textului, atâta vreme cât se mişcă în spaţiul lui de sens Astfel înţeles, efortul hermeneutic ar însemna pur şi simplu «să faci cale» împreună cu textul analizat Există de altfel, în cursul volumului, o observaţie precisă în această privinţă: «îmi spuneam, încă de pe atunci (din vremea experienţei de la Antim n n ) că părintele loan călătoreşte cu Filocalia, dar şi cu Pelerinul rus, aşa cum acesta călătorea cu Filocalia» Or, «întâlniri în jurul unui pelerin străin» nu e decât o nouă verigă în această itinerantă, reluată, amplificată, prin intermediul textului, prin interpretarea lui A te menţine în filiaţia propriei tradiţii (ortodoxă, în acest caz), integrând totodată - tocmai pentru a te menţine în itineranta ei de sens - date, semne ale Adevărului conţinute în alte spaţii spirituale şi culturi: acesta ar fi unul din modurile cum «a accede la tradiţie înseamnă să accezi la universal» Accezi la universal în primul rând pentru că îţi depăşeşti limitările, barierele, pentru că «faci loc» celuilalt în efortul înţelegerii de sine Accezi, iarăşi, la universal pentru că eliberezi Adevărul din forme limitative, ce pretind că îl «posedă», încarcerându-l cu preţul desfigurării sale însă, dincolo de acest exerciţiu de generozitate şi desmârginire, se află un alt, foarte consistent, beneficiul Simone Weil îl menţiona în aceeaşi Attente de Dieu: «fiecare religie e o combinaţie originală de adevăruri explicite şi de adevăruri implicite; ceea ce e explicit într-una e implicit prezent într-o alta Adeziunea implicită la un adevăr poate avea tot atâta putere ca şi cea explicită, câteodată cu mult mai multă putere» Originalitatea fiecărei religii stă aşadar în acest dozaj, în reţeaua specifică de evidenţă şi discreţie, de articulat şi non-articulabil, de lumină şi mister prin care Adevărul a ales să i se comunice A face o hermeneutică transconfesională revine la a descoperi complementarităţile diverselor perspective (fără a le desfiinţa), revine la a intensifica atât lumina, cât şi misterul Adevărului O hermeneutică pe care volumul Timpul rugului aprins o poate realiza din interiorul tradiţiei răsăritene (şi spre beneficiul ei) tocmai pentru că percepe şi interpretează această tradiţie drept cale: nu dogmă statică, nici practică religioasă (tradiţionalistă) ori garant, mitizat ideologic, al unei identităţi Ci cale parcursă efectiv de o lungă filiaţie de itineranţi, de străini aflaţi în mers De altfel, Simone Weil - care lucrează din perspectivă catolică - este ea însăşi o «marginală», care a şovăit îndelung şi a renunţat până la urmă să intre canonic în Biserica catolică, tocmai pentru a nu părăsi tot ceea ce aceasta excludea, tot ce nu integrase încă, prin înţelegere, din spiritualitatea autentică a lumii şi a tuturor vremurilor 570 571 E oare, astăzi, suficient ca întâlnirea religiilor să fie considerată doar după categoriile unei politici ecumenice ori ale unei politica! correctness? în societăţile nostre «poroase», unde această întâlnire a devenit o situaţie de fapt, nu ar fi oare benefic ca ea să devină şi o temă internă a fiecărei religii? Adică, în fond, o reflecţie asupra vocaţiei universale a religiei în cauză: o vocaţie ce nu ar mai fi gândită în termeni de posesiune a Adevărului sau de comparaţie (superioritate, inferioritate) cu celălalt, ci în termeni de înţelegere a propriului drum cu ajutorul celuilalt Auteurs roumains ayant collabore â ce numero: Sorin Alexandrescu - Critique litteraire, essayiste, professeur de langue et de litterature roumaines, aussi que de litterature universelle et comparee â l'Universite d'Amsterdam Fondateur et editeur de la revue International Journal of Romanian Studies, Amsterdam President de l'Association hollandaise de semiotique Fdhdateur et directeur scientifique de l'lnstitut de recherches en semiotique, de theorie de la litterature, de philosophie et de theorie de l'art, aupres l'Universite d'Amsterdam Activite politique soutenue contre la dictature de Ceausescu en Roumanie et en faveur de la defense des droits de l'homme Depuis 1999, conseiller culturel presidentiel Auteur de nombreux ouvrages de critique litteraire et de plus de cent articles publies dans des periodiques roumains et etrangers Cristina Arion - Maître assistant â la Faculte de Sciences Politiques et Administratives, Universite de Bucarest Prepare, actuellement, un doctorat sur la crise de Kosovo Daniel Barbu - Docteur en Histoire et en Philosophie, professeur de sciences politiques â l'Universite de Bucarest Directeur de l'lnstitut de Recherches Politiques et de l'Ecole Doctorale en sciences politiques de l'Universite de Bucarest Dernieres publications: Rome, Byzance et Ies Roumains Essai sur la production politique de la foi au Moyen Âge (I998), La Republique absente Politique et societe dans la Roumanie postcommuniste Lucian Boia - Historien, professeur â la Faculte d'Histoire, Universite de Bucarest Secretaire general (1980-1985) et vice-president (1983-1990) de la Commission Internationale de l'histoire de l'historiographie Directeur fondateur (1993) du Centre d'historie de l'imaginaire Auteur de nombreux ouvrages publies en Roumanie et â l'etranger Radu Carp - Maître assistant â la Faculte de Sciences Politiques et Administratives, Universite de Bucarest, preparant une these en droit publique â l'Universite Babes-Bolyai de Cluj 573